Un cuvânt din partea Editurii 

Este pentru noi o bucurie să putem pune la dispoziţia 
cititorilor această lucrare care înmănunchează o parte 
din gândurile celui ce a fost un creştin de mare calibru, 
un om al lui Dumnezeu cu un caracter şi o trăire aparte. 
Avea un suflet generos, faţa lui radia de o bucurie 
cerească şi în cuvintele lui simple era atâta căldură şi 
bunătate care te copleşeau. Ascultându-l - şi aceasta 
întotdeauna cu nesat -erai înclinat să afirmi, cu toată 
convingerea, ca alții odinioară despre cei dintâi creştini: 
„Omul acesta a fost cu Isus”. 

îmbina seriozitatea cu umorul fin, de o manieră 
captivantă. Ne-am dus odată împreună într-o adunare 
creştină de pe valea Prahovei. Eu ţinusem o predică 
despre statornicia creştinului, din Luca 18.1: „să se 
roage necurmat şi să nu se lase." Să nu se lase târât în 
rătăciri (2 Petru 3.17), clătinat în gândurile sale (2 Tes. 
2.2), înspăimântat de potrivnici (Fii. 1.28), biruit de rău 
(Rom. 12.21). Solicitat să predice, fratele Nicu a spus: 
„Voi formula doar o singură concluzie, şi anume că 
românul greu se apucă de un lucru pentru ca apoi să se 
lase îndată de el." Numai că, asemenea multor confraţi, 
nici Nicolae Tonoiu nu era omul care să renunţe, să se 
lase. îl caracteriza o perseverenţă aparte, o tenacitate 
deosebită, dar cea mai aleasă calitate a lui a fost 
smerenia despre care, pe bună dreptate, spunea cineva 
că „nu-i o virtute, ci ogorul pe care cresc toate celelalte 
virtuţi." 

Această lucrare nu este un tratat de specialitate destinat 


să satisfacă pretenţiile unor erudiți, dar este însăşi esenţa 
mesajului evanghelic, o fărâmă din acele „bucate grase 
ŞI miezoase" care satură inima celor „flămânzi şi însetaţi 
după neprihănire". 

Sper că modul de structurare a materialului va asigura o 
anumită gradaţie, va stabili o legătură între subiectele 
abordate, înlesnind înţelegerea şi asimilarea lor. 

Cred, de asemenea, că titlul ales se va dovedi sugestiv, 
el însuşi predispunând cititorul la meditaţie. 

Fie ca „Religie sau credinţă?" să slujească glorificării lui 
Dumnezeu, ţel nobil care 1-a fascinat şi pe autorul ei 
aflat acum în odihnă lângă Preaiubitul inimii sale. 
Bucureşti, 5 ianuarie 1999 Constantin Moisa, consilier 
editorial 

Prefaţă 

Volumul de faţă nu este comun în literatura creştină de 
origine românească. El conţine gândurile care au 
imbibat viața sfântă a fostului absolvent de seminar 
ortodox Nicolae Tonoiu. 

Nicolae Tonoiu a fost un om deosebit. încă din copilărie 
a fost caracterizat de o sensibilitate spre lucrurile 
duhovniceşti şi de o dedicare neobişnuită faţă de 
Dumnezeu. 

S-a născut la 26 iunie 1902 în satul Poienari, comuna 
Corbeni, județul Argeş, unde mai târziu a adus vestea 
cea bună, că mântuirea se capătă gratis pe baza jertfei 
Domnului Isus. De la mama lui a moştenit o deosebită 
sete de învățătură. La 13 ani, a plecat de acasă la 
Curtea de Argeş, unde a absolvit liceul, apoi la 
Bucureşti unde a urmat seminarul teologic ortodox 


pentru a se face preot. 

Din cauza condițiilor rele de la internat, la vârsta de 
numai 20 de ani s-a îmbolnăvit de plămâni. în vara 
anului 1922, a venit acasă, în vacanţă, fără nădejde că 
va mai trăi până în toamnă. Totul părea ruinat, dar 
Dumnezeu avea un alt plan. Acest promiţător preot în 
devenire, tocmai când era gata să îmbrace haina 
preoțească, s-a întâlnit cu Domnul Isus Cristos în urma 
mesajelor lui TudorPopescu. Acesta din urmă, şi el fost 
preot la cunoscuta biserică ,, Cuibul cu barză" din Bu- 
cureşti, chema oamenii la mântuire adevărată, numai 
prin credinţa în Domnul Isus Cristos. Astfel, 
Mântuitorul a schimbat destinul lui Nicolae Tonoiu şi 1- 
a chemat la o viaţă simplă, umilă şi de relativ anonimat. 
De bucuria convertirii şi din voia lui Dumnezeu s-a 
făcut sănătos. în toamnă, când s-a întors la şcoală, 
doctorul 1-a declarat vindecat. 

Pe când era în ultimul an la seminar, a fost 
exmatriculat din cauză că se pocăise, influențând acum 
si pe alţii să cerceteze Biblia şi să se Întoarcă ia 
Dumnezeu. Nemaifiind acceptat să devină preot, a 
terminat facultatea de litere şi filozofie, cu „magna cum 
laude” urmând să funcţioneze ca profesor de limba 
latină şi greacă. 

în anul 1937, s-a căsătorit, după care s-a mutat la 
Ploieşti şi a avut 5 copii. O dată cu venirea 
comuniştilor la putere, limba latină a fost scoasă din 
şcoli ca disciplină de studiu. Pentm a-şi putea continua 
activitatea didactică, a susţinut examenele de diferenţă 
şi a devenit profesor de matematică. Pentru că a studiat 


limbile franceză, germană şi engleză, a putut traduce 
mult. A folosit această abilitate la traducerea de 
literatură creştină care nu exista în România. Pentm că 
nu avea voie să folosească maşina de scris, totul era 
copiat de mână. Aceeaşi dorinţă de cunoaştere l-a 
caracterizat toată viața. Citea, traducea, învăţa şi se 
ruga mult. 

A lucrat 10 ani la Ministerul Educaţiei Naţionale, apoi 
la departamentul de învățământ. După 1947, a 
funcţionat ca profesor de matematică la ciclul II. în 
1957, a fost dat afară din învăţământ şi s-a pensionat 
deoarece avea deja 37 de ani vechime. Dumnezeu i-a 
purtat de grijă. 

în anul 1979, s-a mutat în California unde a locuit timp 
de 10 ani. A plecat la Domnul la 10 martiel959. 
Nicolae Tonoiu a fost bine cunoscut multor creştini din 
România deoarece călătorea mult, dorind să se 
întâlnească cu fraţii şi să-i imbărbăteze în cunoaşterea 
lui Dumnezeu. îi plăcea să meargă în adunările mici de 
la sate unde era lipsă de în văţători; mesajul lui din 
Biblie era de cele mai multe ori simplu, alinător şi 
susținut de o trăire zilnică cu Dumnezeu. Viaţa lui de 
profundă smerenie, plină de bucurie şi încredere te 
făcea să doreşti să cunoşti pe Dumnezeul lui Care era 
sursa acestor atribute. Simţeai o plăcere deosebită să- 
lasculți vorbind din Cuvântul lui Dumnezeu; oricât de 
obosit ai fi fost, nu te plictiseai niciodată. 

în loc să ajungă un renumit preot, devine un simplu 
funcţionar şi apoi un profesor de liceu. în acest context 
al unei vieți omeneşte banală, Dumnezeu începe 


şlefuirea caracterului său. în cartea aceasta, sunt 
redate principiile care i-au 8 

guvernat viaţa, o viaţă de renunţări la lucruri care l-ar 
fi împiedicat să meargă spre desăvârşire. Nu a fost 
uşor. De aceea, una din temele sale dominante este 
predarea în mâna lui Dumnezeu, atitudine care l-a 
caracterizat întotdeauna. Agonia luptei cu Eul este o 
altă temă des întâlnită în această scriere. Autorul 
acestei lucrări a înţeles că Eul trebuie mortificat. Noi 
am vrea să trăim de multe ori ca lumea, dar şi să a vem 
parte de o specială apropiere de Domnul Isus. Cartea 
aceasta este o dovadă că Nicolae Tonoiu a renunțat la 
prietenia cu lumea, care este vrăjmăşie cu Dumnezeu. 
în final, Vreau să spun că meditaţiile de faţă sunt pentru 
aceia care doresc să depună efort în a înțelege mesajul 
vieții unui om predat total lui Dumnezeu. Poate că unele 
sunt traduceri trecute prin filtrul gândirii sale, altele 
sunt gânduri personale, dar sunt convins că toate vor fi 
de un real folos pentru cititori. 

Nu ne vom raporta întotdeauna cu aceeaşi uşurinţă la 
conținutul cărții. Autorul nu scrie cum ar trebui să fie 
viața cu Domnul Isus Cristos, ci cum a trăit el pas cu 
pas o viaţă de sfințenie sub mâna puternică a 
Mântuitorului său. Viaţa aceasta este o dovadă 
convingătoare că Dumnezeu are sfinţi şi în vremurile 
din urmă, deoarece aşa cum El a sfinţit în trecut pe 
mulți o face şi azi. 

Vreau să aduc mulțumiri pe această cale tuturor celor 
care au făcut posibilă tipărirea acestei lucrări. Fratelui 
Dorel Popescu, care a introdus în computer 


manuscrisele originale. Soţiei mele Tudoriţa Giulea şi 
fratelui Paul Dan, care au adunat meditaţiile şi au 
inițiat aşezarea lor pe tematici. Fiicei autorului, Rodica 
Cemucan, care ne-a furnizat datele biografice, şi soţiei, 
Elena Tonoiu, care a păstrat manuscrisele şi a luat 
inițiativa tipăririi acestei lucrări, precum şi nepoatei 
autorului, Irina Cemucan, pentm importanta sa 
contribuţie financiară în acest scop. De asemenea, 
mulțumesc şi tuturor celor care au participat financiar 
la acest proiect cu donații către Societatea Misionară 
„Romanian Mission and Charity” al cărei preşedinte 
este subsemnatul. 

Vasile Giulea 

Redondo Beach, California 28 decembrie 1998 

1. Despre viata creştina 

Vhondiţiile esențiale ale vieţii creştine sunt acestea 
două: predarea şi încrederea. Predăm totul Domnului 
Isus ca să primim totul de la El. Viaţa pe care o trăim 
este însăşi viaţa Domnului Isus. Această viaţă nu este un 
lucru pe care ar trebui să-l producem noi. Este propria 
viaţă a Domnului Isus, reprodusă în noi prin Duhul 
Sfânt. Naşterea din nou înseamnă că viaţa Domnului 
Isus este plantată în noi de către Duhul Sfânt. Viaţa 
aceasta nouă creşte şi devine vizibilă progresiv, până la 
punctul când însuşi chipul Domnului Isus este reprodus 
în viaţa noastră. 

Cunoaşterea lui Dumnezeu 

Dumnezeu nu poate fi cunoscut decât în Cristos. Nu 
putem cunoaşte despre Dumnezeu decât atâta cât vrea 
El să ni Se descopere în Domnul Isus Cristos. Domnul 


Isus nu este cunoscut, şi din pricina aceasta nu este 
cunoscut nici Dumnezeu, nici Duhul Sfânt. Aceasta 
rezultă din pilda talanţilor şi din alte pilde, precum şi 
din istoria atâtor conducători de oşti (Napoleon, Cezar) 
care au avut ostaşi mult mai devotați decât sunt 
credincioşii de azi faţă de Dumnezeu. Concepţia creşti- 
nă despre Dumnezeu din anii aceştia este mai prejos de 
vrednicia Celui Preaînalt şi constituie pentru creştinii 
mărturisitori o calamitate morală. O dată cu pierderea de 
către noi a simțului maiestăţii, a venit.în plus pierderea 
veneraţiei religioase şi a conştiinţei prezenţei divine. 
Ne-am pierdut duhul de 

închinare şi aptitudinea de a ne retrage în noi, ca să ne 
întâlnim cu Dumnezeu, într-o tăcere plină de adorare. 
Domnul Isus Cristos nu mai are astăzi aproape nici o 
autoritate în grupările care se numesc după Numele Lui. 
Poziția prezentă a Domnului Isus se aseamănă cu aceea 
a unui împărat într-o monarhie limitată constituțional. 
Un astfel de împărat este preamărit, sărbătorit şi tolerat, 
dar autoritatea lui reală este mică. Formal, el este 
autoritatea supremă, dar, în orice criză, altcineva 
hotărăşte. Doctrina Duhului în ultima jumătate de secol 
a fost înfăşurată într-o ceaţă deasă. Un vrăjmaş a făcut 
lucrul acesta. Satan ştie că un evanghelism fără Duh este 
tot aşa de mort ca şi modernismul sau erezia, şi a făcut 
tot ce 1-a stat în putinţă ca să ne împiedice a ne bucura 
de adevărata noastră moştenire. Dacă văd bine, crucea 
evanghelismului popular nu este crucea Noului 
Testament. Ea este mai degrabă un ornament strălucitor 


pe pieptul unei creştinătăţi încrezătoare în sine şi 
lumească. Crucea veche îi ucidea pe oameni; crucea 
nouă îi distrează. Crucea veche îi osândea; crucea nouă 
îi amuză. Crucea veche osândea încrederea în firea 
pământească, crucea nouă o încurajează. Aproape în 
fiecare zi mă rog ca Dumnezeu să vină înapoi deasupra 
Bisericilor evanghelice. Nu avem decât o doctrină 
dreaptă, suntem tot atât de ortodocşi ca şi fariseii de altă 
dată. Dar dorinţa aceasta aprinsă după Dumnezeu, care 
aduce torente spirituale şi vifore de cercetare de sine şi 
de lepădare de sine, aproape că a dispărut din mijlocul 
nostru. Dumnezeul nostru a devenit acum slujitorul 
nostm, ca să ne slujească după voia noastră. Biserica a 
abandonat concepţia sublimă despre Dumnezeu şi i-a 
substituit una atât de comună şi atât de vulgară, încât 
este pe de-a-ntregul nevrednică de oameni care gândesc 
şi care sunt adevăraţi închinători. Concepţia meschină 
despre Dumnezeu acceptată aproape unanim de creştini 
este pricina a sute de rele mai mici care se află printre 
noi. O întreagă filozofie a vieţii creştine a rezultat din 
această singură eroare fundamentală a gândirii 
religioase. Lumea piere din lipsa cunoaşterii lui 
Dumnezeu şi Biserica înfometează după prezenţa Lui. 
Pentru cei mai mulţi oameni, Dumnezeu este o iluzie, 
nu o realitate. El este q deducție dintr-o dovadă pe care 
ei o consideră adevărată; dar El, personal, nu rămâne 
necunoscut individului. Pentru milioane de creştini, 
Dumnezeu nu este mai real decât este pentru necreştini. 
în contrast cu această 12 

imprecizie înceţoşată, se află doctrina limpede 


scripturală că Dumnezeu poate fi cunoscut în experienţa 
personală. O Personalitate plină de dragoste domină 
Biblia. Dar de ce adevărații copii răscumpăraţi ai lui 
Dumnezeu cunosc atât de puţin din această părtăşie 
uzuală, conştientă cu Dumnezeu, părtăşie cu care 
Scripturile îi îmbie? Răspunsul este necredinţa noastră 
cronică. Dumnezeu şi lumea spirituală sunt realităţi. Dar 
păcatul a întunecat atât de mult ochii inimii noastre, 
încât nu mai putem vedea. Marea realitate nevăzută este 
Dumnezeu. Cumîncepemsă ne concentrăm asupra lui 
Dumnezeu, lucrurile spirituale capătă formă în faţa 
ochilor noştri lăuntrici. Ascultarea de Domnul Isus 
Cristos ne va aduce o revelaţie lăuntrică a Dumnezeirii 
(loan 14.21-22). O nouă conştiinţă despre Dumnezeu va 
pune stăpânire pe noi, şi vom începe să gustăm, să 
auzim şi să simţim lăuntric pe Dumnezeul Care este 
viaţa noastră şi Totul nostru. Dumnezeu va deveni 
pentru noi marele Tot şi prezenţa Lui va fi slava şi 
miracolul vieţii noastre. în Domnul Isus Cristos şi prin 
Domnul Isus Cristos, Dumnezeu Se descoperă în chip 
desăvârşit, deşi El nu Se arată rațiunii, ci credinţei şi 
dragostei. Credinţa e un organ de cunoaştere, iar 
dragostea un organ de experienţă. Dumnezeu a venit la 
noi prin întrupare, ne-â împăcat cu El prin ispăşire, iar 
prin credinţă şi dragoste noi intrăm în El şi punem 
stăpânire pe El. Dragostea şi credinţa sunt în largul lor 
în taina Dumnezeirii. Rațiunea să îngenuncheze cu 
respect afară! 

După ce Satan a reuşit să nimicească încrederea Evei în 
bunătatea lui Dumnezeu, oamenii au început să aibă o 


concepţie falsă despre Dumnezeu. Prin această 
concepţie vulgară şi nevrednică, sufletul omului a fost 
mult afectat şi deformat. Chiar creştinii buni sunt 
nefericiţi din cauza neputinței de a-L înţelege pe 
Dumnezeu cum se cuvine. Viaţa creştină e socotită ca o 
purtare de cruce posacă şi aspră a unui Tată neîndu- 
plecat, Care aşteaptă mult şi nu iartă nimic. Adevărul 
este că Dumnezeu este fiinţa cea mai fermecătoare şi 
slujirea Lui este una din plăcerile cele mai mari. El ne 
iubeşte pentru că-l suntem dragi şi preţuieşte dragostea 
noastră mai mult decât galaxiile lumilor create. Ce bine 
ar fi dacă am scăpa de noţiunile pervertite cu privire la 
Dumnezeu, căci acestea ne otrăvesc inimile, ne anulează 
slobozenia şi ne fac să-l slujim lui Dumnezeu 
posomorâţi ca fratele cel mare al fiului risipi- 

tor, fără însuflețire şi bucurie. Ce bine ar fi dacă am 
învăţa că e uşor a trăi cu Dumnezeu! Dumnezeu nu 
foloseşte metodele vremii noastre. Omul care vrea să-L 
cunoască pe Dumnezeu, trebuie să-l dea timp. Cred că 
s-ar putea demonstra că aproape toate ereziile au 
survenit din credinţa în unele lucruri neadevărate cu 
privire la Dumnezeu sau din supra-accentuarea anumitor 
lucruri adevărate, aşa încât au fost puse în umbră alte 
lucruri la fel de adevărate. A exagera unele însuşiri cu 
excluderea altora înseamnă să te îndrepți direct către 
una din jalnicele mlaştini ale teologiei, şi toţi suntem 
ispitiţi să facem lucrul acesta. Unii accentuează atât de 
mult dragostea lui Dumnezeu, încât ajung să 
tăgăduiască dreptatea Lui. Alţii stăruie asupra bunătăţu 


până ce ajung să contrazică sfinţenia lui Dumnezeu; sau 
asupra milei până ce se contrazice adevărul; iar alții 
accentuează suveranitatea Lui până ce ajung să anuleze, 
sau cel puţin să diminueze mult, bunătatea şi dragostea 
Lui. Putem păstra o concepţie corectă, adevărată doar 
având curajul să credem tot ce a zis Dumnezeu despre 
Sine însuşi. O grea răspundere îşi asumă cel ce caută să 
elimine, din lucrurile revelate de Dumnezeu, acele 
trăsături pe care el, în ignoranţa lui, le socoteşte 
criticabile. Persoanele Dumne-zeirii nu lucrează 
niciodată separat. Fiecare act al lui Dumnezeu e făcut de 
toate cele trei Persoane divine. Tatăl nostru ceresc nu Se 
dezminte. Venind la El, în orice vreme, nu trebuie să ne 
temem că nu-L vom găsi într-o bună dispoziţie de a ne 
primi. El este întotdeauna receptiv pentru durere şi 
Nevoie, ca şi pentru dragoste şi credinţă. Nu are ore 
fixate de primire, nici perioade în care să nu primească. 
Dragostea Lui nu se răceşte niciodată. Dumnezeu nu 
vrea să facă compromisuri şi nu are nevoie să fie 
convins prin linguşiri. în toate eforturile noastre de a-L 
găsi pe Dumnezeu, de a-l plăcea, de a avea părtăşie cu 
EI, ar trebui să ne aducem aminte că orice schimbare 
trebuie pusă, cu siguranţă, pe seama noastră. ,„ Eu sunt 
Domnul şi nu Mă schimb". N-avem decât să cunoaştem 
condiţiile Lui, limpede formulate, să ne aducem viaţa în 
armonie cu voia Lui revelată, şi puterea Lui nemărginită 
va deveni imediat operativă faţă de noi în felul expus în 
Sf. Scriptură. Putem să cunoaştem poziţia noastră faţă 
de Dumnezeu. Cu El trebuie să începem. O mare parte 
din dificultățile noastre provin din faptul că nu-L luăm 


pe Dumnezeu aşa cum este, 14 

adaptându-ne vieţile după voia Lui. Noi ne străduim să- 
L schimbăm pe El şi să-L aducem mai aproape de 
propriul nostru chip. Carnea, ca şi Agar, cerşeşte puţină 
îndurare şi îngăduinţă pentru căile ei fireşti, dar nu 
putem avea un început just, decât acceptându-L pe 
Dumnezeu aşa cum este şi învățând să-L iubim pentru 
ceea ce este El. Pe măsură ce ajungem să-L cunoaştem 
tot mai bine, vom descoperi un izvor de bucurie nespusă 
în faptul că Dumnezeu este tocmai ceea ce este El. Cât 
de desăvârşit ne va satisface întoarcerea de la 
mărginirile noastre la un Dumnezeu Care nu are nici 
una. Pentru El timpul nu trece, ci stă pe loc; şi cei care 
sunt în Domnul Isus Cristos împart cu El bogățiile 
timpului fără hotar şi ale anilor fără sfârşit. Dumnezeu 
nu Se grăbeşte niciodată. Nu există limite de timp 
împotriva cărora El trebuie să lucreze. Numai 
cunoscând lucrul acesta putem să ne liniştim duhurile şi 
să ne calmăm nervii. Pentru cei din afara Domnului 
Isus, timpul e o fiară care devorează. Creştinul posedă 
viaţa proprie a lui Dumnezeu şi împarte cu El 
nemărginirea Lui. în Dumnezeu este viaţă deajuns şi 
timp destul pentru a ne bucura de ea. 

închinarea în viaţa creştinului 

închinarea înseamnă a exprima într-un mod adecvat 
ceea ce simţi. Și ce va fi exprimat? „Un aducător de 
smerenie, dar şi încântător simţământ de venerație plină 
de admirație şi de uimire surprinsă". „Este ceva 
încântător a ne închina lui Dumnezeu, dar este şi un 
lucru care ne ajută să ne smerim". 


Care sunt elementele pe care le vom găsi în închinare? 
în primul rând, o încredere fără hotar. Nu te poţi închina 
unei fiinţe în care nu te încrezi. Apoi este admiraţie, 
adânca apreciere a desăvârşirii lui Dumnezeu. Un alt 
element este fascinația, adică a fi plin de freamăt moral, 
captivat, fermecat şi vrăjit de cine este Dumnezeu şi 
atins de o admiraţie uimită a elevaţiei de neconceput, a 
măreției şi splendorii Dumnezeului Celui Atotputernic. 
Apoi este adorarea: a-L iubi pe Dumnezeu cu toată pu- 
terea noastră. A iubi pe Dumnezeu cu teamă, cu uimire, 
cu dorinţă arzătoare şi venerație respectuoasă. Uneori 
lucrul acesta ne va duce la o tăcere desăvârşită. 
Dumnezeul bisericilor 

evanghelice moderne rareori deranjează pe cineva. El 
izbuteşte să rămână destul de mult în limitele 
constituţiei. Nu încalcă deciziile organelor noastre de 
conducere. El este un Dumnezeu foarte bine crescut, 
foarte confesional şi foarte asemănător nouă. Noi îi 
cerem să ne ajute când suntem în necaz şi ne bizuim pe 
El ca să vegheze asupra noastră când dormim. Nu este 
un Dumnezeu pentru Care eu aş putea să am prea multă 
consideraţie. Dar când Duhul Sfânt nu-L arată pe Dum- 
nezeu aşa cum este El, îl admirăm până la uimire şi 
încântare. Felul nostru de închinare determină concepţia 
noastră despre Dumnezeu. ŞI dacă există o boală 
grozavă în Biserica Domnului Isus Cristos, ea este 
pentru că noi nu vedem pe Dumnezeu în toată măreția 
Lui. Suntem prea lipsiți de respect faţă de Dumnezeu. 


închinarea este curată sau vulgară după cum gândurile 
despre Dumnezeu ale celui ce se închină sunt înalte sau 
comu -ne. Printr-o lege tainică a sufletului, noi tindem 
să ne mişcăm spre imaginea lui Dumnezeu care este în 
mintea noastră. Ne aflăm aici ca să fim întâi închinători 
şi numai în al doilea rând ca să fim lucrători. Noi îl 
luăm pe cel convertit şi-l facem imediat lucrător. 
Dumnezeu vrea ca un convertit să înveţe mai întâi să fie 
un închinător, şi numai după aceea să înveţe a fi un 
lucrător. Lucrarea făcută de un închinător va avea 
veşnicia în ea. Strădania care nu izvorăşte din închinare, 
poate fi numai lemn, fân, trestie... (1 Cor. 312). Rareori 
găsim pe cineva aprins de dragoste personală pentru 
Domnul Isus Cristos. Această dragoste, ca un fel de 
mireasmă morală, o descoperim întotdeauna pe 
veșmintele sfinţilor. Lista sfinţilor cu mireasmă e lungă. 
Ea cuprinde bărbaţi şi femei de orice nuanţă de gândire 
teologică înăuntrul hotarelor credinţei înălțătoare. 
Această dragoste strălucitoare pentru Domnul Isus 
Cristos este, pentru mine, proba adevărată a 
universalităţii, singura dovadă a însuşirii de mădular în 
Biserica universală. 

Omul a fost creat ca să fie o locuinţă a lui Dumnezeu 
Adânc, înăuntrul fiecărui om, există un loc sfânt, intim 
unde locuieşte esenţa tainică a ființei lui. Această 
realitate adânc lăuntrică este acea parte din om care 
ființează de la 16 

sine, fără vreo legătură cu vreo altă parte a firii 
complexe a omului. Aceasta este „eu sunt" al omului, un 
dar al lui „Eu sunt", Care l-a creat. Entitatea adânc 


lăuntrică despre care vorbim este numită în Scripturi 
„duhul omului" (1 Cor. 2.11). După cum cunoaşterea de 
Sine a lui Dumnezeu se află în Duhul Veşnic, tot aşa 
cunoaşterea de sine a omului are loc prin propriul său 
duh și cunoaşterea lui Dumnezeu de către om are loc 
prin impresia nemijlocită a Duhului lui Dumnezeu 
asupra duhului omului. însemnătatea tuturor acestor,ele- 
mente nu poate fi supraestimată când gândim şi studiem 
şi ne rugăm. Din punctul de vedere al omului, pierderea 
cea mai tragică suferită prin Cădere a fost părăsirea 
acestui loc lăuntric sfânt de către Duhul lui Dumnezeu. 
Dumnezeu plănuise să locuiască în tihnă acolo şi să ardă 
cu un foc moral şi spiritual. Prin păcat, omul a pierdut 
privilegiul acesta minunat şi de nedescris, şi acum 
trebuie să locuiască singur acolo. Prin lucrarea tainică a 
Duhului, în naşterea din nou, ceea ce Petru numeşte 
„firea dumnezeiască" intră în adâncul inimii credin- 
closului şi îşi stabileşte reşedinţa acolo. Un astfel de om, 
şi numai un astfel de om, este un credincios adevărat. 
Un Dumnezeu nemărginit poate să Se dea pe Sine 
însuşi, în întregime, fiecăruia dintre copiii Lui. Nu Se 
împarte pe Sine pentru ca fiecare să poată avea o parte, 
ci Se dă fiecăruia atât de deplin ca şi cum n-ar mai fi 
alţii. 

Una dintre cauzele declinului în ce priveşte calitatea 
experienţei religioase a creştinilor acestor zile este 
neglijarea doctrinei lăuntrice. Un semn distinctiv al 
primilor creştini era o strălucire mai presus de fire care 
lumina din interiorul lor. Soarele răsărise înăuntrul lor, 
în inimile lor, iar căldura şi lumina Lui făceau inutile 


orice izvoare secundare de încredințare. Ei aveau 
mărturia lăuntrică. E vădit că un creştin evanghelic de 
rând din zilele noastre este lipsit de această iradiere. 
Mărturiei lăuntrice noi îi substituim concluzii logice 
desprinse din Biblie. Proorocii lumii acesteia, psihologii 
(cercetătorii aceia care caută o lumină care nu e lumina 
lui Dumnezeu) au fost siliţi să admită că există ceva 
acolo, la baza experienţei religioase. Dar mult mai bine 
ar fi să admită că este Cineva acolo. Aceasta era ceea ce 
umplea de o uimire durabilă cele dintâi mădulare ale 
Bisericii lui Cristos. încântarea sfântă 

pe care o cunoşteau acei primi ucenici izvora de-a 
dreptul din încredințarea că era Cineva în mijlocul lor. 
Cât de minunat este acel simţământ al prezenţei Cuiva 
acolo! Lucrul acesta face religia invulnerabilă la 
atacurile critice. 

Cei care se închină unui Dumnezeu prezent în mijlocul 
lor pot ignora obiecţiunile necredincioşilor. Ceea ce văd 
şi aud ei le copleşeşte îndoielile şi le întăreşte 
încredințarea până dincolo de puterea argumentului care 
caută să fie distrugător. Nimeni nu poate să ia locul 
contactului cu Dumnezeu şi al simţământului că există 
Cineva acolo. Unde există credinţă adevărată, 
cunoaşterea lui Dumnezeu va fi dată ca un fapt al 
conştiinţei cu totul separat de concluzule logicii. Uriaşii 
oameni spirituali de odinioară cunoşteau pe Dumnezeu 
din experienţa lor. Noi ieşim abia acum dintr-o lungă 
perioadă glacială în timpul căreia s-a pus un accent 


necuvenit pe adevărul obiectiv, în detrimentul 
experienţei subiective. 

Conducătorii înţelepţi ar fi trebuit să ştie că inima 
omului nu poate exista în vid. Dacă le este interzis 
creştinilor să se bucure de vinul Duhului, ei se vor 
întoarce spre a se bucura de «vinul firii pământești. 
învățătorii noştri ne-au răpit dreptul de a fi fericiţi în 
Dumnezeu, şi inima omului s-a răzbunat în chip 
îngrozitor printr-un trai dezmăţat în firea pământească 
din care Bisericile evanghelice nu-şi vor reveni curând, 
dacă îşi vor mai reveni cu adevărat vreodată. 

O calitate care aparţine Duhului Sfânt, de mare interes şi 
însemnătate pentru orice inimă cercetătoare, este 
penetrabili-tatea. El poate pătrunde materia, cum este 
trupul omenesc, poate pătrunde mintea, poate pătrunde 
alt duh, cum este duhul omenesc. El poate înfăptui o 
pătrundere desăvârşită a duhului omenesc şi o contopire 
cu duhul omenesc. El poate invada inima omului şi să- 
Şi facă loc pentru Sine, fără a alunga ceva esențial 
uman. Integritatea personalităţii umane rămâne 
neştirbită. Numai răul moral este silit să se retragă. 

Prin păcat, omul a făcut să dispară de pe pământ 
elementul cel mai asemănător lui Dumnezeu. Aceasta 
este cea mai mare tragedie a omului şi cea mai grea 
durere a lui Dumnezeu. Păcatul are multe laturi şi multe 
ramificații. El este nelegiuire, greşire a țintei, răzvrătire, 
perversiune, încălcare; dar este şi irosire, o grozavă 
irosire a celei mai de preţ dintre toate 18 

comorile. Omul care moare fără să fie în Cristos şi-a 
pierdut într-o pierdere copleşitoare şi de nerecuperat: 


sufletul, viaţa, pacea, tot ce avea; personalitatea tainică, 
tot ce avea scump ŞI veşnic. 

Când Dumnezeu toarnă viaţa veşnică în spiritul unui 
om, omul acela devine un mădular al unei ordini 
existenţiale noi şi mai înalte. Noi, cei care trăim în 
vremea aceasta agitată, am fi înţelepţi dacă am medita 
mai mult asupra vieţii şi a timpurilor noastre, adeseori în 
faţa lui Dumnezeu şi în pragul veşniciei. A fi făcut 
pentru veşnicie şi silit să trăieşti în timp este o tragedie 
uriaşă pentru neamul omenesc. Tot ce este în noi ţipă 
după viaţă şi dăinuire, dar tot ce este în jurul nostru ne 
aduce aminte de moarte şi de schimbare. Totuşi, faptul 
că Dumnezeu ne-a făcut din substanţa veşniciei este şi o 
slavă şi o profeție. Tocmai aici apare dulcea relevanţă a 
mesajului creştin. „Isus Cristos a nimicit moartea şi a 
adus la lumină viaţa şi nemurirea prin Evanghelie” (2 
Tim. 1.10). 

Pentru orice om se pune alternativa: Cristos sau tragedia 
veşnică. leşind din veşnicie, Domnul nostru a intrat în 
timp ca să-i salveze pe oameni, fraţii Lui, a căror 
nebunie morală a făcut din ei nu numai nişte nebuni ai 
unei lumi trecătoare, dar şi nişte sclavi ai păcatului şi 
morţii. Care este binefacerea supremă, darul, comoara 
cea mai presus de toate pe care numai Dumnezeu o 
poate da? El ne dă pe Domnul Isus Cristos ca să fie în 
firea noastră pentru totdeauna. Acesta este darul suprem 
ŞI final al lui Dumnezeu. Nu porţile de mărgăritare, nu 
străzile de aur, nu cerul, nici chiar iertarea păcatelor, cu 
toate că şi acestea sunt darurile Lui. Nu o duzină, sau 
două duzini, sau o mie, ci nenumărate sute de mii de 


daruri pune Dumnezeu în faţa fericitului Său popor şi 
apoi îi dă acest dar suprem. El face din noi depozitari ai 
firii şi Persoanei Domnului Isus. , Cristostn voi, 
nădejdea slavei"”* (Cf. 

Col. 1.19-29). 

„Legea Duhului de viaţă în Cristos m-a izbăvit de legea 
păcatului şi a morții”. la un cuvânt ca acesta şi cere-l lui 
Dumnezeu să împlinească în tine, prin Duhul Sfânt, ce 
ţi-a oferit vorbind astfel. Vino acum şi nu te teme dacă 
nu vei avea nici o experienţă deosebită şi nici lumină ci 
în aparenţă 

întuneric! Vino şi stai pe Cuvântul lui Dumnezeu! Cât 
este de adevărat că Domnul Isus S-a dat pe Golgota, tot 
atâta de adevărat este că Duhul Sfânt mi-a fost dat mie 
ca ŞI ţie. 

Mijlocirea 

„ Voi sunteţi o preoție împărătească "(1 Pet. 2.9). Pe ce 
bază devenim noi o preoţie împărătească? Pe baza 
împăcării săvârşite de Domnul Isus. Suntem noi gata să 
nu ne mai sinchisim de noi înşine şi să ne predăm cu 
totul slujbei de mijlocitori? Continua scormonire 
înăuntrul nostru pentru a cerceta cum trebuie să fim, 
duce la un fel de creştinism nesănătos în care noi ne 
învârtim întruna în jurul nostru înşine. Aceasta nu este 
viaţa sănătoasa, simplă a copilului lui Dumnezeu. Mai 
înainte de a fi în fața Domnului în starea aceasta de 
simplitate, suntem într-o stare în care ne agăţăm de toate 
nimicurile. Spunem: „O, ce biruinţă am câştigat!" Nimic 
nu arată spre minunea răscumpărării. Predă-te cu totul 


credinţei că răscumpărarea a fost pe deplin săvârşită şi 
nu te mai ocupa deloc cu tine însuţi! începe să faci ce ți- 
a zis Domnul Isus Cristos: roagă-te pentru prietenul care 
vine la tine la miezul nopţii, roagă-te pentru sfinți, 
roagă-te pentru toţi oamenii! Roagă-te doar pe temeiul 
că tu eşti desăvârşit numai şi numai în Domnul Isus 
Cristos şi nu pe temeiul îndreptățrii de sine: „O, 
Doamne, am făcut tot ce am putut, ascultă-mă!" Cât va 
mai trece oare până când ne va izbăvi Domnul de 
obiceiul nesănătos de a ne tot gândi la noi înşine? 
Trebuie să ajungem la dezgust, să ajungem atât de 
departe încât să nu ne mai mirăm de nimic din ce ar zice 
Domnul despre noi înşine. Numai într-un singur fel 
suntem drepţi: în Domnul Isus Cristos. Dacă suntem în 
El, atunci trebuie să ne predăm cu totul slujbei acesteia 
de preoţie duhovnicească (lăuntrică). Viaţa nu prezintă 
nici un privilegiu mai mare decât acela de a "putea fi 
cheltuită pentru salvarea celor pierduţi. 

Isus Cristos este Domnul 

Domnul Isus Cristos nu are astăzi aproape nici o auto- 
ritate în sânul grupărilor care se numesc după Numele 
Lui. în sânul Bisericilor evanghelice, Domnul Isus 
Cnstos nu este +20 

acum, în fapt, ceva mai mult decât un simbol iubit. 
Toată slava puterii Numelui Domnului Isus este imnul 
naţional al Bisericii şi crucea este steagul ei oficial, dar 
în slujbele de săptămână cu săptămână ale Bisericii şi în 
conduita de zi cu zi a mădularelor ei, altcineva, şi nu 
Domnul Isus, ia hotărârile. Unde poate fi găsită 
autoritatea Domnului Isus Cristos în conduita închinării 


noastre publice? Adevărul este că, astăzi, Domnul 
rareori controlează un serviciu religios, şi de aceea 
înrâurirea pe care o exercită este foarte mică. îl facem 
pricină a cântărilor, a predicilor noastre, dar El nu 
trebuie să Se amestece; noi ne închinăm în felul nostru 
ŞI închinarea noastră trebuie să fie justă, fiindcă 
totdeauna ne-am închinat aşa., 

Pentru creştinul adevărat, dovada supremă a sănătăţii 
actuale şi a valorii esenţiale a oricărui act religios 
trebuie să fie locul pe care Domnul îl ocupă în el. Este 
El Domn sau simbol? Are El răspunderea şantierului sau 
este unul din echipă? Hotărăşte El lucrurile sau numai 
ajută să se ducă la capăt planurile altora? Toate 
activitățile religioase trebuie să fie încercate prin 
răspunsul la întrebarea: este Domnul Isus Cristos Domn 
în actul acesta? în zilele acestea, sunt mulţi Hristoşi 
mincinoşi. „Dacă sunteţi mulţumiţi cu un Cristos 
închipuit, trebuie să fiţi mulţumiţi şi cu o mântuire 
închipuită", spunea un om al lui Dumnezeu. Există 
numai un singur Cristos, şi omul mântuit cu adevărat are 
faţă de Domnul Isus un ataşament, care este intelectual, 
prin aceea că el ştie cine este Domnul Isus Cristos din 
punct de vedere teologic. Căci voi ştiţi că există un 
Cristos romantic al romancierilor şi un Hris-tos 
sentimental al cowboy-lor pe jumătate convertiți, un 
Cristos filozofic al academicienilor filozofi etc. Dar 
există un singur Cristos adevărat şi Dumnezeu a spus că 
E] este Fiul Lui. în aceste vremuri, ne aflăm sub o 
permanentă ispită de a înlocui cu un alt Cristos pe 
Cristosul Noului Testament. 


Chiar la cei ce mărturisesc dumnezeirea Domnului Isus 
Cristos există adesea un eşec în ce priveşte 
recunoaşterea firii Lui omeneşti. Noi ne grăbim să 
afirmăm că, atunci când umbla pe pământ, El era 
Dumnezeu cu oamenii, dar trecem cu vederea un adevăr 
tot atât de însemnat, şi anume că, unde sade El acum pe 
scaunul Lui de îndurare al mujlocirii, El este Omul cu 
Dumnezeu. învăţătura Noului Testament este că 

acum, chiar în această clipă, există un Om în cer, Care 
Se înfăţişează înaintea lui Dumnezeu pentru noi. El este 
tot atât de sigur om cum era Adam, sau Moise, sau 
Pavel. El este un om proslăvit. Dar proslăvirea Lui nu-L 
dezumanizează. Astăzi El este un om adevărat, din rasa 
umană. Mântuirea nu vine prin „acceptarea lucrului 
isprăvit" sau prin „hotărârea pentru Cristos". Ea vine 
prin credinţa în Domnul Isus Cristos, în întregimea Lui, 
Domnul cel viu, cel biruitor, Care, ca Dumnezeu şi om, 
S-a luptat lupta noastră şi a câştigat-o; a acceptat datoria 
noastră ca fiind a Lui proprie şi a plătit-o; a luat păcatele 
noastre şi a murit din pricina lor şi S-a înălţat iarăşi ca 
să ne facă slobozi. Acesta este Cristosul adevărat, şi 
nimic mai puţin nu ne va fi de ajuns. 

Dar, cu toate acestea, pentru noi Cristos este ceva mai 
puţin, şi facem bine dacă-L identificăm ca să-L putem 
repudia. Este ceva ca o închipuire poetică, un produs al 
unei închipuiri romantice şi o fantezie sentimentală 
religioasă. El este folosit ca mijloc pentru aproape orice 
tel lumesc, dar niciodată nu este mărturisit ca Domn. 
Aceşti creştini falşi urmează unui Cristos fals. Ei doresc 


ajutorul Lui, dar nu mijlocirea Lui. Ei vor să-L 
măgulească, dar niciodată nu ascultă de El. 
Argumentarea apostolilor este că Omul Isus a fost 
înălțat mai presus decât îngerii, mai presus decât Moise 
şi Aaron şi mai presus decât orice făptură de pe pământ 
ŞI din cer, iar această poziţie proslăvită El Şi-a câştigat-o 
ca om. Ca Dumnezeu, El Se afla deja infinit mai presus 
decât toate fiinţele. Apostolii nu propovăduiau măreția 
mai presus de toate a lui Dumnezeu, lucru care ar fi fost 
de prisos, ci a unui Om, ceea ce era necesar. Primii 
creştini credeau că Isus din Nazaret, un om pe care ei îl 
cunoşteau, a fost înălţat la o poziţie de Domn peste 
univers. El era încă prietenul lor, încă unul din ei, dar 
care i-a părăsit pentru o vreme, ca să Se înfățişeze 
înaintea lui Dumnezeu în sprijinul lor. Şi dovada acestui 
lucru era prezenţa Duhului Sfânt în mijlocul lor. 

O pricină a slăbiciunii noastre morale actuale este o 
învăţătură necorespunzătoare despre Domnul Isus 
Cristos. Noi gândim despre Domnul Isus Cristos ca 
Dumnezeu, dar nu izbutim să-L concepem ca pe un om 
proslăvit. Ca să recâştigăm puterea Bisericii primare, 
trebuie să credem ce credeau 22 

membrii ei. Şi ei credeau că au un Om dovedit ca 
Dumnezeu, Care îi reprezintă în cer. Să privim cu 
băgare de seamă la lume sau, şi mai bine, să privim la ea 
de sus, unde Domnul Isus Cristos sade la dreapta 
Tatălui, şi noi în El. învăţătura discreditată a unui 
Cristos împărțit se înfăţişează astfel: „Cristos este şi 
Mântuitor şi Domn. Un păcătos poate fi mântuit 
primindu-L ca Mântuitor, fără să I se supună Lui ca 


Domn". Cristos trebuie să fie Domn, altfel nu va fi nici 
Mântuitor. A propovădui că Domnul Isus Cristos va 
folosi sfânta Lui putere ca să promoveze interesele 
noastre lumești, înseamnă a-l face o nedreptate 
Domnului nostru şi a ne vătăma sufletele. Trebuie să 
învăţăm adevărurile despre suveranitatea lui Dumnezeu 
ŞI, de asemenea, despre atributele domneşti ale 
Domnului Isus Cristos. Domnul Isus Cristos nu vrea să 
fie folosit de progenitura egoistă a lui Adam. Să învăţăm 
bine aceste lucruri, pentru ca să fim cruţaţi de suprema 
tragedie de a urma unui Cristos care e numai un Cristos 
convenţional, şi nu adevăratul Domn al slavei. Duhul nu 
dă niciodată mărturie cu privire la o dispută despre 
Cristos, dar El niciodată nu slăbeşte în a da mărturie 
pentru o propovăduire cu privire la un Cristos răstignit, 
mort şi înviat şi acum înălțat la dreapta Măririi, în 
locurile cereşti. 

Duhul Sfânt este indispensabil 

După părerea mea, relația Duhului Sfânt cu credinciosul 
este problema cea mai importantă cu care este 
confruntată Biserica astăzi. Satan s-a opus învățăturii cu 
privire la o viaţă plină de Duhul Sfânt şi a înconjurat-o 
cu idei false şi cu spaime. Viaţa călăuzită de Duhul 
Sfânt nu este o ediţie specială de lux a creştinismului. 
Ea este o parte din planul total al lui Dumnezeu pentru 
poporul Lui. Cu privire la Duhul Sfânt, nimic nu este 
bizar, sau straniu, sau misterios. Eu vă recomand să nu 
faceţi nimic altceva cu privire la El decât să meditaţi 
asupra Scripturilor care se referă la acest adevăr. Nu 
'trebuie să-L convingeţi pe Dumnezeu să vă facă vreo 


favoare. A fi umplut de Duhul Sfânt este tot aşa de 
simplu ca a respira: pur şi simplu, să expiraţi şi să 
inspirați. Mai înainte de a putea să fii umplut de Duhul 
Sfânt trebuie să doreşti a fi umplut. 

Eşti tu sigur că doreşti să fii stăpânit de un alt duh decât 
al tău propriu? Acel Duh, dacă te ia în stăpânire, va fi 
Domnul vieţii tale. Vrei tu să predai Duhului Sfânt 
cheile vieţii şi sufletului tău? întreb din nou: eşti sigur 
că ai nevoie să fii umplut? Nu poţi tu să progresezi în 
situaţia în care te afli? Dacă simţi că există trepte de 
spiritualitate pe care tu nu le-ai atinc, că există roadă pe 
care trebuie s-o aduci şi n-o aduci, biruinţe pe care 
trebuie să. le ai şi nu le ai, eu aş zice: „„Vino!", fiindcă 
Dumnezeu are ceva pentru tine. 

Iată cum să-L primeşti: în primul rând, predă-l Lui 
trupul tău (Rom. 12). Dumnezeu nu poate să umple ceva 
care nu-l aparține. Eşti tu gata să prezinţi trupul cu tot 
ce conţine el, mintea ta, personalitatea ta, dragostea ta, 
ambițiile tale, totul? Al doilea pas este să ceri, şi eu dau 
la o parte toate obiecțiile teologice la acest text (Luca 
11.9-11). în Fapte 5.32, găsim al treilea lucru: 
Dumnezeu dă Duhul Sfânt celor ce ascultă de El. El 
vine într-o anumită măsură în inima noastră, în momen- 
tul convertirii. Dar eu vorbesc acum de un progres, de o 
noua etapă a acestui proces. Vorbesc de venirea Lui şi 
luarea în stăpânire a întregului nostru trup şi suflet şi 
viaţă şi inimă, deci a întregii noastre personalități, blând 
dar ferm şi fără menajamente şi făcând-o a Sa, astfel că 
noi putem deveni o locuinţă a lui Dumnezeu prin Duhul. 


Omul plin de Duh poate trăi realmente într-o stare de 
înflăcărare spirituală, ajungând până la o beţie blândă, 
curată. 

Duhul Sfânt a venit ca să mute dovada Creştinismului 
din cărțile apologetice în inima omului. Duhul 
Dumnezeului celui viu a adus o dovadă care n-avea 
nevoie de nici o logică; ea a mers drept la suflet cu o 
fulgerare de lumină argintie. în funcţie de atitudinea lor 
faţă de darurile Duhului, creştinii din ultimii ani au tins 
să se împartă în trei grupe: 

1. Cei care exagerează darurile Duhului până când nu 
pot să mai vadă nimic altceva. 

2. Cei care tăgăduiesc că darurile Duhului ar fi menite 
pentru Biserică. 

3. Mai recent, a apărut un alt grup: cei care doresc să 
cunoască adevărul cu privire la darurile Duhului şi să 
experimenteze tot ce are Dumnezeu pentru ei în 
contextul învăţăturii sănătoase a Noului Testament. 

Se spune, de obicei, că există nouă daruri, după 1 
Cor.12, dar Pavel menţionează nu mai puţin de 17 (1 
Cor. 12. 4-11,27-31; Rom. 12.3-8; Ef. 4.7-11). Şi 
acestea nu sunt doar nişte talente fireşti, ci daruri 
împărțite de Duhul Sfânt. Sunt daruri spirituale. 
învăţătura despre încetarea darurilor Duhului la moartea 
apostolilor sau la încheierea Noului Testament nu are 
nici un temei biblic. Avem nevoie de oameni cu darul de 
pătrundere profetică (darul deosebiri duhurilor). în 
locul acestora, noi avem oameni care conduc 
prospecțiuni, centre de votare şi discuţii publice. Avem 


nevoie de oameni cu darul cunoaşterii. în locul lor, 
avem oameni de erudiție, şi nimic mai mult. Trebuie să 
adaug un cuvânt de avertizare. Nu toate darurile sunt la 
fel de valoroase, aşa cum ne explică Pavel cu atâta grijă. 
Unii fraţi au exagerat un dar în mod cu totul dis- 
proporţionat. Rezultatul n-a fost bun. S-a ajuns la un 
exhibiționism neruşinat, s-a manifestat o tendinţă de a 
depinde de experienţe, şi nu de Domnul Isus, şi adeseori 
o lipsă de aptitudine în a deosebi lucrările firii 
pământeşti de acţiunile Duhului. Cei care susţin că 
darurile Duhului nu sunt pentru noi, cei de astăzi, şi cei 
care stăruie să-şi facă o pasiune dintr-un anumit dar, 
sunt cu toţii greşiţi, şi noi suferim urmările greşelilor 
lor. 

Lucrarea primordială a Duhului Sfânt este de a restator- 
nici sufletul pierdut în părtăşie strânsă cu Dumnezeu 
prin spălarea naşterii din nou. Duhul doreşte, desigur, să 
împartă daruri şi puteri pentru slujire, dar, în primul 
rând vin sfinţenia şi închinarea în Duh. O piedică în 
calea primirii puterii Duhului Sfânt este o larg 
răspândită teamă de emoţiile noastre, ori de câte ori 
acestea au de-a face cu viaţa religioasă. în învățământul 
modern, emoția şi credinţa sunt privite ca lucruri 
potrivnice unul altuia. Dar Biblia nu spune nicăieri că 
emoția şi credinţa sunt în dezacord. Realitatea este că şi 
credința generează emoție tot atât de sigur cum viaţa 
generează mişcare. Credinţa ca o lumină rece, 
neemoțţională este cu desăvârşire necunoscută în Biblie. 
Cartea Faptelor este aproape exultantă de bucurie. Altă 
piedică e teama de fanatism. O reacţie instinctivă 


împotriva unor excese carnale şi împotriva unei 
conduite neghioabe, nedisciplinate din partea celor care 
pretind că au realizări spirituale înalte, a închis uşa unei 
vieți 

de putere pentru mulți copii ai lui Dumnezeu. Ei au 
făcut greşeala de a pune toată învățătura cu privire la 
Sfântul Duh Ħ°în aceeaşi categorie. Astfel de victime 
trebuie să fie învățate că Duhul Sfânt este Duhul 
Domnului Isus Cristos şi că El este tot atât de plin de 
har şi de frumos ca şi Mântuitorul însuşi. Duhul Sfânt 
este leacul împotriva fanatismului, nu pricina acestuia. 
Adevărul propagat de Sfânta Scriptură şi de Duhul 
Sfânt 

Adevărul deplin nu se află în: „Este scris" ci în: „Este 
scris" şi „larăşi este scris". Textul al doilea trebuie să fie 
plasat în contrast cu primul ca să-l echilibreze şi să-i 
dea simetrie, după cum aripa dreaptă trebuie să 
conlucreze cu cea stângă ca să dea echilibru păsării şi să 
o facă destoinică să zboare. Multe din divizările 
doctrinale dintre Biserici sunt urmarea stăruinţei oarbe 
ŞI încăpăţânate că adevărul are numai o aripă. Adevărul 
are două aripi. Timp îndelungat eu am crezut că 
adevărul, ca să fie înţeles, trebuie să fie trăit; că 
învăţătura din Biblie este fără putere dacă n-a fost 
digerată şi asimilată în viaţa întreagă. Esenţa convingerii 
mele este că există o uriaşă deosebire între fapt şi 
adevăr. 

Adevărul în Scriptură este mai mult decât un fapt. Un 
fapt poate fi detaşat, impersonal, rece şi disociat 


completamente de viaţă. Pe de altă parte, adevărul este 
cald, viu şi spiritual. Un fapt teologic poate fi păstrat în 
minte viaţa întreagă, fără să aibă vreun efect pozitiv 
asupra caracterului moral; dar adevărul este creativ, 
salvator, transformator şi el schimbă întotdeauna pe cel 
care-l primeşte într-un om mai smerit şi mai sfânt. 
Aşadar, când devine un fapt teologic un adevăr dătător 
de viaţă pentru cel care-l deţine? în momentul în care 
începe ascultarea. Faptele teologice sunt asemenea 
altarului lui Ilie înainte de coborârea focului: corect, 
aşezat cum se cuvine, dar cu totul rece. Când inima se 
predă cu desăvârşire, focul cade şi faptele adevărate sunt 
preschimbate în adevăr spiritual care transformă, 
luminează, sfinţeşte. Biserica sau individul care este 
învăţat din Biblie, fără să fie învăţat de Duhul, n-a 
izbutit pur şi simplu să vadă că adevărul se află mai 

decât în enunţurile teologice. Nu posedăm decât ceea ce 
experimentăm. Diavolul este un teolog mai bun decât 
oricare dintre noi şi este, totuşi, diavol. 

Adevărul divin posedă natura Duhului şi, din pricina 
aceasta, poate să fie primit numai printr-o descoperire 
spirituală. Gândurile lui Dumnezeu aparţin numai lumii 
duhului, iar ale omului aparțin lumii intelectului. 
Intelectul omenesc nu poate niciodată să cuprindă 
duhul. Gândurile omului nu pot să traverseze gândurile 
lui Dumnezeu. Dumnezeu a făcut pe om după chipul 
Său şi a pus înăuntrul lui un organ cu ajutorul căruia el 
putea să cunoască lucrurile spirituale. Când omul a 
păcătuit, organul acesta (organul de cunoaştere a lui 


Dumnezeu) a murit. De aceea omul nu-L poate cunoaşte 
pe Dumnezeu; el poate numai să ştie ceva despre 
Dumnezeu. .Când Duhul luminează inima, atunci o 
parte din om vede ce n-a mai văzut niciodată, o parte 
din el cunoaşte ce n-a mai cunoscut niciodată, şi aceasta 
cu un duh de cunoaştere pe care cel mai perspicace 
gânditor n-o poate intui. Rațiunea omului este un 
instrument fin şi folositor în domeniul său specific. Ea 
n-a fost dată ca un organ prin care să-L cunoaştem pe 
Dumnezeu. Fundamentalismul a căzut în eroarea tex- 
tualismului care este doar ortodoxie fără Duh Sfânt. 
Pretutindeni printre conservatori sunt persoane învăţate 
de Biblie, dar nu şi de Duhul Sfânt. Pentru ca un om să 
priceapă adevărul revelat, se cere o acţiune a lui 
Dumnezeu egală cu acţiunea originală care a insuflat 
textul. Există acest lucru ca un dar al cunoaşterii, un dar 
care vine din cer. Textualismul vremurilor noastre este 
bazat pe aceeaşi premisă ca raționalismul de tip vechi: 
încredere în destoinicia omului de a face lucruri pe care 
Biblia afirmă solemn că n-a fost nicidecum creat să le 
facă şi pe care nu-i în stare să le facă. Sâmburele interior 
al adevărului are aceeaşi configuraţie ca învelișul 
exterior. Mintea poate cuprinde învelişul, dar numai 
Duhul lui Dumnezeu poate cuprinde esenţa lăuntrică. 
Marea noastră greşeală a fost că noi ne-am încrezut în 
înveliş şi am crezut că suntem sănătoşi în credinţă din 
pricină că suntem în stare să explicăm forma exterioară 
a adevărului, ca ceva găsit în litera Cuvântului. 
Fundamentalismul moare încet fiindcă a comis această 
greşeală mortală. 

Am uitat că esența adevărului spiritual nu poate ajunge 
la cineva care cunoaşte doar scoarța exterioară a 
adevărului, afară dacă se face o lucrare miraculoasă a 
Duhului în inimă. Acele nuanțe de culoare religioasă 
care însoțesc adevărul când îl luminează Duhul lipsesc 
astăzi cu desăvârşire din Biserică. Noi avem nevoie să 
învăţăm că adevărul nu stă în învățătura corectă, ci în 
învățătura corectă plus luminarea lăuntrică *operată de 
Duhul Sfânt. Reflecția asupra adevărului revelat are loc, 
în mod normal, după sosirea credinței, dar credința vine 
întâi la urechea care aude, nu la mintea care cugetă. Ca 
să găsim drumul, avem nevoie mai mult decât de 
lumină: avem nevoie şi de vedere. 

Sfintele Scripturi sunt izvorul luminii morale şi 
spirituale. Totuşi, eu consider că nu defăimez paginile 
sfinte când spun că singură strălucirea lor nu este de 
ajuns. Numai lumina nu este de ajuns. Lumina este o 
figură de stil pe care Biblia şi învățătorii religioşi o 
folosesc adesea când gândesc la cunoaştere. Vestirea 
cunoaşterii este asemănătoare răsăritului soarelui. Dar 
răsăritul soarelui nu înseamnă nimic pentru ochiul care 
nu vede. între lumină şi vedere există o considerabilă 
deosebire. Cineva poate să aibă lumină rară vedere: el 
este orb. Altul poate avea vedere fără lumină: el este orb 
temporar. Ce ne spun toate acestea? Pur şi simplu că 
instrucția religioasă, oricât de sănătoasă, nu este de 
ajuns. Ea aduce lumină, dar nu poate să dea vedere. 
Presupunerea că lumina şi vederea sunt sinonime a avut 
consecinţe tragice, din punct de vedere spiritual, pentru 


milioane de oameni. Fariseii au privit drept la Lumina 
lumii timp de peste trei ani, dar nici o rază de lumină n-a 
atins fiinţele lor lăuntrice. Lumina nu este de ajuns. 
Lucrarea lăuntrică a Duhului Sfânt este de trebuinţă 
credinţei care mântuieşte. Evanghelia este lumină, dar 
numai Duhul poate să dea vedere. Când ne gândim că ne 
scoatem convingerile din Scriptură, de-a lungul acelor 
hotare unde mulți oameni buni nu sunt de acord unu cu 
alţii, poate că, fără să ne dăm seama, trecem de partea 
temperamentului nostru. Probabil că nici o parte din Sf. 
Scriptură nu se poate compara cu Epistolele lui Pavel 
când e vorba de făcut sfinți artificiali. Apostolul Petru 
vorbeşte undeva despre răstălmăcirea scrierilor lui 

de rău augur este că învăţăturile lui Pavel pot fi învăţate 
cu desăvârşită credincioşie, fără să-i facă pe auditori nici 
măcar cu o iotă mai buni. Nu este oare semnificativ că 
tocmai creştinii care îi acordă cea mai mare importanţă 
lui Pavel au adesea cel mai puţin din spiritul lui Pavel? 
Există o uriaşă deosebire între crezul lui Pavel şi o viaţă 
ca a lui Pavel. Pavel era unul care căuta şi care găsea şi 
care tot mai căuta. Ei caută şi găsesc şi apoi nu mai 
caută. Pentru ei adevărul devine un văl care să ascundă 
Faţa lui Dumnezeu. Pentru Pavel, adevărul era o uşă 
care da direct în prezenţa lui Dumnezeu. Spiritul lui 
Pavel era acela al unui cercetător plin de dragoste. El era 
unul care prospecta munţii lui Dumnezeu, în căutarea 
aurului unei cunoaşteri spirituale personale. Mulţi stau 
astăzi alături de învăţătura lui Pavel, dar nu vor să-l 
urmeze în dorinţa lui fierbinte după realitatea divină. 


Adevărul care nu este experimentat nu este mai bun 
decât o eroare şi, poate fi, tot atât de primejdios. 
Cărturarii care şedeau pe scaunul lui Moise nu erau 
victime ale erorii: ei erau victime ale neglijenţei lor de a 
experimenta adevărul pe care îl propovăduiau. 

Crucea veche şi cea nouă 

Cu totul neanunţată şi de asemenea nedescoperită, a 
apărut în timpurile moderne o cruce nouă în cercurile 
popu-'lare evanghelice. 

Din această cruce nouă a rezultat o filozofie nouă a 
vieţii creştine, şi din această filozofie a ieşit o tehnică 
nouă evanghelică, un tip nou de adunare şi un fel nou de 
a predica. Crucea veche nu obişnuia să aibă relaţii cu 
lumea. Pentru firea pământească îngâmfată a lui Adam, 
ea a însemnat sfârşitul călătoriei. Crucea nouă, dacă este 
înţeleasă corect, este izvorul unei infinităţi de distracţii 
bune şi curate şi de amuzamente nevinovate. Ea îl lasă 
pe Adam să trăiască fără să se amestece. Motivarea 
vieţii lui e neschimbată, el încă trăieşte pentru propria 
lui plăcere. Crucea nouă nu-l omoară pe păcătos: ea îl 
orientează într-o altă direcție. Ea îl angrenează pe o cale 
mai curată şi mai veselă de trăire şi îi salvează respectul 
de sine. Crucea veche este un simbol al morţii. 
Dumnezeu îl 

mântuie pe individ hchidându-l şi apoi înălţându-l 
iarăşi la o înnoire a vieţii. Dumnezeu oferă viaţă, dar nu 
o viaţa veche îmbunătăţită. Viaţa pe care o oferă este o 
viaţă din moarte. Ea se află întotdeauna de cealaltă parte 
a Crucii. în sfinții artificiali din zilele noastre, Domnul 


Isus trebuie să moară numai El singur, şi tot ce dorim 
noi este să auzim o nouă predică despre moartea Lui. 
Dorim să fim mântuiţi, dar stăruim ca Domnul să moară 
singur. Nici o cruce pentru noi, nici detronare, nici 
moarte. Noi rămânem împărați în interiorul micii 
împărăţii a Sufletului-Omului şi purtăm amăgitoarea 
noastră cunună cu toată îngâmfarea unui Cezar, dar ne 
osândim la întuneric slăbiciunea şi sterilitatea spirituală. 
Atât de subtil este Eul, încât abia dacă este cineva 
conştient de prezenţa lui. Fiindcă omul este răzvrătit din 
naştere, el nu este conştient că este răzvrătit. Statornica 
lui afirmare de sine, în măsura în care cugetă la ea, îi 
apare ca un lucru perfect normal. El este bucuros să se 
împartă, uneori chiar să se jertfească pentru un .ţel dorit, 
dar niciodată să abdice de la tron. 

Păcatul are multe manifestări, dar esenţa lui este una. O 
ființă morală creată să se închine înaintea scaunului de 
domnie al lui Dumnezeu sade pe scaunul de domnie al 
propriei sale personalităţi şi de pe această înaltă poziție 
declară: „Eu sunt". Acesta este păcatul în esenţa lui 
concentrată; totuşi deoarece este firesc, el pare a fi bun. 
„Ce să facem?" (F.A. 2.37) este strigătul adânc al 
oricărui ins, care ajunge să se convingă că este un 
uzurpator şi că sade pe un scaun de domnie furat. 
Afirmarea Eului sub pretextul afirmării Domnului Isus 
Cristos este, de obicei, un lucru atât de obişnuit, încât 
trece aproape neobservată. Eul poate trăi necenzurat 
chiar la altar; poate să privească la victima sângerândă 
cum moare şi să nu fie atins câtuşi de puţin de ceea ce 
vede. El poate să lupte pentru credinţa Reformatorilor, 


să predice cu eleganţă crezul mântuirii prin credinţă şi 
să dobândească tărie prin eforturile lui. A spune tot 
adevărul pare, într-adevăr, ca şi cum te-ai hrăni cu 
ortodoxia, şi Eul se simte mai în largul lui la o 
Conferinţă biblică decât într-o tavernă. El poate să ne 
creeze chiar o stare de dorinţă aprinsă după Dumnezeu, 
o condiție excelentă sub care să prospere şi să crească. 
Eul este vălul opac care ne ascunde Faţa lui Dumnezeu. 
El poate fi '30 

înlăturat numai în experienţa spirituală, niciodată prin 
simpla instruire. încearcă tot aşa de bine să izgoneşti 
lepra din organism! înainte de a te bucura de slobozenie, 
trebuie să aibă loc o lucrare de distrugere din partea lui 
Dumnezeu. 

Trebuie să chemăm Crucea să facă lucrarea ei 
aducătoare de moarte înăuntrul nostru. Trebuie să 
aducem la Crucea judecății păcatele Eului nostru. Firea 
noastră pământească nerăstignită ne va jefui de curăţia 
inimii, de asemănarea cu Domnul Isus Cristos în 
privinţa caracterului, de pătrundere spirituală, de 
rodnicie şi, mai mult decât orice, ne va lipsi de vederea 
Feţei lui Dumnezeu, vederea aceea care a fost lumina 
pământului şi plinătatea cerului. De ce zidim noi 
bisericile pe firea pământească, omenească? Pentru că 
noi nu-i învăţăm pe oameni să moară cu Cristos, ci să 
trăiască în puterea firii lor omeneşti muritoare. 

Odată, un tânăr a venit la un sfânt bătrân care propovă- 
duia viața mai adâncă, viaţa răstignită şi 1-a întrebat ce 
înseamnă să fu răstignit. Bătrânul a răspuns: „A fi 
răstignit înseamnă trei lucruri: 


1. în primul rând, omul care este răstignit are firea 
pământească îndreptată într-o singură direcţie. Dacă 
aude ceva înapoia lui nu se poate întoarce să vadă ce 
este. Omul răstignit priveşte numai spre Dumnezeu, 
spre Domnul Isus Cristos şi spre Duhul Sfânt, priveşte 
în direcția Revelaţiei biblice, a evanghelizării lumii, a 
Zidirii Bisericii, a unităţii creştine şi a vieţii pline de 
Duhul. 

2. în al doilea rând, omul de pe cruce nu se întoarce din 
drum. Când pleci să mori pe cruce, ţi-ai luat rămas bun 
de la tine însuţi. Dacă s-ar predica mai mult lucrul 
acesta şi dacă s-ar pune capăt oricărui efort de a se face 
viața creştină cât mai uşoară, ar fi mai mulţi convertiți 
iar toţi aceştia ar rămâne statornici. 

3. în sfârşit, omul de pe cruce nu mai are gânduri 
proprii. E frumos să spui: «Sunt răstignit cu Cristos» şi 
să ştii că Cristos împlineşte planurile tale. Omul care îşi 
ia crucea şi urmează Domnului Cristos are moartea 
înapoia lui şi se îndreaptă către o viaţă voioasă şi 
ascendentă." 

Comparaţi creştinismul Noului Testament cu 
creştinismul de astăzi. Biserica primară n-a fost numai o 
organizaţie sau o 

mişcare caracterizată prin întruparea ambulantă a unei 
energii spirituale. Biserica a început în putere. Când n-a 
mai avut putere, ea şi-a construit întărituri de apărare 
sub pământ şi a căutat să-şi păstreze binecuvântările. Ele 
au făcut viermi şi 's-au împuţit ca şi mana evreilor. Aşa 
am avut monasticism, scolasticism, instituţionalism etc, 


şi toate acestea n-au fost decât nişte indicii ale absenței 
puterii spirituale. în istoria Bisericii, orice întoarcere la 
puterea Noului Testament a marcat un nou progres, şi 
orice diminuare de putere a văzut ieşirea la suprafaţă a 
vreunui nou mecanism pentru păstrare şi apărare. Dacă 
această analiză este justă, atunci noi ne aflăm astăzi într- 
o stare de foartă scăzută energie spirituală. 

Singura putere pe care o recunoaşte Dumnezeu în 
Biserica Lui este puterea Duhului Sfânt, în vreme ce 
singura putere cunoscută astăzi de^ majoritatea 
evanghelicilor este puterea omului. Dumnezeu îşi face 
lucrarea prin acţiunea Duhului, în vreme ce conducătorii 
creştini încearcă s-o facă pe a lor prin puterea 
intelectului antrenat şi devotat. Personalitatea strălucită 
a luat locul insuflării divine, dar numai ceea ce este 
făcut prin Duhul cel veşnic va dăinui veşnic. Esenţa 
acţiunii adevărate este suveranitatea mişcărilor 
supranaturale ale Duhului Sfânt asupra şi în duhul liber 
al oamenilor răscumpăraţi. Când religia îşi pierde 
caracterul ei suveran şi devine o simplă formă, este 
pierdută şi această spontaneitate, şi locul ei îl ocupă 
precedentul, conformismul şi mentalitatea de cartotecă. 
în spatele mentalităţii de cartotecă este convingerea că 
spiritualitatea poate să fie organizată. 

Timp de secole, Biserica s-a opus cu putere oricărei 
forme de amuzament lumesc, recunoscându-l ca fiind 
ceea ce este: un instrument pentru pierdere, sau un loc 
de refugiu care să-l ascundă pe om de glasul tulburător 
al cugetului, un aranjament menit a distrage atenţia de la 
responsabilitatea morală. Dar în ultima vreme, ea pare 


să fi hotărât că, dacă nu poate să-l cucerească pe marele 
zeu, Amuzament, ea poate tot atât de bine să-şi unească 
puterile cu el şi să folosească o bună parte din forţele 
sale. Creştinismul este atât de întreţesut cu lumea, încât 
milioane de oameni nici nu bănuiesc cât de mult s-au 
îndepărtat de modelul nou-testamental. Compromisul se 
află pretutindeni. Lumea este destul de spoită ca să 
treacă cu bine inspecția unor oameni orbi care se dau 
drept credincioşi. 32 

Creştinismul evanghelic este acum în chip tragic sub 
etalonul Noului Testament. Spiritul lumesc este o parte 
componentă a felului nostru de viaţă. Dispoziţia noastră 
religioasă este socială în loc să fie spirituală. Am pierdut 
arta de a ne închina. Nu mai naştem sfinți. Ne 
continuăm activitățile religioase după metoda făcătorilor 
de reclamă moderni. Modelele noastre sunt oameni cu 
succes în afaceri, atleți sărbătoriţi şi personalităţi 
teatrale. Căminele ne-au fost preschimbate în teatre. 
Literatura ne este superficială şi terminologia noastră se 
învecinează cu sacrilegiul. Şi abia dacă se mai 
îngrijorează cineva. Mult din ceea ce trece drept 
creştinism nu este altceva decât adevăr obiectiv îndulcit 
cu cântare şi făcut plăcut la gust prin amuzament 
religios. 

Domnul Isus Cristos îi cheamă pe oameni să poarte cru- 
cea; noi îi chemăm să se amuze în Numele Lui. El îi 
cheamă să părăsească lumea; noi îi asigurăm că, dacă 
doar îl primesc pe El, lumea este simbria lor. El îi 
cheamă să sufere; noi îi chemăm să se bucure de tot 
confortul modern pe care îl produce civilizația. El îi 


cheamă la lepădare de sine şi la moarte; noi îi chemăm 
să se întindă asemenea unor copaci verzi pe marginea 
apei sau poate chiar să devină stele într-un jalnic zodiac 
religios. El îi cheamă la sfinţenie; noi îi chemăm la o 
fericire ieftină şi stridentă care ar fi fost respinsă cu 
dispreţ de cel mai neînsemnat dintre filozofii stoici. 

Un decalog nou a fost adoptat de Neo-Creştinii zilelor 
noastre, al cărui prim cuvânt glăsuieşte: „Să nu ai păreri 
diferite"; şi, de asemenea, o altă serie de fericiri care 
începe cu: „Fericiţi sunt cei ce tolerează orice, căci ei nu 
vor da seama de nimic”. Acum este un lucru unanim 
acceptat să vorbeşti în public despre deosebirile 
religioase cu înţelegerea că nimeni nu va încerca să 
convertească pe altul sau să-i atragă atenţia asupra 
erorilor din convingerile lui. Să ni-l închipuim pe 
Moise ca fiind de acord să ia parte la o discuţie în public 
cu Israel asupra viţelului de aur; sau pe Ilie angajându- 
se într-un dialog manierat cu prooroci lui Baal. Să 
încercăm să ni-L închipuim pe Domnul Isus căutând o 
întâlnire cu fariseii ca să aplaneze deosebirile de opinii 
dintre El şi ei. Făcătorului de pace îi este făgăduită 
binecuvântarea lui Dumnezeu, dar ar fi mai bine ca 
împăciuitorul religios să-şi păzească pasul. întunericul şi 
3 - Religie sau credinţă 

lumina nu pot fi niciodată împăcate prin vorbe. Unele 
lucruri nu sunt negociabile. O sută de persoane 
religioase, unite între ele, printr-o organizare îngrijită nu 
constituie o Biserică, la fel după cum 11 oameni morţi 
nu pot constitui o echipă de fotbal. Primul lucru necesar 


este, mereu, viaţa. 

Moda modernă de a aduce ştiinţa în sprijinul creştinis- 
mului dovedeşte nu adevărul credinţei, ci nesiguranța 
care roade inimile celor ce trebuie să se bizuie pe ştiinţă 
pentru a da temeiuri de respect pentru credinţa lor. 
Ştiinţa, zeiţa cu glas dulce, care doar cu puţin timp în 
urmă folosea, zâmbind, Biblia drept călăuză vrednică de 
încredere şi lua lumea de mână ca s-o ducă într-un 
mileniu făcut de om, a devenit un balaur capabil să 
distrugă aceeaşi lume cu o uşoară atingere a cozii lui 
învăpăiate. Biblia ne vorbeşte despre o altă lume -prea 
fină ca să fie descoperită de instrumentele cercetării 
ştiinţifice. Prin credinţă, noi angajăm această lume şi o 
facem a noastră. Ea ne este accesibilă prin sângele 
legământului celui veşnic. 

Concepții creştine primejdioase. Cursele Diavolului. 
„Credinţa", ziceau primii luterani, „este un lucru tulbu- 
rător". Dar învăţăturii îndreptățirii prin credinţă, aşa 
cum a propovăduit-o Luther, i s-a întâmplat ceva. 
Credinţa lui Pavel şi a lui Luther era ceva revoluţionar. 
Ea răsturna întreaga viaţă a individului şi-l transforma 
într-o cu totul altă persoană. Punea stăpânire pe viaţă şi 
o aducea la ascultare de Cristos. Avea în ea o finalitate. 
Apuca inima omului ca un cârlig. Regrupa toate 
acţiunile vieţii şi le aducea în armonie cu voia lui 
Dumnezeu. Acum credinţa nu înseamnă mai mult decât 
o acceptare morală pasivă a Cuvântului lui Dumnezeu şi 
a crucii Domnului Isus. Pentru a face lucrul acesta, noi 
trebuie să ne sprijinim numai pe un genunchi şi să dăm 
din cap, în semn de încuviinţare (că adică suntem de 


acord cu instrucţiunile unui lucrător care se arată foarte 
zelos să ne mântuiască sufletele). O astfel de credință 
nu-i tulbură pe oameni. îi mângâie. Faţa Eului lor este 
spălată şi încrederea în ei înşişi este scăpată de descura- 
jare. Trebuie să li se spună oamenilor că religia creştină 

este ceva cu care se pot juca. Singurul om care poate fi 
sigur că are adevărata credinţă biblică este cel care s-a 
aşezat într-o poziţie de unde nu se mai poate întoarce 
înapol. 

în planul divin al mântuirii, doctrina despre credinţă este 
centrală. Orice avantaj care decurge din ispăşirea 
Domnului Isus Cristos ajunge la individ prin poarta 
credinţei. Noi nu îndrăznim să luăm nimic ca fiind 
valabil cu privire la ea. De câțiva ani, inima mea este 
tulburată cu privire la doctrina credinţei aşa cum este 
primită şi propovăduită pretutindeni de creştinii 
evanghelici. Mă tem că însăşi concepţia modernă despre 
credinţă nu este cea biblică. Credinţa nu se reduce la a 
crede într-o formulă despre care ştim că este adevărată. 
Credinţa întemeiată pe rațiune, ce-i drept, este un fel de 
credinţă, dar nu-i asemenea credinţei din Biblic, 
deoarece ea urmează dovezii în chip infailibil şi n-are 
nimic de natură morală sau 

spirituală. 

Credinţa adevărată se sprijină pe firea lui Dumnezeu, şi 
nu mai cere nici o dovadă pe lângă desăvârşirile morale 
ale Unuia, Care nu poate să mintă. E de ajuns că 
Dumnezeu a zis aşa. Credinţa, aşa cum o cunoaşte 
Biblia, este o încredere în Dumnezeu şi în Fiul Său, Isus 


Cristos. Ea este replica sufletului la firea lui Dumnezeu, 
aşa cum este descoperită în Scripturi. Şi tocmai această 
replică nu este posibilă fără lucrarea lăuntrică prealabilă 
a Duhului Sfânt. Credinţa este un dar al lui Dumnezeu, 
dat unui suflet care se pocăieşte şi n-are nimic de-a face 
cu simţurile sau datele cărora le dau ele naştere. 
„Credinţa e un miracol, este destoinicia pe care ne-o dă 
Dumnezeu ca să ne încredem în Fiul Său. 

Credinţa şi morala sunt două feţe ale aceleiaşi monede. 
Cu siguranţă, adevărata esenţă a credinţei este morala. 
Orice credinţă, mărturisită, în Cristos, ca Mântuitor 
personal, care nu aduce viaţa la ascultare deplină de 
Cristos ca Domn, este necorespunzătoare şi trebuie să-şi 
trădeze victima în cele din urmă. Omul care crede va şi 
asculta. Dumnezeu dă credinţă numai unei inimi 
ascultătoare. Unde este pocăință reală acolo este şi 
ascultare. Căutând să scăpăm de doctrina greşită a 
mântuirii prin fapte, am căzut în doctrina greşită opusă 
a mântuirii fără ascultare. Dumnezeu va face nouă paşi 
spre noi, dar nu-l va face pe al zecelea. Ne va îndupleca 
să ne pocăim, dar nu Se poate pocăi El pentru noi. 

S-a ivit o întreagă generaţie nouă de creştini, care consi- 
dera ca este cu putinţă „să primească" pe Cristos fără să 
părăsească lumea. Expiraţia este tot atât de necesară 
vieţii ca şi inspiraţia. Pentru „a primi pe Cristos" e 
necesar să lepădăm tot ce I se opune Lui. A-L primi pe 
Cristos, înseamnă a cunoaşte înţelesul cuvintelor: ,, Cum 
este EI, aşa suntem şi noi în lumea aceasta"CI ioan 
4.17). Noi privim pe prietenii Lui ca prieteni ai noştri, 


pe vrăjmaşii Lui ca vrăjmaşi ai noştri. Căile Lui sunt 
căile noastre. Viaţa Lui este viaţa noastră şi viitorul Lui 
este viitorul nostru. 

Satan a umplut lumea de curse. Un domeniu unde apar, 
din belşug, curse inofensive la prima înfăţişare, dar 
înrealitate mortale, este acela al rugăciunii. Se spune că 
Dumnezeu răspunde întotdeauna la rugăciuni, prin „da", 
sau „nu", sau dând altceva în locul lucrului dorit. Ar fi 
greu de născocit un şiretlic mai aspectuos decât acesta, 
pentru ca petiționarul ale cărui cereri au fost refuzate din 
pricina neascultării să iasă cu faţa curată. Când ne 
ducem la Dumnezeu cu o cerere, avem de îndeplinit 
două condiţii: 

1. Să ne rugăm după voia lui Dummnezeu. 

2. Să ducem o viaţă plăcută lui Dumnezeu. 

Când ajungem să fim prea volubili în rugăciune, este 
sigur că ne vorbim nouă înşine. 

Credinţa creştină este o perpetuare a unui miracol 
major: naşterea din nou. Aceasta este o lucrare vitală şi 
unică în firea umană. Ea nu este o convingere prin 
argumente asupra unei poziţii, ci un fapt care se 
întâmplă, care nu poate fi explicat de psihologi. In Ziua 
aceea mare şi grozavă vor îngălbeni de groază aceia care 
vor afla că ei nu depindeau de creştinism decât pe baza 
unui consimţământ mental, nu prin minunea naşterii din 
nou. „Creştinismul la moment", găsit aproape 
pretutindeni în cercurile evanghelice a sosit cu epoca 
maşinii şi nu izbuteşte să priceapă adevărata natură a 
vieţii creştine, care nu e statică ci dinamică şi 
extensibilă. Nu-şi dă seama că un creştin este un 


organism tot atât de sigur viu pe cât este un prunc nou- 
născut şi are nevoie de hrană şi de exercițiu ca să 1 se 
asigure creşterea normală. Un creştin este născut; este o 
întrupare de viaţă care creşte, şi ca atare poate fi întâr- 
ziat, împiedicat, subalimentat sau vătămat, ca orice 
organism. 36 

Condiţii favorabile vor da naştere unui organism mai 
puternic şi mai sănătos decât o vor face nişte condiţii 
adverse. Lipsa de instruire adecvată, de pildă, va pune 
obstacole creşterii creştine. 

Trebuie să fim cu ochii în patru, ca nu cumva 
creştinismul nostru să nu facă decât să ne cizeleze 
păcatele, fără să le îndepărteze, şi pretinzând că am fost 
izbăviţi de păcate, în realitate am schimbat un soi de 
păcate cu altul. Trebuie să avem grijă ca pocăinţa să nu 
fie numai o schimbare de situaţie, în vreme ce odată 
păcătuiam într-o ţară depărtată, a.cum suntem fraţi de 
cruce cu persoane religioase mult mai curate şi mai 
vrednice de respect, în aparenţă, dar, negreşit, nu mai 
aproape de curăţia unei inimi credincioase, decât eram 
înainte. în afară de aceasta, printr-o înrâurire religioasă, 
mândria poate fi rafinată într-o stimă paşnică de sine 
însuşi, camuflată cu dibăcie printr-o folosire îngrijită a 
cuvintelor din Biblie, pentru ca să. ascundă o adâncă 
iubire de sine, care este înaintea lui Dumnezeu un lucru 
odios şi de nesuferit. Astfel, necazul adevărat nu este 
limpezit, ci numai împins în subteran. Persoana flecară 
ŞI tulburătoare se schimbă uneori, la o convertire, într- 
un „sfătuitor spiritual", dar adesea, o privire mai atentă 
descoperă la lucru acelaşi spirit neastâmpărat şi 


iscoditor. Ea încă aleargă în aceeaşi direcţie, dar pe 
partea cealaltă a străzii. 

Aceasta e calea cea mai accesibilă pentru Satan de a 
pătrunde în Biserică spre a pricinui slăbiciune, apostazie 
şi dezbinare. Multe tranzacţii de afaceri pe care noi le- 
am înfiera ca practici necinstite ale oamenilor din lume, 
când sunt întreprinse de un creştin, după ce s-a rugat 
pentru ele, sunt salutate drept un remarcabil răspuns la 
rugăciune, ca o dovadă că Dumnezeu este un partener al 
afacerii. Acestea sunt doar nişte ilustraţii menite să arate 
că păcatul poate să-şi schimbe înfăţişarea, fără să-şi 
schimbe firea. Voia lui Dumnezeu este ca păcatul să fie 
îndepărtat, şi nu doar îmbunătăţit. 

Fără credinţă, este cu neputinţă a plăcea lui Dumnezeu, 
dar nu orice credinţă îi place lui Dumnezeu. Nu-mi 
amintesc de vreo altă perioadă în care credinţa să fi fost 
atât de populară ca astăzi. Credinţa este aproape pe 
placul tuturor. Omul de ştiinţă, birjarul, şoferul, 
filozoful, actriţa, politicianul, boxerul, 

gospodina, toți sunt gata să recomande credinţa drept 
panaceu pentru toate bolile lor: morale, spirituale şi 
economice. Numai dacă credem destul de ferm, vom 
izbuti în vreun fel. Aşa spune şi cântecul popular. Nu 
are însemnătate ce crezi, numai să crezi. în spatele 
acestora stă ideea nebuloasă potrivit căreia credinţa e o 
atotputernică forţă care curge prin univers şi la care 
oricine se poate conecta după cum vrea. Când intră ea, 
ies afară: pesimismul, înfrângerea, teama, nereuşita; şi 
intră: optimismul, încrederea, stăpânirea de sine şi 


succesul deplin pe toată linia: în război, în dragoste, în 
sport, în afaceri şi în politică. în toate acestea, se trece 
cu vederea ca numai atunci este bună credinţa, când la 
baza ei stă adevărul; dacă e făcută să se sprijine pe 
minciună, ea poate duce la tragedie veşnică. Căci nu e 
de ajuns să credem: trebuie să credem ceea ce este Just. 
Credinţa adevărată ne cere să credem tot ce a spus 
Dumnezeu despre Sine însuşi şi tot ce a zis El despre 
noi. Până când nu credem că suntem atât de răi, cum ne- 
a spus Dumnezeu, nu vom putea crede că El va face 
pentru noi ce-a spus că va face. Tocmai aici religia 
populară dă greş. A avea o credință mântuitoare în 
Domnul Isus Cristos înseamnă să credem tot ce au spus 
apostolii despre El. Să fim atenţi ca nu cumva Cristosul 
pe Care îl acceptăm să fie omul creat'din.pra-ful 
imaginaţiei noastre şi alcătuit după asemănarea noastră. 
Credinţa adevărată ne angajează la ascultare. Credinţa 
aceea visătoare, sentimentală care ignoră judecăţile lui 
Dumnezeu împotriva noastră şi îşi apleacă urechea la 
afirmațiile sufletului, este tot atât de ucigătoare ca acidul 
cianhidric. Credinţa în credinţă este credinţă rătăcită. A 
nădăjdui cerul prin mijlocirea acestei credinţe, înseamnă 
a încerca să traversăm o «prăpastie adâncă, recurgând la 
un pod care nu ajunge la malul celălalt. 

Eroarea şi adevărul 

Eroarea şi adevărul călătoresc pe aceeaşi şosea. Există 
sfere de gândire creştină, (şi dacă de gândire, atunci şi 
de viaţă) în care asemănările şi deosebirile sunt atât de 
greu de distins, încât, adeseori, abia dacă mai putem 
scăpa de o înşelare 38 


„desăvârşită. Atât de 1scusită este eroarea în a imita 
adevărul, încât foarte mulți le confundă fără să-şi dea 
seama. De aceea, din punct de vedere critic, este 
important ca fiecare credincios să folosească din plin 
avantajul oricăror mijloace pe care le-a pregătit 
Dumnezeu ca să-l scape de înşelare. Acestea sunt: 
rugăciunea, credinţa, meditaţia statornică asupra 
Scripturilor, ascultarea, smerenia, activitatea intensă, 
gândurile serioase şi iluminarea Duhului Sfânt. 

Trăim vremuri de încercare pentru sufletele oamenilor. 
Timpurile din urmă au venit asupra noastră şi nu putem 
scăpa de ele; trebuie să triumfăm în mijlocul lor (1 Tim. 
4.1-2). Oricât de ciudat ar părea, astăzi primejdia este 
mai mare pentru creştinismul înflăcărat decât pentru cel 
căldicel şi pentru cel mulţumit de sine însuşi. Cel ce 
caută lucrurile cele mai bune doreşte să audă pe cineva 
care indică o cale pe care le poate dobândi, mai ales 
dacă această cale e arătată de cineva cu o personalitate 
atrăgătoare şi cu o reputaţie de evlavie puţin obişnuită. 
Acum, Domnul Isus, Marele Păstor al oilor, nu Şi-a 
lăsat turma Lui la bunul plac al lupilor. El ne-a lăsat 
Scripturile, Duhul Sfânt şi puteri omeneşti de 
observaţie. „ Cercetaţi toate lucrurile şi păstraţi ce este 
bun..." (1 Tes. 521; 1 loan -4.1; Mt. 7.15-16). Pentru cei 
care doresc o regulă pe baza căreia să poată efectua o 
testare eficientă, le pun aici la îndemână o cheie cu care 
am testat eu, propriile mele experienţe spirituale şi 
imbolduri religioase timp de mulţi ani. Enunţat pe scurt, 
mijlocul de încercare este acesta: această învăţătură 
nouă, acest nou obicei religios, această nouă concepţie 


despre adevăr, această nouă experienţă religioasă, cum 
înrâureşte ea atitudinea şi legătura mea cu Dumnezeu, 
cu Domnul Isus Cristos, cu Sfintele Scripturi, cu Eul 
meu, cu ceilalți creştini, cu lumea şi păcatul. Prin 
această înşeptită încercare, putem proba tot ce este 
religios. 

încercarea vitală a oricărei experienţe religioase este 
cum afectează aceasta legătura noastră cu Dumnezeu, 
ideea noastră despre Dumnezeu şi atitudinea faţă de 
Dumnezeu. Orice învăţătură despre Dumnezeu şi orice 
experienţă care slujeşte a-L preamări pe El, ar putea să 
fie insuflată de El. Creştinii sunt conduşi uneori în 
experienţe emoţionale care depăşesc 

puterea lor de înţelegere. încercarea cea mare este: cum 
a influenţat aceasta legătura mea cu Dumnezeu şi Tatăl 
Domnului Isus Cristos? (Apoc. 4.11). 

încercarea următoare este cum înrâureşte această experi- 
enţă nouă atitudinea mea faţă de Domnul Isus Cristos? 
El trebuie să Se afle în centrul oricărei învățături, al 
oricărei practici acceptabile şi al oricărei experienţe 
creştine autentice. O creştinătate fără Cristos sună 
contradictoriu, dar ea există ca fenomen real în zilele 
noastre. Dacă experienţa cea nouă tinde să facă din 
Domnul Isus ceva de care nu ne putem lipsi, dacă ne 
distrage atenţia de la simţămintele noastre şi o concen- 
trează asupra Domnului Isus, suntem pe drumul cel bun. 
Tot ce face ca Domnul Isus să ne fie drag, vine de la 
Dumnezeu. 

Altă încercare revelatoare este cum înrâureşte lucrul 


acesta atitudinea mea faţă de Sfintele Scripturi. Această 
nouă experienţă, această nouă concepție despre adevăr 
îşi are obârşia în Sf. Scriptură? Oricât de înalt ar fi 
conţinutul ei emoțional, nici o experienţă nu poate fi 
dovedită ca fiind autentică dacă nu găsim în Scripturi un 
pasaj care s-o încuviinţeze (îs. 8.20). 

Apoi putem proba calitatea experienţelor religioase prin 
efectul lor asupra vieții Eului. Duhul Sfânt şi Eul 
omenesc căzut sunt diametral opuse. Pentru ca Duhul 
lui Dumnezeu să poată lucra într-un mod creator în 
inimile noastre, trebuie ca El să aibă consimţământul 
nostru deplin să înlocuiască Eul nostru firesc cu 
Persoana Domnului Isus Cristos. Această înlocuire este 
explicată foarte minuţios în Romani 6, 7 şi 8. O regulă 
bună este aceasta: dacă experienţa respectivă m-a smerit 
şi m-a făcut mic şi fără preţ în proprii mei ochi, este de 
la Dumnezeu, dar dacă mi-a dat un sentiment de 
satisfacţie de sine este mincinoasă şi trebuie respinsă. 
Nimic din ce vine de la Dumnezeu nu va sluji orgoliului 
meu sau autofelicitării. 

Orice experienţă religioasă care nu izbuteşte să ne adân- 
cească dragostea faţă de fraţii noştri de credinţă, putem 
s-o dăm la o parte, ca nelegitimă, fără nici o grijă. Orice 
spirit, care îngăduie compromisul cu lumea este un 
spirit mincinos. Orice mişcare religioasă care imită 
lumea, în vreuna din manifestările ei, este mincinoasă 
faţă de crucea Domnului Isus Cristos şi aliată 
Diavolului. 

Ultima încercare a autenticităţii experienţei creştine este 
ce înrâurire are ea asupra atitudinii noastre faţă de păcat. 

ce face sfinţenia mai atractivă şi păcatul mai de 
neîngăduit poate fi acceptat ca autentic. (Cf. Tit 2.11- 
13). Domnul Isus ne-a prevenit: „Se vor scula Cristoşi 
mincinoşi şi prooroci mincinoşi... să înşele chiar pe cei 
aleşi.” (Mt. 24.24). Cuvintele acestea zugrăvesc zilele 
noastre. 

Cu cât pătrundem mai mult în sanctuar, cu atât mai mare 
devine primejdia autoînşelării. Cei mai mulţi oameni se 
joacă de-a religia la fel cum fac sport. Grădina neglijată 
va fi năpădită de buruieni. Nu-i păcat să te îndoieşti de 
anumite lucruri, dar poate fi fatal a crede orice. Credinţa 
nu înseamnă credulitate. Credulitatea nu-L cinsteşte 
niciodată pe Dumnezeu, împreună cu credinţa noastră în 
Dumnezeu, trebuie să meargă o necredinţă sănătoasă în 
tot ce este ocult şi ezoteric. Numero-logia, astrologia, 
spiritismul şi orice ursită sau element straniu «care trece 
drept religie trebuie să fie lepădate. Sunt o materie 
toxică şi nu au loc în viaţa unui adevărat creştin. 

Sfinte Doamne, Te rugăm să ne faci să recunoaştem 
într-o măsură mai mare cât de nesfinţi suntem, ca să ile 
putem ocupa locul care ni se cuvine înaintea Ta! Fie ca 
păcătoşenia firii noastre şi tot ce ţine de propriul nostru 
Eu să se descopere în aşa fel încât să nu mai putem trăi 
în ele! Și tot lumina Ta, care ne-a descoperit acest lucru, 
să ne arate că Sfinţenia Ta e singura noastră nădejde, 
locul nostru de refugiu, singura noastră scăpare. Te 
rugăm, Doamne, să spui sufletului nostru: „Eu, sunt Cel 
Sfânt, Mântuitorul tău". Descoperă-ni-Te, prin puterea 
Ta şi înarmează-ne ca să fim martori ai Sfinţeniei Tale 


şi să spunem poporului Tău cât eşti Tu de sfânt, cât de 
sfinți trebuie să fim noi şi cum ne sfințeşti Tu! 

Câteva chei pentru o viaţă mai adâncă 

A vorbi despre „viaţa mai adâncă" nu înseamnă a vorbi 
despre ceva mai adânc decât simpla religie a Noului 
Testament. Viaţa „mai adâncă" este mai adâncă fiindcă 
media vieții creştine este tragic de superficială. lată 
cinci juruinţe pe care le am în minte, pe care este bine să 
le facem şi să le ţinem: 

1. Să nu facem nici un compromis cu păcatul. 

2. Să nu posedăm niciodată nimic, să ne debarasăm de 
orice simţ al proprietăţii. 

3. Să nu ne apărăm niciodată. 

4. Să nu trecem niciodată în contul altuia ceva care l-ar 
vătăma. 

5. Să nu acceptăm niciodată slavă de la oameni. Aceste 
cinci juruinţe nu trebuie doar să fie scrise pe 

spatele Bibliei şi apoi uitate. Ele trebuie să fie scrise în 
propriul tău sânge. 

Cuvântul lui Dumnezeu bine înţeles şi ascultat cu 
religiozitate este calea cea mai scurtă pentru 
desăvârşirea spirituală. .Şi nu trebuie să selectăm câteva 
pasaje favorite cu excluderea altora. Nimic mai puţin 
decât Biblia întreagă poate face un creştin întreg. Faceţi 
din gândurile voastre un sanctuar curat. Pentru 
Dumnezeu, gândurile noastre sunt lucruri. Gândurile 
noastre sunt decoraţii în nujlocul sanctuarului în care 
trăim. Dacă gândurile noastre sunt curăţite prin sângele 
Domnului Isus, trăim într-o încăpere curată şi nu are 


însemnătate dacă suntem îmbrăcaţi într-o salopetă plină 
de grăsime. Gândurile voastre hotărăsc în mare măsură 
dispoziţia, atmosfera, climatul din adâncul inimii 
voastre, şi Dumnezeu consideră gândurile voastre ca o 
parte din voi înşivă. Deci fiţi stăpâni pe gândurile 
voastre şi nu îngăduiți sufletului să fie o pustie în care 
hoinăreşte orice fiară necurată şi zboară orice pasăre. 
Sunt două feluri de.vieți: pârloagă şi teren arat. 
Minunile vin după plug. Pavel era un om mai bun din 
pricina ţepuşului lui. De ce unele persoane îl „„găsesc" 
pe Dumnezeu într-un fel în care altele nu-L găsesc? El 
nu are favoriţi. Deosebirea nu se află în Dumnezeu, ci în 
noi. Eu mă încumet să sugerez că singura calitate vitală 
pe care o aveau în comun sfinţii cei mari era 
receptivitatea spirituală. Când simțeau o dorință 
fierbinte, ei intrau numaidecât în acțiune. Receptivitatea 
poate fi sporită prin exerciţiu sau nimicită prin delăsare. 
Ea nu vine asupra *noastră ca o forţă irezistibilă. Este un 
dar al lui Dumnezeu care trebuie recunoscut şi cultivat. 
Faptul că nu se vede lucrul acesta este pricina unei 
serioase prăbuşiri a evanghelismului modern. Noi cerem 
vrajă şi acţiune dramatică ce se desfăşoară repede. 
Aplicăm metodele secolului vitezei în relaţiile noastre 
cu Dumnezeu. Citim în fugă un capitol şi ne îndeplinim 
scurtele îndeletniciri religioase, după care alergăm să 
luăm parte la o altă adunare de evanghelizare ca să 
compen-4? 

săm falimentul lăuntric. Ne trebuie o inimă hotărâtă şi 
mult curaj ca să scăpăm din strânsoarea lăuntrică a 
timpului nostru şi să ne întoarcem la căile biblice. 


„Cristosîn voi, nădejdea slavei”. 

Diavolul are un sistem de luptă de care eu nu am auzit 
niciodată. Dar el nu poate manevra pe Unul de Care eu 
sunt legat, pe Unul cu Care eu sunt unit, pe Unul a Cărui 
fire locuieşte în firea mea. Biserica este famila lui 
Dumnezeu şi locul ideal pentru creşterea copiilor lui 
Dumnezeu. Creştinul care se retrage de la părtăşia cu 
alţi creştini va suferi o mare vătămare sufletească şi nu 
se va dezvolta normal. Domnul nu poate să 
binecuvânteze pe deplin pe un om pe care nu 1-a cucerit 
mai întâi. Noi, creştinii/trebuie să ne simplificăm viaţa; 
altfel, vom avea pagube nespuse pe pământ şi în 
veşnicie. Civilizaţia modernă este atât de complexă 
încât face aproape imposibilă viaţa de evlavie. Ştiinţa le- 
a creat oamenilor un oarecare confort material, dar i-a 
jefuit de sufletele lor, înconju-rându-i cu o lume 
potrivnică existenţei. 

Un mod în care lumea civilizată distruge pe oameni este 
prin a-i împiedica să gândească propriile lor gânduri. 
„Metodele de informare considerabil îmbunătăţite" cu 
care miopii se fălesc introduc în milioane de suflete un 
material de gândire străin, gata confecționat şi digerat de 
mai înainte. Se cere doar o mică asimilare fără efort a 
acestor idei împrumutate, şi omul de mijloc a făcut toată 
cugetarea pe care vrea sau poate s-o facă. Această 
subtilă înrâurire a minţii continuă zi de zi. Nevoia de 
singurătate şi de linişte n-a fost niciodată mai mare 
decât astăzi. Ca să avem credinţă trebuie să ne afundăm 
în Scripturi. Și credinţa trebuie să fie exersată ca să aibă 
putere. Credinţa, la fel ca muşchii, creşte prin încordare. 


Străduieş-te-te să depăşeşti o simplă năzuinţă 
meditativă. Faceţi-vă faţa ca o cremene şi puneţi-vă 
viaţa în ordine! Orice om este atât de sfânt cât doreşte în 
realitate să fie. Dar dorinţa trebuie să fie 
autoconstrângătoare. începe să-ţi plăteşti datoriile 
evlaviei, repară pagubele, instituie rugăciunea în 
familie, pune-ţi deoparte vreme pentru rugăciune şi 
pentru cercetarea Scripturilor... predă-te în întregime lui 
Dumnezeu! Descotoroseşte-te de orice obicei necreştin! 
Adu-ţi aminte de cuvintele: „Alţii au voie, tu nu poţi”. 
Nu osândi, nici nu critica, ci caută o cale 

mai bună! Adu pe Domnul Isus însuşi în focarul inimii 
tale şi păstrează-L acolo necontenit! Numai în Domnul 
Isus vei găsi realizare completă. Deschide-ţi inima larg 
pentru Duhul Sfânt şi pofteşte-L pe El să te umple! El o 
va face. Fiecare om este atât de plin de Duh, cât doreşte 
el să fie. Goleşte-ţi inima, şi Domnul Se va grăbi să-ţi-o 
umple. Fii aspru cu tine însuţi şi îngăduitor cu alții! 
Poartă-ţi crucea tu însuţi, dar să nu pui niciodată vreuna 
pe spatele altuia! începe să practici prezenţa lui 
Dumnezeu! 

Slujire în cazuri extreme 

Pământul va cunoaşte o perioadă de dezastre, şi 
locuitorii lui vor trăi într-o stare de extraordinară 
urgenţă. Sunt creştini evanghelici care trăiesc în vremea 
acestei cumplite crize, ca şi cum n-ar fi deloc criză. Ei 
spun că slujesc Domnului, dar îşi împart zilele în aşa fel 
ca să le rămână belşug de timp, să se joace, să 
hoinărească şi să se bucure de plăcerile lumii. Ei sunt 


tihniți în vreme ce lumea arde. în faţa scaunului de jude- 
cată, slujirea mea va fi evaluată nu după cât de mult am 
făcut, ci după cât de mult aş fi putut să fac. Darul meu 
este măsurat nu după cât de mult am dat, ci după cât de 
mult aş fi putut să dau, după cât de mult mi-a rămas. 
Darul este judecat nu după mărimea lui, ci după cât de 
mult din mine este în el. Ceea ce dai nu are nici o 
valoare până când nu te-ai dat mai întâi pe tine însuţi în 
dragoste şi sacrificiu. * Creştinismul secolului al xx-lea 
face din Dumnezeu un cerşetor. Atât de înaltă ne este 
părerea despre noi înşine, încât ne este foarte uşor, ca să 
nu zicem plăcut, să credem-că-l suntem de trebuinţă lui 
Dumnezeu.. Mă tem că mii de persoane tinere intră în 
slujirea creştină pentru a ajuta ca Dumnezeu să fie 
izbăvit din situația jenantă în care L-a condus dragostea 
Lui şi din care destoinicule Lui mărginite par nepu- 
tincioase să-L scoată. Adaugă la aceasta o anumită 
măsură de idealism lăudabil şi o frumoasă cantitate de 
milă pentru cei subprivilegiaţi şi vei avea adevărata 
forță din spatele multor activități creştine de astăzi. 

Să nu ne închipuim că adevărul divinei autosuficienţe va 
paraliza activitatea creştină. Mai de grabă o va stimula. 

adevăr va ridica din sufletele noastre povara istovitoare 
a gândului morţii şi ne va încuraja să luăm jugul uşor al 
Domnului Isus Cristos. Căci vestea binecuvântată este 
că Dumnezeu, Care nu are nevoie de oameni, S-a sment 
printr-o bunăvoință suverană, să lucreze cu, în, şi prin 
copiii Lui ascultători. Credinţa creştină nu oferă butoane 
pe care să apeşi pentru o slujire rapidă. Ordinea cea 


nouă trebuie să aştepte timpul potrivit al Domnului, şi 
lucrul acesta este prea mult pentru omul care se 
grăbeşte. El renunţă pur şi simplu şi devine interesat de 
altceva. 

Biserica are o dublă sarcină: să extindă creştinismul în 
toată lumea şi să se asigure că religia, respectiv 
creştinismul pe care-l difuzează, este de soiul curat al 
Noului Testament. Creştinismul se va reproduce mereu 
după soiul lui. O biserică cu mentalitate lumească va da 
naştere unui creştinism foarte asemănător ei însăşi. Nu 
numai cuvântul, ci şi caracterul mărturiei determină 
calitatea convertiţilor. Ideea populară că cea dintâi 
obligație a Bisericii este să ducă Evanghelia până în cele 
mai îndepărtate colţuri ale lumii este falsă. Cea dintâi 
obligaţie a ei este să fie vrednică din punct de vedere 
spiritual pentru a o răspândi. Domnul, Care a zis: 
„Duceţi-vă", a zis .şi: „Zăboviţi”, iar zăbovirea trebuie 
să vină înaintea ducerii. Dacă ucenicii ar fi plecat ca 
misionari înainte de ziua Cinci-zecimii, aceasta ar fi fost 
un zdrobitor dezastru spiritual. A răspândi în ţările 
păgâne un soi de creştinism sterp, degenerat nu 
înseamnă a îndeplini porunca Domnului Isus sau a ne 
exonera de obligaţia faţă de păgâni. Adeseori este greu 
de spus într-un caz dat, dacă am fost biruitori sau am 
fost biruiţi într-o luptă. Uneori ceea ce se pare a fi o 
înfrângere se va vedea mai târziu că a fost o biruinţă 
hotărâtă. Principiul acesta lucrează şi invers. Domnul 
nostru a putut să doarmă cu acelaşi calm cu care 
veghease. El ştiuse că aparenta Lui înfrângere se va 
sfârşi printr-o slavă universală pentru neamul omenesc. 


Domnul Isus a trecut printr-un eşec aparent, învierea a 
arătat cât de slăvit a biruit El. Totuşi astăzi, Biserica 
mărturisitoare pare să nu fi învăţat nimic din aceasta. 
Cât de multă lucrare pripită se face astăzi din dorinţa 
firii pământeşti de a face bine! Compromisul va elimina 
presiunea. Satan nu se va supăra pe unul care şi-a părăsit 
lupta. Dar preţul pentru 

părăsirea luptei va fi o viaţă de stagnare paşnică. Noi, fii 
al veşniciei, nu ne putem îngădui acest lucru. 

Numai dacă am înceta să ne tânguim şi am privi în 
sus!... Dumnezeu este aici. Domnul Isus Cristos a înviat, 
este viu. Duhul Sfânt a fost revărsat de sus. Pe toate 
acestea le ştim, le cunoaştem ca adevăruri teologice. Ne 
rămâne ca, prin credinţă, dragoste şi ascultare să le 
schimbăm într-o fericită experienţă spirituală. Chiar 
după ce am pătruns în locul cel tainic al Celui Preaînalt, 
adesea ne frământăm şi ne temem, ca nu cumva să uităm 
ŞI să încetăm a ne odihni la umbra Celui Atotputernic. 
Toate acestea ne împiedică înaintarea, fiindcă luăm 
asupra noastră răspunderi pentru lucruri care pot fi 
împlinite numai de Domnul. 

Cum sâ scăpăm de îngrijorări şi descurajare 

Credinţa activă că Tatăl nostru ceresc împrăştie în chip 
statornic în jurul nostru împrejurări providențiale care 
lucrează pentru binele nostru prezent şi pentru 
bunăstarea noastră veşnică aduce o binecuvântare 
veritabilă. Tot ce mă ţine departe de Biblie este 
vrăjmaşul meu, oricât de inofensiv ar părea. Tot ce îmi 
angajează atenţia când ar trebui să meditez asupra lui 


Dumnezeu şi asupra lucrurilor veşnice îmi vatămă 
sufletul. îngăduind grijilor vieţii să-mi scoată Scriptura 
din minte voi suferi o pierdere de neîngăduit. Dacă 
accept orice altceva în locul Scripturilor, voi fi trişat şi 
jefuit spre veşnica mea ocară. 

Una din problemele care creează nedumeriri şi care 
poate să-l chinuiască pe cercetătorul creştin este cum 
poate el să împlinească porunca Scripturii de a iubi pe 
Dumnezeu cu toată inima lui şi pe aproapele lui ca pe 
sine însuşi. El doreşte lucrul acesta, dar nu poate. 
Izvoarele care desfătează simţămintele nu vor, pur şi 
simplu, să curgă. Pentru ca să găsim drumul care ne 
scoate din umbră şi ne aduce în lumina înveselitoare de 
soare, avem neapărată nevoie să ştim că există două 
feluri de dragoste: dragostea simţirii şi dragostea 
voinţei. Una se află în emoţii, cealaltă în voinţă. 
Dragostea pe care o porunceşte Biblia nu este dragostea 
simţirii ci a voinţei, năzuinţa voită a inimii. 46 

Religia rezidă în voinţă; tot aşa şi neprihănirea. Voința 
este pilotul automat care ţine sufletul pe albie. Voința, 
nu sentimentele, determină direcția normală. Rădăcina 
tuturor relelor din firea pământească este stricarea 
voinţei. Fiul risipitor a făcut primul pas de la cocina de 
porci către casă, când a zis: „Mă voi scula şi mă voi 
duce la tatăl meu”. Dacă odinioară voise să-l 
părăsească pe tatăl său, acum voia să se reîntoarcă. 
Pentru a-L iubi pe Dumnezeu cu toată inima noastră, 
trebuie înainte de toate să vrem să facem lucrul acesta. 
Ar trebui să ne pocăim de lipsa noastră de dragoste şi să 
ne hotărâm ca, începând din acest moment, să facem din 


Dumnezeu pricina devoţiunii noastre. Vom constata în 
curând, spre marea noastră desfătare, că sentimentele 
noastre încep să se mişte în direcţia „voinţei care 
exprimă năzuinţele inimii". 

Emoţiile noastre vor deveni disciplinate şi îndrumate, 
astfel că vom începe să gustăm „dulceaţa pătrunzătoare" 
a dragostei Domnului Isus Cristos. întreaga noastră 
viaţă, asemenea unui instrument delicat, va fi strunită ca 
să cânte laudele Aceluia Care ne-a iubit şi ne-a spălat de 
păcate cu propriul Lui sânge. Dar înainte de toate, 
trebuie să vrem, căci voinţa este stăpânul inimii. Să nu 
uităm că păcatul nu este singura cauză a stricăciuni. 
„Religia", spun teologii, „rezidă în voință". Ceea ce are 
însemnătate, în chip real, până la urmă, este lucrul acela 
pe care voinţa noastră începe să-l facă cu vigoare. 
Sentimentul este activitatea emoţiei în contextul voinţei, 
un tip de acompaniament în universul muzical al trăirii 
noastre. Deşi este plăcut, într-adevăr, să mergem spre 
Sion în acordurile orchestrei, lucrul acesta nu este, în 
nici un caz, indispensabil. Putem umbla şi lucra fără 
muzică şi, dacă avem credinţă adevărată, putem umbla 
cu Dumnezeu fără sentiment. Nu-i place nimănui să 
umble pe un vânt rece. Totuşi Biserica a trebuit să 
meargă contra vântului timp de câteva secole. 

Cel mai vast lucru din univers nu este spațiul, ci capaci- 
tatea extraordinară a inimii omeneşti. Fiind creată după 
chipul lui Dumnezeu, ea este capabilă de o extensiune 
aproape nelimitată, în toate direcțiile. Şi una din cele 
mai mari tragedii ale lumii este că noi îngăduim inimilor 
noastre să se zbârcească, aşa încât să nu mai poată 


cuprinde mai nimic în afară de noi înşine. Dintre toţi 
oamenii, creştinii ar trebui să aibă inimile cele mai largi, 
dar una din cele mai usturătoare acuzaţii la adre- 

sa creştinilor este că sufletele lor sunt strâmte şi că 
inimile lor sunt mici. O asemenea învinuire constituie o 
motivaţie suficientă pentru o serioasă cercetare a inimii 
şi pentru rugăciune. Toate celelalte lucruri fiind egale, 
rugăciunile noastre sunt doar atât de puternice, pe cât 
sunt şi viețile noastre. în lungul nostru efort, noi ne 
rugăm doar atât de bine după cum trăim. 

în lumea aceasta stricată, există primejdia reală ca un 
creştin serios să suprareacţioneze în rezistenţa lui la rău 
ŞI să devină victima bolii profesionale religioase care se 
numeşte cinism. Nevoia permanentă de a merge 
împotriva orientărilor curente poate uşor dezvolta în el 
obiceiul ursuz al criticii şi defărmării şi să-l transforme 
într-un critic posac al treburilor altora, fără milă şi fără 
dragoste. Ceea ce face ca acest spirit critic să fie 
deosebit de primejdios este faptul că, de obicei, cinicul 
are dreptate. Analizele lui sunt exacte, judecata lui este 
sănătoasă; cu toate acestea, el este nedrept, teribil, 
sfâşietor de nedrept. Ca leac împotriva atitudinii de 
critică acră, eu recomand cultivarea obiceiului 
gratitudinii. Aducerea de mulţumiri are mari puteri 
curative. O inimă recunoscătoare nu poate fi cinică. 
Sunt necesare o mare grijă şi o adevărată cunoaştere de 
sine pentru a distinge o povară spirituală de o iritare 
religioasă. Adeseori, acte făcute într-un spirit de iritare 
religioasă au urmări care depăşesc cu mult orice 


închipuire. întotdeauna este mai important să păstrăm un 
spirit just față de alții decât să-i aducem pe ei la felul 
nostru de a gândi, chiar dacă modul în care gândim noi 
este corect. Lui Satan puţin îi pasă dacă ne rătăcim 
mergând după o învăţătură greşită sau numai ne înăcrim. 
în ambele cazuri, el are de câştigat. 

O problemă serioasă şi adesea dureroasă pentru mulți 
“creştini este teama că Dumnezeu S-ar afla departe de 
ei. E greu să te bucuri în Domnul dacă te copleşeşte 
acest sentiment al îndepărtării. Este ca şi cum ai vrea să 
al o vară caldă, luminoasă, fără soare. Să chibzuim 
împreună asupra acestui lucru. în problemele spirituale, 
noi gândim corect numai atunci când excludem cu 
îndrăzneală ideea de spaţiu. Dumnezeu este spirit, şi 
spiritul nu locuieşte în spaţiu. Spaţiul are de-a face cu 
materia, şi spiritul este independent de ea. Ar trebui să 
nu gândim niciodată despre Dumnezeu ca fiind aproape 
sau departe din punct de vedere al spaţiului. Dum-48 
nezeu este nemărginit şi, în nemărginirea Lui, umple tot 
spaţiul. Dumnezeu nu este cuprins de nimeni şi de 
nimic. El cuprinde totul. Totuşi când vorbim despre 
oameni ca fiind „departe de Dumnezeu", spunem 
adevărul. Domnul a zis despre Israel: „Inima lor este 
departe de Mine", şi aici avem definiţia a ceea ce 
înseamnă „departe" şi „aproape" în relația noastră cu 
Dumnezeu. Cuvintele nu se referă la distanţa fizică, ci la 
asemănare. Deosebirea este aceea care generează 
sentimentul depărtării dintre creaturi, pe de o parte, şi 
dintre oameni şi Dumnezeu pe de altă parte. Pentru 
neasemănarea morală dintre om şi Dumnezeu, Biblia are 


cuvântul alienare (înstrăinare). Firea omenească, după 
căderea în păcat, a ajuns diametral opusă firii lui 
Dumnezeu, după cum ne este descoperit acest fapt în 
Domnul Isus Cristos. Fiindcă nu există asemănare 
morală, nu există nici părtăşie; de aici sentimentul că 
Dumnezeu S-ar afla departe în spaţiu. Această ideee 
greşită descurajează rugăciunea şi îi împiedică pe mulţi 
păcătoşi să creadă în viaţă. Adevărul este că El e mai 
aproape de noi, decât suntem noi de noi înşine (F.A. 
17.27-28). 

Dar cum poate păcătosul conştient să treacă peste marea 
prăpastie care-l desparte de Dumnezeu în experienţa 
vieţii? Răspunsul este că el nu poate, dar slava 
mesajului creştin este Domnul Isus Cristos. El a putut 
(Col. 1.21-22). Naşterea din nou ne face părtaşi firii 
divine. Acolo începe lucrarea de nimicire a deosebiri 
dintre noi şi Dumnezeu. De aici încolo, cel mântuit 
înaintează, prin lucrarea de sfințire a Duhului Sfânt, 
până când Dumnezeu va fi satisfăcut. Dar, cum am spus, 
chiar sufletul născut din nou poate uneori să resimtă 
teama că Dumnezeu ar fi departe de el. Ce-ar trebui să 
facă el? Mai întâi, ar putea fi vorba doar despre o breşă 
temporară în părtăşia cu Dumnezeu, datorată unui lung 
şir de cauze. lată ce-ţi recomand: 

1. întâi de toate, continuă să te încrezi în Dumnezeu în 
întuneric, până când se reîntoarce lumina. 

2. Apoi, dacă simţămîntul îndepărtării persistă, în ciuda 
rugăciunii şi a ceea ce tu crezi că e credinţă, cercetează- 
ți viaţa ta lăuntrică pentru a descoperi anumite atitudini 
greşite, gânduri rele sau deficienţe de caracter. Acestea 


nu sunt asemănări cu firea lui Dumnezeu şi creează o 
prăpastie 

4 - Religie sau credinţă 

psihologică între tine şi El. Dă la o parte răul din tine, şi 
sentimentul apropierii va fi restatornicit. în primul rând, 
Dumnezeu n-a fost niciodată departe. Este o regulă 
splendidă a ne abţine să luăm hotărâri, când suntem 
descurajaţi. în viaţa noastră, perioadele de criză nu sunt 
inevitabile, ci sunt ceva obişnuit. Puţini sunt creştinii 
care n-au experimentat vremuri de deprimare, de 
lâncezire spirituală. Uneori tulburarea nu este de natură 
morală, ci fizică. Creştinul care oboseşte în lucrarea 
Domnului şi rămâne prea mult timp în starea aceasta va 
ajunge un om uzat, învechit. Ne putem păzi de a deveni 
învechiţi, prin odihna cuvenită, prin practicarea unei 
rugăciuni deosebit de sincere, prin introducerea unei 
variaţii în viaţa noastră, prin a lua seama la chemarea lui 
Dumnezeu de a înainta şi prin exercitarea continuă a 
unei credinţe liniștite, încetează de a mai încerca să te 
iei la întrecere cu alţii! Dă-te pe tine însuţi lui 
Dumnezeu şi apoi fii ce eşti şi cine eşti, fără să te 
preocupe prea mult ce gândesc alţii despre tine. 
Mulţumeşte-te cu puţin! Nu încerca să cunoşti ceea ce 
nu-ți va fi de folos! învaţă să te rogi în gând fără 
încetare! Practică sinceritatea, cinstea de copil, 
smerenia! Cere-l Domnului un ochi sănătos! Fii mai 
selectiv în lectură şi citeşte mai mult din ceea ce este 
important pentru viaţa ta lăuntrică! Cheamă-ţi acasă 


gândurile hoinare! Priveşte atent la Domnul Isus Cristos 
cu ochii sufletului! Practică zilnic concentrarea 
spirituală! 

Sfântul cel mai curat, aflat în culmea puterii, este la fel 
de slab, cum era înainte de a se întoarce la Dumnezeu. 
Ce s-a întâmplat este că a trecut de la mica lui baterie 
umană la puterea nemărginită a lui Dumnezeu. El a 
schimbat în mod literal şi complet slăbiciunea cu tăria, 
dar tăria nu-i a lui: ea se scurge în fiinţa lui de la 
Dumnezeu, atâta vreme cât el rămâne în Domnul Isus 
Cristos. „Cei ce se încred în Domnul îşi înnoiesc 
puterea" (îs. 40.31). 

O necesitate actuală 

A sosit vremea pentru noi să căutăm iarăşi călăuzirea 
Duhului Sfânt. Domnia omului ne-a costat prea mult. 
Voința intrusă a omului a făcut să apară o asemenea 
mulțime de căi nespirituale şi de activităţi nescripturale, 
încât viața Bisericii este categoric ameninţată. 50 
Cineva îşi face o idee despre credinţă, după litera Scrip- 
turii, şi îşi închipuie că ştie ce-i credinţa, că el este în 
credinţă. Grozavă iluzie! A şti ce-i credinţa şi a şti că 
eşti în credinţă presupune certitudinea locuirii lui 
Cristos în noi, precum şi a cunoaşte, ca o forță 
implantată în sufletele noastre, puterea vieţii Sale, a 
suferințelor, a morţii, a învierii şi a proslăvirii Sale. A fi 
în credinţă înseamnă a nu te mai neliniști de formula 
credinţei, de diverse păreri despre credinţă, pentru că 
adevărata credinţă o constaţi şi o simţi prin energia sa 
vie şi prin roadele sale lăuntrice care sunt: dreptatea, 
pacea, bucuria în Duhul Sfânt. Dar oare, dreptatea, 


pacea şi bucuria nu sunt trei puteri care izvorăsc din 
Domnul Isus Cristos? Numai El este dreptatea, pacea şi 
bucuria noastră. Noi nu posedăm credinţa niciodată în 
virtutea unei opinii, pe baza unei adeziuni, a unui 
sentiment oarecare. Credinţa este Cristos în noi, este 
natura divină în noi. Fără Cristos, noi nu putem face 
NIMIC; ŞI totuşi, prin credinţă, putem totul. Aceasta 
constituie o dovadă suficientă cum că, într-adevăr, 
credinţa înseamnă simplu Cristos întrupându-Se şi 
trăind în noi. 

Avem nevoie de un botez care să aibă ca efect 
limpezirea vederii noastre. Avem, în chip deznădăjduit, 
nevoie de văzători care pot să vadă prin ceaţă, 
conducători creştini cu viziuni profetice. Dacă ei nu vin 
curând, mâine va fi prea târziu pentru această generaţie. 
Iar dacă vin, noi îi vom răstigni, fără îndoială, pe câțiva 
dintre ei, în numele ortodoxiei noastre lumești. între 
cărturarul care a citit şi proorocul care a văzut este o 
distanţă ca de la cer la pământ. Noi suntem azi năpădiţi 
de cărturari ortodocşi, dar proorocii unde sunt? Glasul 
puternic al cărturarului răsună aspru în toate mediile 
evanghelice, dar Biserica aşteaptă glasul gingaş al 
Sfântului, care a străpuns perdeaua şi a privit îndelung, 
cu ochiul lăuntric, la minunea care este Dumnezeu. 
Dacă, în a doua jumătate a acestui secol, Biserica 
trebuie să-şi vindece rănile pe care le-a suferit în prima 
jumătate, atunci trebuie să se ivească un nou tip de 
predicator. Cel convenţional, cârmuitorul de tipul 
„fruntaş al sinagogii", nu este de ajuns. De asemenea, 
nici tipul preoţesc de om care-şi împlineşte datoriile, îşi 


încasează remuneraţia şi nu pune întrebări, şi nici tipul 
de pastor care vorbeşte mieros şi care ştie să facă religia 
creştină acceptabilă tuturor. Toţi aceştia au fost încercaţi 
ŞI găsiți uşori. Un alt soi de con- 

ducător religios trebuie să se ivească dintre noi. El 
trebuie să fie de tipul vechiului prooroc: un om care 
vede vedeniile lui Dumnezeu şi aude glasul Celui ce 
sade pe Scaunul de Domnie al universului. Dacă nu 
avem intenția de a îndrepta, nici nu-i nevoie să ne mai 
rugăm. A cerşi ca un şuvoi de binecuvântări să se 
reverse asupra unei Biserici apostate şi neascultătoare 
înseamnă pierdere de timp şi efort zadarnic. 

Trebuie să ne întoarcem la creştinismul Noului Testa-, 
ment, nu în crez numai, ci, de asemenea, şi în felul 
desăvârşit de viaţă. Despărţire de păcat şi de lume, 
ascultare, smerenie, simplitate, seriozitate, stăpânire de 
sine, modestie, purtatul crucii, toate acestea trebuie să 
fie făcute din nou parte esenţială din noţiunea de viaţă 
creştină totală şi împlinite în conduita zilnică. Trebuie să 
curățăm templul de negustorii ambulanți şi de zarafi şi 
să venim, pe deplin, încă o dată, sub autoritatea 
Domnului nostru înviat. Aţi băgat de seamă cât de multă 
rugăciune pentru reînsuflețire a avut loc în ultima vreme 
ŞI cât de puţină reînsuflețire a rezultat? Eu cred că 
situaţia noastră dificilă rezidă în aceea că am încercat să 
substituim ascultarea cu rugăciunea; or, lucrul acesta, 
pur şi simplu, nu va folosi. A te ruga pentru 
reînsufleţire, în vreme ce ignori şi dispreţuieşti, 
realmente, porunca lămurită enunțată în Scripturi, 


înseamnă a irosi o mulţime de cuvinte şi a nu dobândi 
nimic prin această osteneală. Rugăciunea va deveni 
puternică atunci când vom înceta s-o folosim ca un 
înlocuitor al ascultării. 

Marea nevoie a persoanelor înfometate spiritualiceşte în 
momentul de faţă este dublă: întâi să cunoască 
Scripturile, fără de care nici un adevăr mântuitor nu va 
fi acordat de Domnul nostru; apoi, să fie luminate de 
Duhul, fără de Care Scripturile nu pot să fie înţelese. 
Mesajul „Cristos în voi, nădejdea slavei”, trebuie să fie 
restatornicit în Biserică. Trebuie să arătăm unei 
generaţii noi de creştini viguroşi, aproape frenetici, că 
puterea se află în centrul vieţii. Păcatele izvorâte din fire 
(caracter) sunt la fel de dăunătoare cauzei creştine, ca şi 
actele mai vădite ale răutăţii. Să întocmim o listă a 
câtorva dintre ele: susceptibilitatea, nervozitatea, 
mojicia, critica distructivă, vorbirea de rău, 
irascibilitatea, ţâfna, resentimentul, cruzimea, atitudini 
lipsite de dragoste şi alte lucruri asemănătoare cu 
acestea. Multe persoane care doriseră fier-52 

binte, în taină, să-L găsească pe Domnul Isus Cristos, au 
fost dezamăgite şi bulversate prin manifestarea unor 
urâte fisuri de caracter în însăşi viaţa acelor persoane 
care doreau să le câştige pentru Evanghelie. Sfinţii 
nesfinți sunt tragedia creştinătăţii. Mă tem că noi, 
creştinii moderni, suntem lungi la vorbă şi deficitari în 
conduită. Folosim limbajul puterii, în timp ce faptele 
noastre sunt faptele slăbiciunii. Optăm pentru vorbe, 
fiindcă faptele sunt prea costisitoare. E mai uşor să te 
rogi: „Doamne, ajută-mi să-mi port crucea zilnic” decât 


să ridici crucea şi s-o porţi; dar, deoarece simpla cerere 
după ajutor pentru a face lucruri pe care, în realitate, nu 
avem intenţia să le facem ne asigură o oarecare măsură 
de tihnă religioasă, noi ajungem să ne mulţumim cu 
repetarea cuvintelor. 

în Biserica lui Dumnezeu, trebuie să fie recunoscute şi 
evitate două extreme, şi anume: o inimă rea şi un cap 
fierbinte. Ambele sunt la fel de primejdioase. S-ar putea 
spune, pe bună dreptate, că nu poate fi niciodată prea 
mult foc, dacă acesta este focul autentic al lui 
Dumnezeu; şi se poate spune, cu aceeaşi convingere, că 
nu poate fi vorba de prea multă judecată rece în 
probleme religioase, dacă judecata aceasta este sfințită 
de Duhul. Istoria trezirilor în Biserică a demonstrat cât 
de vătămătoare pot să fie capetele fierbinţi. Printre daru- 
rile Duhului, abia dacă este vreunul de o mai mare 
utilitate ca acela al discernământului. Acest dar ar trebui 
să fie foarte prețuit şi căutat cu sinceritate, el fiind 
aproape indispensabil în aceste vremuri atât de critice. 
Acest dar ne va face capabili să distingem între pleavă şi 
grâu şi să despărţim manifestările firii pământeşti de 
lucrările Duhului. Sudoarea omului nu poate adăuga 
nimic la lucrarea Duhului, îndeosebi când ea este 
sudoarea nervilor. Focul cel mai fierbinte al lui Dumne- 
zeu este caracterizat printr-o răceală moderată când 
atinge intelectul omului răscumpărat. El face inima să 
dogorească, dar lasă judecata cu desăvârşire calmă. 
Trăim zile de mare zarvă religioasă. îngăduiţi dragostei 
să ardă cu o înflăcărare crescândă, dar lăsaţi ca orice act 
să fie încercat de înţelepciunea liniştită. Păstrați focul în 


cuptor, unde este locul lui. Un horn supraînfierbântat va 
crea un mai mare freamăt decât un cuptor bine controlat, 
dar s-ar putea să ardă casa până la temelie. Regula să 
fie: un cuptor fierbinte dar şi un horn uşor răcit. 

O selecţie finală 

Nenorocirea fariseului de altădată era învăţătura 
fără'dra-goste. Noi suntem în siguranţă numai atunci 
când dragostea lui Dumnezeu este turnată în inimile 
noastre prin Duhul Sfânt, numai atunci când intelectul 
nostru este locuit de focul iubitor care s-a coborât la 
Cincizecime. Domnul nostru le-a a spus ucenicilor Săi 
că dragostea şi ascultarea sunt unite într-un mod 
organic. încercarea finală a dragostei este ascultarea. 
Credinţa, în concepția lui Pavel, era un lucru viu, 
înflăcărat, care conduce la predare în mâna lui 
Dumnezeu şi la ascultare de poruncile Domnului Isus 
Cristos. Păcătosul care se întoarce la Dumnezeu nu este 
mântuit prin vreo tranzacţie judecătorească, fără o 
schimbare morală corespunzătoare. Mântuirea trebuie să 
includă şi o schimbare judiciară a stării celui în cauză, 
dar ceea ce este trecut cu vederea de către cei mai mulți 
învăţători este că ea include, de asemenea, o schimbare 
reală în viaţa individului. Şi prin aceasta noi înţelegem 
mai mult decât o schimbare de suprafaţă; înţelegem o 
schimbare tot atât de adâncă pe cât sunt rădăcinile vieții 
lui omeneşti. 

Faptul că lumea aceasta este un teren de joc, şi nu un 
câmp de luptă, a fost acceptat în practică de marea 
majoritate â creştinilor fundamentalişti. Ei sunt orientaţi 


în ambele direcţii, încercând să se bucure şi de Domnul 
Isus Cristos, dar şi de lume. Este aproape imposibil, în 
cele mai multe locuri, să găseşti pe cineva dispus să ia 
parte la o adunare unde singura atracţie să fie 
Dumnezeu. Numai persoana aceea este din Dumnezeu, 
care cinsteşte Duhul Sfânt şi propăşeşte pe seama Eului 
omenesc. Omul blând nu este un şoarece uman hărțuit 
de simţământul propriei lui inferiorităţi. Mai degrabă el 
poate fi, în viaţa morală, la fel de îndrăzneţ ca un leu şi 
tot atât de puternic ca Samson; dar a încetat să se mai 
lase tras pe sfoară. A acceptat prețuirea pe care o dă 
Dumnezeu vieţii lui. El ştie că este atât de slab şi de 
neputincios, cum a declarat Dumnezeu despre el că este, 
dar, lucru paradoxal, el ştie totodată că, în ochii lui 
Dumnezeu, are o mai mare însemnătate decât îngerii. în 
el însuşi, nimic; în Dumnezeu, totul. Aceasta este 
maxima lui. Un progres mai mare în domeniul spiritual 
poate fi făcut mai degrabă într-o clipă de tăcere mută, în 
prezenţa sublimă a lui Dumnezeu, decât în ani de 54 
simplu studiu. Numai atunci când înţelepciunea noastră 
fan-faroană a fost întâlnită şi biruită, într-o ciocnire 
liniştită cu Atot-' ştiinţa, ni se dă ocazia de a cunoaşte, 
cu adevărat, cum sufletul doborât la pământ şi rămas 
mut primeşte cunoaşterea divină asemenea unui fulger 
de lumină pe o placă sensibilizată. Dumnezeu a pus 
înaintea copiilor Lui răscumpăraţi o uriaşă lume de 
comori spirituale, însă dacă ei refuză sau neglijează să şi 
le însușească, se va ajunge la o a doua mare tragedie, 
cea dintâi şi cea mai mare fiind căderea omului în păcat. 
Comorile respective sunt rezervate pentru fiecare ins 


care trece, realmente, în Ţara Făgăduinţei, dar sunt mulți 
aceia care stau o vreme şi privesc spre celălalt mal, plini 
de dor, şi apoi se întorc trişti la siguranţa aproximativă a 
pustiilor nisipoase ale vieţii celei vechi. Se poate afirma, 
cu certitudine, că toţi oamenii sunt atât de sfinți şi de 
plini de Duhul cât simt ei că au nevoie. Ei nu pot fi atât 
de plini cât ar dori să fie, dar sunt, în mod sigur, atât de 
plini cât se cuvine să fie. Harul îl va mântui pe om, dar 
nu-l va mântui şi pe el şi pe idolul lui. în suveranitatea 
Lui absolută, Dumnezeu a găsit cu cale să-i acorde 
omului o libertate mărginită, căci cine este cel care să-l 
oprească mâna şi să-l zică: „Ce faci?" Voința omului 
este slobodă. Fiindcă Dumnezeu este suveran, n-ar putea 
acorda o libertate morală absolută făpturilor Lui. l-ar fi 
frică s-o facă. în ceea ce ne priveşte pe noi, mântuirea 
este o alegere; din perspectiva lui Dumnezeu, este o 
apucare, o "cucerire de către Cel Preaînalt. „Acceptarea" 
ŞI „voinţa" noastră sunt mai degrabă reacțiuni decât 
acţiuni. Dreptul de a decide trebuie să-l rămână 
întotdeauna lui Dumnezeu. Din tot ce se face sub soare, 
actul religios ar trebui să fie cel mai accesibil 
examinării. în Biserică nu există, categoric, presti- 
digitaţie sau vorbe în doi peri. Tot ce se face de către 
Biserici ar trebui să fie, în chip absolut, deasupra 
oricărei bănuieli. Biserica adevărată nu va avea nimic de 
ascuns. Biserica autentica este depozitara vieții lui 
Dumnezeu printre oameni, şi dacă, în vreun loc, vasele 
fragile eşuează, viaţa aceea evadează în altă parte. O 
Biserică locală poate să moară, însă Biserica universală 
nu poate să moară. Ţineţi-vă picioarele pe pământ, dar 


lăsaţi-vă inima să se înalțe cât de sus vrea. Refuzaţi să 
fiți mediocri sau să cedaţi răcelu mediului spiritual în 
care suntem siliţi să trăim. Atâta vreme cât suntem pe 
pământ, în trup, va trebui să îndurăm o anumită parte 
din acea 

suferință comună cu care se confruntă toți fiii 
oamenilor. Dar există şi o altfel de suferință, cunoscută 
numai creștinului: este suferința voluntară, stârnită 
deliberat şi conştient de dragul Domnului Isus Cristos. 
Aşa ceva este un articol de lux, o comoară de o valoare 
fabuloasă. Şi pe cât este de rară, pe atât este de 
prețioasă, căci în această epocă decadentă sunt puţini cei 
ce vor să coboare, din propria lor inițiativă, în această 
mină întunecoasă pentru ca să caute mărgăritare. 
Dumnezeu nu vrea să ne silească la acest tip de 
suferință; El nu vrea să pună pe noi această cruce, nici 
să ne îngreuneze cu bogății pe care nu le dorim. Astfel 
de bogății sunt rezervate celor care se consacră să 
slujească în legiunea celor ce se jertfesc, care nu-şi 
iubesc viaţa, care suferă în chip voluntar, de dragul 
Domnului Isus Cristos şi care duc până la capăt râvna 
lor, cu vieți care-l provoacă pe Satan la luptă şi stârnesc 
furia iadului. Unii ca aceştia au zis adio jucăriilor lumii; 
ei au acceptat truda anevoioasă şi suferinţa ca fiind 
partea rezervată lor pe pământ. Ei poartă pe inimi 
semnele crucii şi sunt cunoscuţi în cer şi în iad. Dar 
unde sunt ei? A dispărut definitiv de pe pământ această 
rasă de creştini? Noi ne putem îngădui să suferim acum; 
vom avea o lungă veşnicie ca să ne înveselim, în ceasul 


acesta de întuneric aproape universal, apare o rază de 
lumină încurajatoare: în arcul creştinătăţii conserva- 
toare, se află un oarecare număr de creştini ale căror 
vieţi religioase sunt marcate de o foame crescândă după 
Dumnezeu însuşi. Ei doresc fierbinte rezultate spirituale 
şi nu pot fi liniştiţi doar cu cuvinte; nici nu pot fi 
mulţumiţi „numai cu nişte interpretări concrete ale 
adevărului". Ei sunt însetaţi după Dumnezeu, şi nu vor 
fi satisfăcuţi, până când nu vor fi băut adânc din Fântâna 
cu Apă Vie. Acesta este singurul vestitor real al trezarii 
pe care eu am fost în stare să-l descopăr undeva pe 
orizontul religios. în lucrurile lui Dumnezeu, simplitatea 
este condiția fundamentală pentru a le înţelege. Duhul 
Sfânt ca Persoană nu era perceptibil prin simţuri. Era 
perceptibilă doar puterea exterioară care-L însoțea. E 
foarte important să facem distincţia aceasta fără de care, 
în absenţa semnelor exterioare, oamenii sunt în pericol 
de a nega ori de a dis-preţui acest incomparabil dar, care 
este întotdeauna mai presus de efectele lui. 

e Despre tainele /w * unei vieţi abundente 

Astăzi..." 

J5ă ne deschidem larg inima la această chemare şi ea să 
gonească de la noi orice teamă şi orice necredinţă. Să 
ascultăm glasul divin până când el va ajunge să răsune 
fără încetare în străfundurile fiinţei noastre. Atunci, 
acest „astăzi" al lui Dumnezeu va deveni al nostru. La 
acest „astăzi" al dragostei, va răspunde cu „astăzi" 
credinţa noastră şi vom da deja de gustul veşnicului 
„astăzi" din cer. Când vom trăi neîncetat în acel astăzi” 


al Duhului Sfânt, El va deveni în noi puterea unei vieţi 
nepieritoare, experienţa unei mântuiri veşnice mereu 
actuale. Am auzit pe un slujitor al lui Dumnezeu 
spunând că încă de la întoarcerea sa la Domnul, el 
obişnuia să zică: „Voi face astăzi voia lui Dumnezeu, 
fără să mă gândesc la ce va fi mâine". în felul acesta, a 
recoltat nenumărate binecuvântări. Deci, să trăim azi, 
prin harul lui Dumnezeu, o viaţă de predare fără 
rezerve! Mâine va fi ca şi azi, şi poate chiar mai bine. 
Moartea Eului 

Primul păcat, păcatul originar al omului, a fost 
încercarea de a căuta ceea ce este bun, înţelept şi 
rațional, după părerea sa. Copiii lui Dumnezeu fac 
aceeaşi greşeală. Ei trebuie să înţeleagă că, din clipa 
când au crezut în Domnul Isus şi au primit Duhul Sfânt, 
Care locuieşte în inima lor, trebuie să-l acorde Duhului 
autoritate completă asupra sufletului lor. Noi 

înclinăm să credem că, deoarece ne-am rugat şi l-am 
cerut Duhului Sfânt să ne descopere gândul Său şi să 
lucreze în noi, am făcut tot ce trebuie făcut. 
Presupunerea aceasta nu este adevărată, căci până când 
nu dăm morţii, în mod concret şi în fiecare zi, viaţa 
noastră firească, puterea şi înţelepciunea noastră, Eul şi 
sentimentele noastre şi până când nu dorim sincer cu 
toată fiinţa noastră, să ascultăm şi să avem încredere în 
Duhul Sfânt, nu-L vom vedea în realitate făcându-şi 
lucrarea Sa în noi. 

Legea vieţii divine 

într-adevăr, este o mare taină, de ce Dumnezeu, o dată 


cu transmiterea vieţii Sale, ne cere experienţa morţii 
împreună cu Cristos, astfel ca viaţa Sa să se manifeste 
cu putere în noi. Aceasta este legea vieţii dumnezeieşti. 
Şi o dată ce posedăm viaţa lui Dumnezeu suntem 
împuterniciți să trecem periodic prin moarte şi apoi să 
continuăm a intra iarăşi în viaţă. Prin continua pierdere 
a vieţii sufletului în moarte, noi putem să câştigăm 
necurmat, mai abundent şi într-un mod mai slăvit, viaţa 
lui Dumnezeu în înviere. Cea mai mare ispită pentru un 
sfânt serios şi zelos este să-şi angajeze puterea proprie 
în slujba lui Dumnezeu înainte de a aştepta cu smerenie 
ca Duhul Sfânt să accepte şi să execute acea lucrare. 
Trebuie să mergem pe urmele Domnului Isus. Dacă, cu 
adevărat, noi ne vărsăm sufletul şi ne încredinţăm duhul 
în mâinile lui Dumnezeu, vom cunoaşte puterea învierii 
şi ne vom bucura astfel de un perfect progres spiritual în 
gloria vieţii divine. Răstignirea noastră, ca şi sfinţirea, 
este ceva pe deplin înfăptuit în Cristos. în plinătatea 
care, după buna plăcere a Tatălui, locuieşte în Cristos, 
răstignirea omului nostru vechi, a cărnii, a lumii, a 
noastră înşine sunt o realitate spirituală. 

„Eu sunt Viţa ". Doamne, spune Tu aceste cuvinte 
inimii mele! Aşa voi şti că toată plinătatea Ta îmi este 
asigurată şi că pot conta pe Tine, că vei face ca ea să se 
reverse în mine, şi că a rămâne în Tine este aşa de uşor 
ŞI de sigur, când uit de mine şi mă pierd în credinţa tare 
că Viţa ţine mlădiţa şi îi procură tot ce-i trebuie. 

Măria şedea la picioarele Domnului Isus 

Dacă vrei să te ridici plin de putere şi la vremea 


potrivită, trebuie să te aşezi la picioarele Domnului Isus 
şi să rămâi acolo, ascultând cuvintele Lui. Trebuie să 
devii prizonierul Lui până la cea din urmă fibră a fiinţei 
tale; trebuie să te laşi dus din şcoală în şcoală până când 
te încredinţezi că ceea ce poți face tu este egal cu zero... 
Pavel, care a lucrat mai mult decât toţi apostolii, a 
învăţat să lucreze șezând: „Nu eu, ci harul lui 
Dumnezeu care este în mine." (1 Cor. 15.10), aceasta 
numesc eu a lucra șezând: să-ţi dai seama că harul lui 
Dumnezeu lucrează în tine. Ceea ce nu este lucrat de 
harul lui Dumnezeu n-are nici o valoare pentru veşnicie, 
nu este un rod care rămâne. Rod care rămâne se găseşte 
numai în cel care a devenit mlădiţă în viţa 
dumnezeiască, şi aceasta nu se poate realiza decât 
aşezându-ne la picioarele Domnului Isus şi ascultându- 
L. 

Sâ privim ţinta la Domnul Isus 

Fiul omului înălţat la cer a devenit chiar împăratul 
cerului, Marele vostru Preot şi Mântuitorul vostru. 
Contemplaţi-L, pentru ca să vi se alipească inima de El! 
El vă va face să fiți cereşti. Da, să-L contemplăm pe El, 
în loc să privim necurmat la mizeria noastră spirituală şi 
la slăbiciunea noastră; să ne aţintim privirile la Domnul 
Isus, şi vom găsi în El tot ce ne trebuie pentru a 
răspunde chemării cereşti. Să nu credeţi că ştiţi totul cu 
privire la Domnul Isus! Sunt încă multe comori 
minunate de bucurie cerească, iar acestea vă vor fi 
descoperite pe măsură ce-L veţi cunoaşte mai bine. Veţi 
şti atunci ce înseamnă a fi una cu El, a-L adora ca 
Locatar permanent în inima voastră, ajutându-vă şi 


conducându-vâ prin puterea Sa, în Locul preasfânt, în 
prezenţa şi în dragostea Tatălui, ca să rămâneţi acolo 
pentru totdeauna. Inima lui Dumnezeu trebuie să fie lo- 
cuința noastră, iar inima noastră locuinţa lui Dumnezeu. 
Nici colosenii nu pricepuserâ taina aceasta: „noi suntem 
Trupul Lui, sau Cristos în noi, nădejdea slavei." De 
aceea erau în primejdie să fie furați cu filozofia. Ori 
taina, ori filozofia. La începutul vieţii creştine, afli că ai 
devenit tovarășul, 

prietenul lui Cristos; abia mai târziu pricepi că eşti un 
mădular în Trupul Lui şi că El este Capul tău. Atunci, 
toate se schimbă şi toate se fac noi. 

Cum să-L urmam pe Cristos 

Dacă nu eşti pe deplin supus Duhului, şi dacă nu 
continui să aştepţi totul de la El, zi de zi, cu umilinţă şi 
docilitate, ai să treci foarte curând de la încrederea în 
Duhul, la încrederea în firea pământească. în felul 
acesta, orice efort al cărnii de a-l sluji lui Dumnezeu 
devine însăşi puterea păcatului. De exemplu, fariseii, 
practicând îndreptăţirea de sine, au devenit prada 
orgoliului, a egoismului; deci au ajuns robi ai păcatului. 
Ca să putem renunţa la Eul nostru în legăturile cu 
aproapele, şi astfel ca să biruim egoismul, mânia, lipsa 
de dragoste etc, trebuie să începem prin a renunţa la Eul 
nostru în raporturile noastre cu Dumnezeu. Aici, 
sufletul, reşedinţa Eului, trebuie să înveţe a se înclina 
înaintea Duhului Sfânt, Care vine de la Dumnezeu. Noi 
vrem să-L urmăm pe Domnul Isus, dar fără a ne lepăda 
de noi înşine. 


„Veniţi la Mine!..." 

Dumnezeu neglijează întotdeauna desăvârşirea noastră 
prezentă pentru ca să Se ocupe de ultimul ei stadiu. Nu 
ține să te facă fericit chiar acum; El caută în primul rând 
şi întotdeauna să lucreze în tine ultima Sa desăvârşire. 
„Ca toți să fie . una, cum suntem Noi." Tu îţi pierzi 
puterea de a acţiona, când ajungi să-L cunoşti pe 
Domnul. Dumnezeu este puternic, şi te trezeşti că nu 
mai poţi acţiona din proprie inițiativă. Trebuie să trăieşti 
prin puterea Altuia. Trebuie să-ţi iei totul de la El. Nu ne 
îngrozim de noi înşine cât ar trebui. De multe ori 
spunem: „Dacă vrea Dumnezeu pot să fac lucrul 
acesta", dar gândul nostru este că putem face lucrul 
acela chiar dacă El nu ne împuterniceşte. Astfel, noi 
decidem, acţionăm, folosim putere fără a-L lua pe El în 
considerare. Mulţi dintre noi suntem oameni cu suflete 
foarte „dezvoltate". Am crescut prea mari în ochii 
noştri. De aceea, este posibil ca viaţa Fiului lui 
Dumnezeu în noi să fie înăbuşită. Credinciosul, de fapt, 
a şi fost răstignit şi omorât fără să ştie, încă de la 
întoarcerea lui la Dumnezeu. Ce-i lipseşte este să-şi dea 
consimţământul cu 

privire la ceea ce a primit deja, înainte de a înțelege, şi 
prin-tr-un act de voință, să se predea pentru a muri sau a 
fi omorât cu Cristos. Viața creştină nu este o viață 
îmbunătăţită, ci o altă viaţă. înainte de toate, să-L lăsăm, 
cu toată încrederea, să aibă El grijă de credinţa noastră. 
Dacă noi vrem să fim purtătorii Săi de cuvânt, trebuie să 
căutăm îndurarea Lui, adresându-l rugăciunea aceasta: 


„Doamne, fă în mine o lucrare divină pentru a zdrobi 
omul meu de afară şi a-l da la o parte!" Altfel, le veţi da 
oamenilor ceva din voi înşivă. Numele Domnului se va 
resimţi nu din cauză că vă lipseşte viaţa, ci datorită 
vălului impurități voastre. „Noi, cei vii, totdeauna 
suntem dau morţii pentru Domnul Isus, ca şi viaţa Lui 
să se arate în trupul nostru. "(2 Cor. 4.11). Ce înseamnă 
aceasta? înseamnă, pur şi simplu, că eu nu voi mai lua 
nici o hotărâre fără Dumnezeu. Nu voi mai găsi 
suferință în mine însumi. Nu voi mai întreprinde ceva 
considerând că nu sunt capabil să fac acest lucru. Chiar 
dacă am în mine puterea moştenită, nu voi merge înainte 
doar pe această bază. Luând fructul, Adam a devenit 
posesorul unei puteri proprii, intrinseci de a funcționa, 
însă al acelei puteri care, prin independenţa ei faţă de 
Dumnezeu, l-a adus sub puterea lui Satan. 

Adorarea 

Adorarea sau închinarea îl ridică pe om la cea mai înaltă 
treaptă spirituală. Toate aspectele vieţii creştine: 
cugetarea, rugăciunea, dragostea, credinţa, predarea, 
ascultarea, totul se regăseşte în închinare. închinarea 
înseamnă apropierea cea mai completă şi mai intimă de 
Dumnezeu. 

Ea cuprinde orice simţământ şi orice slujbă duhovni- 
cească. Ea este cea mai înaltă stare a omului, căci, 
pentru acela care se închină, Dumnezeu reprezintă totul. 
Tocmai pentru a ne putea închina, am primit noi Duhul 
Sfânt. Orice făgăduinţă a lui Dumnezeu cere un răspuns 
din partea noastră. 

„Iată, aşa a fost buna plăcere a voii Tale" 


Aceasta este pentru noi calea de a scăpa de experienţele 
umilitoare şi apăsătoare ale vieţii omeneşti. Ea constă în 
aceea că, până şi în cele mai dureroase experienţe, nu 
mai vedem 

lucrarea lui Satan, a oamenilor ori a întâmplării, ci 
planul lui Dumnezeu Care controlează totul. „Le-ai 
ascuns, ei nu pot să le vadă". Cam aşa zice Domnul Isus 
către Tatăl, şi voia Tatălui nu este pentru El un lucru 
înaintea căruia să se aplece cu greu şi după îndelungată 
împotrivire. Nu, El îl laudă pe Tatăl pentru că lucrează 
în felul acesta. El Se odihneşte în voia lui Dumnezeu - 
buna plăcere a Tatălui este şi buna plăcere a Fiului, căci 
Tatăl I-a dat totul în mână şi nimeni nu cunoaşte pe 
Tatăl decât Fiul şi acela căruia vrea Fiul să 1-L 
descopere. Fiul nu vrea nimic altceva decât ceea ce vrea 
Tatăl. El Se orientează mereu după Tatăl, iar situația 
aceasta sau aceea nu face altceva decât să-L ducă şi mai 
adânc în inima Tatălui. Aceasta este calea prin care 
blestemul se schimbă în binecuvântare, iar mărăcinii şi 
ghimpi omeneşti devin roditori pentru Dumnezeu. în 
felul acesta, necazurile care, omeneşte vorbind, ţintesc 
să ne scoată din odihnă, tocmai ele ne fac să ne adâncim 
tot mai mult în inima de Tată a lui Dumnezeu. Şi pentru 
că Domnul Isus a trebuit să treacă prin toate acestea şi 
să Se retragă în inima Tatălui, ca să nu fie copleşit de 
necazuri în slujba pe care a împlinit-o pe pământ, 
tocmai de aceea a putut să-i cheme la El pe cei 
împovăraţi de truda vieţii şi care sunt aproape gata să se 
prăbușească. Pentru că, la El şi numai la El, la Cel ce 


poate să schimbe blestemul în binecuvântări, li se vor 
linişti inimile. Insuccesul nostru asigură succesul lui 
Dumnezeu; neputinţa noastră face loc puterii lui 
Dumnezeu. 

Când Domnul ne deschide - mie sau ţie - cerul, într-o 
măsură cât de mică, şi când prin norii întunecaţi ai expe- 
rienţelor vieţii noastre ne strecoară o rază de mângâiere, 
atunci Duhul Lui ne împiedică să ne tulburăm şi face ca 
privirile noastre, trecând dincolo de vina oamenilor, să 
ne fie îndreptate spre Tatăl. Tatăl a făcut lucrul acesta. 
Responsabilitatea omenească şi hotărârea mai dinainte a 
Domnului se întrepătrund. Trebuie să se împlinească tot 
ce a hotărât Domnul. Aceasta înseamnă că, orice ar fi, 
trebuie să ne rugăm aşa cum ne învaţă a doua cerere a 
rugăciunii „Tatăl nostru", ca Numele Lui să fie sfinţit, în 
loc să-i tragem la răspundere pe oameni când ei ne 
resping. întotdeauna acţionează două principii, dar să ne 
ferim ca, sub impulsul inimii noastre, să 62 

cerem să se coboare foc din cer asupra oamenilor. De la 
începutul Genezei până la sfârşitul Apocalipsei, de la 
prima până la ultima literă a Scripturii, sunt foarte 
evidente aceste două elemente: atotputernicia lui 
Dumnezeu, care este suverană, şi responsabilitatea 
oamenilor, care nu-L primesc pe Domnul Isus. Cum se 
poate lucrul acesta, vom înţelege abia când nu vom mai 
fi încarceraţi între graniţele logicii noastre omenești. 
Prin faptul că Domnul Isus îl adoră pe Tatăl şi sfințește 
Numele Tatălui, chiar şi în cele mai neînţelese cârmuiri 
ale Sale, El este conştient de slava Lui şi nu vede nici o 
înfrângere, nici chiar în cele mai amare experienţe pe 


care a trebuit să le aibă în Horazin şi în Betsaida... Oare 
n-a vrut Fiul să-L descopere pe Tatăl în Horazin? ŞI aici 
sunt adâncimi ale gândurilor dumnezeieşti până la care 
biata noastră logică nu poate să ajungă, şi porunca este 
să stăm liniştiţi, să-L adorăm pe Dumnezeu, să nu ne 
cuprindă supărarea. Dumnezeu este suveran. El conduce 
totul. 

„Veniţi la Mine, toţi cei trudiţi şi împovăraţi" 

„Veniţi la Mine, spune Domnul Isus. Puteţi să vă 
descărcaţi poverile asupra Mea. Eu am purtat unele mai 
grele decât ale voastre." Vina cea mai mare a omenirii, 
Dumnezeu a pus-o asupra Fiului Său, şi tot ce avem de 
făcut, în drumul spre Patria de sus, este nimic în 
comparaţie cu povara uriaşă pe care Tatăl n-a putut s-o 
încredinţeze nimănui de pe pământ. 

Suflete scump, ce povară grea apasă astăzi asupra ta? 
Domnul Isus a mers la Tatăl cu povara pe care avea s-o 
poarte, şi lucrul acesta I-a dat posibilitatea să nu se 
împotrivească, ci să se aplece sub ea, în supunere sfântă; 
de aceea a fost ferit de răzvrătire împotriva Tatălui, deşi 
după ce a pus să 1 se spună lui loan Botezătorul că este 
„ferice de acela pentru care El nu va fi o pricină de 
poticnire”, a trebuit să guste şi El încercarea cu privire 
la poticnirea faţă de Tatăl. 

în lume, noi suntem ca nişte condamnaţi la muncă sil- 
nică. Dar putem să luăm jugul Său, putem să ne 
ascundem în El în ciuda a tot ce vor oamenii să pună 
asupra noastră, învăţăm astfel să aruncăm, la picioarele 
Domnului, poverile pe care nu ni le-a încredinţat El, ca 
să fim slobozi şi să-i 


63 

putem ajuta să-şi ducă poverile pe cei care este voia lui 
Dumnezeu să fie ajutaţi. Să învăţăm de la Domnul 
adevărata adorare şi astfel, în loc să ne supărăm pe alţii, 
îi vom îndrepta spre Acela la Care am găsit şi noi 
odihnă. Domnul Isus zice „Veniţi!” nu „„Duceţi-vă, că 
Eu am destule pe cap!" Să nu ne lăsăm niciodată 
doborâţi de vreo experienţă grea, aşa încât să nu mai fim 
în stare să-i ajutăm pe alţii. în orice clipă, Marele Preot 
al nostru mijloceşte pentru noi înaintea lui Dumnezeu. 
Voia lui Dumnezeu şi voia mea 

Priveşte la Domnul Isus şi vei vedea că voinţa şi 
conştiinţa ta sunt de acord cu El. Glasul acela din tine 
care te face să zici: „Nu voi face lucrul acesta!", nu-i la 
fel de adânc şi puternic ca voinţa ta. Este stricăciunea, 
egoismul, şi aceste însuşiri nu sunt niciodată de acord cu 
Dumnezeu. Mai adânc ca orice în om este voia sa, nu 
păcatul. Voința este elementul de căpetenie în crearea 
omului. Păcatul este o înclinaţie pervertită, care şi-a 
făcut apariţia mai târziu în om. într-un om născut din 
nou, izvorul puterii este atotputernic, căci Dumnezeu 
este Cel ce lucrează în noi şi voinţa, şi înfăptuirea. Tu 
trebuie să te în-crezi în izbăvirea deplină şi 
nezdruncinată a Domnului. Făcând aşa, nu vei opune lui 
Dumnezeu o voinţă străină: voia Lui e viaţa, propriile 
tale hotărâri corespund voii Lui şi viaţa în Dumnezeu 
devine pentru tine la fel de naturală ca respiraţia. 
Dumnezeu este izvorul voinţei tale; de aceea eşti în stare 
să faci voia Lui. încăpăţânarea este o picătură 
imperceptibilă care se luptă să fie luată în consideraţie; 


şi singurul lucru pe care îl poţi face faţă de ea este s-o 
arunci în aer cu dinamită; şi dinamita aceasta este 
ascultarea de Duhul Sfânt: 

Cred eu că Dumnezeul cel atotputernic este izvorul 
voinţei mele? Dumnezeu nu aşteaptă numai de la mine 
să fac voia Sa, El însuşi este în mine ca s-o facă. „Orice 
veți cere în Numele Meu, voi face"(loan 14.13). Un 
ucenic care rămâne în Dumnezeu face voia lui 
Dumnezeu, şi chiar aşa-zisele lui hotărâri libere nu sunt 
decât planul mai dinainte stabilit al lui Dumnezeu. 
Ciudat? De neînțeles şi paradoxal? Da, şi totuşi este un 
splendid adevăr pentru un om sfânt. Ori de câte ori 
stăruim în gândurile sau în voinţa noastră proprie şi 
suntem 

64 

captivați de năzuințele proprii, noi îl jignim pe Domnul 
Isus Cristos. Ori de câte ori ţinem la demnitatea noastră, 
îl întristăm pe Duhul Sfânt. Când ajungem apoi la 
convingerea că Domnul Isus Cristos a fost Acela pe 
Care L-am prigonit tot timpul, facem cea mai umilitoare 
descoperire care poate exista pentru noi. Nu-i cazul să 
ne plângem când ne vedem incapabili de a ne face mai 
buni. Dar dacă ţi-ar lipsi sentimentul acesta, religia ta n- 
ar fi decât curată idolatrie, o religie firească, deşartă. 
Pentru a veni la Dumnezeu şi a crede în El, a-L adora în 
Duh şi în adevăr, trebuie să înțelegem, în primul rând, 
că El singur poate să dea -şi că noi n-avem decât să 
primim -binele ceresc care poate să locuiască în noi. 
Carnea şi sângele, duhul lumii acesteia conduc inima 
omenească până în cele mai mici detalii. De aceea, 


niciodată nu vom preţui îndeajuns raza aceasta de 
lumină care, străbătând întunericul nostru, ne revelează 
starea reală a inimii noastre şi trezeşte în noi dorinţa, - 
fie ea oricât de slabă, de a scăpa de o asemenea stare. 
Slăbiciunea acestei dorinţe n-o împiedică, totuşi, să fie 
excelentă. Ea va ajunge un soare puternic. Nu faptele 
bune atrag harul lui Dumnezeu, ci starea mea vrednică 
de plâns. Preocuparea mea de căpetenie şi de fiecare zi 
trebuie să fie nu agonisirea de merite proprii, ci 
cunoașterea şi dezvăluirea lipsurilor şi cusururilor mele. 
Nu-i vorba de locul cuvenit mie pe drept, ci de locul lui 
Cristos. Omul căruia lepra i-a acoperit trupul din cap 
până în picioare era declarat curat. lată ce-i dădea 
dreptul la însănătoşire, la curățire. Cine s-ar fi gândit 
vreodată la aşa ceva? 

Puterea sfinţeniei 

La întrebarea: „De ce nu este mai multă binecuvântare 
între noi?" există un singur răspuns: „Nu L-am cinstit pe 
Duhul Sfânt cum ar fi trebuit. Nu ne-am cerut iertare 
pentru că L-am întristat." Epoca actuală este, prin 
excelenţă, dispensaţia Duhului Sfânt. Acţiunea Sa 
actuală este cu totul diferită de cea pe care a exercitat-o 
în Vechiul Testament. Duhul lucrează în noi şi cu noi şi 
prin noi. Dar Domnul Isus Cristos este Domnul, şi ne 
este descoperit în această calitate prin Duhul 

Sfânt, Care ne pune într-o poziţie de supunere faţă de 
EI. Duhul Sfânt Şi-a asumat sarcina de a-L slăvi pe 
Cristos în timpul de faţă şi a imprima asupra noastră 


caracterul de robi ai lui Cristos. Domnul să descopere în 
fiecare din noi sentimentul viu şi distinct al prezenţei 
personale a Duhului Sfânt, trimis de El, Cel ce Se află la 
dreapta Tatălui. lar adevărul acesta preţios să ocupe nu 
numai un loc din ce în ce mai important în inimile 
noastre ca indivizi, ci să fie tot mai mult prețuit în 
adunările lui Dumnezeu de pe pământ. Duhul Sfânt este 
puterea sfinţeniei în cel credincios, după cum Legea e 
puterea păcatului. Cum se face că, deşi avem un aşa de 
mare Sfinţitor, totuşi, cei mai mulţi dintre cei ce caută 
sfinţenia, cad într-un mod atât de dureros şi cunosc aşa 
de puţin din bucuria unei vieţi sfinte? Cred că cei mai 
mulţi caută să-L apuce pe Cristos şi să-L păstreze cu 
puterea lor proprie, şi nu ştiu că Duhul Sfânt este în ei şi 
că de la El trebuie să aştepte descoperirea, în inima lor, 
a minunatei fiinţe divine a Sfântului lui Dumnezeu. A 
crede este actul cel mai sublim şi mai simplu din câte 
există. De ce este greu a crede? Pentru că în loc să 
privim la El, privim la noi şi la greutăţile noastre. 
Revelaţie 

Nu vom putea cunoaşte nici urâciunea păcatului, nici cât 
de trădătoare este propria noastră fire, până când nu vine 
acea străfulgerare a lui Dumnezeu asupra noastră. Nu 
vorbesc despre o senzaţie, ci despre o revelație lăuntrică 
a Domnului Isus însuşi, prin Cuvântul Său. O astfel de 
explozie a luminii divine face pentru noi ceea ce 
doctrina nu poate face niciodată. Cristos e lumina 
noastră, şi El este Cuvântul-viu. O astfel de iluminare s- 
ar putea să nu vină dintr-o dată ci treptat, dar ea va fi din 
ce în ce mai clară şi mai scrutătoare, până când ne vom 


vedea pe noi înşine în lumina lui Dumnezeu şi toată 
încrederea în noi înşine va dispărea. Căci lumina este 
cel mai pur lucru din lume. Ea curăţeşte. Ea sterilizează. 
Ea ucide ceea ce n-ar trebui să fie acolo. în radierea ei, 
despărțirea „încheieturilor şi măduvei" devine un fapt 
real, nu numai o învăţătură... Ne apucă frica şi 
cutremurul, pe măsură ce recunoaştem corupția firii 
noastre, urâciunea Eului şi... ca 66 

niciodată constatăm că avem nevoie de tratamentul lui 
Dumnezeu, dacă vrem ca El să ne folosească. Când vom 
cunoaşte şi vom înţelege, ca şi Fiul, că nu putem face 
nimic de la noi înşine, atunci Dumnezeu va face totul şi 
va lucra cu putere în nol. 

Judecata de sine 

Dacă Domnul ne dă harul să ne însuşim gândurile şi 
voia Sa care sunt experimentate în Cristos, judecata de 
sine devine neapărat necesară. Dacă, la primirea 
adevărului, nu aplicăm judecata de sine, nu ne judecăm 
pe noi înşine, atunci cădem în mâinile lui Satan. Petru a 
avut o descoperire minunată din partea Tatălui şi o alta 
din partea Domnului Isus, dar a omis judecata de sine, 
în aplicarea acestor adevăruri, şi a devenit aproape 
imediat purtătorul de cuvânt al lui Satan. Nu obţinem 
nimic de la Cristos în mod real, fără a resimţi o amără- 
ciune corespunzătoare prin judecata de sine. Dacă 
mâncăm, ou adevărat, Cuvântul Domnului, el pătrunde 
în inimile noas-ire şi le cercetează. Valoarea unei slujbe, 
a unei predici se măsoară după frământarea pe care o 
produce când omul cel vechi e înlocuit cu Cristos. Abia 
după aceea putem măsura lucrurile cu măsura Lui. 


îți mulţumim, Doamne, că nu ne trimiţi numai raze de 
soare, căci ne-am transforma într-un pustiu. Tu ne 
trimiți şi nori şi ploaie, ca să putem da roade. A fugi de 
suferință înseamnă a fugi de viaţă. A nu suferi înseamnă 
a nu trăi, a fi un om de prisos, inutil, condamnat la 
şomaj în cel mai crud sens al acestui cuvânt. 

Domnul ne poate folosi tocmai din pricina neputinței şi 
a slăbiciunilor noastre. „Doamne, iată slăbiciunea mea 
Ți-o aduc ca jertfă, pentru slava Ta." Iată strategia la 
care nu se găseşte replică. Este forţa care învinge lumea. 
Mă odihnesc în făgăduinţa Lui că va face întocmai cum 
a spus. Aceasta-este credinţa mântuitoare. Cine o are, 
are viaţa veşnică. Să luăm seama că putem fi foarte 
serioşi, lucrători buni şi predaţi, având chiar succese 
mari în lucrarea Domnului, şi totuşi firea pământească 
să fie în noi foarte puternică. Un exemplu este apostolul 
Petru. Cine poate spune cât de adâncă a fost pocăinţa lui 
după ce s-a lepădat de Domnul Isus? 

Nu cred că noi am realizat o pocăință aşa de adâncă cum 
a fost aceea a lui Petru. Aşa a fost pregătit Petru pentru a 
scăpa de sine însuşi. înainte de a se lepăda de Cristos, 
Petru scosese draci şi făcuse vindecări. Poate că avem şi 
noi o oarecare putere, dar Dumnezeu ar vrea să ne-o 
dubleze, sau chiar să ne-o înzecească. Ce-L împiedică? 
Faptul că nouă ne place să ne trăim viaţa proprie. 
Trebuie să ne tăgăduim pe noi înşine. Asta înseamnă să 
crezi că este o binecuvântare să fii zdrobit în mod vădit, 
să ajungi la disperare pentru a învăţa să te încrezi numai 
în Dumnezeu. Pavel spune adesea: „Port sentința morții 


în fiinţa mea, pentru ca să învăţ să nu mă încred în mine 
însumi, ci în Dumnezeu, Care învie morţii." Suntem noi 
gata să ne predăm cu totul în mâinile Domnului? 

1. în primul rând, Dumnezeu cere acest lucru de la noi. 
2. în al doilea rând, Dumnezeu vrea să lucreze El însuşi 
această predare absolută. Dumnezeu ne dă şi voinţa şi 
înfăptuirea, după buna Lui plăcere. 

3. în al treilea rând, nu numai că cere şi lucrează El 
însuşi .predarea noastră, dar o şi primeşte, când I-o 
aducem. 

4. în al patrulea rând, nu numai că Dumnezeu cere acest 
lucru, îl face şi îl primeşte, dar îl şi menţine, îl 
păstrează. 

Lepădarea de sine 

în firea pământească, nu locuieşte nimic bun, şi nimic 
nu te va ajuta în afară de o altfel de viaţă care să te 
însuflețească. Trebuie să te lepezi de tine o dată pentru 
totdeauna. Şi totuşi, de lepădarea de sine avem nevoie în 
fiecare clipă, iar aceasta are loc doar prin puterea vieții 
Lui. Atunci Cristos vine înăuntrul nostru şi ne ia în 
stăpânire. 

Să fim ocupați cu Dumnezeu, să privim la El 

Un important domeniu în care noi greşim adeseori este 
acela al priorităţilor celui credincios: el trebuie să fie 
mereu ocupat cu Dumnezeu, în ce priveşte predarea 
deplină. Vă rog, ocupaţi-vă cu Dumnezeu în aşa fel ca 
El să fie totul în viaţa voastră de fiecare zi! Să începem 
chiar de acum a privi 68 

la Domnul Isus, şi nu la noi înşine. Să ne aplecăm 
înaintea Sa şi, în simplitate, să-l spunem: „Doamne, 


primesc condiţiile predării absolute". Când Dumnezeu a 
început în tine lucrarea de predare absolută şi când a 
luat act de predarea ta, atunci El S-a legat să aibă grijă 
de tine şi să te păzească. Vrei să crezi acest lucru? în 
materie de predare, sunt angajate două persoane: eu şi 
Dumnezeu. Eu, un vierme, şi Dumnezeul cel 
atotputernic, lehova. 

Tu care nu eşti decât un vierme, ţi-e frică să te încrezi în 
Dumnezeul cel atotputernic? Când adevărul locuirii lui 
Cristos în noi îşi va lua locul cuvenit, atunci Adunarea 
se va îmbrăca în haine slăvite, iar smerenia va străluci în 
toate mădularele ei ca frumuseţe a sfinţeniei sale. A 
crede este actul cel mai sublim şi mai simplu totodată. 
Un secret al trăirii creştine 

Ca sa poţi avea o atitudine justă şi să poți trăi 
creştineşte, trebuie să cunoşti un secret, o taină. în 
primul rând, trebuie să cunoşti ce este în inima lui 
Dumnezeu cu privire la tine. .Duhul va da viaţă şi 
realitate cunoștinței noastre despre Cristos: El ne va face 
să-l încercăm puterea în activitatea noastră. Nu poţi să 
dai altuia ce ai găsit tu, dar poţi trezi în el dorinţa 
puternică după ceea ce ai tu. Experiențele religioase sunt 
calea, nu ţinta. Duhul Sfânt îndeplineşte în viaţa ta tot ce 
a câştigat Domnul Isus Cristos pentru tine. Cei mai 
mulți dintre noi „trăiesc încă în mod conştient”. Toate 
acestea arată o stare de nedesăvârşire. Cu totul altceva 
este adevărata viaţă în Dumnezeu. Starea pe deplin 
normală este asemenea vieţii unui copilaş, care nu e 
conştient de el însuşi. în starea aceasta, noi suntem 
predați lui Dumnezeu în aşa măsură, încât nu mai avem 


sentimentul că suntem folosiţi de Dumnezeu. Dacă, în 
mod conştient, ne lăsăm folosiţi ca „pâine frântă şi ca 
vin vărsat", avem de urcat încă o treaptă, pe care treaptă, 
conştiinţa propriei noastre persoane şi a ceea ce face 
Dumnezeu prin noi se şterge. Un om sfânt nu este 
niciodată conştient de sfinţenia lui. Un sfânt atârnă, în 
mod conştient, de Dumnezeu. 

Rămânerea în Domnul Isus 

Nu te gândi prea mult la tine ca mlădiţă, nici la 
rămânerea în Domnul Isus, Vita, ca la o obligaţie. întâi, 
caută să înţelegi ce este Domnul Isus ca viţă. El să te 
poarte, să te nrănească şi să rămână răspunzător de 
creşterea şi de rodirea ta. Fă-ţi timp pentru a te gândi la 
asta şi a crede din inimă: „Viaţa mea, Acela de la Care 
aştept totul, tot ce îmi trebuie, este Domnul Isus". 
Roagă-te ca, prin Duhul Sfânt, să ţi se arate cât de slăvit, 
de plin de dragoste şi de puternic este Domnul Isus, în 
Care tu poţi să trăieşti şi să locuieşti. Ocupă-te mult cu 
Domnul Isus şi aşteaptă mult de la EI, ca de la adevărata 
Viţă. 

Creştinul spiritual 

Credinciosul nu va progresa doar sprijinindu-se pe 
puterea spirituală şi excluzând intervenţia sufletului său. 
Dacă va folosi puterea sufletului, sau chiar o combinaţie 
între sufletesc şi duhovnicesc, rezultatul va fi un creştin 
sufletesc sau carnal. Calea lui Dumnezeu e limpede. 
Trebuie să tăgăduim orice lucru care îşi are originea în 
noi înşine, ceea ce suntem, ce avem, ce putem face, şi să 
ne mişcăm cu totul prin El, -apucând în fiecare zi, prin 


Duhul Sfânt, viaţa lui Cristos. Dacă nu înţelegem lucrul 
acesta sau nu ascultăm, nu ne rămâne decât să trăim prin 
puterea sufletului. Un creştin duhovnicesc este acela al 
cărui spirit se lasă călăuzit de Duhul Sfânt. El îşi extrage 
puterea necesară pentru umblarea zilnică din viaţa care 1 
s-a dat prin Duhul Sfânt, Care locuieşte în duhul lui. El 
nu se află aici pe pământ ca să-şi facă voia sa, ci voia lui 
Dumnezeu. Nu se încrede în inteligenţa lui când este 
vorba să planifice şi să facă o slujbă pentru Dumnezeu. 
Regula umblării lui este să trăiască liniştit în Duhul, fără 
să fie controlat sau influenţat de alt om. 

Păcatul şi Eul 

Pe măsură ce înaintăm în viaţa duhovnicească, vom des- 
coperi foarte multe ocazii când păcatul este absent, dar 
Eul este prezent din plin. Se pare că este inevitabil ca 
Eul să nu 

se strecoare în cea mai sfântă lucrare şi în cea mai 
profundă trăire spirituală. Pentru că a fost multă vreme 
legat de păcat, copilul lui Dumnezeu îşi interpretează 
uşor eliberarea de sub puterea păcatului ca fiind viaţa 
prin excelenţă. Or, tocmai acum îl pândeşte cel mai 
mare pericol, ca pe unul care conchide că orice element 
periculos a fost înlăturat. El nu-şi dă seama că, deşi 
omul vechi a murit faţă de păcat şi trupul păcatului a 
fost dezbrăcat de puterea lui, totuşi păcatul n-a murit. 
Creştinul nu-şi dă seama uneori că eliberarea de sub pu- 
terea păcatului este doar primul pas în viaţa de biruinţă. 
Este victoria inițială dată de Dumnezeu pentru a-l 
asigura că vor urma şi alte victorii cu mult mai mari. 


Triumful asupra păcatului este ca o uşă: faci un pas şi ai 
intrat. Triumful asupra Eului este ca un drum: mergi, şi 
iarăşi mergi până la sfârşitul zilelor. După biruinţa 
asupra păcatului, suntem chemaţi să ne biruim pe noi 
înşine, în fiecare zi, să învingem chiar Eul cel mai bun, 
cel mai zelos şi mai religios. Dacă cineva nu cunoaşte 
decât eliberarea de sub puterea păcatului, dar n-a făcut 
experienţa tăgăduirii de sine sau a pierderii vieţii 
sufletului, atunci se vede pus în situaţia de a recurge la 
puterea naturală, sufletească, pentru a împlini voia lui 
Dumnezeu în umblarea sa, însă el nu va putea realiza 
lucrul acesta, deoarece, în afară de păcat, rezidă în fiinţa 
sa încă două puteri: puterea spirituală şi puterea 
sufletească. 

Puterea spirituală 

Puterea spirituala este însăşi puterea lui Dumnezeu pri- 
mită în chip spiritual la naşterea din nou, în timp ce 
puterea sufletească este dăruită în chip natural, o dată cu 
venirea pe lume. Dacă cineva va ajunge un om spiritual 
sau nu, depinde de felul cum va folosi aceste două forţe 
ale lui. 

Dumnezeu priveşte moartea Domnului Isus ca ziua mor- 
ţii tuturor oamenilor din lume. Umanitatea lui sfântă a 
suferit moartea pentru toată omenirea nesfântă. Dar mai 
rămâne ceva de făcut de către fiecare om în parte. El 
trebuie să-şi exerseze credinţa în a se preda pe sine 
însuşi: duh, suflet şi trup, pentru a deveni una cu 
Domnul Isus. Cu alte cuvinte, trebuie să socotească 
moartea Domnului Isus ca însăşi moartea lui şi învierea 
Domnului Isus ca învierea sa proprie. Acesta 


este înţelesul celor spuse la loan 3.16: „Oricine crede în 
El nu piere, ci are viaţă veşnică”. Păcătosul trebuie să-şi 
exercite credinţa şi trăirea cu Domnul Isus. Făcând 
lucrul acesta, el este unit cu Domnul Isus în moarte şi 
înviere şi primeşte viaţă veşnică (loan 17.3), care este 
viaţa spirituală a naşterii din nou. 

Crucea Domnului Isus este poarta mea de intrare în 
inima lui Dumnezeu. Crucea mea e poarta de intrare a 
lui Dumnezeu în inima mea. 

Ce meritam şi ce avem 

Mie şi ţie ni se cuvenea coroana de spini pe care a 
purtat-o Mântuitorul. Al nostru era blestemul care a 
căzut peste El. Nouă ni se cuveneau loviturile care L-au 
umilit pe Mântuitorul, şi în locul meu şi al tău a fost 
rănit El. El Şi-a oferit trupul Său sfânt ca jertfă pentru 
noi şi pentru întreg neamul omenesc. Să nu ne 
ascundem faţa înaintea Lui! Să ne oprim şi să-L privim! 
Ochii Săi privesc spre noi. O dată ce L-am privit sincer, 
nu mai putem pleca din Faţa Lui. Privirea Sa străbate tot 
ce ne-a umplut inima până atunci şi ne schimbă radical 
viaţa. Avem „pace" cu Dumnezeu, neprihănirea, iertarea 
păcatelor. Avem, dar nu ştim ce avem, din cauză că n- 
am crescut normal şi nu ne-am identificat cu Domnul 
Isus ca să avem propria Sa conştiinţă de sine. Noi nu 
putem avea altă conştiinţă decât aceea a Domnului Isus 
Cristos. Trăind în omul cel vechi, în noi înşine şi nu în 
Cristos, nu ne putem da seama nici că avem ceva, nici 
ce avem. Pentru un lucrător al Domnului nu este 
important, în primul rând, cât lucrează, ci cât loc îi lasă 
lui Dumnezeu în inima şi în lucrarea sa, şi dacă Domnul 


Se poate arăta cu putere prin el, aşa încât unealta să nu 
se mai vadă. 

Ce înseamnă a trai după îndemnurile Duhului 

în primul rând, nu este vorba despre o lucrare, ci despre 
o trăire. în al doilea rând, „a trăi după" înseamnă 
supunere. Există un singur lucru pe care nu-l poate face 
omul care trăieşte după îndemnurile Duhului, şi anume 
să fie independent faţă de El. Porunca Legii va fi 
împlinită nu de mine, ci în mine. Dragostea lui 

vântări spirituale; harul Domnului Isus Cristos a făcut 
cu putinţă ca bogăţia duhovnicească să devină a noastră, 
iar împărtăşirea Duhului Sfânt este mijlocul prin care 
ne-a fost .dăruită. Puţini sunt însă cei care au învăţat ca, 
stând liniştiţi înaintea lui Dumnezeu și privind la El, să 
le facă loc Cuvântului şi Duhului Său. Dumnezeu nu ne- 
a spus niciodată să ne silim să fim ceea ce nu suntem în 
mod natural. Poate ştiţi ce înseamnă să trăieşti între 
creştini căldicei, care cu greu pot să găsească în inimă o 
cântare de laudă pentru Miel. Acolo, ca să nu devii rece, 
să nu te întinezi şi să nu te îmbraci în nepăsare, trebuie 
să-L ai pe Mântuitorul în întregime şi să ai Cuvântul în 
întregime. Aceasta înseamnă a avea adevărata pocăință. 
Când nu mai eşti pe drumul cel adevărat, trebuie să te 
pocăieşti. 

Un imbold 

Să înaintăm în smerenie şi blândeţe, să ne înălțăm spre 
puterile veacului viitor, să ne adâncim în dragoste față 
de toţi copiii lui Dumnezeu! Să ne apropiem unii de 
alţii, pentru ca, prin harul lui Dumnezeu, să devenim tot 


mai calzi! Să ne apropiem tot mai mult de Dumnezeu, 
ŞI, prin aceasta, să ne apropiem mai mult de toți frații, 
cu o dragoste neprefăcută! Să citim Biblia, dar fără să ne 
sforțăm. Acum lucrează în noi o lege nouă care ne dă 
foame după Cuvântul lui Dumnezeu. Cititul cu o inimă 
flămândă timp de o jumătate de oră poate fi mai util 
decât cinci ore de lectură silită. Dumnezeu a fost cu 
adevărat darnic cu noi. El ne-a dat această nouă lege a 
Duhului, şi pentru noi a zbura cum zboară păsările nu 
mai este o problemă a vieţii noastre, ci a vieţii Lui. Mare 
lucru este să ştii să apreciezi viaţa nouă care deja 
pulsează în tine. Ea ne poate face oameni cu totul noi, 
căci ea operează atât în lucrurile mari, cât şi în cele 
MICI. 

Când treci prin greutăţi 

Credinciosul poate pierde bucuria faptului de a fi pe 
deplin adăpostit în Cristos, dar starea în care este aşezat 
prin sângele Domnului Isus n-o poate pierde niciodată. 
Credinciosul se află întotdeauna în Faţa lui Dumnezeu. 
Prin sângele 

Domnului Isus a fost adus acolo şi n-ar trebui să 
îngăduie nici unei încercări să-l smulgă de acolo. Locul 
ce i-a fost dat în Faţa lui Dumnezeu nu poate să-l piardă 
niciodată câtă vreme Cristos, Capul şi Locţitorul lui, 
este acolo pentru el. Ori de câte ori îngăduie 
dificultăților vieţii să se interpună greutăţile -între inima 
lui şi Domnul Isus, negreşit că nu se poate bucura de 
prezenţa divină, ci suferă în faţa greutăților care îl nă- 
pădesc, după cum un nor care vine în dreptul soarelui ne 


lipseşte pentru câtva timp de razele lui. Norul nu 
distruge soarele, nici nu-i răpeşte strălucirea, ci doar ne 
împiedică pe noi să-l vedem. 

Oare nu ne întrebăm noi, destul de des, de ce suntem 
puşi într-o împrejurare sau alta? Nu ne batem deseori 
capul să aflăm cauzele pentru care trecem printr-o 
situaţie sau alta? Ce bine am face dacă ne-am pleca şi 
noi capul, într-un gest de smerită supunere, şi am zice: 
„Totul e bine!" Şi totul va merge bine. Este suficient să 
ştim că Dumnezeu e Cel ce ne-a pus în cutare sau cutare 
situație. Putem fi siguri că El a ales totul cu înţelepciune 
şi că lucrurile vor decurge spre binele nostru. Şi chiar 
dacă am ajuns într-o situaţie oarecare împinși de 
nebunia noastră, Dumnezeu, în mila Sa, stă deasupra ne- 
buniei noastre şi face ca până şi împrejurările în care ne- 
am aruncat de capul nostru să lucreze spre binele nostru 
duhovnicesc. 

Pacea cugetului şi pacea inimii 

Mulţi credincioşi au pacea cugetului, fără să aibă şi 
pacea inimii. Ei L-au văzut pe Cristos prin har, prin 
credinţa în dumnezeiasca putere a sângelui Său, stând 
între ei şi toate păcatele lor; totuşi nu pot să-L vadă pe 
Cristos ca înţelepciunea, dragostea şi puterea divină care 
mediază între ei şi împrejurările prin care trec. Nimic 
nu-L slăveşte mai mult pe Dumnezeu ca această linişte a 
sufletului care provine din faptul că-L avem pe Domnul 
Isus între noi şi tot ce ar putea fi un prilej de nelinişte 
pentru inima noastră. „Pe cel cu mintea aţintită spre 
Tine, îl vei ţine într-o pace desăvârşită; da, pacea, căci 
se încrede în Tine." (îs. 26.3, o altă versiune). 


Lasă împrejurările să fie cum vor vrea, tu rămâi 
statornic în a-L recunoaşte pe Domnul Isus şi păstrează- 

încrederea în El! Dacă stai pe gânduri fie şi pentru o 
clipă, după ce a vorbit Dumnezeu, totul s-a sfârşit! Câtă 
vreme un credincios cunoaşte lupta şi tulburarea 
interioară, sentimentele sale nu depăşesc pe cele ale 
sfinților Vechiului Testament. Romani 12.1-3 şi Efeseni 
4.7 ne arată că nu trebuie să ne apropiem de o slujbă 
pentru care nu ne-a înarmat şi nu ne-a pregătit 
Dumnezeu, de o lucrare pe care nu ne-a încredinţat-o El 
însuşi. 

Predarea în mâna Domnului 

Când te-ai predat Domnului trebuie să ştii că El ţi-a 
acceptat imediat predarea. Există un ceas important în 
viaţa noastră: ceasul capitulării înaintea lui Dumnezeu. 
Acum poţi spune: „Nu mai sunt al meu. M-am dăruit 
Domnului." El este acum Stăpânul tău şi pacea Lui 
domneşte în inima ta. Fireşte, nu poţi să mai ai un lucru, 
după ce l-ai dat altei persoane. Trebuie să-ţi aminteşti în 
permanenţă că nu-ţi mai aparţii şi să spui: „Eu nu mai 
sunt al meu. Nu mai am nici un drept să dispun de 
timpul meu, de darurile mele, de banii mei, aşa cum 
cred eu de cuviinţă." Această devotare este latura ome- 
nească a predării, iar latura divină o găsim în versetele: 
„Noi toți.... suntem schimbaţi” O. Cor. 3.18). „Cel ce 
sfințeşte şi cei ce sunt sfințiţi sunt dintr-unul "(Evr. 
2.11). ,, Căciprintr-o singură jertfă... "(Evr. 10.14). 
Dacă te-ai predat Domnului Isus şi ai renunţat la gândul 
de a te schimba singur, Duhul lui Dumnezeu începe, 


într-un mod tainic, să te transforme după chipul lui 
Cristos. 

Sfinţirea 

Sfințirea, în adevăratul înţeles al cuvântului, este şi ea 
un dar divin. Domnul este la lucru, chiar dacă tu nu-l 
simţi prezenţa! Duhul Sfânt este mereu la lucru în noi, 
până la sfârşitul vieţii noastre pământeşti. Să nu uităm 
că Dumnezeu însuşi ne dă ceca ce aşteaptă de la noi. 
Faptul că prezenţa lui Dumnezeu ni se arată, pătrunde în 
noi şi ne ia în stăpânire, iată ce înseamnă sfințirea. 
Sfinţirea nu-i ceea ce este sau ce face omul, ea se află 
mereu acolo unde Se află Dumnezeu. Nici măcar 
simţirile şi descoperirile pe care le avem despre Cristos 

nu pot să ne hrănească duhovniceşte, pentru că acestea 
sunt supuse la mii de schimbări, pe câtă vreme Cristos 
este pururea Acelaşi. 

Dacă un suflet renunţă la eforturile proprii şi se 
odihneşte în Domnul Isus, în Acela Care a împlinit totul 
pentru noi Şi vrea să împlinească totul în noi, dacă acel 
suflet se lasă purtat de o încredere calmă, senină, semnul 
unei credinţe adevărate, atunci el va şti din experienţă ce 
înseamnă adevărata .sfinţire. Există un ceas important în 
viaţa noastră: ceasul capitulării faţă de Dumnezeu. 
Smerenia 

„ Cei care sunt ai lui Cristos Isus şi-au răstignit firea 
pământească impreună cu patimile şi poftele ei”( Gal. 
5.24). Poate ajunge la o asemenea smerenie numai acela 
care se predă Domnului Isus din toată inima acceptând 
să trăiască într-o strânsă unire cu moartea Lui. Pentru a 


atinge un asemenea nivel, sunt necesare două lucruri: 

1. Hotărârea fermă de a nu mai trăi cu nici un chip decât 
pentru Dumnezeu. 

2. Credinţa care îşi însuşeşte puterea morţii Domnului 
Isus Cristos. 

Numai prin călăuzirea şi lucrarea puternică a Duhului 
Sfânt, putem recunoaşte acest adevăr, îl putem primi şi 
păstra. De aceea, vrem să ne predăm pe deplin călăuzirii 
Duhului Sfânt, şi El ne va conduce, întrucât aceasta este 
misiunea Lui. El va proslăvi pe Domnul Isus în noi şi ne 
va face să înţelegem că noi suntem morți faţă de păcat şi 
faţă de Eul nostru şi că, de acum înainte, viaţa şi 
smerenia Domnului Isus ne aparţin. Procesul acesta 
poate avea loc spontan, însă experienţa se dobândeşte 
treptat. De câte ori zicem: „Mă predau Ție, Doamne, ca 
să fiu îmbrăcat în smerenia Domnului Isus," se revarsă 
din El o putere divină, care umple întreaga noastră 
ființă. 

Asemenea lui Cristos în moarte 

Asemănarea cu moartea Domnului Isus înseamnă renun- 
tare totală la voia noastră şi predare totală a vieții 
noastre voii lui Dumnezeu, pentru ca El să înfăptuiască 
în noi ce-l 

este plăcut. Să dorim cu toții ca Duhul Sfânt să ne arate 
ş1 strălucirea vieţii, prin asemănarea în înviere cu 
Domnul Isus. Aici se află taina din care primim puterea 
să ne transformăm după chipul Domnului Isus. Să 
credem că Dumnezeu a şi primit viața noastră în dar 
pentru proslăvirea Lui prin mântuirea altora. Domnul 


Isus ia în primire fiecare suflet care I se abandonează în 
deplină predare, fiind părtaş la moartea Lui, pentru ca, 
prin însăşi această moarte, să aducă rod. Când Duhul 
nostru se odihneşte în mâinile Sale, atunci El ne poate 
folosi şi binecuvânta. Toate temerile şi toate îndoielile 
se spulberă sub sentimentul harului. Să-i ajutăm pe 
credincioşi să cunoască poziția slăvită şi binecuvântată 
în care Dumnezeu îi aşază pe ai Săi, poziţie în care toate 
temerile şi toate îndoielile se spulberă sub sentimentul 
harului desăvârşit care ne-a apropiat de El, fără să 
rămână înaintea Lui, acuzatoare, nici măcar o umbră de 
păcat sau de nesiguranţă. Tot ce a făcut Cristos, tot ce 
avem în El, ne aparţine de pe acum. 

Izbăvirea de sub puterea păcatului 

Dacă Domnul Isus a fost cunoscut cândva în special 
prin harul aducător de iertare care dă viaţă şi mântuieşte, 
El va fi căutat din nou ca Izbăvitor al sfinților de sub 
puterea păcătuim, şi în această calitate El vine şi atrage 
sufletul care-L caută, în părtăşia suferințelor şi a morţii 
Sale. El ne descoperă că o parte din lucrarea Lui de 
mântuire este să ne înzestreze cu o voinţă care s-a predat 
voii lui Dumnezeu, cu o viaţă care, prin răstignirea 
voinţei proprii, s-a dat morţii şi, prin puterea lui 
Dumnezeu, a revenit din moarte la viaţă. El ne 
descoperă aceste lucruri, iar sufletul care le înţelege, le 
primeşte şi îşi predă voinţa şi viaţa, crezând în Domnul 
Isus, în moartea şi .învierea Lui, dar şi în răstignirea 
Lui, ca într-o moştenire pe care trebuie s-o ia în 
stăpânire, sufletul acela va găsi şi va experimenta aceste 
lucruri. Acela va spune: „Eu mor, deoarece trăiesc. Am 


fost răstignit cu Cristos şi trăiesc, dar nu mai trăiesc eu, 
ci Cristos trăieşte în mine.” Şi viaţa pe care o trăieşte 
acum credinciosul respectiv este o viaţă pe care o 
primeşte zilnic, prin credinţa în Fiul lui Dumnezeu şi 
Care trăieşte în El prin puterea morţii Sale. Referitor la 
moartea 

Lui, Domnul Isus ar fi putut vorbi astfel: „Tată, iată 
viața Mea atât de scumpă Mie, viața Mea cea fără păcat, 
Ți-am predat-o Ţie în viață, şi acum Ţi-o predau în 
moarte." 

Acum Fl este la lucru în viaţa noastră unde zdrobeşte, 
umileşte, aranjează totul cum îi place Lui. De ce face 
aşa, noi nu ştim, dar El urmăreşte prin aceasta un singur 
scop. Ar vrea să poată spune: „Bărbatul acesta este al 
Meu; femeia aceasta este a Mea". Trebuie să stăm în 
mâna lui Dumnezeu, pentru ca prin noi El să pună şi alți 
oameni pe stâncă, aşa cum ne-a pus pe noi. Dumnezeu 
trebuie să ne aducă pe fiecare în ţărâna morții. Altfel, 
negreşit, lucrezi pentru El, dar, în realitate, este lucrarea 
ta şi nu a Lui. Crede, aşadar, că este o mare 
binecuvântare să fii zdrobit într-un mod vizibil, să 
ajungi la disperare, pentru a învăța să te încrezi numai în 
Dumnezeu. 

„Rămâneţi în Mine, şi Eu voi rămâne în voi" 
Dumnezeu cu însăşi mâna Sa ne-a pus în Cristos. Noi 
trebuie să rămânem acolo unde ne-a pus El. Prezintă o 
mare importanţă practică faptul de a accepta, prin 
credinţă, că tot ce este valabil pentru Cristos este şi 
pentru noi, căci noi suntem în El. Satan caută fără 


încetare să ne scoată din locul acesta, sau măcar să ne 
convingă că suntem afară. în acest fel el foloseşte 
apăsările, căderile, suferinţele şi încercările. Satan 
începe prin a ne inspira gândul că nu ne-am putea afla 
într-o situaţie aşa de grea dacă, într-adevăr, am fi în 
Domnul Isus, astfel că ajungem să ne rugăm: „Doamne, 
pune-mă în Cristos!" Ce rătăcire! Porunca lămurită a lui 
Dumnezeu este să rămânem în Domnul Isus Cristos. 
Aceasta este calea eliberării, care-l dă posibilitatea lui 
Dumnezeu să pătrundă în viaţa noastră şi să-Şi 
împlinească planul Său cu noi. Numai aşa se va face loc 
pentru puterea învierii (Rom. 6.4-10), pentru ca tot ce 
este valabil cu privire la Cristos să se adeverească, din 
ce în ce mai mult, şi în experienţa noastră de fiecare zi. 
Acolo unde odinioară a domnit păcatul, aducând 
moartea (Rom. 5.12) putem vedea, spre marea noastră 
bucurie, că, iată, nu mai slujim păcatului. Dacă ne 
întoarcem pe tărâmul propriei noastre fiinţe, găsim că 
firea veche a rămas aceeaşi. în Cristos, avem totul; în 
noi înşine, n-avem nimic. De multe ori, noi 78 

căutăm moartea omului vechi în noi înşine, însă aceasta 
trebuie căutată doar în Cristos. Dacă ne uităm în noi 
înşine, vom vedea cât de înclinați suntem spre păcat. 
Dar dacă privim la Domnul Isus, atunci Dumnezeu va 
îngriji ca atât moartea, cât şi viaţa cea nouă, (Rom. 6.4) 
să lucreze în noi, ca să fim „ vii pentru Dumnezeu, în 
Isus Cristos"(Rom. 6.11). 

Desăvârşirea 

învățând ascultarea, ascultarea care L-a însoțit până la 
moarte, DomnuJ Isus a dus la desăvârşire firea 


omenească, pe a Sa şi peâ răscumpăraţilor Săi. Două 
lucruri sunt de reţinut: trebuie ca noi, prin. credinţă, să 
vedem limpede ce făgăduieşte Dumnezeu; apoi, să-l 
dăm voie să facă în noi ce-a promis. Adorarea trece 
dincolo de orice slujire. (în timp ce Marta slujea, Măria 
şedea jos la picioarele Domnului Isus). Cristos a 
îndeplinit pentru noi, pe pământ, în slăbiciune, lucrarea 
Sa de răscumpărare. Dar în puterea învierii şi a înălțării, 
El o îndeplineşte în noi de la înălțimea cerului. Crucea 
proclamă iertarea păcatelor; tronul ceresc, graţie Regelui 
nostru şi Mare Preot, ne face să intrăm în odihna lui 
Dumnezeu, în viaţa de biruinţă. Dumnezeu este gata să 
împlinească în noi tot ce ne-a făgăduit. Dar nu va putea 
s-o facă, dacă nu-L lăsăm să lucreze, în inima noastră, în 
mod liber, cruţându-L de toate eforturile noastre. Voind 
să lucrăm în noi înşine, împiedicăm lucrarea lui 
Dumnezeu. Nu mai este vorba despre o lege care 
constrânge din afară, ci despre e o viaţă care lucrează 
dinăuntru; astfel că a-L iubi pe Dumnezeu şi a asculta 
de El, face parte de aici înainte din însăşi firea noastră. 
Preoţia lui Cristos, lucrând în profunzimile fiinţei 
noastre spirituale nu cu gândul sau cu imaginaţia, ci în 
duh şi în adorare, ne duce până la comuniunea vie cu 
Dumnezeu. Şi această viaţă pe care ne-o insuflă, fiind 
propria Sa viaţă, este absolut sănătoasă şi viguroasă, o 
viaţă care nu-i destinată .să cunoască, nici măcar pentru 
o clipă, o cât de neînsemnată vestejire sau întrerupere. 
Este însăşi viaţa veşnică menţinută în noi de Marele 
nostru Preot. Noi nu ne căutăm timp să privim la Viţa 
care poartă mlădiţele şi care lucrează totul în ele, în mod 


desăvârşit. Ne străduim să facem singuri ceea ce, 

de fapt, numai Domnul Isus Cristos poate să facă, ceea 
ce Domnul nostru cel plin de iubire doreşte atât de mult 
să facă pentru noi. „Cine rămâne în Mine... aduce multă 
roadă”. (loan 15.5). Grija noastră nu este să aducem 
roade, ci să privim la El. 

Sâ ne apropiem de Dumnezeu cu încredere 

Noi avem o intrare liberă (literal: îndrăzneală, 
încredere) în Locul preasfânt. Este expresia celei mai 
depline încrederi, siguranţa că nu mai e nici o barieră şi 
că putem, realmente, să intrăm în Locul preasfânt, fără 
teamă, fără cea mai mică ezitare, cu sentimentul 
libertății filiale, al acelei libertăți cu care un copil se 
adresează tatălui său. Sângele lui Cristos ne-a dobândit 
siguranţa aceasta, o îndrăzneală a credinţei, pe care 
preoţia Sa cerească ne-o comunică şi o întreţine prin 
Duhul Sfânt. Ea este rezultatul natural şi chiar infailibil 
al contemplării Marelui nostru Preot, dacă-L 
contemplăm într-un duh de credinţă şi adorare. Nu 
există viaţă creştină normală, nici vigoare spirituală, fără 
această îndrăzneală filială. Dacă există vreun lucru pe 
care creştinul trebuie să-l caute şi să-l păstreze cu grijă, 
este tocmai libertatea aceasta constantă şi perfectă de a 
se apropia de Dumnezeu cu îndrăzneală. Să ne 
apropiem, deci, cu încredere sau cu îndrăzneală! 
îndrăzneala aceasta nu poate fi produsul artificial al 
meditaţiilor sau al eforturilor noastre. Numai Marele 
nostru Preot, în dragostea Lui plină de milă, o sădeşte în 
sufletul acela care vrea să se piardă în El. El însuşi ne 


este îndrăzneala, când rămâne în noi şi domneşte, fără 
nici o împotrivire din partea noastră. Prin inimă, suntem 
părtaşi ai lui Cristos. Când Cristos trăieşte în noi, poate 
face ca încrederea noastră să fie deplină. Ori de câte ori 
te rogi, roagă-te stăpânit de această îndrăzneală! Măsura 
îndrăznelu tale să fie măsura lui Cristos, lucrând în tine 
ca să te aducă la Dumnezeu. Ce conştiinţă simţitoare, ce 
gelozie sfântă, ce umilinţă va produce în noi această 
îndrăzneală! Să nu ne permitem nimic din ceea ce este 
osândit de inima noastră şi care ne-ar putea face să ne 
pierdem libertatea de a merge înaintea lui Dumnezeu. 
Vom şti astfel, din experienţă, ce înseamnă viaţa trăită 
în cea mai strânsă intimitate cu Dumnezeu. 

Adevărul eliberator 

Există o izbăvire de păcat şi de Lege, şi această 
slobozenie este o lege nouă, o forță superioară, o putere 
efectivă care eliberează. Puterea Duhului care rămâne în 
noi este tot aşa de reală, tot aşa de activă şi chiar mai 
mult decât era odinioară puterea păcatului în mădularele 
noastre. Legea Duhului de viaţă domneşte acum în 
mădularele noastre, cel puţin cu acelaşi realism, putere 
şi spontaneitate cu care domnea atunci legea păcatului. 
Calea este următoarea: întâi, studiem cap. 6-7 din 
Epistola către Romani şi ne însuşim tot ce spun ele 
despre poziţia noastră în Cristos: morți faţă de păcat şi 
vii pentru Dumnezeu, slobozi faţă de păcat şi Lege şi 
uniți cu Cristos. „Dacă rămâneți în Cuvântul Meu, veți 
cunoaşte adevărul, şi adevărul vă va face slobozi "(loan 
8.31-32). Tot ce spune Cuvântul lui Dumnezeu despre 


faptul că suntem una cu Cristos să fie pentru noi izvorul 
obişnuit al credinţei şi al vieţii noastre! Rămâneţi în 
Cristos, şi El va rămâne în voi. Meditaţi şi păstraţi cu 
tărie cuvântul acesta, strângeţi-l în inimă şi asimilaţi-] 
cu credinţă şi răbdare! Este un mijloc de a ne ridica mai 
sus şi a atinge adevărurile pe care le învaţă Scriptura. 
Când e vorba să umblăm călăuzaţi de Duhul, trebuie să 
ne aducem aminte mai mult ca oricând de cuvintele: 
„Nu te teme, crede numai!" (Le. 8.50) 

Cei smeriţi îl găsesc pe Gel Sfânt 

Când conştiinţa păcatului şi a slăbiciunii noastre, 
precum şi descoperirea a cât de mult din propria noastră 
fiinţă este încă în noi ne umple de teama că niciodată nu 
vom putea fi sfinţi, tocmai atunci Cel Sfânt Se pune la 
dispoziţia noastră. Nu atunci când priveşti la tine însuţi 
ŞI cauţi să descoperi dacă eşti destul de zdrobit şi de 
umilit, nu, ci atunci când nu mai priveşti la tine - 
deoarece ai pierdut orice nădejde de a vedea în tine 
altceva în afară de păcat - ci priveşti la Cel Sfânt şi vezi 
că făgăduinţele Sale sunt singura ta nădejde. în credinţă, 
Cel Sfânt se descoperă sufletului zdrobit. Credinţa este 
întotdeauna suprimarea a ceea ce vedem şi simţim; ea 
priveşte numai la Dumnezeu. Şi ea crede că în profunda 
conştiinţă a lipsei sale de sfinţenie şi în teama că 
niciodată nu va putea fi sfânt, Dumnezeul Cel Sfânt este 
aproape de ai Săi ca Izbăvitor 

Religie sau credinţă - 6 

S1 

şi Mântuitor. Starea de supunere absolută față de voia 
lui Dumnezeu, atitudinea de credință lipsită de orice 


susținere, în lucrurile văzute, credinţa în dragostea Sa 
infinită este cea mai înaltă perfecţiune de care e capabil 
sufletul omenesc. Sfinţirea constă în a fi dezbrăcat de 
sine şi a fi îmbrăcat în Duhul Sfânt şi în sfinţenia 
Domnului Isus. Am luat eu slăvitul privilegiu de a fi 
răstignit cu Domnul Isus până când în carnea şi în 
sângele meu nu va mai rămâne decât viaţa lui Cristos? 
„Am fost răstignit cu Cristos şi trăiesc, dar nu mai tră- 
iesc eu, ci Cristos trăieşte în mine"(Ga. 2.20). 

Viaţa de înviere 

Concentrează-te, fă-ţi timp să fii numai cu Domnul Isus, 
ia-ţi hotărârea lăuntrică şi spune: „Doamne, identifică- 
mă cu moartea Ta, ca să ştiu că păcatul în mine este 
mort." la în inima ta hotărârea că păcatul din tine trebuie 
să fie omorât. Tu poţi primi chiar acum viaţa de înviere 
a Domnului Isus, şi aceasta ţi se va descoperi prin 
Duhul Sfânt. 

Dacă un credincios primeşte o descoperire cu privire la 
necurăţenia, mârşăvia şi decăderea firii sale pământeşti, 
ajungând în stare să se urască pe sine şi să se scârbească 
de sine însuşi, va reuşi să obțină o nouă lumină despre 
semnificația Crucii. Credinţa nu trebuie să o căutăm în 
noi înşine, ca şi când ar avea de a face cu sentimentele 
noastre, cu conştiinţa de sine sau ar fi o dispoziţie 
sufletească oarecare. Ea străluceşte mai tare atunci când 
suntem mai apăsaţi, când împrejurul nostru este numai 
întuneric. Atunci privim la Cel ce a făcut toate lucrurile 
de ieri şi de azi. Cu El izbutim în orice înprejurare, cu El 
mergem înainte, chiar şi atunci când ne stau în cale cele 
mai mari greutăţi. Noi privim la El, nu numai pentru 


iertarea păcatelor, dar şi pentru a primi putere să fim 
statornici, stăruind în lucrarea noastră, iubind, suferind, 
așteptând în răbdare venirea Domnului. 

Eşti gata să fii jertfit? 

„Căci eu sunt gata să fiu turnat ca o jertfă de băutură! 
(o altă traducere: ,,...eu am şi fost jertfit. "2 Tim. 4.6). 
Acesta este un act de voinţă, nu de simţire. Spune-l 

gata să fii jertfit şi lasă consecinţele pe seama Lui! 
Atunci nu te vei mai plânge, orice ar vrea Dumnezeu să- 
ți trimită. Domnul te trece prin criză de unul singur. Nici 
un om nu poate să-i ajute altuia în împrejurarea aceasta. 
în afară, viaţa ta poate să rămână neschimbată. 
Deosebirea este numai în materie de voinţă. Treci prin 
criză cu voia ta, şi dacă, criza se manifestă şi în afară, nu 
te vei gândi cât costă. Dacă în adâncul inimii nu te afli 
în armonie cu Dumnezeu, atunci se va trezi în tine 
autocompătimirea. ,,Legaţi cu funii vita pentru jertfă, şi 
aduceți-a până la coamele altarului” (Ys. 118.27). 
Altarul înseamnă consumare, limpezire, separare, pentru 
un scop anume, zdrobirea oricărei înclinații care se 
opune voii lui Dumnezeu şi a oricărei legături, în afara 
celeilalte care ne uneşte cu Dumnezeu. însă nu trebuie 
să le zdrobeşti tu: El face lucrul acesta. Tu doar legi vita 
de coarnele altarului, însă ia seama să nu laşi loc 
compătimirii de sine când începe s-o ardă focul. După 
această încercare a focului, nu mai este nimic care să te 
poată apăsa ori să te întristeze. Şi când vine criza, vei 
observa că lucrurile nu te mai pot atinge ca înainte. Care 
este pentru tine încercarea focului? Spune-l Domnului 


Li 


că eşti gata să fii jertfit şi atunci El îţi va dovedi că este 
cu mult mai mult decât tot ce ai visat tu vreodată despre 
Dumnezeu. Pentru a ne duce la viaţa de înviere, El Se 
vede obligat să ne lase să epuizăm toate resursele 
noastre fireşti şi să depunem armele, convinşi de 
inutilitatea propriilor noastre eforturi în domeniul 
duhovnicesc al vieţii noastre. 

Ambasador al Domnului pe pământ 

Creştinul este dator să fie întotdeauna conştient de 
uriaşul privilegiu şi de marea răspundere de a avea grijă 
de interesele Domnului pe pământ. ,„Alerginainte, 
căutând să-l apuc, întrucât şi eu am fost apucat de 
Cristos" CFil. 3.12). Nu lua singur hotărârea de a deveni 
un lucrător pentru Dumnezeu, dar nu uita că-i vai de tine 
dacă ai fost chemat în lucrarea Lui, şi ai apucat la 
dreapta sau la stânga. Nu suntem aici ca să lucrăm 
pentru Dumnezeu fiindcă ne-am ales noi, ci pentru că 
am fost „apucaţi" de El însuşi. Realitatea prezenţei lui 
Dumnezeu nu atârnă de un anumit loc, ci de hotărârea 
de a-L avea pe Domnul întotdeauna în faţa noastră. 
Probleme se ivesc 

numai atunci când evităm a rămâne în realitatea 
prezenţei Sale. „învățătura şi propovăduirea mea nu 
stăteau în vorbirile înduplecătoare ale înțelepciunii.” (1 
Cor. 2.1-5). Tot ceea ce, în activitatea de propovăduire a 
Evangheliei pe care o desfăşor, înalță Eul meu, va face 
din mine un trădător al Domnului Isus Cristos, pentru 
că, prin aceasta, eu nu las ca puterea creatoare a 
mântuirii să-şi facă în mine lucrarea sa. 


O jertfă vie 

înaintea lui Dumnezeu nu are valoare faptul de a-l preda 
viaţa noastră ca o jertfă moartă. El vrea să fim o jertfă 
vie şi să-l predăm toate capacitățile şi puterile care au 
fost curăţite şi sfințite prin Domnul Isus Cristos. 
Aceasta este jertfa plăcută lui Dumnezeu. 
Credinciosule, cere şi însuşeşte-ţi prin credinţă moartea 
şi învierea Domnului Isus! Intră în mormântul Lui, în 
odihna Lui şi beneficiază de perfecțiunea lucrării Lui! 
Secretul unei vieţi de adâncă predare poate fi exprimat, 
simplu, în felul următor: în timp ce eu mă predau cu 
totul Domnului Isus, obțin .puterea de a-L „apuca" 
deplin pentru mine şi, în timp ce pierd tot ce am şi mă 
pierd şi pe mine însumi pentru El, Domnul Isus mă ia în 
întregime în proprietatea Sa şi mi Se dăruieşte deplin. 
Golirea de sine 

„ Cine crede în Mine, din inima lui vor curge râuri de 
apă vie... "(loan 7.38). Domnul Isus n-a zis: „Cine crede 
în Mine, va avea parte de toate binecuvântările 
dumnezeieşti" ci a spus: „Cine crede în Mine din inima 
lui vor curge râuri de apă vie", adică va curge ceea ce 
tocmai a primit. învăţătura Domnului tinde întotdeauna 
să acţioneze împotriva umplerii de sine. Ţinta Lui nu 
este să-l dezvolte pe om; scopul Lui este să-l facă pe 
om aşa cum este EI, şi semnul distinctiv al Fiului lui 
Dumnezeu este golirea de Sine. Dacă credem în Domnul 
Isus, contează nu ce câştigăm noi prin aceasta, ci ceea 
ce va face El să curgă prin noi. Trăim noi într-o aşa 
dependenţă de Domnul Isus Cristos, încât viaţa Lui să 
poată fi văzută în noi în fiecare clipă? 84 


Consecințe ale predării 

De ce nu ţi Se descoperă Dumnezeu? Nu poate. Nu 
pentru că nu vrea, ci pentru că nu poate, deoarece tu îi 
stai în cale şi nu vrei să te predai Lui fără condiţii. 
îndată ce vei face lucrul acesta, El va da mărturie despre 
Sine însuşi. Nu poate să dea mărturie despre tine, dar 
într-o clipă va da mărturie despre propria Sa fiinţă în 
tine, de îndată ce tu eşti pregătit pentru .aceasta. Dacă 
Duhul ar da mărturie, înainte ca tu să fi împlinit porunca 
divină, totul s-ar reduce la un sentimentalism ieftin, 
zadarnic. Dar, îndată ce lucrăm pe temeiul izbăvirii şi 
încetăm cu obiecțiunile noastre neruşinate, Dumnezeu 
poate să-ŞI depună mărturia Sa. 

Trecutul nostru 

Domnul Isus îşi exprimă profunda tristeţe referitor la 
şansa pierdută de copiii Ierusalimului: „Dacă ai fi 
cunoscut tu..." (Le. 19.42). Dumnezeu nu redeschide 
niciodată uşile pe care le-a închis. El deschide altele, dar 
ne aduce aminte că există şi nişte uşi pe care noi le-am 
închis şi pe care n-ar fi trebuit să le închidem, gânduri 
pe care n-ar fi trebuit să le murdărim niciodată. 

Nu te speria şi nu te trage înapoi când Dumnezeu îţi 
pune în faţă trecutul! Lasă cale liberă amintirilor! Cu 
judecăţile lor, cu mustrările lor şi cu durerea pe care o 
aduc, ele sunt în slujba Domnului. Din ceea ce ar fi 
putut să fie, Dumnezeu va scoate o minunată învăţătură 
pentru viitor. 

Mărturia Duhului Sfânt despre Domnul Isus 
Dumnezeu Se ocupă de creşterea noastră până în cele 
mai mici amănunte. Este urechea mea atât de fină, încât 


să audă şi cea mai uşoară şoaptă a Duhului, pentru a şti 
ce pot să fac şi ce nu? „Să nu întristați pe Duhul 
Sfânt..." (Ef. 4.30). El nu Se apropie de noi cu glas de 
tunet; glasul Lui este aşa de blând, încât s-ar putea 
foarte uşor să treacă neauzit. Decât să te întrebi: „Oare 
Dumnezeu ne poate elibera de sub puterea păcatului sau 
nu?", mai bine ori lasă-L să facă lucrul 

acesta, ori spune-l că nu va putea. Nu te mai sfătui cu 
unul şi cu altul, ci acţionează potrivit cu invitaţia 
Domnului Isus din Matei 11.28: ,„, Veniți la Mine!” Vino, 
dacă eşti trudit şi împovărat; cere, dacă ştii că eşti rău! 
(Le. 9.13). îndată ce facem lucrul acesta, Duhul Sfânt, 
Care este în noi dă mărturie despre propria Fiinţă a 
Domnului Isus şi pentru eliberarea noastră. Duhul Sfânt 
nu poate da mărturie numai pentru înţelegerea noastră. 
Claritatea care vine din hotărârea firească a minţii 
noastre poate fi foarte uşor socotită drept mărturie a 
Duhului Sfânt, dar Duhul Sfânt mărturiseşte în noi 
numai "despre Fiinţa Domnului Isus şi pentru eliberarea 
noastră. De aceea, nu-i de mirare că ajungem în 
nesiguranţă şi în întuneric, dacă încercăm să-L facem să 
dea mărturie pentru rațiunea noastră. Aruncă totul peste 
bord şi pune-ţi încrederea în El! Atunci El îţi va da 
mărturia Sa. 

O încredere deplină în Dumnezeu 

Cum putem noi să ajungem nişte fiinţe care să nu 
cunoască nici un fel de dorinţă egoistă şi nici o 
sensibilitate faţă de disprețul altora, ci numai iubirea 
aceea care nu se mânie, care nu pune la socoteală răul şi 


este mereu plină de bunătate? Transformarea aceasta 
este cu putință numai atunci când nu va mai rămâne 
nimic din vechea noastră viaţă, când nu vom mai avea 
altceva decât o încredere simplă şi deplină în 
Dumnezeu; o încredere atât de categorică, încât să nu 
mai căutăm binecuvântările Sale ci numai pe El însuşi. 
Am ajuns noi pe o asemenea treaptă de creştere 
spirituală încât Dumnezeu să-Și poată retrage 
binecuvântările fără ca încrederea noastră în El să se 
micşoreze? Dacă recunoaştem că Dumnezeu este la 
lucru, nu ne mai batem capul cu ceea ce ni se întâmplă, 
pentru că atunci ne încredem cu adevărat în Tatăl nostru 
din cer, pe care lumea nu-L poate cunoaşte. 

Din nimicire, eu înviez (Rom. 8.35-57) 

Ori Domnul Isus Cristos este un înşelător şi Pavel este 
cel înşelat, ori se întâmplă ceva extraordinar cu un om 
care stăruie în dragostea lui Dumnezeu, chiar şi atunci 

aparențele vorbesc împotriva credincioşiei divine. 
înaintea unor astfel de lucruri, logica trebuie să tacă. 
Pentru aceasta, există doar o singură explicaţie: 
dragostea lui Dumnezeu descoperită în Domnul Isus 
Cristos. Din nimicire, cu înviez din nou de fiecare dată. 
„Scoală-te, căci te voi face slujitor şi martor... "(F.A. 
26.16). Pavel a fost predat unei Persoane, nu unei 
lucrări; el aparținea cu totul Domnului Isus Cristos; nu 
vedea nimic altceva şi nu trăia pentru nimic altceva. 
„Căci n-am avut de gând să ştiu între voi altceva, decât 
pe Isus Cristos, şi pe El răstignit.” (1 Cor. 2.2). 

„Când Dumnezeu a găsit cu cale..." (Gal. 1.15) 


Lasă-L pe Dumnezeu să te apuce cum îi place Lui! 
Rămânem surprinşi când Dumnezeu intervine în 
adunarea sau în predica noastră într-un mod neaşteptat. 
Nu spera ca Dumnezeu să vină pe o anumită cale, dar 
aşteaptă-L! Lasă-l loc! Aşteaptă-l venirea, dar nu într- 
un anumit fel. Noi suntem înclinați deseori să trecem cu 
vederea elementul acesta al surprinderii, însă Dumnezeu 
numai aşa lucrează. El atinge pe neaşteptate viaţa 
noastră. 

„Când a găsit El cu cale!" Lasă ca viaţa ta să fie mereu 
cuplată cu Dumnezeu, astfel ca puterea Lui nemărginită 
să te poată mişca uşor la dreapta sau la stânga. Fu 
totdeauna în aşteptare şi lasă loc lui Dumnezeu, ca să te 
poată „apuca" aşa cum îi place Lui. 

Mântuirea prezentă 

„întoarceţi-vă la Mine, şi sunteți mântuiţi” (îs. 45.22). 
Nu: „intoarceți-vă la Mine, şi veți fi mântuiți” ci: 
„întoarceţi-vă la Mine, şi sunteţi mântuiţi”. Deci scoală- 
te şi priveşte -la Dumnezeu! Pe El să-ţi fie întemeiată 
nădejdea! Chiar dacă o sută de lucruri te împiedică, dă- 
le pe toate la o parte şi îndreaptă-ţi privirile spre El! 
întoarceţi-vă la El, şi veţi primi mântuirea chiar în clipa 
aceea. 

Oglindirea în slava Domnului 

„Noi toți privim cu faţa descoperită... "(2 Cor. 3.18). Tu 
vel şti întotdeauna dacă un om a privit slava Domnului; 
simţi în duhul tău că el oglindește slava Domnului. 
Fereşte-te de tot ce murdăreşte oglinda aceasta, şi care 
întotdeauna este un lucru bun, dar nu binele desăvârşit. 


Regula de aur pentru mine şi pentru tine este să 
rămânem atenţi şi receptivi la intervențiile lui 
Dumnezeu. Să aruncăm peste bord toate celelalte: lucru, 
îmbrăcăminte, hrană. Nimic să nu-mi întunece viaţa care 
este „ascunsă cu Cristos în Dumnezeu". Nu te lăsa înde- 
părtat din relaţia cu EI, căci tocmai legătura aceasta este 
foarte ameninţată de atacurile Vrăjmaşului. însă tu fu 
veghetor! Cel mai serios exercițiu pentru un creştin este 
să înveţe cum poate să oglindească mereu slava 
Domnului. 

Părtăşia cu Dumnezeu 

împărtăşirea cu Tatăl ceresc şi ungerea cu Duhul Sfânt 
se înnoiesc zilnic. Trebuie să ne facem timp în fiecare zi 
ca să fim singuri cu El. Trebuie să-L căutăm în fiecare 
zi pe Tatăl nostru şi să împrospătăm mereu legătura 
intimă cu El. Dacă Domnul Isus însuşi a avut nevoie de 
acest lucru, cum n-am avea noi? 

Cu cât ne temem mai mult de Dumnezeu şi ne temem, 
de asemenea, de noi înşine, cu atât mai mult ne va 
înălța, la vremea Lui, ca să-L lăudăm. Cel mai vădit 
semn al iubirii de sine şi al egoismului este faptul că ne 
plângem de alții. 

Odihna în Dumnezeu 

A-ţi acoperi faţa înaintea lui Dumnezeu, a nu îndrăzni să 
priveşti, nici să vorbeşti, din cauza fricii, iată care este 
începutul odihnei în Dumnezeu. Cine nu ştie ce 
înseamnă a fi răstignit cu Cristos este încă într-o stare de 
creştin căldicel şi nu-şi dă seama cum să iasă din starea 
aceasta. 

Crucea lui Cristos 


Sufletul omului poate fi tratat într-un singur fel: prin 
purtarea crucii în fiecare zi şi prin umblarea pe urmele 
Domnului Isus. Cu cât vom fi mai adânc botezați în 
moartea 

lui Cristos, cu atât mai mult vom fi ridicaţi în puterea 
unei slujbe roditoare în El. Să uităm orice altceva, dar 
adevărul acesta să-l păstrăm mereu în minte! Nu este 
mai greu să te recunoşti mort faţă de păcat, când 
Dumnezeu spune că eşti mort, decât să crezi că ai 
păcatele iertate fiindcă aşa a făgăduit Dumnezeu. 
Aîndepărta crucea din viaţa creştinului este ca şi cum 
am lua soarele de pe cer. Numai prin nimicirea şi omo- 
rârea ta însuţi, toate minunatele daruri cu care 
Dumnezeu te-a înzestrat pentru slujba Lui pot fi pe 
deplin şi în mod liber predate lui Dumnezeu şi oferite 
Lui ca să le ia în stăpânire, să le sfinţească şi să le 
folosească. Vine un timp când nu ne mai place să facem 
o lucrare creştină; într-adevăr, trebuie să ne îngrozim a 
face lucrări în Numele Domnului. Abia atunci începe El 
să ne folosească. 

Slujirea 

„Voi nu veți putea să-I slujiți Domnului” (los. 24.19). 
Tu nu-l poți sluji lui Dumnezeu, dar te poţi aşeza în 
locul acela unde puterea Lui nemărginită va lucra prin 
tine. Eşti tu într-o legătură aşa de strânsă cu Dumnezeu, 
încât să te aştepţi ca El să-Şi descopere în tine viaţa Sa 
minunată? Tu zici: „Dumnezeu nu mă poate chema pe 
mine la lucru; nu sunt vrednic, nu se poate". Dar cu cât 
vel fi mai slab şi mai umilit, cu atât mai bine. Cel care 


are ceva pe care să clădească este ultimul care va veni să 
spună: „Vreau să-l slujesc Domnului". 

Renunţarea la noi înşine 

Carnea este termenul întrebuințat de Sf. Scriptură 
pentru a denumi firea noastră căzută, fie trup, fie suflet. 
Orice efort al cărnii de a sluji lui Dumnezeu devine 
însăşi forţa păcatului. Lucrul acesta poate părea 
paradoxal, dar nu-i mai puţin adevărat. Fariseii, cu 
îndreptăţirea lor de sine, sunt o dovadă. Prin religia lor 
firească, aceştia au devenit prada orgoliului şi 
egoismului şi au ajuns robi ai păcatului. Pentru a putea 
renunţa la noi înşine, în relaţiile cu aproapele, pentru a 
putea triumfa asupra egoismului, a mâniei şi a lipsei de 
dra- 

goste, trebuie să începem prin a renunţa la noi înşine, în 
relaţiile noastre cu Dumnezeu. Aici sufletul, sediul 
omului, trebuie să înveţe să se supună Duhului Sfânt, 
Care vine de la Dumnezeu. Să avem mare frică de noi 
înşine şi de tot ce ar putea ieşi din firea noastră veche! 
nu voia mea 

Să-L rugăm pe Domnul nostru să ne facă parte şi nouă 
de apropierea Lui neschimbată şi permanentă, aşa încât 
să putem gusta prezenţa Lui oriunde şi oricând. Atunci 
ne va fi uşor să facem orice lucru, slujindu-l Lui. Staţi 
în voia Lui Dumnezeu ca un pom bine înrădăcinat în 
pământ, ca să fiți plini de această voie. Pentru a obţine 
lucrul acesta, Epafras se lupta în rugăciune (Col. 4.12). 
Eul 

Cristos înlocuieşte Eul în credincios, acest Eu care a dis- 


părut pentru totdeauna în adâncimile morții Sale. Să nu 
vă îndoiți niciodată că Duhul Sfânt locuieşte în voi, 
chiar dacă nu simţiţi lucrul acesta, după cum nu vă 
îndoiţi de moartea Domnului Isus pentru voi, măcar că 
nu simţiţi moartea aceasta. Eul este ateu şi idolatru; este 
ateu pentru că îl respinge pe Dumnezeu, şi idolatru 
pentru că îşi este propriul său idol. Este o luptă pentru 
viaţa veşnică. Lupta aceasta nu-i nimic altceva decât 
conflictul dintre umilinţă şi orgoliu. Restul nu este decât 
o îngrămădire de forţe subalterne. Să luăm bine seama 
la următorul fapt: orice ar face un copil al lui Adam, el 
nu va putea să se pună, prin firea lui, decât în slujba 
orgoliului, în slujba Eului. Pentru a-l salva, este nevoie 
de o putere coborâtă din cer al cărei nume este umilinţa. 
Câtă vreme cineva n-o posedă, orice faptă ar face, este 
ceva făcut de mâna dreaptă, pentru a fi cunoscut de cea 
stângă. Nu există şi nu va exista în lumea întreagă decât 
o singură umilință, aceea a lui Cristos, pe care nimeni n- 
o poate avea decât prin El însuşi. Nu-i decât o singură 
umilință, după cum nu-i decât un singur Cristos, un 
singur Mijlocitor, un singur Răscumpărător. 90 

„Să-L cunosc pe El..." 

Se poate ca cineva să fie foarte ataşat de adevărurile 
biblice şi totuşi să nu cunoască adorarea pe care o cere 
Dumnezeu, pentru că rămâne sub influenţa 
predominantă nu a acţiunii divine, ci a efortului 
omenesc. Un om poate să fie sincer convertit, fără ca 
măcar să-şi dea seama în ce măsură caută încă să prindă 
adevărurile divine, prin inteligenţa firească; şi dacă atât 
de multă lectură biblică şi atâta învăţământ biblic 


produc aşa de puţin rod în ce priveşte sfinţenia practică, 
este din cauză că adevărul n-a fost încă învăţat şi primit 
printr-o intervenţie eficace a Duhului Sfânt. „Și să-L 
cunosc pe El... £/.să..."(F11.3.10). Duhul Sfânt a hotărât 
ca noi să-L recunoaştem pe Domnul Isus, în orice 
domeniu al vieţii noastre. El ne va duce înapoi, la 
acelaşi punct, de multe ori, până-L vom recunoaşte pe 
Domnul Isus. Fie că mâncăm, fie că bem, fie că spălăm 
picioarele celor ce sunt ucenici împreună cu noi, să 
facem totul în aşa fel încât să-L recunoaştem peste tot 
pe Domnul Isus Cristos. Domnul Isus îşi arată relația 
Lui cu Tatăl chiar şi în cel mai neînsemnat lucru. Scopul 
credinciosului este să-L cunoască pe El. îl recunosc eu 
acolo unde mă aflu astăzi? Dacă nu-L recunosc, atunci îi 
fac greutăţi. Eu nu sunt aici pentru a-mi realiza planurile 
mele, ci pentru a-L cunoaşte pe El. Noi mergem adesea 
în lucrarea creştinească numai la gândul că este ceva 
care trebuie făcut şi că tocmai noi am fi aceia care 
trebuie s-o facă. Nu aceasta este calea pentru un sfânt; 
el, în orice situaţie s-ar afla, caută să facă noi progrese 
în cunoaşterea Domnului Isus Cristos. 

Trupul lui Cristos 

Ajut eu la zidirea Trupului lui Cristos, sau mă preocup 
numai de propria mea dezvoltare duhovnicească? 
Scopul meu este Dumnezeu, El însuşi, nu bucuria şi 
pacea. Şi nici binecuvântările, ci Dumnezeu, El însuşi. 
îmi măsor eu viaţa cu măsura aceasta, sau cu una mai 
mică? 

Răstignirea împreună cu Cristos 


Fă-ţi timp să fu numai tu cu Domnul Isus şi spune-l: 
„Doamne, identifică-mă şi pe mine cu moartea Ta, ca să 
ştiu că păcatul în mine a murit!" Ia hotărârea morală ca 
păcatul din tine trebuie să fie omorât. 

Mi-am însuşit eu strălucitul privilegiu de a fi răstignit 
împreună cu Cristos, până nu va mai rămâne, în carnea 
şi sângele meu, nimic altceva decât viaţa Domnului Isus 
Cristos? „, Am fost răstignit cu Cristos..." (Gal. 2.19-20). 
Eu nu vreau să mă pocăiesc, acesta este motivul pentru 
care Dumnezeu nu poate veni în viaţa mea. Când mă 
pocăiesc, recunosc că sunt cu totul lipsit de putere şi că 
am ajuns convins până în adâncul fiinţei mele că nu voi 
fi niciodată vrednic să-l dezleg cureaua încălțămintelor 
Lui. Până când nu am ajuns la limita posibilităţilor 
Dumnezeu nu poate face nimic pentru mine. 

Marele duşman al vieţii de credinţă nu este păcatul, ci 
binele care nu-i în chip desăvârşit bine. Binele este 
întotdeauna vrăjmaşul mai-binelui. 

Desăvârşiţi în Cristos 

în Cristos, noi suntem aduşi la desăvârşire. Când văd că 
plinătatea lui Dumnezeu locuieşte în Cristos şi că în El 
sunt adus la desăvârşire, nu mai am nevoie de nimic din 
ce mi-ar putea da firea pământească. N-avem nevoie de 
nimic, în afară de El. Când am ajuns la această 
înţelegere, putem primi ceea ce s-a realizat când a murit 
Cristos, când a fost El tăiat împrejur; pricepem, deci, ce 
este tăierea împrejur: deplina înlăturare a cărnii în 
moartea lui Cristos. 

Omul duhovnicesc 

După cum omul firesc poate deveni un om născut din 


nou, tot aşa omul născut din nou, dar încă firesc, poate 
deveni duhovnicesc. De ce nu se întâmplă aşa în fiecare 
caz? Asta ne duce la marele şi impenetrabilul mister al 
libertății omului, 

al capacităţii pe care 1-a acordat-o Dumnezeu şi anume 
să primească sau să refuze ce 1 se oferă. Numai Duhul 
Sfânt «poate face ca omul să fie duhovnicesc. El singur 
poate şi face în mod sigur de fiecare dată ca omul să I se 
predea în întregime. A fi în întregime pătruns şi sfințit 
de Duhul, a pune sub controlul Său mai întâi duhul, apoi 
sufletul cu voinţa, sentimentele şi inteligenţa şi a-l 
supune şi trupul, iată ce-l face pe om să fie spiritual şi 
ceea ce dovedeşte că este astfel. Să repetăm aceste 
cuvinte care vor deveni puterea vieţii noastre: „Duhul 
Sfânt rămâne în mine; duhul meu este sanctuarul Său 
invizibil”. 

Cele două firi 

Fie că este înzestrat în mod natural, fie că nu, creştinul 
trebuie să cunoască atingerea Crucii, în moarte, asupra a 
tot ce provine de la natură în el şi să cunoască totala lui 
dependenţă de Dumnezeul învierii. Cel credincios are cu 
adevărat o fire care „vrea să facă binele", „dar el află că 
răul este lipit de el" şi, în sfârşit, este izbăvit abia atunci 
când, renunțând cu totul la o luptă disperată, priveşte în 
afara lui însuşi şi strigă: „Nenorocit om ce sunt, cine mă 
va izbăvi?" Atunci, el mulţumeşte prin Domnul Isus 
Cristos. în felul acesta, el a învăţat .(ceea ce orice om 
trebuie să înveţe pentru a realiza izbăvirea în mod 
practic) mai întâi că firea pământească nu are nici un 


preţ, că nu este nimic bun în ea, şi că nici nu exbtă vreun 
remediu pentru ea (Rom. 7.18; 8.7); iar în al doilea rând, 
că însăşi firea cea nouă, cu dorinţele ei minunate, nu 
este puterea reală nici pentru bine, nici împotriva răului. 
Predarea acceptată de Dumnezeu 

Ştiţi, cred, foarte bine că latura omenească a predării nu 
vă foloseşte. Pot să mă predau de o sută de ori, cu toată 
intensitatea de care sunt în stare, şi tot nu-mi foloseşte la 
nimic. Ceea ce trebuie este ca Dumnezeu să primească 
ŞI să pecetluiască predarea mea. Şi acum, vreţi să vă 
predaţi Duhului Sfânt? Puteţi face acest lucru într-o 
clipă. 

Dumnezeu ne păzeşte 

Noi suntem păziți de puterea lui Dumnezeu, nu numai în 
cele spirituale. El ştie că nu ne putem păzi singuri nici în 
cele vremelnice. De aceea, El zice: „Copilul Meu, nu 
există nici o lucrare pe care s-o faci, nici o treabă în care 
să fii angajat, nici un ban pe care să-l cheltuieşti, nici o 
situaţie în care să nu te păzesc Eu". în prosperitate sau în 
necaz, în lumină ca şi în întuneric, Dumnezeu este gata 
să ne păzească necurmat. 

încrede-te în Dumnezeu 

„Nu cerem de la Tine, Doamne, nimic mai mult decât ce 
ne poţi Tu da, dar nici nimic mai puţin. Doamne, Te rog 
să faci ca viaţa mea să fie o dovadă a ceea ce poate da 
atotputernicia Ta!" N-am spus să vă încredeți în 
atotputernicia lui Dumnezeu ca în ceva distinct de 
Persoana Lui, şi nu v-am recomandat să vă încredeţi în 
Cuvântul lui Dumnezeu, ca într-o carte oarecare, ci v- 


am cerut să mergeţi la Dumnezeul atotputerniciei şi la 
Dumnezeul Cuvântului. Cum a putut su-taşul să creadă 
cuvintele pe care i le-a spus Cristos? Desigur că în 
privirea, în tonul şi în glasul Domnului Isus, el a văzut 
ŞI a auzit ceva anume care l-a făcut să simtă că se poate 
încrede în El. Și lucrul acesta îl poate face Cristos şi 
pentru tine, şi pentru mine. 

Priveşte la Dumnezeu 

Nu trebuie să te frămânţi, ca să răsară credinţa prin efor- 
turile tale. Am încercat adesea să fac lucrul acesta, dar a 
fost o nebunie. Nu poţi face să răsară credinţa în cutele 
inimii tale. Lasă inima, priveşte spre faţa lui Cristos şi 
ascultă ce spune El despre faptul că vrea să te păzească. 
Priveşte Faţa Tatălui celui plin de iubire şi fă-ţi timp să 
stai în fiecare zi cu El. începe o viaţă nouă, cu un 
adevărat sentiment de slăbiciune şi sărăcie, ca un om 
care nu are nimic şi care aşteaptă să primească totul de 
la El, cu sentimentul reconfortant al omului care se 
odihneşte în Dumnezeul cel viu, în atotputernicul 
Iehova. Apoi pune-L pe Dumnezeu la încercare şi vei 
vedea dacă nu-ţi 

94 

va deschide zăgazurile cerurilor şi nu va face să curgă 
peste tine o asemenea binecuvântare care îţi va inunda 
inima, te va copleşi pur şi simplu. 

Viaţa nouă, predată lui Cristos 

„O, Doamne, descoperă-ne şi nouă cine suntem, pentru 
ca nimeni să nu-şi mai trăiască viaţa lui proprie!" Nu 
numai că Dumnezeu cere de la noi o predare deplină a 
vieţii noastre, dar El asigură toate condiţiile necesare 


desfăşurării acestui proces. Tot ce este în firea noastră: 
sentiment, rațiune, voinţă, puse împreună în cântarul lui 
Dumnezeu, pot să se arate absolut fără nici o valoare în 
privinţa mântuirii noastre, sau a mântuirii altora. Pentru 
a da o lovitură de moarte vieţii noastre fireşti, felului 
acesteia de a aprecia lucrurile, resurselor ei, capacităților 
eli, este nevoie de amărăciunea unei deziluzii; trebuie să 
ni se deschidă ochii, în sfârşit, asupra nulităţii 
randamentului nostru, asupra punctului mort la care am 
ajuns în ce priveşte succesul spiritual; însă o viaţă de om 
nu este de ajuns pentru a încheia ciclul complet al 
acestei experienţe. Adevărul arătat aici este cheia 
enigmei şi rezolvă întreaga problemă. Trebuie să 
învăţăm să trăim o viaţă nouă, să umblăm într-o „înnoire 
de viață". Dar această viaţă depinde mereu de învierea 
lui Cristos. Este o viaţă prin care Cristos a biruit lumea. 
Apostolul Pa vel spune că purtarea noastră trebuie să fie 
a unor oameni care sunt vii din morţi cum erau. El 
înţelege prin aceasta că trebuie să arătăm, prin pietatea 
exterioară ca şi prin cea interioară, că suntem părtaşi 
împreună cu Cristos ai puterii biruitoare a vieții Sale de 
înviere. Această viaţă este unul din planurile cele mai 
înalte ale lui Dumnezeu pentru noi. Dumnezeu este 
obligat, pentru că acesta e singurul mijloc de a ne aduce 
la această viaţă, să ne lase să epuizăm toate resursele 
vieţii noastre fireşti, când, convinşi de ineficienta 
propriilor noastre silinţe în domeniul duhovnicesc al 
vieţii noastre, vom depune armele. Noi nu putem fi aşa 
cum ne vrea Dumnezeu. Numai viaţa Lui poate să 
producă în noi ceea ce îi este plăcut, adică viaţa care 


ține de esenţa Sa. Dar dacă aceasta este o lege care 
constituie, în acelaşi timp, o piatră de încercare, viaţa 
aceasta este, totodată, un adevăr 

binefăcător. Cristos a venit tocmai pentru ca noi să 
avem viaţa aceasta şi s-o avem din belşug. Este mai bine 
să cazi, decât să stai nemişcat de teamă să nu cazi, sau 
să rămâi în neascultare firească. 

Sfaturi pentru lucrătorul lui Dumnezeu 

Cine lucrează pentru alții trebuie să ajungă să cunoască 
puterea lui Dumnezeu în propriul său suflet. Spune-I lui 
Dumnezeu: „Doamne, arată-Ţi puterea în sufletul meu, 
ZI de zi, ca să le pot şi eu arăta oamenilor că Dumnezeu 
este atotputernic, mai exact că poate să-i mântuiască şi 
să-i păstreze". Gel mai important exercițiu al creştinului 
este să privească neîncetat slava Domnului, cu faţa 
descoperită; dar n-ai să poţi face lucrul acesta decât dacă 
Duhul Sfânt ţi-o descoperă şi ţi-o face accesibilă. 
împărtăşirea cu Tatăl ceresc şi ungerea cu Duhul Sfânt 
se înnoiesc zilnic. Pocăieşte-te de orice mişcare a 
imaginaţiei, de orice impresie şi orice nor care-ţi tulbură 
părtăşia cu Duhul Sfânt! Aceasta este pocăinţa în 
înţelesul ei biblic. încrede-te în EI! El va birui şi în 
punctul acesta. Sângele lui Cristos nu numai ne iartă, 
dar ne şi curăţă şi ne dă slobozenie. 

îndreaptă-ţi privirile spre Domnul Isus şi apleacă-te 
adânc ruşinat înaintea Lui, pentru că El încă n-a devenit 
pentru tine atât de mare cât ar fi trebuit şi n-a triumfat 
încă asupra stării tale de creştin căldicel. El îşi va pune 
mâinile Sale străpunse pe fruntea ta obosită şi doritoare 


de curăţie şi va spune: „Este balsam şi pentru tine, există 
vindecare şi pentru sufletul tău!" 

Cum să eviți a deveni un creştin căldicel 

Creştinu căldicei fac multe fapte, dar nu-şi dau deloc 
seama ce lipsuri există în relațiile lor de inimă cu 
Persoana Domnului [sus Cristos. Ei ar trebui să-şi facă 
drum prin atmosfera aceasta căldicică, şi în fiecare 
dimineaţă, să se acopere cu mantia Persoanei Sale, 
pentru ca viaţa lor spirituală să nu fie vătămată, nu de 
aerul rece, ci de acela al încropelii, al nepăsării, al 
indiferenţei care e cu mult mai periculos, şi pentru ca 
viaţa lor să pulseze din ce în ce mai caldă şi chiar mai 
fierbinte. 96 

Rugăciunea întăreşte dorinţa, trezeşte nădejdea primirii 
unui răspuns şi dă putere sufletului să-l aştepte; ne 
îndeamnă să căutăm răspunsul, făcând voia lui 
Dumnezeu. Cerul nu este altceva decât locul unde se 
manifestă stăpânirea deplină a voii lui Dumnezeu. 
Nimeni nu intră în cer dacă nu a învăţat să facă voia lui 
Dumnezeu. La orice rugăciune către Tatăl, ia-ţi locul în 
Fiul şi fă-o prin puterea Duhului Sfânt! Nici o rugăciune 
nu se înalță spre ceruri fără să fie nevoie de Sfânta 
Treime. Rămâi prosternat înaintea Dumnezeului celui 
viu ŞI credinţa ta va deveni tare şi îndrăzneață. El este 
Dumnezeul cel viu, Care le dă viaţă celor ce se apropie 
de El. Rămâi în prezenţa Lui! Numai aşa, dar numai aşa, 
vei scăpa de o inimă rea şi necredincioasă. 

Moartea noastră - viaţa noastră 

Răstignirea Domnului Isus, prin care firea mea a fost 
judecată, moartea Lui, prin care omul firesc a încetat să 


mai existe, nu sunt numai pentru noi, ci sunt cu adevărat 
ale noastre; ele sunt viaţa şi puterea care lucrează în noi 
prin Duhul Său cel Sfânt. Zi de zi, noi rămânem în El. 
Tremurând, dar bucuroşi, ne luăm locul în El. Gustând 
moartea, al doilea Adam a câştigat viaţa pentru toţi. 
Pentru cine îl primeşte pe Mântuitorul, prezenţa şi 
puterea eficace*a vieţii nu sunt mai puţin reale decât au 
fost păcatul şi moartea. Să ne rugăm ca Duhul Sfânt să 
prefacă în duh şi viaţă tot ce citim în Cuvântul lui 
Dumnezeu. 

Desăvârşirea vieţii creştinului 

Cred eu că Dumnezeul cel atotputernic este izvorul 
voinţei mele? Dumnezeu nu Se mărgineşte doar să 
aştepte de la mine să fac voia Lui, ci El însuşi este în 
mine ca s-o facă. Dacă şi după naşterea din nou îl rugăm 
pe Dumnezeu să ne conducă, acesta este un rod necopt. 
Credinciosul este însăşi expresia voii lui Dumnezeu. 
Dacă El vrea să mă aibă, să-ŞIi deschidă drum până la 
mine şi să găsească mijlocul de a da viaţă celui 
slăbănog, celui orb, celui mort. Domnul Isus trăieşte în 
cer pentru a face în tine voia lui Dumnezeu. Numai 
Religie sau credinţă - 7 

cel ce se predă în totul pentru a face voia lui Dumnezeu 
şi Yocmai de aceea vrea să-L aibă pe Cristos se va 
bucura de experienţa locuirii lui Cristos în inima sa şi va 
putea face întotdeauna voia Lui cu bucurie. lată secretul 
simplu dar necunoscut multora al desăvârşirii vieţii 
creştine. Am nevoie de împărtăşirea cu moartea lui 
Cristos, şi cu viaţa cea de după moarte aşa cum am avut 


trebuinţă de sângele scump al Domnului Isus. 

în aşteptarea lui Dumnezeu 

Dragă suflete, în aşteptarea lui Dumnezeu, adesea tu 
poţi să oboseşti, pentru că ştii foarte puţin despre 
intenţiile Lui. Eu te rog, nu te descuraja; neştiinţa 
aceasta este adesea ceva foarte bun. Te va învăţa să laşi 
totul în mâinile Sale şi să aştepţi totul numai de la El. 
Aşteaptă-Lpe Domnul! Fu tare şi inima să-ţi fie plină de 
curaj! Orice exercițiu al vieţii spirituale, citirea şi 
rugăciunea, voinţa noastră şi fapta au într-adevăr mare 
valoare. Dar ele nu pot face altceva decât a ne arăta 
drumul şi a ne pregăti, în umilinţă, să privim spre 
Domnul nostru, să depindem numai de El şi să aşteptăm 
în răbdare timpul Său şi îndurarea Sa. 

Am murit împreună cu Cristos 

Spune-l Domnului că vrei să fii jertfit, că eşti gata să fu 
jertfit şi Domnul îţi va dovedi că El este tot ce ai visat tu 
vreodată despre El. Faptul de a fi morţi şi înviați 
împreună cu Cristos este învățătura măreaţă care stă 
totdeauna la baza tuturor lucrurilor. Tema constantă a 
apostolului Pavel în Epistola către Coloseni este că, 
fiind credincioşi, suntem în întregime asociaţi cu 
Cristos. Voi menţiona trei trepte în procesul realizării 
morții noastre: 

1. Judecata lui Dumnezeu care ne spune: „Voi aţi 
murit". 

2. Recunoaşterea acestui lucru prin credință: „Voi 
înşivă socotițti-vă morți". 

3. Punerea în practică a acestui lucru: purtând totdeauna 
în trupul nostru moartea Domnului Isus (2 Cor. 4.10). 

Stricăciunea firii pământeşti 

Credinţa se bazează pe puterea lui Dumnezeu. lată, 
dragi prieteni, cea dintâi însuşire a credinţei. (2 Cor. 
2.5). 

Deşi păcatul se află în firea pământească, nu aduce cu 
sine un cuget rău, decât dacă devine izvorul gândurilor 
sau al acţiunilor. 

Nu vom părăsi nicidecum firea pământească până când 
nu vom înţelege cât este de rea în întregime. Din clipa în 
care ajung să ştiu că relaţia mea cu Dumnezeu depinde 
de ceea ce este El pentru mine şi de ceea ce a făcut El 
pentru mine în har, în El însuşi, şi nu de ce sunt eu 
pentru El, totul devine simplu. Nu mai exist deloc 
înaintea lui Dumnezeu ca fiu al lui Adam. Nu mai 
suntem în firea pământească, ci în Dumnezeu, dacă, 
într-adevăr, Duhul lui Dumnezeu locuieşte în noi. 
Dumnezeu nu vede păcat în Domnul Isus. într-adevăr, în 
El n-a fost păcat. ar noi suntem în El; de aceea, 
Dumnezeu nu vede păcat în noi. 

Secretul biruinţei 

Omul admite că este păcătos, dar nu şi că nu are nici o 
putere în firea lui. ,„ Purtăm totdeauna cu noi, în 
impulnostru, omorârea Domnului Isus... "(2 Cor. 4.10) 
şi lăsăm Crucea să fie singurul loc pentru firea 
pământească (altminteri n-aş putea să fac acest lucru). 
Spui tu, cu toată sinceritatea: „în mine, adică în firea 
mea pământească, nu locuieşte nimic bun"? Până când 
nu vei spune acest lucru nu vei obţine slobozenia, 
învăţătura perseverentă a prezervării sfinților este, de 


fapt, nu problema rămânerii lor, ci a credincioşiei lui 
Dumnezeu. „El vă va întări până la sfârşit” A Cor. 
1.18). Se întrerupe comuniunea? Desigur. Dar dragostea 
lui Dumnezeu nu este întreruptă, nici încrederea mea în 
El, deşi comuniunea se poate întrerupe deseori. Nu mă 
duc eu la Avocat să-L rog să intervină pentru mine, ci El 
Se duce ca Avocat la Tatăl pentru mine. ,„ Eli-a făcut 
desăvârşiți pentru totdeauna pe cei ce sunt sfinții. "(Evr. 
10.14). 

laşitatea Eului 

Se poate ca în sărăcia mea şi având sentimentul nimic- 
niciei mele să fiu totuşi aşa de bogat încât să nu pot fi 
ucenicul Domnului Isus, la fel ca atunci când cred cu 
tărie că sunt cineva. Sunt eu gata să fac abstracţie de 
sentimentul că sunt cu totul gol? Aici începe 
descurajarea, care nu este decât iubirea de sine ...şi chiar 
iubirea predării mele în mâinile Domnului Isus poate fi 
iubire de sine. 

„Domnul va purta de grijă" 

Avraam a plecat fără să ştie unde se duce (Evr. 11.8). Ai 
plecat vreodată aşa? Una din cele mai grele întrebări în 
lucrarea creştină este: „Ce te gândeşti să faci acum?" Tu 
nu vei şti ce să răspunzi. Singurul lucru pe care-l ştii 
bine este că Dumnezeu ştie ce face. încearcă-ţi necurmat 
poziţia ta față de Dumnezeu şi vezi dacă ea este o 
despărțire totală, o renunțare totală, cu deplină încredere 
în Dumnezeu. Dacă îţi însuşeşti această atitudine care 
vede în viaţa creştină o continuă minune, nu ştii ce va 
face Dumnezeu în clipa următoare. Fiecare dimineaţă va 


fi o nouă ieşire, o zidire pe Dumnezeu în deplină 
încredere. „Nu vă îngrijiţi pentru hrana voastră, nici 
pentru trupul vostru..." adică nu vă mai îngrijoraţi de 
lucrurile de care v-aţi îngrijorat înainte de a ieşi. L-ai 
întrebat vreodată pe Dumnezeu ce intenţii are? El nu-ţi 
vă spune. Dumnezeu nu spune ce va face. El ţi Se 
descoperă cine este. Crezi tu într-un Dumnezeu Care 
face minuni ŞI vrei tu să mergi aşa de departe în 
predarea faţă de El încât să nu rămâi mirat de nici un 
lucru pe care-l face El? Trebuie să înveţi să ieşi din 
convingerile tale, din mărturisirea ta de credinţă, din 
experienţele tale până când, în ce priveşte credinţa, nu 
va mal fi nimic între tine şi Dumnezeu. 

„Mori şi negură îl înconjoară" 

Un om nenăscut din nou îţi va spune că învăţătura 
Domnului Isus e prea simplă; dar, dacă am fost botezați 
cu Duhul Sfânt, găsim nori şi negură în jurul Lui... 100 
Numai prin lumina Duhului lui Dumnezeu înăuntrul 
nostru putem să înţelegem învăţătura Domnului Isus. 
Oamenii care sunt faţă de El vorbăreţi şi familiari încă 
nu L-au cunoscut pe Domnul Isus Cristos. Numai după 
bucuria şi eliberarea pe care le aduce cunoaşterea a ceea 
ce face Domnul Isus Cristos, vine întunericul de 
nepătruns în care noi căutăm să vedem Cine este El. 
Domnul Isus a zis: ,, Cuvintele acestea pe care vi le 
spun, (nu pe care vi le-am spiţs) sunt duh şi viaţă!” 
(loan 6.63). Biblia cuprinde cuvinte tari pentru noi, nori 
şi negură; totuşi, deodată cuvintele acestea devin duh şi 
viaţă pentru că Cristos ni le spune din nou înainte în 
împrejurări cu totul deosebite. Acesta este modul în care 


Dumnezeu vorbeşte cu noi, nu prin vise şi viziuni, Ci 
prin cuvinte. Dacă un om vine la Dumnezeu, acest lucru 
se întâmplă prin cel mai simplu mijloc: Cuvântul Său. 
Pocăinţa 

Pocăinţa este sentimentul unei ticăloşii de nespus, nu 
doar un al unei păcătoşenii comune. Când mă pocăiesc, 
recunosc că sunt absolut neputincios şi că nu-s vrednic 
nici să-l dezleg lui Isus cureaua încălțămintelor. Eu nu 
sunt gata pentru pocăință: acesta este motivul pentru 
care Dumnezeu nu vine în viaţa mea. Singura experiență 
conştientă pe care o fac cei ce sunt botezați cu Duhul 
Sfânt constă în sentimentul unei totale nevrednicii. 
Cunoaşterea de sine 

Dacă un om ajunge să se vadă pe sine aşa cum îl vede 
Domnul, atunci nu-l vor mai înspăimânta aşa de mult 
păcatele sale cele mai îngrozitoare fapte ale cărnii, ci 
înspăimân-tătoarea mândrie a inimii sale faţă de 
Domnul Isus Cristos. 

Laudă 

Dacă învăţăm să-L lăudăm pe Dumnezeu pentru 
încercările noastre, atunci El va schimba situaţia aceasta 
de îndată ce va găsi cu cale s-o facă. 

Ai grijă mare de relaţia ta cu Dumnezeu! Domnul Isus 
Se ruga: „.... pentru ca ei să fie una, cum suntem Noi", 
.nimic între om şi Dumnezeu. Păstrează-ţi inima mereu 
deschisă pentru Domnul Isus Cristos şi nu-l impune 
nimic! îți primeşti tu viaţa din alte izvoare decât din 
Dumnezeu? Dacă depinzi de altceva decât de El, nu vei 
şti dacă El mai este sau nu de faţă. 


Pacea lăuntrica 

Cum pot avea pace statornică? Numai având-o în felul 
lui Dumnezeu. Să nu ne-o întemeiem pe nimic altceva, 
nici chiar pe lucrarea Duhului în noi înşine, ci numai pe 
ceea ce a făcut Cristos în afara noastră. Aşa vei cunoaşte 
pacea: conştient de nevrednicia ta, totuşi în pace. Numai 
în Cristos îşi găseşte Dumnezeu locul în care Se poate 
odihni; şi tot aşa stau lucrurile cu sfinții Săi. Cu cât 
realizezi întinderea răului care este atât înăuntru cât şi în 
afară, în jur, cu atât vei găsi că ceea ce este Domnul Isus 
şi ce a făcut El reprezintă singurul teren pe care te poţi 
odihni. Legământul de pace este făcut între Dumnezeu 
şi Domnul Isus. Din clipa în care începem să ne 
sprijinim pacea pe orice părticică din noi înşine, o 
pierdem. 

O rugăciune 

„Doamne, îmi încredinţez în mâinile Tale, sufletul meu, 
sentimentele mele, gândurile mele, ochii şi urechile 
mele. Aşa-ză-Te Tu între mine şi om! Păzeşte-mă de 
mine însumi! Pă-zeşte-mă să nu vin cu nimeni în 
atingere! Stai Tu între mine şi orice om, între mine şi 
aproapele meu. Eu nu voi fi zidit prin om, ci dărâmat, 
dacă nu eşti Tu la mijloc. Oamenii nu pot să-mi facă 
nici un bine, decât prin mijlocirea Ta. Doamne, păzeşte- 
mă Tu! Nu mă duce în ispită! Nu mă lăsa în voia 
Vrăjmaşului! Mână care nu oboseşti, ţine-mă bine să fiu 
totdeauna tare!" 

Lumea de azi 

Am ajuns să trăim într-o lume dezorientată, dezordonată 
şi primejdioasă, neguvernată şi, după toate aparențele, 


negu-vernabilă. Popoarele din toate părțile lumii sunt 

neliniştite. Eu cred că situaţia prezentă indică faptul că 
trecem printr-o perioadă istorică scurtă care va încheia 
acest fel de trai stabilit pe principii omeneşti. Cineva 
spunea: „Lumea aceasta trece printr-o perioadă de 
instabilitate şi violenţe nemaipomenite... Eu ştiu destul 
despre lucrurile care se petrec ca să vă asigur că, în 15 
ani, lumea aceasta va fi foarte primejdioasă pentru toți 
locuitorii e1." 

„Vom fi ca EI" 

Domnul Isus este pentru credincios un model şi o făgă- 
duință. Biblia ne asigură: „, Vom fi ca El". El vrea ca 
adevăratele Lui pretenţii să devină promisiuni despre 
ceea ce vrea El să facă veghind asupra noastră şi 
călăuzindu-ne în fiecare zi. Nu numai în dificultăți 
speciale şi în vremuri de restrişte, dar chiar în cursul 
obişnuit al vieţii zilnice, noi putem conta pe El să ne 
înveţe calea Sa şi să ne arate cărarea Sa. Omul este 
înaintea lui Dumnezeu aşa cum îi este inima. 

Biserica în aşteptare 

Nevoia poporului lui Dumnezeu şi solicitarea 
intervenţiei divine sunt tot aşa de urgente în zilele 
noastre, cum erau în vremea lui Isaia. (Vezi îs. 64.1-4). 
Este acum aici, cum a fost şi atunci acolo şi cum a fost 
în orice vreme, o rămăşiţă care-L caută pe Dumnezeu 
din toată inima. Dar dacă privim la creştinătate, în 
totalitatea ei, la starea Bisericii lui Cristos, aici este 
infinită nevoie de a-L implora pe Dumnezeu să deschidă 
cerul şi să Se coboare la noi. Nimic nu va folosi, în afară 


de o intervenţie specială a Celui Atotputernic. Mă tem 
că nu avem o concepţie justă despre ceea ce reprezintă 
înaintea lui Dumnezeu aşa-numita lume creştină. Până 
când nu Se va coborî Dumnezeu „ca atunci când arde 
focul topitowlui... ca să-I cunoască vrăjmaşii Numele”, 
truda noastră va fi, comparativ, zadarnică. Priviţi la 
predicatori: ce multă înţelepciune omenească şi cultură 
literară, dar ce puţină mărturie a Duhului şi a puterii 
divine! Gândiţi-vă la unitatea Trupului lui Cristos: ce 
puţină manifestare a puterii, a iubirii cereşti care-i leagă 
pe copiii lui Dumnezeu într-un singur trup! Gândiţi-vă 
la sfinţenie: smerenia sfinţenie asemănătoare cu a lui 
Cristos şi la 

răstignirea faţă de lume! Ce puţin vede lumea că sunt în 
ca oameni care trăiesc în Cristos în locurile cereşti şi în 
care trăieşte Cristos şi cerul! Ce e de făcut? Nu este 
decât un singur lucru de făcut: trebuie să-L aşteptăm pe 
Dumnezeu! Un grup de credincioşi, adunaţi cu un 
anumit scop, ajutându-se unul pe altul prin mici 
intervale de tăcere, ca să-L aştepte numai pe Dumnezeu, 
deschizându-şi inimile pentru orice descoperire a răului, 
dar şi a voii Sale, pentru orice descoperiri în ce priveşte 
lucrul sau metoda de a lucra, va avea în curând motive 
să spună: „lată, Acesta e Dumnezeul nostru, pe care L- 
am aşteptat, şi El ne va mântui; noi L-am aşteptat, noi 
vom fi fericiţi şi ne vom bucura în mântuirea Sa". 
Dependenţi de harul divin 

Când creştinii nu recunosc relația lor cu Dumnezeu şi 
starea lor de absolută sărăcie şi neputinţă, nu-şi dau 


seama de nevoia absolutei şi necurmatei lor dependențe 
de harul Său, nici de nespusa binecuvântare rezervată 
permanentei aşteptări a lui Dumnezeu. Dar când 
credinciosul începe să vadă şi să-şi dea consimţământul 
pentru faptul că el, prin Duhul Sfânt, trebuie să 
primească ceea ce Dumnezeu lucrează în fiecare chpă, 
aşteptarea lui încrezătoare în Dumnezeu devine cea mai 
strălucită nădejde şi bucurie. Când înţelege că Dum- 
nezeu, ca Persoană divină, ca Dragoste infinită, are 
plăcere să transmită copilului Său cât se poate de deplin 
propria Sa fire şi că El nu oboseşte să ia asupra Lui, în 
fiecare clipă, sarcina vieţii şi a puterii sale, atunci 
credinciosul se miră că a gândit despre Dumnezeu 
altceva, decât că El este un Dumnezeu Care merită să fie 
aşteptat în fiecare zi, clipă de clipă. Dumnezeu neîncetat 
dă şi lucrează; copilul Său neîncetat aşteaptă şi primeşte. 
Prima dată, noi toţi aşteptăm de la Dumnezeu 
mântuirea. Atunci învăţăm că mântuirea ne aduce la 
Dumnezeu şi ne învaţă să aşteptăm totul de la El. Atunci 
găsim ceea ce este şi mai bun, şi anume că aşteptarea lui 
Dumnezeu ea însăşi este cea mai completă mântuire. 
Aceasta îi atribuie Lui slava de a fi El Totul; aceasta 
este experienţa că El este Totul pentru noi. Dumnezeu 
să ne înveţe pe noi toţi ce mare binecuvântare este 
aşteptarea tuturor lucrurilor din mâna Lui! 104 
Aşteptarea de la Dumnezeu a experienţei noastre perso- 
nale este prima noastră datorie, adevărata noastră 
binecuvântare. Să ne gândim la noi înşine şi la nespus 
de slăvită mântuire pe care Dumnezeu a lucrat-o pentru 
noi în Cristos, şi pe care acum intenţionează s-o lucreze 


mai departe şi s-o aducă la desăvârşire în noi prin Duhul 
Sfânt. Să continuăm a medita până când vom realiza, 
oarecum, că orice participare la această mare mântuire 
trebuie să fie, clipă de clipă, lucrarea lui Dumnezeu 
însuşi. Chiar dacă te simţi acelaşi ca şi până acum, adu- 
ți aminte că Dumnezeu poate să facă mai mult decât 
cerem sau gândim noi. Taina harului trebuie să se 
desfăşbare în tine independent de ceea ce simţi şi 
independent de faptul că nu simţi nimic. Socoteşte-te 
viu pentru Dumnezeu, în Domnul Isus Cristos şi 
promite-lI: „Da, Doamne Isuse, eu rămân în Tine!" Fă-ţi 
timp să te afli singur cu Domnul Isus şi spune-l lucrul 
acesta! 

Iubite suflet, în aşteptarea lui Dumnezeu, tu ai putea fi 
obosit adesea fiindcă nu prea ştii ce aştepţi. Eu te rog să 
al curaj; ignoranţa aceasta este adesea unul din lucrurile 
cele mai bune. Ea te învaţă să laşi totul în mâinile Sale 
ŞI să aştepţi totul numai de la El. Aşteaptă de la 
Domnul! Fu tare şi îmbărbă-tează-ţi inima! Da, tu 
aşteaptă de la Domnul, chiar şi atunci când ţi se pare că 
te-ai rugat în zadar. 

Aşteptarea însărcinării divine 

Nu se poate, oare, ca tu să fi avut propriile tale gânduri 
cu privire la calea sau la extinderea acestei lucrări a lui 
Dumnezeu şi să nu fi aşteptat ca Dumnezeul slavei, 
potrivit bogățiilor slavei Sale, să facă pentru tine ceea ce 
inima omului nu poate să priceapă? învaţă să-L adori pe 
Dumnezeu, ca pe Dumnezeul Care face minuni, Care 
doreşte să arate în tine că El poate să facă ceva 
supranatural şi dumnezeiesc. Apleacă-te înaintea Lui şi 


rămâi aşa până când îţi vei da seama că ești în mâinile 
unui lucrător divin şi atotputernic. Caută să cunoşti ce şi 
cum vrea El să facă. Crede că lucrul acesta trebuie să fie 
ceva care merită cu totul dumnezeiesc, ceva care să fie 
aşteptat în adâncă umilinţă şi primit numai prin puterea 
Sa dumnezeiască. Lasă ca următoarele cuvinte: 

„Şi acum, Doamne, ce mai pot nădăjdui eu? în Tine îmi 
este nădejdea!” (Ps. 39.7) să fie spiritul oricărei dorinţe 
fierbinţi şi al oricărei rugăciuni. La vremea Lui, El îşi va 
face lucrarea. 

Intrarea în Locul preasfânt 

Nu există nici o clipă din zi, nu există nici o relaţie sau 
împrejurare în care credinciosul să nu poată rămâne în 
intimitatea Locului preasfânt. Şi acum, după ce sângele 
Mântuitorului a fost vărsat, oh, în ce putere 
dumnezeiască, în ce deplină realitate, în ce temei veşnic, 
avem acum intrare în Sfânta Sfintelor, în inima lui 
Dumnezeu şi în dragostea Lui! Ne-am apropiat prin 
sângele lui Cristos. Sângele ne curăţă în timpul vieţii 
noastre pământeşti, dându-ne o curăţie care nu încetează 
niciodată. Nici conştiinţa nevredniciei noastre, nici 
păcătoşenia care rămâne nu trebuie să împiedice intrarea 
noastră în Sfânta Sfintelor. Slobozenia de a intra acolo 
se întemeiază pe puterea şi eficacitatea veşnică, mereu 
lucrătoare şi nelipsind niciodată, a sângelui scump al 
Domnului Isus. 

Viaţa cu Cristos 

încercările au durat pe tot parcursul vieţii pământeşti a 
Domnului Isus şi vor ţine atâta timp cât Fiul lui 


Dumnezeu va trăi în mine. Umblu eu cu Domnul Isus în 
viața mea de fiecare zi? Vino deci, şi aruncă la 
picioarele Domnului Isus această viaţă proprie şi firea ta 
cea veche! Apoi încrede-te în El! Nu te chinui să 
înţelegi totul, ci vino cu credinţa vie că Cristos vrea să 
intre în inima ta, cu puterea morţii Sale şi cu puterea 
vieţii Sale, şi atunci Duhul Sfânt ţi-L va aduce în inimă 
pe Cristos în întregime: pe Cristos cel răstignit şi pe 
Cristos cel înviat şi proslăvit. Omul dintâi nu e bun de 
nimic, trebuie să dispară, şi Dumnezeu intervine pentru 
a-ŞI îndeplini planul Său în Cristos. Cristos vine pentru 
a împăca totul, şi totul este refăcut pe un nou temei. 
Trupul lui Cristos poate lucra fără piedici numai dacă 
spiritul Eului şi omul vechi din mădularele trupului au 
fost date morţii. 

106 

O perspectiva glorioasă 

Să-l făgăduim lui Dumnezeu că noi preferăm să murim, 
decât să-L facem pe El mincinos (prin a nu da crezare 
făgăduinţelor Sale pe care El le-a întărit cu jurământ). 
încrede-te în Mântuitorul tău Care poate să facă din tine 
un sfânt ca să trăieşti numai pentru Dumnezeu. Spune-l: 
„Doamne, mă încred în harul Tău şi vin la Tine ca un 
cerşetor greu apăsat de povara vinovăţiei mele şi de cea 
moştenită de la părinţi.” Harul are putere să pună totul 
în rânduială în viaţa celor ce au curajul să se încreadă în 
Dumnezeu. 

Cristos în noi 

Când vom înţelege şi vom recunoaşte, ca şi Fiul, că nu 
putem face nimic de la noi înşine, atunci Dumnezeu va 


face totul şi va lucra în noi cu putere. lar când adevărul 
locuirii lui Cristos în noi îşi va lua locul pe care trebuie 
să-l ocupe în viaţa credincioşilor, atunci Adunarea se va 
îmbrăca în haine slăvite, iar smerenia va străluci în toate 
mădularele sale, ca frumuseţe a sfințeniei ei. Adevărata 
smerenie începe să stăpânească în noi când, în lumina 
lui Dumnezeu, am văzut neputinţa noastră, am cunoscut 
nimicnicia noastră şi am hotărât să ne dezlipim de noi 
înşine şi să alungăm Eul pentru a-L lăsa pe Dumnezeu 
să fie totul în noi. Sufletul care a făcut lucrul acesta şi 
poate să spună: „M-am pierdut pe mine, pentru a Te găsi 
pe Tine, Doamne!" nu se mai compară cu ceilalți. Din 
partea noastră ajunge dorinţa. 

Intră şi rămâi în Cristos 

Dacă cineva întreabă temător: „Oare va putea 
Dumnezeu să mă păzească în slăbiciunea în care mă 
găsesc?", să vină fără nici o frică. Cristos, altarul cel 
viu, Jertfa veşnică, te poate face să fii primit de 
Dumnezeu în orice clipă. Intră şi rămâi în El! Rămâi în 
Cristos, într-o conştiinţă plină de pace şi de încredere! 
Și oricât ai fi de nevrednic şi de slab, altarul sfinţeşte 
darul. Deci fiind în Cristos şi rămânând în El, 
Dumnezeu primeşte slăbiciunea mea şi capăt trecere în 
ochii Lui. Caută să păstrezi acest adevăr ca pe o putere 
pentru un neîntrerupt acces spre Dumnezeu. 

în Cristos, uşa inimii Tatălui îmi este deschisă în orice 
moment. Nu putem fi prin noi înşine aşa cum ne vrea 
Dumnezeu. Numai viaţa Lui poate să producă în noi ce- 
I este plăcut. Este o grea piatră de încercare. Ea cere 


mărturisirea neputinței, şi nu oricine este dispus s-o 
facă. înseamnă să fim gata a recunoaşte şi a mărturisi că, 
pentru executarea planurilor lui Dumnezeu, noi suntem 
nişte instrumente fără valoare şi fără putere şi că, prin 
noi înşine, nu putem face nimic. Creştinul duhovnicesc 
este un om care n-a atins ţinta finală, mai are încă de 
crescut. Dar semnul caracteristic al firii lui este 
umblarea sub călăuzirea Duhului lui Dumnezeu. Este un 
om care şi-a luat adevărata poziţie şi care zice: 
„Doamne“ eu m-am predat Ție, ca să fiu călăuzit de 
Duhul Tău. Tu m-ai primit şi m-ai binecuvântat, şi acum 
Duhul Sfânt mă călăuzeşte" 

„Vă voi da odihnă" 

„ Vă voi da odihnă”, zice Domnul Isus, vă voi așeza în 
odihnă, vă voi pensiona, nu prin aceea că vă voi explica 
toate lucrurile, aceasta va avea loc abia în veşnicie, ci 
prin faptul că voi lua de la voi necazul, astfel încât nu va 
veţi mai neliniști de nimic (Stockmayer). Cine reuşeşte 
a mă convinge că sunt păcătos şi un păcătos cât mai 
mare, dacă se poate cel mai mare, acela îmi va face mie 
cel mai mare bine. Şi cine mă convinge că sunt slab, 
acela îmi face bine, fiindcă îmi dă dreptul la sfinţenie şi 
la putere. De câte ori ascult, Dumnezeirea este absolut 
de partea mea, aşa încât harul lui Dumnezeu şi as- 
cultarea mea naturală sunt unite laolaltă. Ascultare 
înseamnă a te sprijini numai pe jertfa răscumpărătoare a 
Domnului Isus. Ascultarea mea este întâmpinată imediat 
de harul supranatural al lui Dumnezeu şi mă umple de 
bucurie. Sâmburele duhului satanic este iubirea de sine, 
mândria, care caută să-şi facă loc sieşi, simţământul 


mulțumirii de sine, înfumurare şi egoism, simțământul 
prea mare al însemnătăţii personale cu care este unită 
întotdeauna neatârnarea de Dumnezeu. Mulţi creştini se 
mulţumesc să-L cunoască pe Domnul Isus cel răstignit. 
Puțin le pasă lor de un Cristos ceresc şi de puterea pe 
care o are El de a ne smulge din lume şi a face să se 
coboare cerul în inima noastră. 

Dacă vrei să fii de folos pentru Dumnezeu, caută să 
ajungi la o legătură cât mai strânsă cu Domnul Isus 
Cristos, şi El va 

face să fii de folos în fiecare minut, fără să-ţi dai seama. 
Este O adevărată minune să fim introduşi încă pe 
parcursul vieţii noastre pământeşti, în prezenţa 
necurmată a lui Dumnezeu. Dar credinţa are mereu de-a 
face cu imposibilităţi. Unica ei regulă sau măsură este 
ceea ce a declarat Dumnezeu ca fiind posibil pentru El. 
„Te rog, mai ales, Dumnezeul meu, să desăvârşeşti în 
mine, cu putere, despărțirea de propriul meu Eu! Tu să 
faci ca prezenţa Ta, prin locuirea Domnului Isus în 
mine, să fie puterea care să dea jos de pe tron Eul meu! 
Eu mi-amîntors faţa cu scârbă de la el. Tată, descoperă 
pe Fiul, pe deplin, în mine!" 

Mireasa Domnului Isus 

în orice dorinţă după curățire şi după sfințire te 
învârteşti pe loc, dacă tu continui a urmări mulţumirea şi 
înaintarea ta, în loc să cauţi zidirea întregului Trup al lui 
Cristos. Noi suntem chemaţi, îndreptățiți, sfințiți şi 
proslăviţi, nu pentru meritele noastre, ci pentru că 
Domnul Isus aşteaptă să I se pregătească Mireasa. 


Plinătatea Duhului Sfânt 

Lipsa plinătăţu este sectarismul. Din cauza lipsei plină- 
tăţii Duhului Sfânt, se ivesc mari greutăţi în domeniul 
relaţiilor dintre credincioşi. Ce puţini sunt aceia care pot 
să spună: „Cu toate deosebirile dintre noi, există o 
unitate pe -care trebuie s-o exprimăm, şi anume: trebuie 
să fim în neîntreruptă adorare înaintea cerescului nostru 
Tată." lată acum câteva precizări referitoare la plinătate: 
1. Am nevoie să fiu umplut cu Duhul Sfânt. Dumnezeu 
porunceşte, şi eu nu pot trăi viaţa creştină fără această 
plinătate. 

2. Ştiu că pot să fiu umplut. Făgăduinţa este şi pentru 
mine. 

3. Vreau să fiu umplut. Asemenea omului din pilda 
Mântuitorului, am să vând totul, ca să cumpăr 
mărgăritarul de 

mare preţ. 

4. Trebuie să fiu umplut de Duhul. Dumnezeu aşteaptă 
să-mi acorde darul acesta. Fie că vine acum cu zgomot 
de ape mari sau în tăcere adâncă, sau poate că mâine, 
dacă Dumnezeu a hotărât aşa, dar trebuie să vină cu 
siguranţă. 

Să-l cerem Domnului să ne deschidă ochii referitor la 
absoluta necesitate a morţii Eului nostru. Păcatul este 
puterea care ne împinge să păcătuim. Omul vechi este 
partea necorporală pe care am moştenit-o de la Adam. 
Trupul este elementul corporal pe care l-am moştenit de 
la el. Primul.gând al adevăratei Viţe, Cristos însuşi, este 
dragostea, căci El trăieşte numai ca să-Și împartă viaţa 


Sa mlădiţelor. Credinţa ne este necesară pentru lucrurile 
MICI, ca şi pentru cele mari. Nimic nu este neînsemnat 
pentru credinţă, pentru că nici un lucru nu-i bun, dacă 
nu este Dumnezeu în el. Să nu uităm la ce serveşte o 
credinţă solidă: la a câştiga victorii asupra lui Dum- 
nezeu, a trăi pentru mântuirea sufletelor şi pentru 
extinderea împărăției lui Dumnezeu. 

Dumnezeu nu poate fi Dumnezeul tău decât dacă-L pri- 
meşti în inima ta şi dacă este văzut în viaţa ta. El nu 
poate fi, în acest sens, Dumnezeul tău decât prin Duhul 
Sfânt trăind în tine. între tine şi Satan nu poate exista 
nici un fel de părtăşie fără ca tu să-i permiţi să lucreze în 
tine şi să-şi desfăşoare activitatea în acord cu tine însuţi. 
Suntem noi gata să spunem: „Doamne, fă-mă atât de 
sfânt, cât poţi Tu să-l faci pe un păcătos mântuit prin 
har!" Domnul Isus Se ruga să fim una cu El, aşa cum 
este El cu Tatăl. Noi ne aşteptăm la vedenii cereşti, la 
cutremure de pământ şi la trăsnete prin puterea lui 
Dumnezeu (descurajarea noastră dovedeşte acest lucru) 
ŞI nici nu visăm că Dumnezeu este mereu lângă noi, în 
împrejurările şi în oamenii cu care avem de-a face. Dacă 
ne împlinim datoria care ne sta imediat în faţă, îl vom 
vedea. De arătări neobişnuite ale lui Dumnezeu vom 
avea parte numai atunci când ne convingem că lucrurile 
obişnuite sunt acelea în care se poate vedea 
dumnezeirea lui Cristos. Fii convins deci, că trebuie să 
cultivi ca pe o sămânță cerească sau ca pe o lucrare 
binecuvântată a lui Dumnezeu în sufletul tău senti- 
mentul pe care îl ai acum, şi anume neputinţa de a face 
binele. 


Iniţiativă împotriva disperării 

De câte ori ajungem la convingerea că n-am făcut un lu- 
cru pentru care ni se oferise o excelentă ocazie, suntem 
porniţi să cădem într-o jalnică descurajare. Atunci vine 
Domnul Isus Cristos şi ne zice: „Prilejul acesta e pierdut 
pentru 110 

totdeauna, nu mai poţi schimba nimic. Tu poţi să dormi 
ŞI să te odihneşti. Dar scoală-te şi foloseşte-te de 
următorul!" 

Lasă trecutul în pace, dar lasă-l la pieptul Domnului 
Isus şi împreună cu El mergi în întâmpinarea viitorului 
inevitabil. Astfel de experienţe se întâlnesc în viaţa 
oricui. Ucenicii făcuseră ceva de neiertat. Dormiseră în 
loc să fi vegheat împreună cu Domnul Isus. Dar El vine 
cu o iniţiativă duhovnicească şi zice: „„Scoală-te şi fă 
lucrul care-ţi stă imediat la îndemână!" Ce este pentru 
noi mai la îndemână, când suntem inspirați de El, decât 
să ne încredem şi, pe temeiul izbăvirii Sale, să ne ru- 
găm? Nu admite ca, din pricina sentimentului acestuia 
de neizbândă, să scapi din mână noul prilej care ţi se 
oferă. Numai credinţa, deplina încredere în Dumnezeu, 
vă poate purta, şi voi n-o puteți depăşi. Nici una din 
aceste fapte bune, pe care vi le închipuiți utile pentru voi 
înşivă sau pentru alţii, nu-i ce ar trebui să fie, nu 
porneşte din adevărata sursă şi nu-şi atinge scopul, dacă 
credeţi că aveţi o voinţă eficace sau dacă socotiți că 
puteţi înfăptui binele altfel decât prin Cristos, 
înţelepciunea şi puterea lui Dumnezeu în vol. 
Descurajarea 

Când avem de-a face cu nedreptatea, cu nerecunoştinţa, 


cu lipsa de politeţe, cu obrăznicia chiar, lucruri care 
țintesc să ne facă să încetăm activitatea sfântă, atunci e 
pusă la probă spiritualitatea noastră. Noi ne luăm ca 
paravan cititul Bibliei şi rugăciunea. Ne ocupăm, deci, 
numai de bucuria noastră, de pacea noastră cu 
Dumnezeu, adică nu vrem doar să-L vedem pe Domnul 
Isus Cristos luând chip în noi, ci vrem să realizăm pacea 
şi bucuria pe care le avem în El. Iată primul pas pe un 
drum greşit. Toate acestea sunt nişte efecte, dar noi 
vrem să facem din ele cauze. Mă socot dator, zice Petru, 
să vă ţin treji prin înştiinţări şi să vă aduc aminte (vezi 2 
Pet. 1.13). Este neplăcut să primeşti câteva ghionturi de 
la un astfel de sfătuitor cu o atât de bogată activitate 
duhovnicească. Viaţa activă şi activitatea duhovnicească 
nu sunt unul şi acelaşi lucru. Viaţa activă poate să fie un 
surogat pentru activitatea duhovnicească. Primejdia stă 
în faptul că ajungem să nu mai dorim eliberarea din 
această lenevire duhovnicească. 

Ui 

Lupta împotriva descurajării 

Sunt lucruri anume rânduite ca să ne descurajeze. 
Lucruri care au în structura lor ceva asemănător cu 
moartea. Dacă vrei să-ți faci evaluarea, trebuie să ţi 
seama şi de capacitatea de a te descuraja. Când vine 
Duhul Domnului, El nu ne dă vedenii. Ne poruncește sa 
facem cel mai obişnuit lucru pe care ni l-am putea 
închipui. Descurajarea ne-ar putea face să ne întoarcem 
privirea de la lucrurile obişnuite din viaţa de toate zilele, 
dar întotdeauna, când apare Domnul, avem inspiraţia să 
facem cele mai simple şi naturale lucruri, despre care 


niciodată nu ne-am fi putut închipui că ar avea de-a face 
cu cerul, că ar fi Dumnezeu în ele. Abia după ce le 
facem, băgăm de seamă că El este acolo. Inspirația care 
ne vine pe .această cale este o iniţiativă împotriva 
descurajării. Trebuie să facem lucrul care ni se pare a fi 
cel mai natural, şi să-l facem prin Duhul. Dacă facem 
ceva să scăpăm de descurajare, nu reuşim decât s-o 
adâncim şi mai mult. Dacă însă, prin inspiraţie, Domnul 
ne face să simţim că trebuie făcut un anumit lucru şi noi 
îl facem, atunci descurajarea dispare. De îndată ce ne 
sculăm şi ascultăm, ajungem pe un înalt podiş spiritual. 
Dacă n-am ajunge niciodată descurajaţi, n-am fi nişte 
fiinţe vii. Orice ființă omenească este în stare să se 
descurajeze; altfel, n-ar avea capacitatea de a se avânta. 
întoarcerea la Dumnezeu nu-i serioasă, nu-i adevărată 
decât din momentul în care am văzut că s-a spulberat 
orice speranţă de a găsi un singur atom de credinţă, de 
încredere sau de bucurie în ceva care să-şi aibă izvorul 
în noi înşine. Să nu ne înşelăm asupra condiţiei cu care 
Duhul Sfânt vine să locuiască în noi. Trebuie neapărat 
să renunţăm la a porunci şi să învăţăm a asculta. în 
general, noi am vrea să posedăm puterea Duhului şi să 
ne folosim de ea după bunul nostru plac, în timp ce 
Dumnezeu înţelege, din contră, ca puterea divină să ne 
ia în stăpânire şi să se folosească de noi după cum vrea 
Duhul Sfânt. Să ne predăm puterii Lui pentru a fi 
conduşi de El, şi ea ne va fi dată, ea va veni să lucreze 
în noi şi prin noi. Nu vom putea primi puterea decât cu 
condiția de a-l fi supuşi şi de a asculta de El fără 
rezerve. Lăsaţi Duhul 

Sfânt să domnească în voi! Păcatele credincioşilor sunt 
pedepsite şi pot aduce chiar moartea trupului, dar în nici 
un caz nu ating mântuirea. (Ex: 1 Cor. 11.30-32; 1 loan 
5.16; Iac. 5.14-16; Ioan 20.23; F.A. 10.43; 1338-39; 
Gal. 2.7-8). Există în voi şi bine care vă bucură, şi rău 
care vă întristează; dar voi n-aţi cunoaşte nici pe unul, 
nici pe altul, dacă Dumnezeul luminii şi al dragostei n- 
ar locui în profunzimile Eului vostru. Nu căutaţi deci şi 
să nu credeţi că veţi găsi o cale care să ducă la 
Dumnezeu în afară de viaţa interioară, aşa cum o 
făuresc aceste două forţe veşnice şi creatoare: Cuvântul 
lui Dumnezeu şi Duhul Sfânt. ,„, Veţi cunoaşte adevărul 
şi adevărul vă va face slobozi.” (loan 8.32). Slobozi de 
ce? De orbirea şi rătăcirea raţiunii fireşti, de forme, de 
doctrine, de opinii pe care ar vrea să vi le impună 
oamenii. A fi în adevăr înseamnă a fi acolo unde era 
primul om când a ieşit din mâinile lui Dumnezeu, curat, 
purtând chipul şi asemănarea Lui. Despre adevărul pe 
care l-a pierdut prin Cădere, omului nu i s-a mai putut 
vorbi decât prin tipuri şi umbre. Legea era un voal, pro- 
fețuile un voal, Cristos răstignit tot un voal. A fi în 
adevăr, ceea ce echivalează cu a fi în Domnul Isus, 
înseamnă a da la o parte orice voal, a sfârşi cu toate 
aceste dispensaţiuni, care n-ar fi survenit dacă n-ar fi 
trebuit să se ajungă la o reveleţie spirituală, la o 
încarnare a lui Cristos în sufletul celui mântuit. Deci 
dacă recurgeţi la altcineva decât la Duhul, dacă alergaţi 
după o altă putere decât aceea a Duhului, dacă vreți ca 
Isus Cristos să fie Mântuitorul vostru, altfel decât 


născându-Se spiritualiceşte în voi, veţi pierde avantajul 
harului şi al adevărului care au venit prin Domnul Isus 
Cristos şi nu veţi putea fi decât nişte iudei aflaţi sub 
Lege, sau nişte farisei plini de îndreptăţirea de sine. 
Odihna 

Dacă cineva renunţă la eforturile sale şi se odihneşte în 
Dumnezeu, în Acela Care a împlinit totul pentru noi şi 
vrea să împlinească totul în noi, când noi ne predăm 
încrederii liniştite a credinţei adevărate pentru a ne 
odihni în Dumnezeu, atunci omul acela va şti din 
experienţă ce înseamnă 

Religie sau credinţă - 8 

H3 

adevărata sfințire. Când un suflet intră în liniştea de 
sabat a încrederii depline, atunci vine Dumnezeu să ţină 
acolo sabatul şi să sfințească, iar sufletul în care Se 
odihneşte El este la rândul lui sfinţit de El. Noi trăim în 
ziua a şaptea despre care nu se spune că s-a încheiat. 
Cum S-a odihnit în sfânta zi de sabat, aşa Se odihneşte 
El în Fiul Său cel Sfânt. Prin El putem intra acum în 
odihna lui Dumnezeu pe deplin. 

„Doamne, fă ca inima mea să fie locul Tău de odihnă! în 
linişte şi într-o încredere deplină, doresc să mă odihnesc 
în Tine, având siguranţa că Tu faci totul în mine. Fie 
capărtăşia cu Tine, cu dragostea Ta şi cu voia Ta să 
constituie pentru mine taina unei vieţi de sfințire!" Când 
El este totul pentru mine, atunci prezenţa Lui înseamnă 
sfințirea mea. Odihna nu este încetarea lucrului pentru a 
nu mai face nimic, ci pentru a începe o nouă lucrare. 
Dumnezeu Se odihneşte, şi începe imediat să sfinţească 


locul în care El Se odihneşte. Creaţiunea reprezintă 
lucrările de edificare a templului; sfinţirea înseamnă să 
intre şi să-ȘI aranjeze locuinţa în el. Minunată unitate cu 
firea omenească! Poţi cunoaşte Biblia oricât de mult, şi 
totuşi să fii lipsit de putere. Ceea ce trebuie este ca 
Dumnezeu să ne vorbească înăuntru cu putere, prin 
Cuvântul Său cel viu ca noi să cunoaştem în mod intim 
pe Cel ce este Cuvântul Viu, Domnul Isus, Fiul lui 
Dumnezeu. Realitatea credinţei noastre se va arăta prin 
stăruinţă. Duhul Sfânt, Care vine de la Dumnezeu peste 
cei ce se alipesc de El, aceasta e credinţa. Pentru firea 
noastră, nimic nu-i mai greu decât a tăcea şi a aştepta. 
Ce înseamnă închinarea adevărată? înseamnă să 
mărturisim în faţa lui Dumnezeu cine este şi ce a făcut 
EI, în timp ce inima ni-i plină de El, se bucură de El şi 
de toate căile şi lucrările Lui. 

Moartea faţă de noi înşine şi pârtăşia cu Cristos 
Vino, deci, şi aruncă la picioarele Domnului Isus 
această viaţa proprie şi firea ta cea veche! Apoi încrede- 
te în El! Nu te chinui să înţelegi totul, ci vino cu 
credinţa vie că Domnul Isus Cristos vrea să intre în 
inima ta cu puterea morţii Sale şi cu puterea vieții Sale, 

inimă pe Cristos în întregime, pe Cristos cel răstignit şi 
pe Cristos cel înviat şi proslăvit. Omul dintâi nu e bun 
de nimic. Trebuie să dispară, şi Dumnezeu intervine 
pentru a-ȘI îndeplini planul Său în Cristos. Avem 
nevoie să ni se deschidă ochii, ca să înţelegem că Duhul 
Sfânt a luat loc în inimile noastre. Prin Persoana 
Duhului, este şi Dumnezeu prezent, şi Fiul de asemenea 


(loan 14.23). 

O, dacă ne-am da seama de vastitatea resurselor ascunse 
în inimile noastre! Este oare posibil ca Fiul lui 
Dumnezeu să-Şi fi vărsat sângele, iar păcatele mele să 
nu fie iertate? Nicidecum. Atunci, oare, este, posibil ca 
Fiul lui Dumnezeu să fie glorificat şi eu să nu fi primit 
Duhul Sfânt? Numai unde se predică Crucea lucrează 
Duhul Sfânt. Numai crezând în sângele lui Cristos care 
curăţă de orice păcat şi numai având conştiinţa curățită 
prin sângele Mielului, putem primi ungerea Duhului 
Sfânt. Crezând că Dumnezeu primeşte jertfa vie a 
întregii mele fiinţe şi că El îmi acordă binecuvântarea, 
cu mi-o însuşesc. E mare diferenţă între însuşirea prin 
credinţă a unui har şi experimentarea lui. Neînţelegând 
lucrul acesta, mulți creştini s-au descurajat, văzând că 
nu se pot bucura imediat de ceea ce li s-a promis. îndată 
ce aţi răspuns invitaţiei lui Cristos şi ați făcut predarea 
cerută, aveţi datoria de a crede că El v-a primit ofranda 
ŞI revarsă asupra voastră plinătatea Duhului. Totuşi se 
poate să nu observați nici o schimbare în starea voastră 
spirituală. Este momentul de a persevera. Să credeţi ca 
şi cum aţi vedea scris pe cer că Dumnezeu a primit darul 
vostru, ca un fapt împlinit. Socotiţi-vă oameni care ați 
predat, cu adevărat, totul ca să obţineţi darul ceresc! Să 
credeţi că Dumnezeu a turnat asupra voastră plinătatea 
Duhului, şi în curând, vă veţi bucura de ea. Mulţumiţi 
prin credinţă şi aşteptaţi! Nu veţi fi dezamăgiţi. 

Voia lui Dumnezeu 

Numai cine se predă în totul pentru a face voia lui 
Dumnezeu şi tocmai de aceea vrea să-L aibă pe Cristos 


va face experienţa deplină a locuirii lui Cristos în 
sufletul său şi va putea spune cu adevărat: „Cristos 
trăieşte în mine." Acela 

va putea face voia lui Dumnezeu întotdeauna, cu 
bucurie. Aici se află secretul simplu şi totuşi aşa de 
ascuns al desăvârşirii creştine. O continuă dorinţă de a 
nu trăi nici o clipă altfel decât în deplină concordanţă cu 
voia lui Dumnezeu, o convingere adâncă despre totala 
noastră neputinţă, adevărata cunoaştere a lucrării lui 
Cristos, El, singurul împlinitor al voii lui Dumnezeu, 
Care a fost rânduit de Dumnezeu să lucreze în mine voia 
aceasta, o puternică încredințare că El va face lucrul 
acesta... iată, acestea sunt diferite feţe ale marelui 
adevăr: Domnul Isus a venit să facă voia lui Dumnezeu 
ŞI, prin această voie, noi suntem sfinţiţi. Voia lui 
Dumnezeu este ca oamenii să intre în legătură spirituală 
cu El. în scopul acesta, El a încheiat un legământ cu 
omul. Duhul Sfânt este răspunsul lui Dumnezeu la 
credinţă, nu la rugăciune. Credinţa are două feţe: 
osândirea de sine şi primirea mântuirii (aşa a fost cu 
tâlharul de pe cruce). Numai cu o astfel de credinţă se 
primeşte Duhul Sfânt. 

„Eu sunt Vita, voi mlâdiţele" 

N-am eu voie să cred că atunci când îmi fac lucrul, când 
trebuie să predic, sau să conduc o clasă biblică, sau să 
vizitez pe cei părăsiţi, toată răspunderea lucrării rămâne 
asupra lui Cristos? Este tocmai ceea ce vrea Cristos să te 
înveţe. El vrea ca, în toată lucrarea ta, temeiul să fie 
întotdeauna certitudinea simplă şi binecuvântată: Cristos 


va avea grijă de toate. Cum răspunde El la această 
dependenţă plină de încredere? Răspunde prin trimiterea 
Duhului Sfânt, nu din când în când, ca un dar deosebit, 
căci nu trebuie să uităm că relația dintre mlădiţă şi viţă 
este de aşa natură încât legătura vitală rămâne 
neîntreruptă, zi de zi şi ceas de ceas. 

Pentru a fi plin de Duhul Sfânt nu trebuie decât să-i spu- 
nem păcatului pe nume şi să venim cu el la Cruce. 
Faptul că trebuie să înaintăm fiind plini de Duhul Sfânt 
prezintă o importanţă extraordinară. Chiar dacă pentru 
întristarea Duhului am găsit iertare în sângele Domnului 
Isus Cristos, totuşi Duhul nu va începe să zidească decât 
după ce am înţeles şi am luat pentru noi mântuirea, nu 

izbăvire de sub puterea păcatului. Trebuie să silabisim 
învăţăturile începătoare ale mântuirii, până când vom 
simţi în adâncul nostru, pentru fiecare păcat, o durere de 
nesuportat, aşa încât să ne fie cu neputinţă a-L mai 
întrista pe Duhul Sfânt. Din cauză că Duhul a fost mereu 
întristat, Biserica n-a ajuns încă la măsura plinătăţii lui 
Cristos, deşi au trecut atâtea veacuri. Duhul Sfânt 
împlineşte în mine, în mod subiectiv, ceea ce Cristos a 
făcut în mine sub aspect obiectiv. 

Taina vieţii de credinţă stă în a ne lepăda de propria 
noastră viaţă, a o uri şi a o părăsi. Acelaşi Domn Isus, 
Care a fost pe cruce împlinitorul vou lui Dumnezeu 
pentru mântuirea ta, trăieşte acum în cer, pentru a aduce 
la îndeplinire în tine aceeaşi voie a lui Dumnezeu. Dacă 
vrem să-L vedem pe Domnul Isus, ar trebui să ţinem 
seama că El Se iveşte rareori acolo unde îl aşteptăm. El 


apare acolo unde ne-am aştepta noi mai puţin şi într-un 
complex de împrejurări total nefavorabil. Un lucrător 
creştin poate rămâne credincios numai dacă e mereu 
gata pentru o vizită neaşteptată. Stai liniştit şi crede că 
tot ce a spus Dumnezeu este adevărat, cu toate că, mo- 
mentan, nu poţi înţelege ce face El. El urmăreşte, în 
ascuns, lucruri mai mari decât acelea pentru care te rogi 
tu. 

Identificarea cu Cristos 

Eşti tu atât de puţin identificat cu viaţa Domnului Isus, 
încât să nu te aşezi în poziţia unui copil al lui Dumnezeu 
care stă de vorbă cu El cu privire-la orice lucru şi 
recunoaşte că toate vin din mâna Lui? Lucrează harul 
Său în viaţa ta, prin tine, în treburile tale, în gospodăria 
ta? Te-ai întrebat de ce trebuie să treci prin lucrurile prin 
care treci? Rămâi într-o deplină părtăşie cu El! Viaţa 
reprezentativă a Domnului Isus trebuie să devină propria 
ta viaţă, simplă şi dinamică; aşa cum a trăit şi a lucrat El 
printre oameni, aşa trebuie să trăiască şi în tine. Se 
roagă Fiul lui Dumnezeu în mine sau îi fac prescripţii? 
îşi îndeplineşte El slujba în mine aşa cum Şi-o făcea 
când era pe pământ? Trece Fiul lui Dumnezeu în mine 
prin suferinţe când caută să-Și împlinească planurile 
Sale? Cu cât cunoaştem mai bine viaţa lăuntrică a celor 
mai avansați 

dintre sfinți, cu atât mai bine recunoaştem în ce constă 
planul lui Dumnezeu, şi anume: să împlinim ce 
lipseşte suferințelor lui Cristos. Mai este mult de făcut 
în sensul acestei împliniri. 


O dublă desăvârşire 

Cristos îl face pe închinător desăvârşit în ceea ce 
priveşte conştiinţa, astfel că orice sentiment de păcat 
este şters, iar Sf. Scriptură spune despre sfinţi, adică 
despre credincioşii în Cristos, că El i-a făcut desăvârşiţi 
pentru totdeauna. în amândouă cazurile, este vorba de 
una şi aceeaşi perfecţiune. în calitatea Sa de Fiu al 
omului, al doilea Adam, Care trăieşte în toţi cei ce sunt 
al Lui, El a fost făcut desăvârşit pentru ei şi 1-a făcut 
desăvârşiți în El însuşi. Desăvârşirea Lui şi desăvârşirea 
lor sunt identice. Am văzut în ce constă desăvârşirea Sa. 
învățând ascultarea, ascultarea care merge până la 
moarte, El a dus la desăvârşire firea omenească: firea Sa 
şi aceea a răscumpăraţilor Săi. Două lucruri sunt de 
reţinut: credinţa trebuie să vadă limpede ce făgăduieşte 
Dumnezeu, apoi să-l dea voie să facă în noi ce a promis. 
Rugaţi-vă ca Duhul Sfânt să vă lămurească şi să vă 
ferească de vederi parțiale şi incomplete cu privire la ce 
poate face în noi Marele nostru Preot. După aceea să 
socotiți ca fiind lucrarea voastră esenţială faptul de a 
aştepta totul de la El şi a ceda lucrării Duhului în 
adorare şi încredere. 

Judecata 

Babilonul începe cu Nimrod. Acest oraş antic a fost se- 
diul gloriei, al ambiţiei omului şi al independenţei lui 
faţă de Dumnezeu. E îngrozitor să ne gândim că toate 
principiile Babilonului se desfăşoară acum în mărturia 
creştină. După răpirea Bisericii, ele vor lua forma finală. 
Toate trăsăturile morale ale Babilonului sunt deja 
prezente, şi sfinţii trebuie să le judece şi să le evite. în 


toate lucrurile tentante pentru mine, pâlpâie focul 
iadului. Putem socoti omul vechi mort, oricând şi în 
orice stare ne-am afla, fie ea cât de jalnică. E nepreţuitul 
nostru har ca, atunci când suntem confruntaţi cu orice 
pericol, mare sau mic, să lansăm strigătul de alarmă 
S.O.S. pe care-l trimit marinarii aflaţi, în primejdie. 
Trebuie să înţelegi 

că actuala stare de lucruri e ceva în care nu te poţi 
amesteca. Domnul însuşi trebuie să hotărască dacă, în 
perioada aceasta, este mai bine să te bucuri sau să te 
întristezi. 

Izvorul adevăratei smerenii 

Domnul însuşi ne va învăţa care este izvorul adevăratei 
smerenii şi care este puterea ei. Avem cunoştinţă de 
faptul că Dumnezeu este Cel ce împlineşte totul în toţi şi 
datoria noastră este să ne lăsăm cu totul în voia Lui, ca 
să nu mai fim nimic şi să nu mai facem nimic de la noi 
înşine. Pământul va fi al celor blânzi, al celor ce nu mai 
speră nimic de la ei înşişi. Credincioşii caută puterea, nu 
pe Dumnezeu. Se pune accentul pe căutarea 
experienţelor spirituale exterioare. Interesul nu izvorăşte 
din foamea după Dumnezeu, ci din dorinţa de a 
descoperi fericirea interioară, de a găsi bucurie, putere, 
şi ne trezim că mai degrabă le căutăm pe acestea decât 
pe Dumnezeu însuşi. A-L vedea pe Dumnezeu este 
singurul scop cu care a fost răscumpărat omul de 
Domnul Isus Cristos. Dumnezeu e gata să împlinească 
în noi tot ce ne-a făgăduit. Dar nu poate dacă nu-L 
lăsăm pe El să lucreze în inima noastră, în mod liber, 


nemaisprijinindu-ne deloc pe eforturile noastre. Voind 
să lucrăm noi înşine, împiedicăm lucrarea lui 
Dumnezeu. 

Mântuirea 

Pe baza a ceea ce a făcut Domnul Isus pe cruce, orice 
om poate intra în comuniune cu Dumnezeu. Omul nu se 
poate mântui pe sine însuşi; mântuirea este lucrarea lui 
Dumnezeu; ea este împlinită şi desăvârşită. Obţinerea 
sau pierderea ei de către om atârnă de interesul sau de 
nepăsarea lui. Trebuie să facem întotdeauna deosebire 
între aflarea mântuirii şi experienţa conştientă a 
mântuirii în viaţa fiecărui om. 

Iubirea 

Ceea ce-L întristează, în primul rând, pe Duhul Sfânt 
este lipsa de iubire. întreaga noastră legătură cu Domnul 
Isus trebuie să fie un lucru nou, bazat pe dragostea 
nemărginită, a 

Aceluia Care, în mod real, vrea să aibă părtăşie cu mine 
în orice loc şi în orice clipă şi să mă păzească de Cel 
Rău. El poate să înlăture tot ce ar putea fi rău în inima 
sau în firea noastră, tot ce n-ar vrea să I se supună Lui. 
„Dacă este cineva în Cristos, este o făptură nouă, cele 
vechi s-au dus... "(2 Cor. 5.17). Lucrul acesta e adevărat 
în mod literal pentru cel care înţelege şi experimentează 
ce înseamnă a fi în Cristos. Este sfânta Sa voie de a trăi 
în noi şi ne face astfel capabili să trăim viaţa pe care a 
dus-o El când a fost pe pământ. El aşteaptă doar 
consimţământul nostru. Cât priveşte realizarea, grija 
aceasta rămâne în seama Lui. Să privim la Domnul Isus, 


Care este nu numai Modelul nostru, dar şi împlinirea a 
ceea ce urmează să se producă în noi. Să-l promitem lui 
Dumnezeu că am prefera să murim, decât să-L facem pe 
El mincinos. Ar trebui să ne ruşinăm din cauză că nu 
mai încetăm cu îndoielile! 

C#* Despre Sfânta Treime 

Cuvântul lui Dumnezeu 

„im_tâta vreme cât voinţa lui Dumnezeu, porunca Lui, 
ajunge la mine prin glasul unui om sau prin citirea unei 
cărţi, ea nu va avea putere în mine; pe când, dacă eu 
intru în legătură directă cu Dumnezeu, ascultându-l 
glasul, porunca Lui este însoţită de viaţă, de o putere vie 
care uşurează împlinirea. Cristos este Cuvântul viu. A 
asculta de glasul Lui înseamnă a renunţa la orice voinţă, 
la orice înţelepciune proprie, a închide urechea faţă de 
orice glas, pentru a nu asculta de nici o altă îndrumare în 
afară de aceea a Duhului Sfânt. Omul duhovnicesc 
trebuie să înveţe un anumit fel de a vorbi. Dumnezeu 
făgăduieşte că va pune Legea Sa în duhul nostru şi o va 
scrie în inimile noastre, aşa încât să devină firea noastră 
lăuntrică şi chiar viaţa noastră. Avem „pace" cu Dumne- 
zeu, „neprihănire", putere. Avem, dar nu ştim, ce avem 
din cauză că n-am crescut normal şi nu ne-am identificat 
cu Domnul Isus, ca să avem propria Lui conştiinţă de 
sine. Nu putem avea altă conştiinţă de sine decât 
conştiinţa de sine a Domnului Isus Cristos. Trăind în 
omul cel vechi, în noi înşine, nu în Cristos, nu ne putem 
da seama nici că „avem", nici ce „avem. 

Cuvântul scris, în anumite momente (slavă Domnului 
că-i aşa!) ne apare într-o deosebită strălucire, în adunări 


binecuvântate, când copiii lui Dumnezeu sunt împreună, 
dar nu acest fapt este principalul, ci lucrul de căpetenie 
este creşterea noastră, care atârnă de păzirea în toată 
simplitatea, a Cuvântului scris, fie că e viu în noi sau nu, 
pentru că aşa este scris. 

Biblia 

W. Scot, pe patul de moarte, a spus: „Adu-mi Cartea! 
Nu există decât o singură carte". 

Wilson: „Omul care se dedică studierii Bibliei se 
alipeşte de tot ce este mai bun în lumea aceasta". 
Napoleon: „Iat-o pe masă. Mereu am citit-o, şi mereu cu 
aceeaşi plăcere. Nu numai că prin ea mintea îți este 
absorbită, dar este şi controlată, şi având această carte 
drept călăuză, nu te poţi rătăci”. 

I. Kant: „Existenţa Bibliei, ca o carte pentru popor, este 
cel mai mare folos pe care 1-a experimentat neamul 
omenesc". 

Isaac Newton: „Eu consider Scripturile lui Dumnezeu ca 
fiind cea mai sublimă filozofie". 

Supunerea fața de Cuvântul lui Dumnezeu 

Poporul lui Dumnezeu trebuie să înțeleagă că numai 
Cuvântul lui Dumnezeu este acela care desparte sufletul 
ş1 duhul lor. Domnul Isus însuşi este Cuvântul cel viu ăl 
lui Dumnezeu; astfel că El însuşi face despărțirea. 
Suntem noi dispuşi să-I predăm viața şi îndeplinirea 
lucrării, lăsându-l să stea între sufletul şi duhul nostru? 
Suntem noi gata să avem viaţa Lui în aşa plinătate a 
duhului nostru, încât viaţa sufletului să fie imobilizată? 
Biblia este Cuvântul scris al lui Dumnezeu. Domnul 


Isus folosește învăţătura Bibliei ca să despartă sufletul şi 
duhul. Vreţi să urmaţi adevărul acesta? Suntem noi gata 
să facem ce ne învaţă Sf. Scriptură? Putem noi să ascul- 
tăm de Domnul, potrivit cu învăţătura Sf. Scripturi, fără 
să mai ţinem seama de părerile noastre? Considerăm noi 
autoritatea Bibliei ca suficientă, fără să mai căutăm 
ajutorul omenesc în ascultare? Trebuie să ascultăm de 
Domnul şi de tot ce ne învaţă El în Cuvântul Său, dacă 
vrem să intrăm pe o cărare cu adevărat spirituală. 
Aceasta este sabia care lucrează la despărţirea sufletului 
şi duhului nostru. 

Lucrarea lui Dumnezeu 

Domnul Isus a biruit lumea, dar nu numai lumea în ge- 
neral, ci El a biruit lumea ta, mica ta lume în care te 
mişti, cu toate greutăţile care sunt legate de 
temperamentul tău, de 

122 

sentimentele tale, de împrejurările în care te afli care te 
pot duce fie la uşurătate, fie la apăsare. Oricare ar fi 
problmele tale, El are, pentru tine, o scăpare, un 
adăpost, o acoperire. 

Cristos, Domnul nostru 

întruparea, viaţa, moartea, învierea şi înălţarea în slavă a 
Domnului Isus sunt temelia creştinismului. Duhul Sfânt 
este intim legat de această învăţătură. în primul rând, El 
ni-L descoperă pe Cristos pentru ca noi să-L sfințim pe 
El ca Domn al inimilor noastre. Lucrarea Duhului 
constă în a ne face absolut reală această temă centrală şi 
esenţială a Evangheliei, pentru, ca să trăim în 
consecinţă. Fie că privim înapoi la păcatele noastre, 


Cristos este Domnul: , El a şters zapisul care stătea 
impotriva noastră" (.Col. 2. 14). Dacă ne uităm la 
umblarea noastră de fiecare zi, El este Domnul inimilor 
noastre şi va avea stăpânire asupra fiinţei noastre până 
când planul lui Dumnezeu va fi împlinit în noi. Dacă 
privim la amurgul vieţii noastre, El este Domnul nostru 
dintotdeauna. El este Cel ce ocupă orizontul gândurilor 
noastre şi a Cărui venire o aşteptăm. 

Cristos în noi 

Dragă frate, bogățiile slavei Dumnezeului nostru din cer 
ti-au fost arătate în faptul că El vrea ca tu să-L ai pe 
Cristos, Fiul Lui, trăind în tine. O, dacă am ajunge 
odată, nu să cerem puţină binecuvântare, unînceput de 
binecuvântare, ei să avem întreaga noastră inimă 
deschisă pentru ca puterea Domnului Isus Cristos să 
locuiască în ea, s-o controleze şi s-o sfinţească. Cristos 
este puterea lui Dumnezeu, şi noi avem nevoie de 
Cristos în întregime, de Cristos în fiecare zi, descoperit 
din nou prin Duhul Sfânt; şi atunci puterea lui 
Dumnezeu va lucra în noi. Trebuie să ne alipim de 
Cristos, să ne unim cu El, pentru ca să avem o mai mare 
descoperire a realităţii locuirii Sale în mijlocul alor Săi. 
Atunci va veni binecuvântarea aceea: , Cine crede în 
Mine, din inima lui vor curge râuri de apă vie, cum zice 
Scriptura'""(loan738). Suntem pregătiți pentru a primi 
această putere? Poţi tu să spui, dacă te-ai duce înaintea 
Domnului: „Doamne, este ceva în mine care nu-i în 

concordanţă cu voia Ta, care n-a fost rânduit de Tire şi 
care nu-i în totul predat Ţie?" Dacă am fi dispuşi să 


aşteptăm, şi să aşteptăm cu răbdare, am rămâne uimiţi 
constatând cât de superficiali am fost altădată, pe când 
ne socoteam nişte oameni predaţi Domnului. 

întreaga noastră legătură cu Domnul Isus trebuie să fie 
un lucru nou, bazat pe dragostea Lui nemărginită care, 
în mod real, vrea să aibă părtăşie cu mine, în orice loc şi 
în orice clipă, şi să mă păzească de Cel Rău. Nu poți 
privi slava Lui cu faţa descoperită (2 Cor. 3.18) decât 
dacă Duhul însuşi îţi deschide ochii şi îţi face parte de 
minunăţule ei. Duhul Sfânt poate să-ţi descopere, 
trăsătură după trăsătură şi punct cu punct, chipul şi firea 
lui Cristos, şi are libertatea să te mustre şi să-ţi aducă la 
cunoştinţă lucrurile care nu se potrivesc cu gândul lui 
Cristos în ceea ce faci sau, dimpotrivă, nu faci: în 
gânduri şi în motivații, în ton şi în mişcări. îl iubiţi pe 
Cristos? Vreţi să fiţi ca El şi în El? Atunci moartea să vă 
fie cel mai de dorit lucru de pe pământ: moartea faţă de 
voi înşivă şi păr-tăşia cu Cristos. Vino şi aruncă la 
picioarele Lui această viaţă egoistă şi firea ta cea veche! 
Apoi încrede-te în El! Nu te chinui să înţelegi totul, ci 
vino cu credinţa vie că Cristos vrea să intre în inima ta 
cu puterea morţii şi a vieţii Sale, şi atunci Duhul Sfânt 
ți-L va aduce în inimă pe Cristos în întregime: pe Cris- 
tos cel răstignit, dar şi pe Cristos cel înviat şi proslăvit. 
Cristos, viaţa noastră 

1. Cristos este exemplu pentru noi. 

2. Cristos este jertfa noastră de ispăşire. 

3. Cristos este izbăvitorul nostru de păcat. 

4. Cristos în noi este tăria şi viaţa noastră. 

Viaţa lui Cristos pe pământ este deplina reprezentare a 


ceea ce vrea Dumnezeu de la mine, a ceea ce-mi cere El 
să fac. Găsim în viaţa Lui predare deplină. El n-a venit 
pe pământ cu alt scop decât să facă voia lui Dumnezeu. 
Eu nu pot face nimic de la mine însumi; deci viaţa lui 
Cristos trebuie să fie viaţa mea. 

Zadarnic ar fi venit să ne fie numai exemplu, căci noi nu 
puteam să-L urmăm, fiind vânduți robi păcatului; dar 

apropiaţi prin sângele lui Cristos, şi acum avem 
îndrăzneală să ne apropiem tot mai mult de El pe acelaşi 
temei. 

Te gândeşti că predarea ta nu-i deplină pentru că nu eşti 
vrednic, dar vrednicia nu ţine de adâncimea sau 
înălțimea predării tale. Vrednicia ta este inclusă în 
Cristos Isus. Să nu uităm că „altarul sfinţeşte darul". 
îndrăznesc eu, cu adevărat, să-L las pe Dumnezeu să fie 
pentru mine tot ce a făgăduit El să fie? De îndată ce ai 
luat hotărârea să te porți cu credincioşie faţă de Domnul 
Isus Cristos, ai devenit un martor împotriva ta însuţi. în 
a fi mereu însetat stă secretul lui a nu mai înseta 
niciodată. Eşti tu atât de identificat cu viaţa Domnului 
Isus, încât să nu fii decât un simplu copil al lui 
Dumnezeu, care îi aduce la cunoştinţă toate problemele 
ŞI recunoaşte că toate lucrurile vin din mâna Sa? 
Trăieşte Fiul cel Veşnic în tine aşa cum trăieşte El în 
casa Tatălui Său? Viaţa reprezentativă a Domnului Isus 
trebuie să devină propria ta viaţă; simplu; cum a lucrat 
şi a trăit El printre oameni, aşa trebuie să trăiască şi în 
tine. Se roagă Fiul lui Dumnezeu în mine, sau eu îi fac 
greutăţi? îşi îndeplineşte El în mine slujba, aşa cum Şi-a 


făcut-o când a fost în trup pe pământ? Trece Fiul lui 
Dumnezeu în mine prin suferinţe ca Să-Şi împlinească 
planurile Sale? 

Cristos, jertfa noastră 

în Sf. Scriptură observăm că Cristos nu este numai Preot 
şi Jertfă, „Mielul care a fost înjunghiat", ci este El însuşi 
Altar. Şi dacă cineva se teme şi se întreabă: „Poate oare 
Dumnezeu să mă primească în slăbiciunea în care mă 
găsesc?", să vină la El fără nici o frică. Aşază-te în 
Cristos, Altarul cel viu, Jertfa veşnică, Preotul Care te 
poate face să capeţi trecere înaintea lui Dumnezeu în 
orice clipă, şi să rămâi acolo! Rămâi în Cristos, într-o 
dulce meditaţie şi credinţă, şi, oricât ai fi de nevrednic şi 
de slab, aminteşte-ţi că „altarul sfinţeşte darul", precum 
ŞI că, fiind şi rămânând în Cristos, Dumnezeu nu Se uită 
la slăbiciunea mea, iar eu ajung plăcut în ochii Lui. 
Dragă frate, caută să păstrezi acest adevăr nu numai ca o 
învăţătură pentru mângâierea şi mântuirea celui neîntors 
la 

"Dumnezeu, asigurându-l de o deplină şi imediată 
iertare, dar păstrează-l şi ca o mărturie pentru un 
neîntrerupt acces la Dumnezeu. Dacă umblăm în 
lumină, sângele lui Cristos ne curăţă de orice păcat. în 
Cristos, uşa casei Tatălui îmi este deschisă în orice 
moment. 

Cristos, mântuirea. Prietenul şi speranţa noastră 
Dar eu îl am pe Cristos nu numai ca exemplu şi ca 
jertfă, ci şi ca Mântuitorul meu Care mă izbăveşte de 
sub puterea păcatului, ca Prieten, Căpetenie şi Călăuză 


în viaţa mea: „Iată că Eu sunt cu voi în toate zilele " a 
zis El. Ceea ce trebuie să realizăm noi este faptul că 
Domnul Isus Cristos este mai aproape de noi decât cel 
mai intim şi mai devotat prieten. Dacă ne-am întoarce 
privirile şi le-am fixa, în statornicie, cu umilință şi 
încredere, spre Faţa Domnului Isus, El ni Se va arăta în 
aşa fel încât inimile noastre se vor umple de sentimentul 
prezenţei Sale. El poate şi aşteaptă să facă acest lucru. 
„O, Doamne, când va veni timpul ca Fiul Tău să ne fie 
mai aproape decât un tată sau o mamă sau un copil? 
Grăbeşte, Te rugăm, ceasul acesta!" Cristos doreşte să 
trăiască în tine şi să umble cu tine; şi El poate să facă 
lucrul acesta. El vrea să-ţi -fie tovarăș, ca să nu fu 
niciodată singur. Nu există greutate sau primejdie în faţa 
căreia El să nu-Ş1 îndeplinească făgăduinţa făcută de 
Iehova în Vechiul Testement: „Eu voi fi cu tine”. 
Cristos în mine este adevărata mea viaţă şi adevărata 
mea putere. Dar aceasta, după cum spune apostolul 
Pavel, este marea evanghelie, taina tainelor ascunsă de 
veacuri, dar descoperită acum; taina poporului lui 
Dumnezeu pe care el o numeşte „bogăția slavei acestei 
taine": „Cristos în voi, nădejdea slavei "(Col. 1.27). Nu 
căuta fericirea, ci caută-L pe El însuşi! Pentru orice om 
nu este decât o singură fericire: dragostea lui 
Dumnezeu. 

Trupul lui Cristos (1 Cor. 11) 

Corintenii nu deosebeau Trupul lui Cristos, şi, în felul 
acesta, fiecare dintre ei era preocupat de propria sa per- 
soană: „Căci atunci când staţi la masă, fiecare se 
grăbeşte să-şi ia cina adusă de el, înaintea altuia.” (1 

Principiul Eului era îngăduit acolo să dea nişte roade 
atât de vizibile şi de urâcioase, încât erau lezate chiar şi 
sentimentele cele mai fireşti. Noi ne adunăm în unitatea 
singurului Trup al lui Cristos, adus la viaţă, însuflețit, 
învăţat şi stăpânit de un singur Duh. Şi, desigur, gândul 
nostru, adunându-ne astfel, n-ar trebui să fie nici 
mâncarea pe care am adus-o, nici partea pe care o vom 
avea în adunare, ci bunătatea şi harul demn de admirat 
ale Celui Care ne-a încredinţat în paza Duhului Sfânt, 
Care nu va întârzia, dacă aşteptăm totul cu smerenie de 
la El, să arate fiecăruia locul şi lucrarea care 1 se cuvin, 
fără a trebui să ne facem griji în această privinţă. Chiar 
dorinţa după sfinţenie şi după pregătirea pentru răpire 
este un lucru trist, dacă nu urmăreşte zidirea întregului 
Trup. în orice dorinţă după curățire şi după sfințire, te 
învârteşti pe loc, dacă te mărgineşti la a căuta 
mulțumirea şi înaintarea ta personală! încă n-ai înţeles şi 
n-ai văzut că noi suntem chemaţi, îndreptățiți, sfințiți şi 
proslăviţi, nu pentru meritele noastre, ci pentru că 
Domnul Isus aşteaptă să I se pregătească Mireasa. 
Desăvârşiţi în Cristos 

Voi sunteţi desăvârşiţi în Cristos! Această desăvârşire 
este partea copilului lui Dumnezeu, chiar a celui mai 
slab, a celui mai puţin cunoscător. Toţi copiii lui 
Dumnezeu au totul deplin, adică sunt desăvârşiţi, în 
Cristos. Apostolul Pavel nu zice: „veţi fi", nici: „poate 
că sunteţi”, „nădăjduiți să fiți” sau, „rugaţi-vă să fiţi”, ci 
prin Duhul Sfânt, el spune hotărât: ,„ Voi sunteți 
desăvârşiţi în Cristos”. Aici este adevăratul punct de 


plecare pentru creştin şi înseamnă să răstorni totul dacă 
îţi faci un scop din ceea ce Dumnezeu a făcut doar un 
punct de plecare. Dar va spune cineva: „N-avem noi 
păcate, lipsuri, slăbiciuni?" Negreşit că le avem. Avem 
păcate în noi, dar nu asupra noastră. înaintea lui 
Dumnezeu, noi nu suntem în noi înşine, ci „în Cristos". 
în El suntem desăvârşiţi. 

Cristos, Marele nostru Preot 

Scopul Domnului Isus este să-i facă pe oameni aşa cum 
este EI, iar semnul distinctiv al Fiului lui Dumnezeu este 
golirea de sine. Dacă eşti întristat şi amărât, motivul 
trebuie 

căutat numai în faptul că ai oprit pentru tine 
binecuvântările pe care ţi le-a dat Dumnezeu. Dacă le-ai 
fi revărsat înaintea Domnului, ai fi fost cel mai fericit 
om din lume. Dacă opreşti mereu pentru tine 
binecuvântările lui Dumnezeu, atunci orizontul altor 
oameni nu se lărgeşte prin tine, pentru că n-ai învăţat să 
torni ceva înaintea Domnului ca David în 2 Samuel 
23.16. 

Cât va mai trece oare până când Domnul ne va izbăvi de 
obiceiul nesănătos de a ne gândi numai la noi înşine? 

Zi şi noapte, Marele nostru Preot Se prezintă pentru noi 
înaintea lui Dumnezeu. El, Care cunoaşte slăbiciunea 
noastră şi înţelege ce simţim noi - căci a trecut prin toate 
etapele vieţii omeneşti - El este în stare să ne facă 
biruitori în ispită, să ne mângâie, să ne sprijine în 
slăbiciune. 

Râuri de apă vie 


Bucuria Domnului Isus consta în deplina Sa predare în 
mâinile Tatălui. Caută să ai o bună relație cu 
Dumnezeu; gă-seşte-ţi bucuria în legătura aceasta, şi 
atunci râuri de apă vie vor curge din inima ta. Să fii o 
fântână pentru Dommri Isus Cristos, prin care El să-Şi 
poată revărsa apa Lui cea vie. încetează să mai fii 
conştient de tine însuţi; aruncă de la tine .deşertăciunea 
ŞI trăieşte viaţa care este ascunsă cu Cristos în 
Dumnezeu. Viaţa aflată într-o bună legătură cu 
Dumnezeu este tot aşa de naturală ca respiraţia, oriunde 
te-ai găsi. Cele mai mari binecuvântări ți-au venit prin 
acei oameni care au fost complet inconştienți de 
influenţa lor. 

Gândul Domnului Isus Cristos 

1. Gând de amabilitate şi de iubire. 

2. Gând de umilinţă. 

3. Gând de predare deplină. 

4. Gând de blândeţe. 

Să examinăm şi să studiem gândul lui Cristos! Să-l păs- 
trăm necurmat înaintea ochilor ca să putem privi mereu 
la Domnul Isus. Cea mai mare dorinţă a inimii noastre? 
Să fim 

asemenea Lui. Credinţa aşteaptă de la Dumnezeu nu 
numai darul, ci şi puterea de a-l primi. Credinţa are 
nevoie nu numai de Fiul, ci şi de Duhul Sfânt Care ne 
ajută să o primim şi să o păstrăm. 

Templul Domnului Isus Cristos 

Dar Duhul lui Dumnezeu face mai mult decât să dea 
viață unui păcătos mort. El devine, după aceea, puterea 


acestei vieţi. Când un om crede „Evanghelia mântuirii 
sale", Duhul Sfânt, ca o persoană distinctă, intră în el şi 
îşi face locuinţa în inima lui (Ef. 1.13). El este pecetluit 
pentru ziua răscumpărării, adică ziua mântuirii trupului 
(Ef. 4.30). Vedeţi şi Romani 8.9, 14, 16 precum şi 
cuvintele Domnului în loan 14.17. Potrivit celor scrise 
la 1 Corinteni 6.19 trupul celui credincios devine astfel 
templul Duhului Sfânt Care este în el. El nu mai este al 
lui, ci a fost cumpărat cu un preţ. Pe zidurile unei case 
care părea să fie un hotel, era următorul anunţ: „Această 
casă va fi deschisă din nou la data de..., sub o conducere 
cu totul nouă". Am înţeles că ea îşi schimbase stăpânul 
ŞI avea acum un proprietar nou. Aşa se întâmplă şi cu 
cel credincios. El este aceeaşi persoană, cu aceleaşi 
însuşiri pe care le avea înainte, poate că are aceleaşi 
ocupaţii, aceeaşi poziție în societate, dar a devenit 
proprietatea altuia. El aparţine lui Cristos, şi în felul 
acesta este aşezat sub o conducere cu totul nouă, căci 
Duhul Sfânt rămâne în trupul .creştinului, făcând din el 
locuinţa Sa, conducând casa, din acest moment, după 
principii cereşti. 

Viaţa în Cristos 

Cristos a îndeplinit pentru noi pe pământ, în slăbiciune, 
lucrarea Sa de răscumpărare. Dar acum, în puterea 
învierii şi a înălțării, El o împlineşte în noi de la 
înălțimea cerului (Murray). Crucea proclamă iertarera 
păcatelor. Tronul ceresc, grație Regelui şi Marelui 
nostru Preot, ne face să intrăm în odihna lui Dumnezeu, 
în viaţa de biruinţă (Murray). Orice act pe care Cristos îl 
îndeplineşte în noi, El îl săvârşeşte în puterea unei vieţi 


nepieritoare. Nu mai este vorba despre o lege care 
constrânge dinafară, ci de o viaţă care lucrează 
dinăuntru, astfel că, a-L iubi pe Dumnezeu şi a asculta 
de El, de aici 

înainte face parte din însăşi firea noastră. Preoția lui 
Cristos lucrând în profunzimile fiinţei noastre spirituale 
ne ridică, nu cu gândul sau cu imaginaţia, ci în duh şi în 
adorare, până la comuniunea vie cu Dumnezeu. Şi 
această viaţă pe care ne-o insuflă, fiind propria Sa viaţă, 
este neapărat sănătoasă şi viguroasă, o viaţă care nu-i 
destinată să cunoască nici măcar pentru o singură clipă 
vreo cât de neînsemnată vestejire sau întrerupere. Este 
viaţa veşnică, menţinută în noi de Marele nostru Preot. 
Melhisedec şi şarpele de aramă - tipuri ale lui 
Cristos 

Mulţi nici n-au auzit despre viaţa cea nouă în Cristos. 
Alți au auzit, dar nu consimt să părăsească totul de 
dragul ei. Alţii ar fi dispuşi să părăsească totul, dar nu 
îndrăznesc, nu vor să creadă că Cristos e Melhisedec al 
lor, Preot în veac, făcând totul în puterea vieţii veşnice. 
Nu suntem mântuţi prin faptul că nu mai avem nici un 
fel de datorie, nici prin posibilitatea de a mai contracta 
datorii, ci prin faptul că avem un credit nelimitat cu care 
putem acoperi orice datorie veche, actuală sau viitoare. 
De exemplu, în cazul şarpelui de aramă: Dumnezeu nu 
nimiceşte şerpii veninoşi, ci poruncește lui Moise să 
facă un şarpe de aramă. Evreii s-au rugat să depărteze 
şerpii veninoşi, dar Dumnezeu le răspunde altfel. Mai 


puteau ei acum să aibă frică de şerpii veninoşi? 

Sângele Domnului Isus 

1. Ne spală de păcate. 

2. Ne linişteşte conştiinţa. 

3. Astupă gura Vrăjmaşului care ne învinuieşte. Sângele 
lui Cristos lucrează în aceste trei direcții: asupra lui 
Dumnezeu, asupra omlui, asupra lui Satan. 

Duhul Sfânt, arvuna moştenirii noastre 
Binecuvântarea dată de Dumnezeu prin Duhul Sfânt are 
emai multe feţe. Duhul lui Dumnezeu, Care, atunci când 
am crezut în Domnul Isus, ne-a dat mărturia că suntem 

lui Dumnezeu, este acelaşi Duh Care „unge" şi 
pecetluieşte, fiind „arvuna" moştenirii noastre. Cât trăim 
în trupul acesta, Dumnezeu trebuie să ne înfățişeze, 
bucată cu bucată, măreţia şi bogăţiile cuprinse în darul 
Duhului Sfânt. Răscumpărarea sufletului nostru este un 
fapt împlinit (Col. 1.14), dar Sf. Scriptură mai vorbeşte 
şi despre o altă răscumpărare pe care o aşteptăm; este 
vorba despre răscumpărarea trupului nostru (Rom. 
8.23.). Căpetenia mântuirii noastre duce pe mulți fu la 
slavă (Evr. 2.10). Prin pecetluirea cu Duhul Sfânt, 
Dumnezeu îşi arată dreptul de proprietate: „Tu eşti al 
meu". Prin arvuna Duhului Sfânt, „avem siguranţa 
moştenirii" şi putem spune: „Moştenirea este a noastră”. 
Până la intrarea în stăpânirea ei, credincioşia Lui ne 
poartă de grijă să nu obosim sau să lâncezim, iar puterea 
Lui ne ţine şi ne fereşte de vicleniile şi asalturile 
puterilor întunericului. 

Templul Duhului Sfânt 


Când Domnul Isus umbla pe pământ, trupul Lui era 
templul Duhului Sfânt; „,Stricați templul acesta”, zicea 
El. (Ioan 2.19). Acum trupul nostru este învrednicit a fi 
templul Duhului Sfânt. Deci trupul nostru aparţine 
Domnului şi este pentru El nu pentru noi, nu pentru voia 
noastră. Dacă am reflecta asupra acestui fapt, n-am mai 
avea de-a face Cu poftele firii: încăpățânare, egoism, 
mândrie (Gal. 5.19-21). în momentul în care ne-am 
predat în braţele Mântuitorului, am primit Duhul Sfânt, 
dar nu ne-am dat seama atunci de măreţia acestui har. 
Știm numai că am fost mântuiţi şi am devenit fericiţi 
când, pentru prima dată, Duhul Lui împreună cu duhul 
nostru dădeau mărturie că suntem copii ai lui 
Dumnezeu. „ Voi ați primit ungerea"(l loan 2.20). Din 
cuvintele acestea vedem că Duhul Sfânt este singurul 
nostru învăţător. Nu avem nevoie de altul, fundcă 
nimeni nu cunoaşte lucrurile lui Dumnezeu, afară de 
Duhul lui Dumnezeu. învățătorii daţi de Dumnezeu 
Bisericii nu îşi atribuie ei înşişi această calitate, nu-i 
alege Adunarea, nici nu-i numeşte cineva, ci sunt po- 
sesorii darurilor acordate de Dumnezeu pentru zidirea 
Tru-.pului lui Cristos. 

Darul Duhului Sfânt 

Darul Duhului Sfânt este răspunsul lui Dumnezeu la 
credinţă, nu la rugăciune. Pocăinţa şi credinţa sunt 
foarte strâns legate între ele. Credinţa are două feţe: 
condamnarea de sine şi primirea mântuirii. O astfel de 
credinţă trebuie să aibă cei ce vor primi Duhul Sfânt. 
Lucrarea lui Dumnezeu de pretutindeni este lucrarea 


Duhului Sfânt; de aceea Dumnezeu să pună în inima 
noastră teama de a ne atinge de „chivotul legământului” 
şi dorinţa de a ne lăsa mereu călăuziţi de Duhul Sfânt. 
Dumnezeu vrea să cerem Duhul Sfânt, Duhul puterii 
pentru viaţa de fiecare zi, pentru ca Eul să fie biruit, 
păcatul să fie înlăturat şi să fie întipărit în noi chipul 
Domnului Isus. Este o deosebire între puterea Duhului 
ca dar şi puterea Duhului ca har al unei vieți sfinte. 
Creştinul poate uneori să aibă o mare „putere" a 
Duhului, dar dacă nu are şi o măsură mare din Duhul 
harului şi al sfinţeniei, se vor descoperi neîntârziat 
.lipsuri în lucrarea sa. Cel pus deoparte pentru Duhul 
Sfânt este un om care, în adâncul inimii, spune: „Iată, 
vreau ca Duhul Sfânt să aibă deplină autoritate asupra 
mea, precum şi asupra casei mele, asupra 
temperamentului meu, asupra oricărui cuvânt care îmi 
iese din gură, asupra oricărui gând al inimii, asupra 
oricărui sentiment faţă de semenii mei. Duhul Sfânt să 
mă ia pe deplin în stăpânire." 

Prezenţa personală a Duhului Sfânt 

Dacă există un adevăr neglijat peste măsură de mult este 
acela al prezenţei personale a Duhului Sfânt. lată în ce 
constă creştinismul: Cristos însuşi - ca obiect al 
credinţei - şi Duhul Sfânt - Persoana Care stabileşte 
slava lui Cristos în Biserică şi în fiecare creştin. îndată 
ce ai luat hotărârea să te porți cu credincioşie faţă de 
Cristos, eşti un martor împotriva ta însuţi. 

Se roagă Fiul lui Dumnezeu în mine, ori îi fac greutăţi? 
îşi îndeplineşte El în mine slujba aşa cum Şi-a făcut-o 
când a fost pe pământ? Trece Fiul lui Dumnezeu în 


mine prin suferinţă ca să-Și împlinească planurile Sale? 
Cu cât ştim mai multe despre viaţa celor mai de seamă 
dintre sfinţi, cu atât mai bine 

vom cunoaşte în ce constă planul lui Dumnezeu: ,,...în 
trupul meu, împlinesc ce lipseşte suferințelor lui 
Cristos" (Col. 1.24). întotdeauna mai este ceva de făcut 
în sensul acestei împliniri. 

Condiţii pentru a fi umplut cu Duhul Sfânt 

1. Să laşi totul pentru a-L urma pe Domnul Isus. 

2. Să te ataşezi mult de Fl. 

3. Să ajungi la disperare din pricina ta însuți. 

4. Să primeşti făgăduinţa umplerii cu Duhul Sfânt prin 
credinţă. 

5. S-o aştepţi în rugăciune. 

Domnul Isus a biruit lumea, şi nu numai lumea în ge- 
neral, ci El a biruit lumea ta, mica ta lume îri care te 
mişti, cu toate dificultăţile care ţin de temperamentul 
tău, de sentimentele tale, care pot conduce fie la 
uşurătate, fie la descurajare. Dacă azi ne predăm lui 
Cristos, supunându-ne chemării de a umbla cu El, 
contăm nu pe noi înşine, ci pe credincioşia Lui de păstor 
şi pe faptul că El ne cunoaşte pe nume şi a biruit tot ce 
ar fi putut să ne învingă pe noi vreodată. 

Acelaşi Duh veşnic, prin Care Cristos S-a adus ca jertfă, 
are putere şi astăzi să ne treacă biruitori prin tot ce ar fi 
putut să ne vatăme vreodată sau să întrerupă umblarea 
noastră cu Dumnezeu. în cele din urmă, totul depinde 
tocmai de măsura în care îi permitem Domnului Isus să 
ne deschidă ochii pentru a înţelege slava la care suntem 


chemaţi. Lucrarea aceasta nu se face dintr-o dată, ci 
treptat. 

Când omul ajunge în fața marii întrebări cu privire la 
umblarea lui cu Dumnezeu, poate că i se ridică în minte 
gânduri ca acestea: „Voi putea eu să ies vreodată din 
împrejurările grele în care mă găsesc? Voi putea eu să-L 
urmez pretutindeni pe Domnul şi Mântuitorul meu?" 
Oricât de mare va fi fost stricăciunea din vremea lui 
Noe, nu se poate compara cu ticăloşia care domneşte 
acum în lume. Există deci în firea noastră slabă, în 
mediul înconjurător şi în tot ceea ce ţine de viaţa 
noastră, sute de probleme care ne strigă: „Tu nu vei 
putea să umbli cu Dumnezeu; nu vei putea să te des- 
curci." Şi, în fond, aşa este. Nu ne putem descurca 
singuri. Dar dacă nu ne mai bazăm pe un braţ de carne şi 
dacă ne-am 

recunoscut neputinţa de a rezista împrejurărilor grele, 
ştim, pe de altă parte, că toţi cei care se hotărăsc să 
întoarcă spatele lumii şi deşertăciunii e1 şi să-L urmeze 
pe Domnul Isus pot să conteze pe El pas cu pas. 
Despărțirea sufletului de duh 

După ce am văzut cum lucrează Marele Preot, dacă pri- 
mim Crucea, vom vedea imediat partea practică, şi 
anume cum putem ajunge la despărțirea sufletului de 
duh, în Domnul Isus: 

1. Să recunoaştem necesitatea acestei separări. 

2. S-o cerem în rugăciune. 

3. Să ne predăm în mod special pe altarul Crucii (trebuie 
să fim dispuşi a accepta orice consecinţă a operaţiei şi a 


ne face asemenea morţii Domnului). 

4. Să ne bazăm pe Romani 6.11, adoptând zi de zi 
această atitudine. Să ne amintim că separaţia aceasta 
este clădită pe faptul că noi am murit faţă de păcat. 
Totodată trebuie să ne bizuim pe Romani 6.12 şi să nu-i 
mai permitem păcatului să 

*-domnească în trupul nostru muritor. Atitudinea aceasta 
nu-i va da vieţii fireşti nici o ocazie de a păcătui prin 
trup. 

5. Rugăciunea şi studierea Bibliei. Dacă nu facem ce 
spune Dumnezeu, viaţa sufletului nu va putea continua. 
Ne curăţim sufletele prin ascultarea de adevăr (1 Pet. 
1:22): 

6. Să ne luăm crucea în fiecare zi. Pentru că Domnul do- 
reşte să ne despartă sufletul de duh, aranjează crucea aşa 
încât s-o putem purta în treburile noastre de fiecare zi, 
să ne tăgăduim pe noi înşine în fiecare moment, să nu ne 
facem provizii în firea pământească, nici măcar pentru o 
clipă, şi să putem arăta mereu prin Duhul Sfânt care este 
activitatea sufletului nostru. Aceasta este viaţa 
spirituală. Printr-o ascultare fidelă, vom fi călăuziţi să 
realizăm separarea sufletului de duh aşa încât să facem 
experienţa unei umblări cu adevărat duhovniceşti. 

7. A trăi prin duh. Aceasta nu este numai o condiţie 
pentru păstrarea noastră, ci şi pentru o distinctă separare 
între duh şi suflet. Trebuie să căutăm a umbla prin duhul 
nostru în toate privinţele, deosebind ce este din duh de 
ce 

este din suflet; deci să urmăm pe cel dintâi, 


respingându-l pe celălalt. Să învăţăm a recunoaşte 
lucrarea Duhului şi a o urma. Acestea sunt condiţiile 
care se cer din partea noastră. Duhul Sfânt are nevoie de 
cooperarea noastră. Domnul nu va putea să-ȘI facă 
lucrarea Lui, dacă noi nu ne-o facem pe a noastră. Dar 
dacă noi ne achităm de responsabilitatea noastră, Marele 
nostru Preot ne va separa sufletul de duh, cu sabia 
ascuțită a Duhului Său, în puterea crucii Sale. 

Tot ce aparţine emoţiei, senzaţii, minţii şi energiei 
naturale, trebuie să fie separat rând pe rând, de duh, 
astfel ca să nu rămână nici urmă de fuziune. Aşezarea pe 
altar trebuie s-o facem noi, dar despărțirea sufletului de 
duh cu sabia bine ascuţită o face Marele nostru Preot. 
Dacă ne predăm cu adevărat pe noi înşine Crucii, 
Marele nostru Preot nu va neglija să-Şi execute slujba 
Lui de separare a sufletului şi duhului. Să nu ne 
îngrijorăm noi de ceea ce are El de făcut! Dacă va vedea 
că noi ne-am făcut partea noastră, El va separa sufletul 
de duh în cel mai scurt timp. Cei care au sesizat 
pericolul amestecului acestor două elemente nu pot 
decât să caute eliberarea. Dar deşi rezultatul este 
eliberarea, totuşi aceasta nu se realizează fără dificultăți. 
Credincioşii trebuie să persevereze în rugăciune pentru a 
putea vedea bine cât de jalnică este starea lor şi a 
înţelege locuirea, lucrarea şi revendicările Duhului 
Sfânt. Ei trebuie să pătrundă taina şi realitatea locuirii 
Duhului Sfânt în ei. Trebuie să onoreze această Prezenţă 
sfântă, să aibă grijă să nu-L întristeze, să ştie că ceea ce- 
L întristează pe El cel mai mult şi îl păgubeşte pe 
credinciosul însuşi, în cel mai înalt grad, este să umble 


după propria sa voinţă. 

Domnul Isus şi Duhul Sfânt în Adunare 

Duhul Sfânt poate să fie întristat, acolo unde Domnul 
Isus nu poate să fie. Desigur oamenii pot să nu-şi dea 
seama de prezenţa Lui, să nu gândească la influenţa Lui 
şi astfel să-L întristeze, dar El nu-i lasă, nu pleacă de la 
ei. „El rămâne în voi şi va fi în voi." Dar Domnul Isus 
nu poate fi găsit într-o adunare sectară. în Matei 18.20, 
nu se vorbeşte despre omniprezenţa Lui, căci în sensul 
acesta El este peste tot, fără deosebire. Dar dacă este 
vorba de strângeri laolaltă religioase, Domnul n-a 
făgăduit că Se va afla în toate, ci numai şi numai 

acolo unde Numele Său este centrul şi baza strângerii 
laolaltă. m „Acolo unde sunt doi sau trei adunați pentru 
Numele Meu, sunt şi Eu în mijlocul lor”. Şi dacă este El 
acolo, El este Cel ce are autoritatea, iar Duhul Sfânt, 
cârmuirea. Ce privilegiu imens să fii adunat pentru 
Numele slăvit al Celui ce a murit şi a înviat şi a fost 
înălţat la dreapta lui Dumnezeu, a Celui ce ne-a trimis 
Mângâietorul, a Celui ce va reveni la noi. Da, Numele 
acesta slăvit este temelia strângerii laolaltă despre care 
El spune: „Eu voi fi în mijlocul lor”. Domnul nostru, 
trupeşte absent, Se află duhovniceşte prezent în mod 
real (şi numai prin Duhul Sfânt) în mijlocul celor pe 
care Numele Său 1-a unit. El Se află de faţă, şi nu în altă 
parte, când este vorba de strângeri laolaltă, şi ce 
siguranţă ne dă faptul că acolo El este Domn! 

Darurile de slujire în Biserică 

1. Cine este calificat să înveţe pe alţii. 


Nimeni nu poate să înveţe pe alţii în adunarea sfinţilor, 
dacă n-a primit de la Dumnezeu un dar deosebit în acest 
scop. Duhul Sfânt dă daruri cui voieşte El, şi darurile pe 
care le voieşte El. Şi cei sfinţi ar trebui să fie atât de 
profund uniţi împreună, încât darurile unui frate n-ar 
trebui niciodată să împiedice exercitarea darurilor reale 
ale altuia, şi uşa să fie des-.chisă atât darurilor mici cât 
şi darurilor mari. Nici în Biserica naţională, nici la cei 
ce sunt despărțiți de ea, nu este pus în practică 1 
Corinteni 14. Şi spun cu tărie că nici un dar al lui 
Dumnezeu nu are de aşteptat aprobarea Bisericii pentru 
ca să fie pus în lucru. Dacă darul este de la Dumnezeu, 
El îl va face să fie văzut, pentru ca sfinţii să-i 
recunoască valoarea. Dacă printr-o slujire regulată 
înţelegeţi o slujire constantă (adică, în fiecare adunare, 
cei ce au primit daruri de la Dumnezeu pentru zidire 
sunt în număr limitat şi cunoscuţi de ceilalți) sunt de 
acord cu dumneavoastră. Dar dacă printr-o slujire 
regulată înţelegeţi o slujire exclusivistă, nu pot sa fiu de 
acord. 

2. Exclusivismul. 

Printr-o slujire exclusivistă înţeleg recunoaşterea preten- 
tiei anumitor persoane de a ocupa în exclusivitate locul 
de învăţători, astfel încât manifestarea unor daruri reale 
pe care le-ar avea alţii ar fi privite ca ceva cu totul 
neobişnuit, ieşit din comun. Aşa se întâmplă în 
Bisericile oficiale, şi chiar în cea 136 

mai mare parte a grupărilor mărunte, unde o lucrare 
făcută de doi sau trei credincioşi dotați de Duhul Sfânt 
ar părea ceva -cu totul inadmisibil. în Faptele 


Apostolilor 13.1, vedem că în Antiohia erau îndeosebi 
cinci persoane recunoscute de Duhul Sfânt ca fiind în 
stare să înveţe: Barnaba, Simeon, Luciu, Manaen şi Sila. 
Fără îndoială că, în toate strângerile lor laolaltă, pe 
aceştia cinci se aşteptau fraţii să-i audă vorbind. Se 
observa, deci, acolo o slujbă constantă, dar nu una 
exclusivistă, căci atunci când luda şi Sila au venit între 
ei (F.A. 15.32), aceştia au putut, fără nici o greutate, să- 
şi ia locul printre ceilalți, şi atunci învățătorii 
recunoscuţi au devenit mai numeroşi. 

3. Alte slujbe. 

Dar ce legătură are darul Duhului cu indicarea unei cân- 
tări, cu o rugăciune sau cu citirea unui loc din Sf. 
Scriptură? Şi acestea, ca de fapt toate celelalte lucruri, 
trebuie să rămână sub călăuzirea Duhului Sfânt. Vai de 
omul acela care, numai pentru că aşa vrea el, indică o 
cântare, sau face o rugăciune, sau citeşte ceva din Sf. 
Scriptură, într-o adunare, fără să fie călăuzit de Duhul 
Sfânt! Procedând astfel în adunarea sfinţilor, el depune 
mărturia că este călăuzit de Duhul Sfânt, mărturie care 
când nu este adevărată, constituie expresia uneia din 
cele mai mari îngâmfări. Mare lucru este să ştii să apre- 
clezi viața nouă care se află deja în tine. Ea ne poate 
face oameni cu totul noi, căci ea operează şi în lucrurile 
mari şi în cele mici. 

Duhul Sfânt - Puterea vieţii noi 

Duhul Sfânt, puterea lui Dumnezeu, locuieşte în mine. 
Eu pot conta pe El, pentru a mă conduce cum va găsi El 
cu cale. Cât de solemn este acest lucru şi, în acelaşi 
timp, cât de preţios! (G.C. Cele două firi). Acesta este 


secretul destoiniciei celui credincios pentru orice lucrare 
după voia lui Dumnezeu. De la Duhul Sfânt are el 
puterea de a se împotrivi firii pământeşti, pentru a face 
să moară faptele trupului (Rom. 8.13). Ni se spune, în 
Galateni 5.17, că firea pământească pofteşte împotriva 
Duhului, şi Duhul împotriva firii pământeşti, pentru ca 
noi să nu practicăm toate lucrurile pe care amdori 

să le facem. Datoria noastră este să nu-L întristăm pe 
Cel ce a venit să ne călăuzească, pe Duhul lui 
Dumnezeu cu Care am fost pecetluiți pentru ziua 
răscumpărării (Ef. 4.30). Sf. Scriptură declară: „Oricine 
este născut din Dumnezeu nu păcătuieşte"(l loan3. 9). 
Observaţi, mai întâi, că nu-i vorba despre un lucru extra- 
ordinar la care nu ajung decât unele persoane care, 
potrivit unei expresii uzuale: „au credinţă pentru 
aceasta". Oricine este născut din Dumnezeu! Expresia 
aceasta îi cuprinde pe toţi cei născuţi din nou, însă poate 
că veţi mai spune: „Da, dar aceasta contrazice categoric 
tot ce experimentez eu însumi sau ce văd alții în mine." 
Nu de timp ducem lipsă ca să ne agonisim hrana sufle- 
tească, ci de o voinţă hotărâtă. Este foarte important 
pentru noi să-l cerem lui Dumnezeu să ne cerceteze şi să 
ne arate dacă nu cumva viaţa noastră e trăită mai mult în 
puterea cărnii decât în puterea'Duhului lui Dumnezeu. 
Duhul Sfânt - Izvorul vieţii noi 

De ce atâta lucrare şi rezultate aşa de puţine? Răspunsul 
este: „Lipseşte puterea Duhului Sfânt". Biserica nu 
ascultă de Dumnezeu. Auziţi? Biserica răscumpărată cu 
sângele lui Cris-tos, botezată cu Duhul Sfânt refuză să 


asculte de Dumnezeu! Mi se va spune: „Noi suntem 
slabi, neputincioşi, încercăm să ascultăm şi ne rugăm 
pentru aceasta, 'dar adesea cădem." Cădeţi pentru că nu 
acceptaţi voia lui Dumnezeu. Numai puterea lui 
Dumnezeu poate să lucreze voia Lui în voi. Voi nu 
puteţi face voia lui Dumnezeu, dar Duhul Sfânt poate. 
Când credincioşii vor înţelege lucrul acesta şi vor înceta 
cu sforțările omeneşti pentru a face voia lui Dumnezeu 
ŞI vor aştepta ca Duhul Sfânt să vină cu toată puterea Sa, 
atunci Biserica nu va fi numai ceea ce doreşte 
Dumnezeu să fie, dar şi ceea ce este EL în stare s-o facă 
să fie (Murray, Predare deplina). Să ne plecăm capetele 
ruşinaţi şi să mărturisim că avem o religie firească şi că 
ne bazăm pe propriile noastre eforturi, dovedim 
încredere în noi înşine, iar acestea au fost cauzele 
multelor noastre căderi (Murray, Predare deplină?), 

Puterea Duhului: dar şi har pentru slujba sfântă 
Sunt sigur că există lucrători care au cerut să vină peste 
ei Duhul Sfânt ca un Duh de putere pentru slujire, iar 
când au primit această măsură de putere şi au fost 
binecuvântaţi, au mulţumit lui Dumnezeu. Dar 
Dumnezeu doreşte mai mult din partea noastră şi ţinta 
Lui este mai înaltă. El doreşte să umblăm după Duhul 
Sfânt recunoscând în El Duhul de putere în inimă şi în 
viaţă, Care să ne ia în stăpânire cucerindu-ne, să înlăture 
păcatul şi să zidească binecuvântatul şi fericitul chip al 
lui Cristos în noi. Aceasta este deosebirea între puterea 
Duhului ca dar şi puterea Duhului ca har pentru o slujbă 
sfântă. Viaţa ta creştină trebuie să fie, în fiecare zi, o 


viaţă de imposibilității făcute posibile şi actuale, prin 
puterea nemărginită a lui Dumnezeu. Trebuie să 
învăţăm a spune: „Eu nu am nevoie numai de o fărâmă 
din puterea lui Dumnezeu, ci am nevoie de întreaga 
putere a lui Dumnezeu, ca să fiu păzit şi să pot 
trăi.creştineşte"”. Orice posibilitate pentru o viaţă 
creştină mai înaltă îşi are originea într-o înţelegere mai 
adâncă a puterii lui Cristos de a lucra în noi toată voia 
lui Dumnezeu. Cauza slăbiciunii vieţii tale creştine este 
aceea că vrei să lucrezi pe cont propriu, cerând lui 
Dumnezeu doar să te ajute. Trebuie să ajungi la 
slăbiciune absolută şi să-L laşi pe Dumnezeu să lucreze. 
ȘI El va lucra în mod strălucit. Noi cerşim câte puţină 
putere în loc să venim la Dumnezeu şi, înțelegând ce 
vrea El de la noi, să-l spunem: „Eu nu pot face nimic." 
Dumnezeu trebuie să facă totul şi vrea să facă totul. Aţi 
spus oare în închinare, în lucrare, în sfințire: „Eu nu pot 
face nimic de la mine însumi; partea mea este să ador 
atotputernicia lui Dumnezeu şi faptul că El vrea să 
lucreze prin mine în fiecare clipă?" 

Lumina Duhului Sfânt este dătătoare de vedere 

A fi născut din Duhul înseamnă mult mai mult decât 
ceea ce socotim noi de obicei; primim un nou fel de a 
vedea lucrurile şi, prin continua purtare de grija a lui 
Dumnezeu, rămânem în prospeţimea necondiționată a 
trăirii cu El. Instrucţia religioasă aduce lumină, dar nu 
poate să dea şi vedere. 

Presupunerea că lumina şi vederea sunt sinonime a adus 
o tragedie spirituală în viaţa a milioane de oameni. 


Fariseii au privit la Lumina lumii peste trei ani, dar nici 
o rază de lumină n-a atins fiinţele lor lăuntrice. Lumina 
nu e de ajuns. Lucrarea lăuntrică a Duhului Sfânt îi este 
de trebuinţă credinţei care mântuieşte. Evanghelia este 
lumină, dar numai Duhul Sfânt poate să dea vedere. Un 
lucru de rău augur este acela că învăţăturile lui Pavel pot 
fi învăţate cu desăvârşită credincioşie, fără să-i facă pe 
ascultători nici măcar cu o iotă mai buni. Pavel era unul 
dintre aceia care caută, găseşte, şi totuşi continuă să 
caute. Pentru ei, adevărul devine un voal care ascunde 
Faţa lui Dumnezeu; pentru Pavel era o uşă care dădea 
direct în prezenţa Lui. Nimic din ceea ce nu este clădit 
numai pe Dumnezeu nu poate să dureze. 

Revelația Duhului Sfânt 

Nu de timp ducem lipsă pentru a ne agonisi hrana spiri- 
tuală, ci de o voinţă hotărâtă. Ceasurile de extaz nu ţin 
mai mult de o clipă. Dacă nu avem o revelaţie a Duhului 
Sfânt cu privire la moartea noastră împreună cu Cristos, 
sforţarea noastră pentru a înţelege acest lucru nu va fi 
decât o faptă moartă. La întrebarea: „De ce nu există 
mai multă binecuvântare între noi?" nu-i decât un singur 
răspuns: „Nu L-am cinstit pe Duhul Sfânt cât ar fi 
trebuit". în Cristos noi suntem aduşi la desăvârşire. 
Când văd că plinătatea lui Dumnezeu locuieşte în 
Cristos şi că în El eu sunt adus la desăvârşire, înţeleg că 
nu mai am nevoie de nimic din ceea ce ar putea da firea 
pământească. N-avem nevoie de nimic în afară de El. 
Când ajungem la această convingere, trebuie să primim 
ceea ce a realizat Cristos prin moartea Lui prin tăierea 
lui împrejur: deplina înlăturare a cărnii. 


Iluminarea Duhului Sfânt 

Iluminarea lui Dumnezeu şi puterea Lui merg întotdea- 
una mână în mână. Dacă eu caut să înţeleg voia lui 
Dumnezeu, cu mintea mea mărginită şi întunecată, şi 
apoi s-o primesc în mine, atunci trebuie şi să mă 
străduiesc a o împlini 140 

cu puterea mea mărginită şi slabă. Dacă însă 
nădăjduiesc că Dumnezeu, prin Duhul Sfânt, va face ca 
lumina Lui să strălucească în mine, aşa încât eu să ajung 
plin de cunoaşterea voii Lui, în orice fel de înţelepciune 
duhovnicească, atunci Acelaşi Duh îmi va da şi puterea 
s-o împlinesc. Deci să ne înţelegem bine: cea mai 
profundă cunoaştere a voii lui Dumnezeu cu mintea nu- 
mi dă şi puterea s-o aduc la îndeplinire. Dimpotrivă, 
orice descoperire a voii acesteia prin Duhul lui Dum- 
nezeu mă înzestrează cu putere cerească. De aceea îl voi 
cere Domnului cu toată seriozitatea: „Doamne, învață- 
mă să cunosc că sfinţirea mea este voia Ta!" Dacă 
Duhul Sfânt ne arată că suntem dincoace de perdea şi 
dacă primim cu umilinţă descoperirea Lui, Acelaşi Duh 
ne va face să simţim că nu putem să rămânem aici. 
Prezenţa Duhului Sfânt - un adevăr ignorat 

Un adevăr care a fost, în mod particular, abandonat, este 
acela al prezenţei personale a Duhului Sfânt. Alte 
adevăruri sunt păstrate, dar acesta este aproape complet 
pierdut din vedere. Existenţa şi divinitatea Persoanei 
Duhului Sfânt nu sunt puse la îndoială, dar misiunea Lui 
personală pe pământ şi prezenţa Lui actuală în viaţa 
creştinului şi în viața Bisericii sunt uitate. Unde este 
realizat sau mărturisit marele adevăr caracteristic 


creştinismului, adevăr care trebuie să răsune în afară şi 
să guverneze Biserica înăuntru? Deci, nu e un subiect de 
gândire solemnă şi de umilinţă, să vezi adevărul acesta, 
care constituie slava creştinismului, puterea Bisericii lui 
Dumnezeu şi privilegiul special în vederea realizării 
căruia trebuia ca Cristos să plece în cer, privilegiu rămas 
atât de necunoscut în diferitele sisteme ale creştinătăţii? 
Făgăduinţa Domnul Isus mai conţine şi o altă precizare: 
„Mângâietorul va rămâne cu voi în veci.” Dar numai 
acei oameni care-L primesc fac parte din Biserică. Alţii 
îi vor cunoaşte puterea, probabil într-un chip mai 
minunat şi mai puternic, în Mileniu, dar nu vor avea o 
relaţie la fel de intimă cu El. Acum, Duhul Sfânt trimis 
aici pe pământ de Cristos cel glorificat la dreapta lui 
Dumnezeu, aduce sufletele în legătură vitală cu Domnul 
Isus. Cel Ceresc ne face şi pe noi cereşti, prin Duhul 
Sfânt, Care asigură legă- 

tura dumnezeiască între El, Cel de sus, şi noi, cei de pe 
pământ. lată despre ce vorbeşte pasajul din Ioan 14, şi 
tocmai în raportarea la Duhul Sfânt se stabileşte 
contrastul între credincioşi şi lume. 

Ţinta mea este Dumnezeu, El însuşi, nu bucuria şi 
pacea, nu binecuvântarea, ci El însuşi. îmi măsor eu 
viaţa cu etalonul acesta, sau folosesc o altă unitate de 
măsură? Fie că este înzestrat în mod natural, fie că nu 
este, creştinul trebuie să cunoască atingerea aducătoare 
de moarte a crucii lui Cristos, asupra a tot ceea ce 
provine în el de la natură şi să cunoască totala lui 
dependenţă de Dumnezeu. Numai Duhul Sfânt poate să 


facă real în tine tot ce făcut Domnul Isus pentru tine. 
Cine are Duhul Sfânt 

Lumea nu-L poate primi. Domnul Isus insistă asupra 
unei posesiuni speciale a Duhului şi a prezenţei Sale 
personale, ceea ce este privilegiul .exclusiv al 
creştinului. Duhul rămâne cu noi şi în noi. Aceste două 
adevăruri au o importanţă capitală. Duhul nu rămâne 
numai cu sfinţii, ocupând doar o poziţie exterioară, ceea 
ce este adevărat într-o adunare de credincioşi, dar El 
locuieşte în ei. 

Frate şi soră, să reținem faptul acesta esenţial că Duhul 
Sfânt rămâne cu noi, că El nu ne vizitează doar 
ocazional, ci că El rămâne realmente cu noi, ca să putem 
privi necurmat la El. Dar, în afară de aceasta, va fi în 
noi, ceea ce implică prezenţa cea mai intimă care se 
poate concepe: Duhul Sfânt în şi nu numai cu cei cărora 
le-a fost trimis, şi aceasta „pentru veşnicie". 

Duhul Sfânt face un singur trup, unindu-l pe credincios 
cu Cristos, Care este Capul. Mai mult, avem aici 
comunitatea firii şi nu numai unitatea trupului, aşa cum 
se poate vedea în Epistolele lui Pavel. , Pentru că Eu 
trăiesc şi voi veţi trăi" (Ioan 14.19). Nimic nu poate fi 
mai intim. Apoi Domnul Isus ne arată în ce fel are loc 
lucrul acesta: , în ziua aceea, veți cunoaşte că Eu sunt în 
Tatăl şi voi în Mine şi Eu în voi” (loan 14.20). Ziua 
aceasta a venit, ceea ce ne face din nou să vedem că 
prezenţa actuală a Duhului Sfânt diferă de revăr- 

sarea Duhului în Mileniu. Versetul de la Ioan 14 se 
referă oare şi la sfinţii din timpul Mileniului? Domnul 


Isus face să corespundă acest dar minunat despre care 
vorbeşte cu prezenţa Sa în cer. Numai atunci se 
realizează unirea noastră cu El în cer, prin Duhul Sfânt 
trimis pe pământ. Când Domnul Isus va părăsi cerul şi 
îşi va lua în primire împărăţia, toate aceste elemente se 
vor schimba. Se va stabili o nouă stare de lucruri, în 
armonie cu noua poziţie pe care El o va avea atunci. 
Duhul Sfânt lucrează sau este dat, întotdeauna, în raport 
cu poziţia ocupată de Cristos. 

Absenţei personale a lui Cristos, îi corespunde prezenţa 
personală a Duhului Sfânt; şi cum prezenţa personală a 
lui Cristos va caracteriza veacul care va veni, lucrarea 
Duhului Sfânt va fi neapărat modificată. Numai privind 
la Cristos, ajunge credinţa să cunoască gândul actual al 
lui Dumnezeu, sfaturile şi căile Sale. De aceea când 
credinciosul realizează, într-un chip clar, prezenţa lui 
Cristos la dreapta lui Dumnezeu în cer, fiecare aspect al 
adevărului îşi găseşte locul cuvenit. Şi invers, când 
creştinii nu fac din acest adevăr cheia de bolta a relaţiei 
lor cu Dumnezeu şi a poziţiei lor faţă de lume, totul e 
pierdut; mă refer la ceea ce ne este specific nouă în 
calitate de creştini. Fără îndoială, există o credinţă în 
Cristos care aduce iertarea păcatelor şi, într-o oarecare 
măsură, pacea cu Dumnezeu. Dar noi ne ocupăm acum 
de slava lui Dumnezeu, de ceea ce corespunde 
afecțiunilor Sale, de ceea ce e bun şi sfânt, izvor de 
putere şi de binecuvântare pentru creştinul care se 
bucură de relaţia sa cu Dumnezeu. Cu siguranţă, nimic 
din toate acestea nu ne va fi cunoscut, dacă ochiul 
credinţei nu priveşte permanent asupra lui Cristos, 'a 


dreapta lui Dumnezeu. 

A avea privirile îndreptate spre Domnul Isus, Care Se 
află în cer, iată ce îi asigură Duhului Sfânt libertatea de 
a lucra în inimile noastre. Şi de aceea noi constatăm că 
cei care nu cred în prezenţa personală a Duhului Sfânt 
aici jos, n-au nici o înţelegere a poziţiei actuale a lui 
Cristos, aflat în cer în calitate de Cap al Biserici. Ei nu 
se îndoiesc că El Se află la dreapta lui Dumnezeu. îşi 
declară formal credinţa în Duhul Sfânt şi în comuniunea 
sfinților. Dar nu este vorba despre a repeta cuvin- 

tele unui statut sau ale unui crez, aşa cum şi le stabilesc 
deno-minaţiunile religioase, întemeiate pe principii 
omeneşti, în mod absolut independent de prezenţa şi de 
lucrarea Duhului Sfânt în Adunare. Se poate spune că 
starea actuală a creştinătăţii sub toate formele este 
caracterizată prin necredinţă faţă de principalul adevăr 
distinctiv al Bisericii, acela care priveşte pe Duhul 
Sfânt. Nu se pune în discuţie cum şi în ce loc au putut 
credincioşii să primească binecuvântare pentru sufletele 
lor. Duhul lui Dumnezeu îi binecuvântează pe cre- 
dincioşi chiar şi în sisteme religioase, şi adesea în ciuda 
sistemelor respective. în toate grupările creştine se 
găsesc suflete scumpe lui Cristos, în toate se întâlnesc 
nu numai mădulare vii dar şi adevăraţi slujitori ai 
Domnului; cel puţin, peste tot unde marile adevăruri 
privind Persoana şi lucrarea Iui Cristos sunt recunoscute 
într-o oarecare măsură. Problema este ca fiecare să se 
întrebe: „Oare mă aflu eu acolo unde Duhul Sfânt trimis 
din cer poate să lucreze liber, conform intenţiilor Dom- 


nului şi prescripţiilor Cuvântului Său? Adunarea din 
care fac parte este expresia prezenţei Duhului Sfânt?" 
Nu vorbesc de predici, nici de adunările pentru citirea în 
comun şi medi-tarea asupra Cuvântului lui Dumnezeu. 
Acestea îşi au locul lor. Dar eu fac aluzie la prilejurile 
când Biserica, adică mădularele Trupului lui Cristos, se 
adună în Numele Domnului Isus, fie pentru cult, care 
este marea ocazie centrală şi distinctivă, fie pentru zidire 
sufletească. în aceste ocazii, avem noi prezent în suflete 
adevărul acesta transcendent că în mijlocul nostru Se 
află Unul Care e competent pentru orice dificultate, 
Unul Care are grijă de slava lui Cristos? Da, Unul Care, 
din cauza dragostei pe care I-o poartă lui Cristos şi a 
valorii la care îi preţuieşte lucrarea, ne susține 
interesele, ne umple de tot felul de bucurii, ne ajută în 
necazuri, ne întăreşte pentru a rezista atacurilor 
Diavolului, ne face în stare, prin harul Său, să fim 
simpli, umili, sinceri şi fideli; în sfârşit, Unul Care Se 
ocupă de noi pe baza Cuvântului lui Dumnezeu, când 
manifestăm lipsuri cu privire la ceea ce I se cuvine 
Persoanei lui Cristos sau adevărului Cuvântului lui 
Dumnezeu. Menţionez că, dintre toate adevărurile 
dumnezeieşti privitoare la Trupul lui Cristos, nici unul 
nu este mai important şi mai necesar ca acesta. 144 
Dacă noi credem, cu adevărat, că există o Persoană 
dumnezeiască, trimisă din cer, şi că această Persoană 
este realmente prezentă cu noi pentru a conduce 
Adunarea, atunci comportamentul nostru, al 
credincioşilor, nu va fi unul cu totul diferit? Nu vorbesc 
despre lucrarea Duhului, căci El poate lucra şi într-o 


capelă metodistă, şi printr-un slujitor anglican sau 
printr-un pastor al Bisericii Reformate. Subliniez că, 
fără lucrarea Duhului Sfânt, nici un suflet nu poate fi 
convertit, nici nu poate primi vreun adevăr din Cuvântul 
lui Dumnezeu. Astfel, lucrarea Duhului este tot aşa de 
diferită ca harul Său suveran şi variat; sau, după 
comparația Domnului Isus, se aseamănă vântului care 
suflă încotro vrea. Dar aceasta nu are nici o legătură cu 
recunoaşterea prezenţei Duhului Sfânt şi a acțiunii Sale 
libere şi suverane în aceia pe care îi place Lui să-i 
folosească în sânul unei adunări creştine. Cunosc 
creştinii realitatea acestei prezenţe a Duhului? Sf. 
Scriptură vorbeşte despre ea, iar sfinţii sunt chemaţi să o 
recunoască, pentru ca să-şi găsească în El 
binecuvântarea. Dar, din nefericire, acest fapt poate fi pe 
deplin cunoscut, fără să fie şi .crezut. Din nefericire, nu 
toţi creştinii, luaţi ca indivizi separați, au o măsură 
deplină de credinţă. Nu toți au ajuns la o plinătate de 
siguranţă şi de simplitate a încrederii lor în prezenţa 
Duhului Sfânt, încredere cu atât mai de dorit, cu cât este 
vorba de unul dintre cele mai înalte şi, în acelaşi timp, 
cele mai simple, adevăruri biblice. într-adevăr, adesea, 
cele mai înalte adevăruri devin cele mai simple, de 
îndată ce au fost acceptate. Ce ar putea fi mai simplu, de 
exemplu, ca prezenţa lui Cristos la dreapta lui 
Dumnezeu în cer? Şi totuşi, nu este acesta tocmai 
centrul tainei, izvorul tuturor binecuvântărilor spirituale 
pe care ni le-a dat Dumnezeu în Fiul Său? Ei bine, eu nu 
cunosc nimic mai simplu şi mai profund totodată, ca 
prezența Duhului Sfânt pe pământ, în concordanţă cu 


şederea lui Cristos la dreapta lui Dumnezeu. 

Vreau să le spun copiilor lui Dumnezeu că, aşa cum au 
primit pe Cristos prin credinţă, să creadă cu adevărat şi 
în prezenţa Duhului Sfânt pe pământ. Trebuie să 
posedăm o cunoştinţă prealabilă şi o credinţă exersată 
cu privire la prezenţa Duhului Sfânt. Câtă vreme 
Adunarea este călăuzită de 

Duhul Sfânt; câtă vreme prezenţa Sa este recunoscută 
fără piedici fixate sau sancţionate; câtă vreme nu s-a 
recurs la planuri omeneşti, la reguli şi aranjamente care 
să deranjeze acţiunea Duhului Sfânt; câtă vreme 
lucrurile stau aşa, copiii lui Dumnezeu pot fi cu totul 
fericiți. Ne putem înşela, se înţelege; toți suntem expuşi 
greşelilor, dar, în cazul acesta, mângâierea noastră este 
că avem pe Cineva alături de noi, Care poate să îndrepte 
toate greşelile noastre şi Care, în marea Sa îndurare, a 
coborât din cer cu intenţia expresă de a Se ocupa de 
sfinţi. De aceea nu trebuie să disperăm niciodată, oricare 
ar fi dificultăţile noastre. Şi sufletele noastre nu trebuie 
să părăsească niciodată încrederea aceasta că Duhul 
Sfânt, prezent cu noi şi în noi, va şti să facă faţă tuturor 
piedicilor şi tuturor primejdiilor. E destul să avem 
încredere în El şi să chemăm Numele Domnului Isus. 
Duhul este aici, nu pentru a onora credinţa noastră, ci cu 
scopul mult mai slăvit şi mai măreț de a-L onora pe 
Cristos. Scena şi natura fericirii noastre sunt cereşti, 
preaiubitul nostru Mântuitor fund deja în cer şi 
binecuvântarea noastră găsindu-se în El. 


Ca manifestare a lui Dumnezeu, nu-i nimic mai bine- 
cuvântat decât să-L contemplăm pe Domnul Isus în 
Evanghelii, trăind ca Om aici pe pământ. Dar să nu 
pierdem din vedere nici poziţia specială care rezultă din 
unirea noastră cu El, acolo sus. Cristos Şi-a terminat 
lucrarea care a înlăturat păcatele noastre şi L-a slăvit pe 
Dumnezeu cu privire la tot ce putea să-L compromită în 
lumea aceasta. Acum S-a suit la cer, unde S-a descoperit 
sufletelor noastre şi unde şi noi suntem uniţi cu El. Şi 
dacă El a trebuit să urce la cer cu acest scop, cu acelaşi 
scop Duhul Sfânt a trebuit să coboare pe pământ. 
Prezenţa Duhului Sfânt pe pământ este răspunsul 
necesar la absenţa Domnului Isus, înălţat la dreapta lui 
Dumnezeu, după ce a săvârşit lucrarea de răscumpărare. 
Acestea sunt cele două mari şi necesare adevăruri care 
stau la temelia creştinismului, şi aşa se explică de ce 
Domnul o opreşte pe Măria să-L rețină. 

Evanghelia după loan se compune din două părți impor- 
tante: prima conţine revelația Fiului şi a lucrării Sale; a 
doua, revelaţia unei alte Persoane, tot divină, Care, după 

lui Cristos, îi va lua locul printre ucenici. lată în ce 
constă întreg, creştinismul: Cristos însuşi, ca obiect al 
credinţei, şi Duhul Sfânt, Persoana Care stabileşte slava 
lui Cristos în Biserică şi în fiecare creştin. „Mă sui la 
Tatăl Meu şi Tatăl vostru”. Ceea ce era Tatăl pentru Fiul 
va fi de acum înainte şi pentru fii. Ce a fost El pentru 
Acela Care a înlăturat păcatul, devine acum şi pentru cei 
ale căror păcate au fost înlăturate. Dreptatea lui 
Dumnezeu care, fără Cruce, ar fi adus pedeapsa asupra 


noastră, ne pune acum, pe cât posibil, în poziţia pe care 
o are Cristos înaintea lui Dumnezeu. Dragostea lui 
Dumnezeu lucrează pe baza Crucii şi a învierii. Pe cei 
chemaţi, Domnul Isus îi recunoaşte ca frați după 
moartea şi învierea Sa. 

în Sf. Scriptură, temelia neclintită pe care ne-a zidit 
Capul nostru slăvit o reprezintă moartea, învierea şi 
înălțarea! Lui. Ce este şi ce dă în plus viaţa de înviere 
faţă de viaţa veşnică? Diferenţa este aceea dintre 
victoria completă şi lupta cu moartea, dintre libertate şi 
robie, dintre odihna în Cristos şi chinul care constă în a 
urmări binele fără a-l putea face şi a evita răul în care 
eşti totuşi mereu antrenat. Starea aceasta din urmă este a 
omului care nu cunoaşte puterea eliberatoare a învierii 
lui Cristos. Viaţa pe care o primesc astăzi în Cristos este 
una neaservită Legii; ea n-are nimic de-a face cu pă- 
mântul, nici cu prescripţiile lui. Este viaţa Celui ce m-a 
făcut să intru în deplină pace cu Dumnezeu, a Celui ce 
m-a pus în posesia propriei Sale relații cu Tatăl. Şi 
Domnul suflă Duhul Sfânt asupra ucenicilor tocmai 
pentru a le da viaţa aceasta sub forma ei cea mai 
condensată. El determină astfel noul etalon al vieții pe 
care ei o posedau deja, atestând că ceea ce trăiau ei în 
trup era viaţa credinţei în Fiul lui Dumnezeu. Omul care 
se întoarce trebuie nu numai să se sprijine pe Domnul 
Isus, dar să şi mărturisească lucrul acesta. Mărturia se dă 
în faţa lumii, dar este convenabil ca ea să fie făcută şi 
înaintea copiilor lui Dumnezeu. Printre credincioşi sunt 
unii care au darul deosebirii duhurilor (1 Cor. 12.10), şi 
aceştia au posibilitatea de a recunoaşte autenticitatea 


întoarcerii cuiva la Dumnezeu. 

Biserica lui Dumnezeu a lucrat mereu în spiritul acestei 
reguli, ca la Corint de exemplu. Biserica tradiţională 
însă nu 

şi-a menţinut poziţia de popor aparte. Ea şi-a anexat 
lumea, a creştinat mulțimile, fără controlul credinţei 
individuale şi fără folos. Tot aşa credincioşii au călcat în 
picioare hotarele publice şi distinctive ale harului şi 
sfinţeniei şi, prin urmare, comiterea şi tolerarea 
păcatului au fost subestimate sau chiar trecute cu 
vederea. Dumnezeu dă creştinilor Duhul Sfânt cu scopul 
ca viaţa lor să fie trăită, zi de zi, sub puterea Duhului. 
Nimeni nu poate trăi o viaţă evlavioasă decât prin 
puterea Duhului Sfânt. Va putea cineva să trăiască o 
viaţă curată, o viaţă serioasă, ceea ce lumea numeşte o 
viaţă ireproşabilă, o viaţă de virtute şi de slujbă 
sârguincioasă, deci o viaţă plăcută lui Dumnezeu, în 
bucuria mântuirii şi a dragostei lui Dumnezeu? O trăire 
şi o umblare în puterea unei vieţi noi nu pot exista fără 
călăuzirea Duhului Sfânt. Starea de supunere absolută 
faţă de voia lui Dumnezeu, de credinţă lipsită de orice 
susținere, credinţa în dragostea infinită, este cea mai 
înaltă aptitudine de care e capabil sufletul omenesc. 
Căutaţi-o cu simplitate de copil. 

Există creştini preocupaţi numai de bucuriile lor, luând 
ca paravan citirea Bibliei şi rugăciunea. Se ocupă numai 
cu bucuria lor, cu pacea lor, adică nu vor să-L vadă pe 
Domnul Isus Cristos luând chip în ei, ci vor doar să 
profite de pacea şi bucuria pe care numai El le aduce. 


Acesta este primul pas pe un drum greşit. 

Grupe de credincioşi care se roagă stăruitor iau ființă 
pretutindeni, fără să se facă vâlvă asupra acestui lucru, 
căci, de altfel, acesta este felul de lucru al Duhului 
Sfânt: să rămână ascuns de privirile oamenilor. Fără 
rugăciuni de felul acesta, biruinţa este imposibilă, după 
cum este scris: „Satan va lupta cu sfinţii şi îi va birui”. 
Un ucenic care rămâne în Dumnezeu este „după voia lui 
Dumnezeu", iar presupusele lui hotărâri libere fac parte 
din planul mai dinainte stabilit al lui Dumnezeu. E 
ciudat? Cu neputinţă de înţeles şi în contradicţie cu 
logica? Da, şi în acelaşi timp un strălucit adevăr pentru 
un om sfânt. Lipsa unei culegeri de cântări inspirate şi 
de rugăciuni pregătite, care serveşte ca pretext unora 
pentru a pune în funcțiune liturghia sau a se reîntoarce 
la Psalmi, constituie dovada celei mai strălucite 
binecuvântări actuale a Bisericii lui Dumnezeu. 

Ceea ce le lipseşte creştinilor este credinţa necesară 
pentru a se folosi de frumoasa lor moştenire. Cei aflaţi 
sub experienţa dureroasă a Legii n-au nici un izvor de 
binecuvântare în ei înşişi; deci, au nevoie de o provizie 
exterioară. Dar avându-L pe Cristos ca Domn, pe Duhul 
Sfânt ca putere, şi pe Dumnezeu ca Tatăl nostru, ar fi 
fost subestimate rolul şi locul Bisericii, dacă Cuvântul 
ar fi făcut şi pentru ea o provizie de psalmi, cântări de 
laudă şi cântări duhovniceşti. Sf. Scriptură îl consideră 
pe creştin ajuns la starea de om mare şi descrie Biserica 
într-o poziţie de slobozenie înaintea lui Dumnezeu, 
slobozenie în înţelegerea gândului Său şi încrederea în 


statornicia dragostei Sale. Ea are parte de bogăţiile 
harului şi slavei lui Cristos, pentru că Duhul Sfânt 
locuieşte în Creştin şi în Biserică. Conştiinţa unei astfel 
de binecuvântări se exprimă nu numai în laude, ci şi în 
zidire reciprocă, prin psalmi, cântări duhovniceşti şi 
cântări de laudă, intonate din inimă, în cinstea 
Domnului. 

în ultimul capitol din Epistola către Efeseni, suntem în- 
demnaţi să ne rugăm prin Duhul. Noul Testament nu 
vorbeşte niciodată de rugăciuni adresate Duhului, ci de 
rugăciuni făcute prin Duhul. Nu înseamnă că Duhul nu 
este vrednic de laudă şi de rugăciune, El fiind 
Dumnezeu egal cu Tatăl şi cu Fiul. De fapt, rugăciunea 
se adresează şi Duhului Sfânt când se înalţă către Tatăl 
şi Fiul, dar I-a plăcut Duhului ca, după săvârşirea operei 
de răscumpărare, să ia o poziţie potrivit căreia 
rugăciunile să nu-l fie special destinate. El locuieşte în 
noi, şi a te adresa Duhului ar însemna, fără să-ţi dai 
seama, să pui la îndoială locuirea Lui în Biserică şi în 
fiecare credincios. Mulţi creştini se luptă şi se zbat să 
descopere unde e greşeala lor. Ceea ce le lipseşte este că 
n-au învăţat să spună, în toată simplitatea: „EI a făgăduit 
ŞI o va face". Daţi-mi voie să vă amintesc, pentru 
încurajare, că, dacă aţi primit de la Domnul o 
făgăduinţă, ea are aceeaşi valoare ca şi împlinirea ei. 
Făgăduinţa ne duce direct la Dumnezeu. Dar trebuie să- 
L cinsteşti prin a crede în acea făgăduinţă şi a asculta de 
El. Dacă se cere o pregătire, Dumnezeu ştie totul; dacă 
trebuie ceva clarificat, El va face şi aceasta, numai să 
contezi pe El. Ultimul pas este să aştepţi în rugăciune ca 


ucenicii înainte de 

Rusalii. Mulţi nu primesc, pentru că nu se aşteaptă ca 
Dumnezeu să le dea. Crede şi încrede-te în Dumnezeu! 
Apoi, priveşte la El să-ţi dea binecuvântarea. 

Plinătatea Duhului 

- rezultat al predării noastre 

Această plinătate ţi-i pusă la îndemână în fiecare zi. 
Când dorinţa de a rămâne în Domnul Isus necontenit 
devine tot mai puternică, abia atunci sufletul este 
călăuzit să vadă necesitatea unei predări mai adânci, 
care îl întăreşte şi îi descoperă că, în Cristos, el a murit 
faţă de păcat şi o rupe definitiv cu toate fărădelegile 
sale. în timpul acesta, prin puterea Duhului lui 
Dumnezeu, credinciosul se foloseşte de forţa aceasta 
minunată din fiinţa lui, datorită căreia, printr-un act de 
voinţă, îşi poate preda toată viaţa sa din viitor şi poate 
dispune de ea; credinciosul nu se predă ca să nu 
păcătuiască, ci, de acum înainte, el este rob al 
neprihănirii, şi numai al neprihănirii, în totul şi pe 
deplin. Face acest lucru, având siguranţa plină de 
bucurie că orice păcat mărturisit şi părăsit îi aduce un 
câştig real, prin faptul că face loc pentru viaţa şi 
dragostea Domnului Isus, care vor sălăşlui acolo. 
Piedica cea mai mare în calea bucuriei cu Dumnezeu 
este iluzia că mai avem în noi resurse proprii de bucurie. 
La începutul năzuinţelor noastre după sfințire, aşteptăm 
mereu să vedem petrecându-se în noi o mare schimbare. 
Când înţelegem mai bine ce înseamnă credinţa şi viaţa 
de credinţă, ne dăm seama că, deşi nu am văzut încă 


schimbarea așteptată, putem totuşi să ne bucurăm 
nespus de ceea ce este Domnul Isus. Aceasta e taina 
sfințirii. De ce nu posedaţi deja ceea ce aţi vrea să 
primiţi de la Dumnezeu? De ce încă nu sunteţi ceea ce 
ar trebui să fiți în Domnul Isus Cristos? Oare pentru că 
vă lipseşte libertatea de a vă abandona în mâinile lui 
Cristos, de a vă preda acţiunii divine? Nu, ci din pricină 
că folosiţi această libertate pentru a căuta ajutor acolo 
unde nu-l veţi putea găsi, adică în puterea şi efortul 
propriei voastre personalităţi. Ştii ce zice Scriptura 
despre libertatea voinţei tale? „Facă-fi-se după credința 
ta " (Mt. 8.13; 9-29), adică în măsura în care te 150 

vei preda lui Dumnezeu, El va lucra în tine. lată ce 
poate face voinţa, de îndată ce este orientată corect; 
puterea ei este reală, ai fi tentat să zici „magică". Cum s- 
a spus, pe drept, ea are totdeauna ce vrea şi nu se poate 
să nu aibă. Da, când omul îşi foloseşte libertatea pentru 
a se preda lui Dumnezeu în întregime, zicându-l: „Nu ce 
vreau eu, ci facă-se ce vrei Tu", atunci el obţine ceea ce 
vrea. în voia sa, se împlineşte voia lui Dumnezeu. 
Voința sa se transpune în Dumnezeu. Ea participă la 
puterea divină. Ea lucrează cu Dumnezeu, lucrează 
pentru Dumnezeu şi sfârşeşte prin a deveni credinţa care 
mută munţii. Pentru ea, nimic nu-i greu. lată cum orice 
copil al lui Dumnezeu, în starea sa naturală, poate să 
aleagă după bunul său plac, viaţa sau moartea; nu că ar 
avea prin el însuşi puterea de a face această alegere, ci 
pentru că este cu totul liber fie să se predea acţiunii de 
răscumpărare a lui Dumnezeu - ceea ce constituie însăşi 
viaţa veşnică - fie de a lucra ca un copil al cărnii şi 


sângelui, după voia sa proprie, ceea ce reprezintă însăşi 
moarte)» veşnică. 

ȘI acum, dragul meu prieten, lasă-mă să-ţi spun urmă- 
toarele, pentru că aceasta este toată adevărata ta libertate 
ŞI pentru că nimeni nu ţi-o poate răpi: calea către cer se 
găseşte pentru tine, în exercitarea neîntreruptă a aceste» 
libertăţi, adică într-o predare continuă şi într-un apel 
exclusiv la acţiunea divină. Aici stă singurul secret al 
asemănării cu Dumnezeu. Credinţa, nădejdea, dragostea, 
răbdarea, resemnarea sunt, nu-i aşa?, singurele haruri 
care constituie viaţa spirituală. Dar ce face excelența şi 
eficacitatea lor? Numai această predare totală şi 
spontană a sufletului în mâinile lui Dumnezeu. în 
realitate, aceste dispoziţii nu sunt, în cazul nostru, decât 
tot atâtea moduri diferite de a declara că obiectul unic al 
voinţei noastre, al dorințelor noastre, al încrederii 
noastre este puterea dătătoare de viaţă a sfintei prezenţe 
a lui Dumnezeu în sufletul nostru. în rezumat: pentru că 
ştii că un Dumnezeu al luminii, şi al dragostei, şi al 
slavei este întotdeauna viu în profunzimile personalităţii 
tale, slujeşte-L cu răbdare pe El singur, încrede-te în El 
cu umilinţă, contează pe El şi numai pe El, cu toată 
hotărârea. Puterea invizibilă care ţine întreg universul 
este aici, în El, întru totul la îndemâna noastră, şi ea 

ne va face să simțim acțiunea sa binecuvântată, numai 
inima noastră să se adâncească tot mai mult în 
Dumnezeu, cu umilință, dragoste, credincioşie, linişte, 
răbdare. Dumnezeu a ascuns cerul Său în noi. Vreți să 
vedeți cerul acesta des-chizându-se? Predaţi-vă inima 


Domnului Isus, Cuvântul lui Dumnezeu, Care este 
totdeauna gata a ni Se face înţeles, şi Duhului lui 
Dumnezeu, Care este totdeauna gata să lucreze la 
sfințirea inimii noastre. Păziţi-vă de orice înflăcărare, de 
orice efort al inimii fireşti, nu porniţi la drum de capul 
vostru, suportaţi fără iritare sentimentul propriei voastre 
NIMICNICII ŞI slăbiciuni şi aşteptaţi cu răbdare ca 
Dumnezeu să-Şi facă lucrarea Sa în voi, şi s-o facă în 
felul Său. 

/$ Despre tăeere, JK> ascultare şt smerenie 
Aşteptarea în tăcere înaintea lui Dumnezeu 

aşteptat cu răbdare pe Domnul, şi El S-a plecat spre 
mine şi mi-a auzit strigarea (Ps. 40.1, o altă traducere). 
Am văzut că o viaţă de rugăciune este o viaţă cu 
Dumnezeu, din Dumnezeu, în Dumnezeu şi pentru 
Dumnezeu. Mulţi cred că a duce o viaţă de rugăciune 
înseamnă a te ruga mult. însă a te ruga mult nu 
înseamnă a te ruga fără încetare sau necurmat. Viaţa 
noastră trebuie să fie trăită necurmat înaintea lui 
Dumnezeu, aşa cum a fost viaţa lui Enoh, despre care 
Biblia «spune că umbla cu Dumnezeu, sau Ilie care, la 
prima sa ieşire în public, a zis: „ Viu este Dumnezeul lui 
Israel înaintea Căruia stau”. Este tocmai ceea ce dorea 
Da vid când se ruga nu să 1 Se arate Dumnezeu în vreun 
fel, ci el să locuiască în Casa Domnului toată viaţa lui. 
Acesta este scopul lucrării de mântuire, adică temeinica 
restabilire a omului printr-o legătură de viaţă izbăvită de 
păcat, împăcarea omului cu Dumnezeu. Ce bine ar fi 
dacă am ajunge toţi la o astfel de viaţă de rugăciune 
binecuvântată, prin singurătate şi linişte! 


Aş vrea să lămurim acum o experienţă de mare însem- 
nătate pentru părtăşia noastră cu Dumnezeu. Este vorba 
despre tăcerea lui Dumnezeu şi despre aşteptarea 
sfinților Săi înaintea Lui. însemnătatea tăcerii Domnului 
şi a aşteptării noastre, nu este înţeleasă de copiii lui 
Dumnezeu şi, de aceea, ei pierd adesea binecuvântarea 
care decurge de aici. Mulţi au intrat pe tărâmul 
binecuvântării, dar n-au putut să aştepte 

ceasul în care Dumnezeu voia să le dea binecuvântarea, 
şi au rămas cu mâinile goale, cu toate că au stat în 
singurătate, s-au rugat, s-au curăţit de tot ce nu-i după 
voia lui Dumnezeu. 

Ce important este, deci, să învăţăm a aştepta când 
Dumnezeu tace! Atunci experienţa noastră se va potrivi 
cu ceea ce spune David: „Am aşteptat cu răbdare pe 
Domnul şi El S-a plecat spre mine şi mi-a auzit 
strigarea ". Să aruncăm o privire asupra tăcerii pe care o 
păstrează Dumnezeu faţă de robii Săi. Despre Moise 
citim: „Moise s-a suit pe munte, şi norul a acoperit 
muntele. Slava Domnului s-a aşezat pe muntele Sinai, şi 
norul J-a acoperit timp de şase zile. în ziua a şaptea, 
Domnul 1-a chemat pe Moise din mijlocul norului. 
înfăţişarea slavei Domnului era ca un foc mistuitor pe 
vârful muntelui, înaintea copiilor lui Israel. Moise a 
intrat în mijlocul norului şi s-a suit pe munte. Moise a 
rămas pe munte patruzeci de zile şi patruzeci de nopți. 
"(Ex. 24.15-18). Ştim ce însemnătate au avut pentru 
Moise însuşi şi pentru slujba lui faţă de popor aceste 40 


de zile petrecute în părtăşie ascunsă cu Dumnezeu. în 
timpul acesta, i-a vorbit Dumnezeu faţă către faţă, ca un 
prieten către prietenul său. Moise a privit slava lui 
Dumnezeu timp de 40 de zile şi a primit din partea lui 
Dumnezeu Legea sfântă, fiindu-i descoperite planurile 
Lui dumnezeieşti. I-a dat chipul cortului sfânt şi i-a 
arătat cum trebuia să fie construit. A instaurat preoţia, 1- 
a dat legea jertfelor plină de toată însemnătatea, prin 
care israeliții puteau să-şi exprime dorinţa după predare, 
iertare şi părtăşie cu Dumnezeu. Când s-a coborât de pe 
munte înarmat cu descoperirile dumnezeieşti pe care le 
primise şi a venit la popor, faţa lui reflecta slava lui 
Dumnezeu. A trebuit ca, înaintea oamenilor, să-şi 
acopere faţa. Dar ce a precedat aceste 40 de zile de 
părtăşie, de slăvire şi de revelații? Şase zile de aşteptare 
în linişte înaintea lui Dumnezeu. Domnul 1-a chemat pe 
Moise pe munte, Moise s-a urcat la Dumnezeu, şi slava 
Domnului s-a coborât pe munte şi 1-a acoperit timp de 
şase zile. A şaptea zi, Dumnezeu l-a chemat pe Moise 
din mijlocul norului şi Moise s-a apropiat, urmând să 
primească în cele 40 de zile ceea ce îi făgăduise 
Domnul. Ce va fi simţit şi prin ce stări va fi trecut 
Moise în cele 6 zile! El ştia că se află în prezenţa lui 154 
"Dumnezeu, Domnul îl chemase ca să-i dea ceva. La 
chemarea Lui, el se urcase pe munte şi aştepta acum zi 
de zi mesajul lui Dumnezeu. Ce făcea Dumnezeu? 
Tăcea. A tăcut 6 zile. în a şaptea zi, a început să 
vorbească cu slujitorul Său. Ce lungi 1 se vor fi părut lui 
Moise cele şase zile, dar el a aşteptat cu răbdare şi 
dorință aprinsă. Atunci, Domnul Și-a plecat urechea şi 1- 


a auzit strigătul. O experienţă asemănătoare a trăit şi 
proorocul Ieremia. „După zece zile, Cuvântul Domnului 
a vorbit lui Ieremia "(42.7). Proorocul se afla înaintea 
Domnului. Adusese la cunoştinţa lui Dumnezeu, 
dorinţele şi nevoile poporului său. Mai mult decât 
oricare altul dintre vechii martori ai Domnului, Ieremia 
a purtat ca preot durerile şi suferinţele poporului său. 
Cât de mult s-a rugat el şi câtă durere i-a produs slujba 
lui preoțească! în cele din urmă, se părea că Domnul i-a 
văzut lacrimile şi i-a ascultat rugăciunile. Toate 
căpeteniile oştirii şi bătrânii poporului au venit la el şi 1- 
au cerut să se roage lui Dumnezeu pentru ei, într-o 
problemă de foarte mare importanţă. Toată rămăşiţa 
poporului, care multă vreme nu ascultase de glasul 
Domnului şi al proorocului Său, vrea acum să ştie care 
este drumul pe care trebuie să apuce. Putem să ne 
închipuim ce bine i-a făcut proorocului lucrul * acesta, 
ştiind că pentru un slujitor al lui Dumnezeu, pentru un 
adevărat preot al Său nu există mai mare bucurie decât 
să vadă că poporul se trezeşte, se pocăieşte şi începe o 
viaţă nouă în legătură cu Dumnezeu. îl înţelegem foarte 
bine deci, când el zice către popor: „Iată, că mă voi 
ruga Domnului, Dumnezeul vostru, după cererea 
voastră, şi vă voi face cunoscut, fără să vă ascund ceva, 
tot ce vă va răspunde Domnul!" (ler. 42.4). Aici, 
Ieremia este un minunat exemplu pentru toți slujitorii lui 
Dumnezeu. Ducem lipsă de oameni care să fie gata să 
facă cunoscut fraților lor orice cuvânt pe care-l va 
spune Domnul. lată, deci, că Ieremia merge înaintea 
Domnului şi începe să se roage. Şi ce face Domnul? 


Tace. Da, Dumnezeu tace, în timp ce robul Lui, 
prosternat în ţărână, se roagă pentru poporul încercat, ca 
să capete lumină şi descoperire. Abia a zecea zi a vorbit 
Cuvântul Domnului către leremia. Da, Dumnezeul 
nostru, în înţelepciunea şi dragostea Lui de nepătruns, 
poate să tacă 10 zile, în timp ce robul Lui stă 

în prag, rugându-se pentru alţii. Şi ce s-a întâmplat după 
10 zile? Atunci Cuvântul Domnului i-a vorbit 
proorocului, şi el a primit o descoperire limpede şi 
precisă cu privire la mântuirea poporului. Au fost lungi 
zilele în care Dumnezeu a tăor dar acum a răspuns, şi 
proorocul a putut să-i aducă poporului său vestea 
aşteptată. Din nefericire însă, poporul nu şi-a ţinut 
făgăduinţa; s-a rătăcit din nou, dar proorocul se ştia 
nevinovat de sângele lui. El a stăruit înaintea lui 
Dumnezeu până când a primit răspuns şi a spus 
poporului tot ce 1 s-a descoperit. Dar poporul n-a primit. 
învățămintele pe care vrea să ni le dea Dumnezeu din 
toate acestea? în ultimul timp, am experimentat câteva. 
Domnul, prin Cuvântul Său, ne cheamă la părtăşie 
intimă cu El. Dumnezeu ne-a descoperit binecuvântările 
Lui bogate şi ne-a arătat plinătatea de viaţă care ni s-a 
dat în Cristos. Am obosit luptându-ne doar cu propriile 
noastre puteri, şi Dumnezeu a trezit în noi dorinţa de a 
părăsi puţurile crăpate şi a lua din plinătatea Lui har 
după har. Noi am văzut deja că numai în urma unei 
aşteptări în linişte putem primi binecuvântările lui 
Dumnezeu. Am fost deja gata să plătim preţul, oricât de 
mare ar fi fost acesta, şi să dăm morţii propria noastră 


viaţă ca să dobândim mărgăritarul părtăşiei cu 
Dumnezeu. Toată vinovăția şi toate păcatele noastre le- 
am adus la crucea lui Cristos şi le-am pus sub sângele 
Lui. însăşi viaţa noastră am pus-o pe altar. Atunci, a 
răsărit lumina care ne-a ajutat să pricepem planul veşnic 
al lui Dumnezeu. Am înţeles că El vrea să facă din noi 
nişte vase ale slavei Sale. Atunci, în linişte, am tânjit 
după binecuvântarea pe care am găsit-o în scumpa 
noastră Biblie. Dar ce-a făcut Dumnezeu în timp ce tu şi 
eu stăruiamînaintea Lui? El a tăcut. Noi ne-am rugat 
pentru o pace mai adâncă. El a tăcut. Ne-am rugat să fim 
înarmaţi cu puteri noi, iar El a tăcut. Am dorit să avem 
biruinţă asupra păcatului şi a robiei, iar El a tăcut. Am 
dorit lumină cu privire la întrebările Lui arzătoare" dar 
El a tăcut. Nu sunt acestea experienţe asemănătoare cu 
ale lui Moise şi Ilie? Am mers înaintea Lui şi ne-am 
rugat pentru familiile noastre, pentru cei încredinţaţi 
nouă, am aşteptat lucrarea mâinii puternice a lui 
Dumnezeu, dar cerul a rămas închis. Dumnezeu tace. Ni 
s-a întâmplat ca lui David: „Am 156 

aşteptat cu răbdare pe Domnul", însă Domnul nu ne-a 
răs-ouns. Dar nu te descuraja! Aceasta nu-i decât prima 
Jumătate i experienţei. Refrenul lui David a fost: „EI S-a 
plecat spre mine şi mi-a auzit strigarea". Aşa va face şi 
cu tine. Dar se naşte întrebarea: de ce tace Dumnezeu şi 
ne lasă să aşteptăm? Tace fie din pricina noastră, fie din 
cauza celor pentru care intervenim. Tăcerea Lui este 
pentru noi aducătoare de mântuire şi binecuvântare. în 
dragostea Lui minunată, El ne dă binecuvântarea, numai 
atunci când suntem în stare s-o primim din mâna Lui. 


înainte de a ne încredința lucrurile sfinte, El ne face 
educaţia pentru ca să putem umbla cu ele într-un mod 
sfânt. Cele mai triste experienţe ale copulor lui Dum- 
nezeu au loc atunci când aceştia ajung în posesia 
anumitor daruri ale harului, fără a avea şi harul de a 
umbla cu ele în sfinţenie. De aceea tăcerea lui 
Dumnezeu este o tăcere a dragostei. El lucrează 
întotdeauna cu înţelepciune în descoperirea tainelor Sale 
ŞI în împărţirea comorilor veşnice. Ce bine este să fim 
gata de a accepta poziţia aceasta de aşteptare înaintea 
Lui şi să stăruim în ea până când El însuşi rupe tăcerea 
şi ne dă mai mult decât cerem sau gândim noi. Suntem 
noi gata să aşteptăm 6 sau 10 zile înaintea lui Dum- 
nezeu? Numai atunci El ne poate încredința lucruri care 
sunt o binecuvântare veşnică pentru casa noastră, pentru 
Biserică şi pentru toţi cei din jur. Dar cum putem păstra, 
în chip practic, în viaţa de fiecare zi, aşteptarea aceasta 
stăruitoare înaintea lui Dumnezeu? în orice caz, ea nu 
constă în a te afla necurmat pe genunchi, în singurătate, 
înaintea Domnului. Lucrul acesta ar fi pentru mulți 
imposibil. Ar fi incomod şi împovărător pentru trupul 
lor. Dar trebuie să stăm în singurătate şi în linişte atât de 
potoliţi, încât orice dorinţă proprie şi orice îndemn 
propriu să fie reduse la tăcere. Aici începe 
binecuvântarea aşteptării. Chiar ceasurile acestea de 
aşteptare, în adâncă linişte sufletească, ne aduc viaţă 
nouă de la tronul lui Dumnezeu. Ne simţim atraşi tot 
mai aproape de inima lui Dumnezeu. Ochiul credinţei 
noastre priveşte zi şi noapte către El şi Faţa Lui 
luminează asupra noastră. Câtă înviorare ne aduce lucrul 


acesta! Până când, în sfârşit, deplina strălucire a slavei 
Sale ni se deschide. Ne dă descoperiri noi, sar- 

cini noi şi ne face în stare, în calitate de copii ai Săi, să 
fim o mbinecuvântare pentru mulți. Ca şi Daniel, să 
aşteptăm cu stăruinţă înaintea Domnului şi să nu ne 
descurajăm când zile de-a rândul nu ne răspunde la 
cererile noastre. în cele din urmă, cerul se va deschide şi 
harul lui Dumnezeu în Cristos Isus se va coborî peste 
noi, astfel că întreaga noastră viaţă lăuntrică se va umple 
de laudă pentru Dumnezeul cel veşnic. Deci să-L slăvim 
pe Domnul pentru tăcerea Lui! 

Tăcerea sfântă 

„ Cine zice că rămâne în EI, trebuie să trăiască şi el 
cum a trăit Isus."O loan 2.6). Una dintre marile lecții pe 
care le învăţăm în singurătate şi în linişte este tăcerea. 
Am văzut cum Dumnezeu tace. Trebuie să învăţăm şi 
noi a tăcea. Chiar şi în lume se spune: „Vorbirea e de 
argint, tăcerea e de aur."Toţi credincioşii care au depus, 
pentru Dumnezeu, mărturii prin vorbire, au avut şi darul 
tăcerii. Este un lucru nedemn de un copil al lui 
Dumnezeu ca aceasta să nu poată tăcea. Un adevărat 
credincios duce cu sine în mormânt secretele altora. Dar 
lucrul acesta nu se învaţă o dată cu întoarcerea la Dum- 
nezeu. Pentru aceasta, trebuie timp, exercițiu îndelungat 
ŞI, înainte de toate, un exemplu deosebit. Domnul Isus 
este exemplul care ne trebuie. 

Tăcerea Domnului Isus 

Dacă vrem să învăţăm tăcerea, n-avem decât să privim 
la Domnul şi Mântuitorul nostru. , Cine zice că rămâne 


în El, trebuie să trăiască şi el cum a trăit Isus." Domnul 
Isus vorbea cu putere, dar putea să şi tacă. Să cercetăm 
tăcerea Domnului Isus! Să ne ajute Domnul să 
înţelegem ceva din lucrul acesta atât de mare care este 
tăcerea sfântă! 

1. în primul rând, Domnul Isus tăcea cu privire la slujba 
Sa. El voia să fie ascuns, să binecuvânteze fără zgomot 
ŞI să treacă mai departe. Trăsătura aceasta de caracter 
reiese din felul care ne este El descris în Sf. Scriptură. 
„El nu Se va lua la ceartă, nu va striga şi nimeni nu-l 
va auzi glasul pe 

ulițe. "(Mt. 12.19). Nu-Şi trâmbiţa faptele pe care le 
făcea în slujba iubirii. Dimpotrivă, în Marcu 8.26 şi 30 
citim: „Atunci Isus I-a trimis acasă şi i-a zis: *Să nu 
intri în sat, nici să nu spui cuiva în sat!»" Şi altă dată: ,, 
Și Isus le-a poruncit cu tărie să nu spună nimănui lucrul 
acesta despre El." Să învăţăm şi noi a tăcea cu privire la 
ceea ce a descoperit Dumnezeu despre slujba noastră. 
Iar dacă povestim ceva, să facem lucrul acesta sub 
autoritatea şi călăuzirea Duhului şi spre slava lui 
Dumnezeu. Adeseori suntem nevoiţi şi noi să spunem 
celor ce au fost binecuvântaţi prin slujba noastră: „Du- 
te acasă la ai tăi şipovesteşte-le tot ce ţi-a făcut 
Domnul!" (Mc. 5.19). 2. în al doilea rând, Domnul Isus 
putea să tacă în situaţii delicate. îmi aduc aminte de 
ceea ce povesteşte Ioan în cap 4 al Evangheliei sale. 
Citim: „Domnul a aflat că fariseii au auzit că El face şi 
botează mai mulți ucenici decât loan (deşi Isus nu 
boteza El însuşi ci ucenicii Lui). Atunci a părăsit 


Iudeea." (v. 1-3, altă traducere). El nu voia să lase 
impresia unei concurenţe între El şi loan, şi de aceea S-a 
retras. Domnul să ne dea harul ca, în împrejurări 
asemănătoare, să ne dăm la o parte pentru a face loc 
altora! „în cinste, fiecare să dea întâietate altuia " 
(Rom. 12.10), şi atunci viaţa noastră va aduce rod. 
Cearta, invidia şi sectarismul nu-şi mai află locul în 
aceste condiţii. Nu e bine să ne apărăm faţă de oamenii 
invidioşi. Taci, cum a tăcut Domnul Isus! El n-a spus 
nimic cu privire la slava minunată pe care a îmbrăcat-o 
pe munte. în Marcu 9.2, citim: ,, Și El S-a schimbat la 
faţă înaintea lor”. Ce slavă a strălucit asupra Domnului 
nostru când a avut loc ceea ce s-a numit „schimbarea la 
faţă"! Ucenicii au văzut-o şi au rămas uimiţi. Ei au auzit 
chiar şi convorbirea Domnului Isus cu Moise şi Ilie. „Pe 
când se po-gorau de pe munte, Isus le-a poruncit să nu 
spună nimănui ce au văzut." (Mc. 9.9). Lumea şi marea 
mulţime a ucenicilor Lui nu trebuia să afle despre acea 
minunată schimbare a Sa care a avut loc înainte de 
înviere. Trebuia păstrată sub tăcere. Se întâmplă ca şi 
noi să trăim adesea lucruri minunate în singurătate cu 
Domnul. Dacă am putea şi noi, într-o încredere sfântă, 
să păstrăm secretul ceasurilor petrecute cu El pe mun- 
tele cel sfânt, cu toate binecuvântările! Ce mult se 
pierde pentru 

că se trăncăneşte cu atâta uşurătate despre cele mai 
intime experienţe! Am învăţat noi să tăcem cu privire la 
lucrurile care nu se pot spune, ori am căutat să vorbim 
despre ele ca să fim admiraţi de ucenicii fireşti sau să-i 


auzim spunând: „Cuvântul acesta e prea tare!", şi să-i 
vedem plecând?! Pavel spune: „Chiar dacă aş vrea să 
mă laud, n-aş fi un nebun, căci aş spune adevărul, dar 
mă feresc, ca să nu aibă nimeni despre mine o părere 
mai înaltă decât ce vede în mine sau ce aude de la mine. 
"(2 Cor. 12.6). Să învăţăm şi noi tăcerea aceasta sfântă! 
Când Domnul ne face parte de harul Său într-un mod 
deosebit, când sufletul ni se umple de viaţa Lui, atunci 
să tăcem până când Domnul va găsi cu cale să dăm pe 
faţă descoperirile respective. Domnul Isus a păstrat 
tăcerea cu privire la drumul greu al crucii. El le-a zis 
ucenicilor: ,, Veţi putea bea paharul pe care-l beau Eu", 
dar nu le vorbeşte nimic despre şederea pe tron. Ei asta 
voiau s-o ştie. „Nu le puteţi purta acum”, le spune El cu 
blândeţe, înainte de a merge în Ghetsimani, referindu-Se 
la multe luci uri care-l stăteau pe inimă. Le-a spus 
ucenicilor despre cruce, i-a făcut să înţeleagă că o vor 
gusta şi ei, dar cu privire la drumul prin valea 
întunecoasă, a păstrat tăcerea. Tot aşa referitor la slava 
viitoare a ucenicilor Săi. Să nu pierdem din vedere 
lucrul 

acesta! 

Dumnezeu ne-a descoperit numai cât puteam suporta şi 
tot aşa trebuie să facem şi noi cu frățiorii noştri mai 
MICI, cu copilaşii în Cristos. Nu se poate da totul pe faţă. 
Sunt taine în călăuzirea spre cer care aparţin comorilor 
ascunse, despre care nu se poate şti mult. Aşa cum am 
învăţat să vestim ce-a făcut Dumnezeu pentru noi, tot 
aşa trebuie să învăţăm a tăcea cu privire la descoperirile 
adânci ale inimii Sale. A-L mărturisi pe Cristos este cu 


totul altceva decât a da hrană tare copiilor (1 Cor. 3-1- 
2). Nu trebuie să ne aşteptăm ca sufletele să poată primi 
absolut tot ce ne-a învăţat pe noi Tatăl ceresc, cu multă 
răbdare, într-un şir lung de descoperiri. 

A-1 sili pe copii să consume un aliment pe care ei nu-l 
pot suporta este tot aşa de rău ca a fi lăsaţi să rabde de 
foame. Ne vom strădui să ne conformăm următoarei 
recomandări: ,, Fiecăruia după puterea lui”. 160 
Domnul Isus a păstrat tăcerea cu privire la cel ce avea 
să-L vândă. A făcut numai unele aluzii. Odată a zis: 
„Adevărat, adevărat vă spun, unul din voi Mă va 
vinde”. Ucenicii s-au uitat unul la altul neştiind despre 
cine vorbeşte (loan 13.21-22). Ce frumos S-a purtat El 
cu luda! Trădătorul acesta habar n-avea că Domnul Isus 
cunoştea toate uneltirile lui şi toată falsitatea sa. 

Nici prin vorbă, nici prin fapte, nu l-a arătat ucenicilor 
ca trădător. Cum s-au mai supărat ucenicii pe cei doi 
care au mcerut să stea pe tron (Mc. 10.41)! Ce uşor l-ar 
fi fost Domnului Isus să-l dea în vileag pe Iuda sau să 
lase impresia că-i preferă pe ceilalţi şi să facă astfel 
partide în mica Sa ceată de ucenici! Dar nu, El n-a făcut 
lucrul acesta. Trebuie să învăţăm şi noi a păstra tăcerea 
în situaţii asemănătoare. Să nu trezim mulţumirea de 
sine în cei ce ne iubesc! Iar dacă Dumnezeu vrea să ne 
ducă la Golgota printr-un Iuda, să nu vorbim despre 
uneltele omeneşti care ne pregătesc drumul crucii, nici 
să nu ezităm să le spălăm picioarele! Ce frumos este că 
avem puterea să-i binecuvântăm pe cei care ne 
batjocoresc şi ne prigonesc (Mt. 5.11)! 

Domnul Isus a tăcut când a fost învinuit pe nedrept. 


„Preoţii cei mai de seamă îl învinuiau de multe lucruri. 
PilatL-a întrebat din nou: 'Nu răspunzi nimic." Uite de 
câte lucruri Te învinuiesc ei!" Isus n-a mai dat nici un 
răspuns, lucru care a mirat pe Pilat" (Mc. 15.3-5). Şi 
apoi cuvântul proorocului: ,„ Când a fost chinuit şi 
asuprit, n-a deschis gura deloc, ca un miel pe care-l 
duci la măcelărie şi ca o oaie mută înaintea celor ce o 
tund; n-a deschis gura" (îs. 53.7). Viaţa Lui de miel a 
fost caracterizată prin tăcere. Ce bine ar fi dacă şi noi 
am învăţa să tăcem când suntem duşi înaintea 
„tribunalului" credincioşilor! Când fraţii şi surorile ne 
învinuiesc pe nedrept, când ne critică şi când toată 
purtarea noastră este prezentată de ei într-o lumină falsă, 
noi să luăm har din belşug pentru a tăcea. Tăcerea 
aceasta vorbeşte apoi înaintea Domnului mai puternic 
decât tunetul. 

Tu, Unsul Domnului, Tu, Mielule al lui Dumnezeu, nu- 
mai Tu poți să trăieşti viaţa tăcută a mielului! Tu ai 
înţeles să 

fii o jertfă într-o lume plină de violenţă şi iubire de sine. 
Vrem să-Ţi urmăm Ţie, Mielule, şi să învăţăm de la 
Tine tăcerea sfântă şi răbdarea. 

Iubiți frați, să ne punem limba sub disciplina Duhului, 
în singurătatea plină de linişte! Nu putem să ne folosim 
bine limba, decât prin rugăciunea necurmată şi prin 
legătură neîntreruptă cu Dumnezeu. Cine îşi ia prea 
mare libertate în folosirea limbii va cheltui în zadar mult 
timp preţios. Stările de vorbă ale celor mai mulţi 


credincioşi nu-l fac cinste lui Dumnezeu şi nu folosesc 
aproapelui. E cu neputinţă să vorbeşti mult şi să nu spui 
şi lucruri păgubitoare şi nefolositoare. Vorba multă 
exercită o influenţă vătămătoare asupra întregii noastre 
vieţi. Sufletul ni se va umple cu gânduri deşarte şi 
nefolositoare şi apoi nu va mai fi în stare să se cufunde 
în Dumnezeu. Cel care învaţă să tacă, învaţă să 
mediteze. El este ascuns în Dumnezeu şi mereu gata 
pentru rugăciune. Tăcerea din afară provoacă tăcerea 
dinăuntru. lar dacă am realizat tăcerea lăuntrică, avem şi 
odihnă lăuntrică. Activitatea exagerată, avidă, provocată 
de viaţa firească, încetează. Devenim blânzi şi liniștiți. 
Dar poate că întrebi dacă n-avem voie să vorbim mult 
nici pentru a face bine? Binele trebuie să-l facem printr- 
o înţeleaptă alternare de vorbire şi tăcere. Trebuie ca 
întreaga noastră viaţă să se afle sub har. Golirea, printr-o 
vorbire îndelungată, fără o umplere prin rugăciune în 
tăcere, duce la nimicirea vieţii lăuntrice. Să învăţăm, 
deci, tăcerea sfântă în linişte! 

Ascultarea 

„...Ca unii care, prin ascultarea de adevăr, v-aţi curățit 
sufletele, prin Duhul... "(1 Pet. 1.22). O altă lecţie pe 
care trebuie s-o învăţăm în singurătate şi linişte este 
ascultarea de adevăr. Ascultarea este bunăvoința unei 
inimi de a căuta adevărul şi dorinţa arzătoare să-l 
înfăptuiască. Ascultarea îşi pleacă urechea la adevăr şi 
urmează poruncile lui în toate amănuntele. Sufletul se 
supune de bunăvoie adevărului şi întreabă necurmat: 
„Doamne, ce vrei să fac?" O astfel de ascultare a 
practicat Prietenul scump al inimilor noastre, Domnul 


Isus 

Cristos, până la moartea Sa pe cruce. Despre El se 
spune: , Cu toate că era Fiul lui Dumnezeu, a învăţat să 
asculte prin suferință”. (Cf. Evr. 5.8). „Prin ascultarea 
Sa, mulți au fost socotițineprihânţi”. (Rom. 5.19). 
Rugăciunea Sa fierbinte, în cel mai cumplit foc al 
suferinţei, a fost: ,„ Doamne, facă-se nu voia Mea, ci 
voia Ta!" Ca şi Domnul Isus, toţi cei cu adevărat sfinţi 
au ascultat de adevăr. Pavel scrie: „Orice gând îl facem 
rob ascultării de Cristos.” (2 Cor. 10.5). lar romanilor le 
scria: „Ascultarea voastră este cunoscută de toţi.” 
(Rom. 16.19). Ca ţintă în evanghelizare, Pavel avea 
gândul de a aduce toate naţiunile la ascultarea credinţei 
(Rom 1.15; 16.26). Totuşi a trebuit să şi plângă că „nu 
toți ascultă de Evanghelie” (Rom.10.16). 

Deci, dacă vrem să avem părtăşie cu Dumnezeu, trebuie 
să învăţăm lecţia aceasta. Trebuie să ajungem fii ai 
ascultării .a căror fericire constă în a fi întotdeauna 
ascultători faţă de Dumnezeul lor. Fie ca aceste cuvinte 
să ne facă să umblăm în ascultare de adevăr! Prin 
aceasta, ne curăţim sufletele şi ajungem în stare de a trăi 
credinţa, în toată strălucirea ei. 

Condiţiile ascultării 

Se înţelege că ascultarea trebuie să fie rațională. Asta 
înseamnă că ea trebuie să fie de acord cu poruncile lui 
Dumnezeu, în toate lucrurile, adică în rugăciune, în 
veghere, în lucrare, ascultarea trebuie să fie dreaptă, 
simplă şi rațională. Sunt oameni care vor să fie 
ascultători față de adevăr, dar câtă lipsă de rațiune, de 


modestie şi câtă încăpățânare nu este în viaţa lor de 
ascultare! Departe de noi lucrurile acestea! 

Apoi ascultarea noastră trebuie să fie curată şi sinceră. 
Scopul ei să fie numai slava lui Dumnezeu. Trebuie să 
ascultăm în mod dezinteresat. Ascultarea este interesată, 
chiar şi atunci când o practicăm pentru a dobândi viaţa 
veşnică, pentru a nu merge la pierzare. Slava lui 
Dumnezeu trebuie să ne stea pe inimă mai mult decât 
fericirea noastră proprie. Urmărirea slavei lui Dumnezeu 
dă ascultării noastre adevărata curăție. Ascultarea pentru 
un anume avantaj, face din noi un fel de salariați. 
Adevăraţii copii ai lui Dumnezeu caută fot- 

nele pentru slava Domnului lor. Dacă Dumnezeu este 
lăudat şi proslăvit, lauda şi proslăvirea lui Dumnezeu 
sunt pentru ei cea mai mare răsplată. lubirea 
dezinteresată trebuie să fie motorul vieţii noastre de 
ascultare. 

Mai departe, ascultarea noastră trebuie să fie 
bucuroasă. Dumnezeu iubeşte pe cel care dă cu bucurie. 
„Fițiprimitori de oaspeţi între voi fără cârtire” (1 Pet. 
4.9). Cine primeşte oaspeţi cârtind, nu este ascultător 
faţă de adevăr El poate avea pe dinafară o faţă veselă, 
dar dacă inima se răzvrăteşte, şi-a pierdut răsplata. 
Inima, ca şi faţa şi toată comportarea trebuie să reflecte 
bucurie şi mulţumire sau voie bună; numai aşa 
ascultarea este veritabilă. 

Ascultarea trebuie să mai fie grabnică şi plină de râvnă. 
Adevărata ascultare nu ştie ce este ezitarea. Ea este 
totdeauna gata să facă ce-i cere adevărul. Ea se bucură 


că poate să slujească numaidecât Domnului ei. îngerii, 
aceste duhuri puternice, execută poruncile Celui Veşnic 
cu iuţeala fulgerului. Despre Avraam citim că s-a sculat 
dis-de-dimineaţă ca să împlinească prin ascultare 
porunca Domnului său şi să jertfească pe fiul lui. Aşa să 
fie şi ascultarea noastră! Generalul Booth a fost întrebat 
odată care este taina vieţii lui roditoare. El a răspuns: 
„Niciodată n-a fost nevoie ca Dumnezeu să-mi spună un 
lucru de două ori". El era ascultător, şi de aceea 
Dumnezeu era cu el. Copiii lui Dumnezeu care s-au 
obişnuit să asculte grabnic de adevăr şi care au pierdut 
obiceiul de a mai duce tratative cu carnea şi sângele, 
aceştia propăşesc, şi Dumnezeu le dă izbândă. 
Ascultarea noastră trebuie să fie curajoasă şi energică. 
Pentru inima ascultătoare, nu-i nimic greu şi nimic cu 
neputinţă, pentru că ea rămâne în credinţă. ,„ Toate 
lucrurile sunt cu putinţă celui ce crede”. Dar această 
ascultare hotărâtă şi energică nu se laudă deloc cu 
privire la ceea ce poate să facă. Ea nu-şi caută slava în 
astfel de luccruri, căci este smerită, şi ceea ce a făcut 
pentru Dumnezeu a făcut. Fericirea e1 este să-şi facă din 
plin datoria. Ascultarea trebuie să fie din inimă. Cine nu 
vrea să mai lucreze în alt scop decât pentru slava lui 
Dumnezeu, acela vede, în tot ce face, mâna Lui plină de 
îndurare. Fără nici o împotrivire, în ascultare de adevăr, 
el face tot 

ce aşteaptă Dumnezeu de la el. Nu există văicăreli, chiar 
când Dumnezeu îi cere jertfe mari. Unde sunt văicăreli, 
lipseşte iubirea profundă pentru Dumnezeu. Cine-şi 


simte datoria ca o povară, acela încă n-a învăţat ce 
înseamnă să-ţi dai viaţa pentru Domnul. 

în sfârşit, adevărata ascultare trebuie să fie făcută cu 
smerenie. N-a existat nici un singur om sfânt care să fi 
fost ascultător, dar nu şi smerit. Cât de smerit cu inima a 
fost Domnul şi împăratul nostru, şi tocmai de aceea a 
fost ascultător până la moarte de cruce. Ce ascultători au 
fost Pa vel şi toţi adevărații sfinţi, prooroci şi martirii! 
Ei s-au lăsat să fie scuipaţi în faţă, să fie bătuţi, dar au 
împlinit cu smerenie şi cu hotărâre tot ce le-a cerut 
Dumnezeu. Ei ziceau către potrivnicii lor: .Judecaţi voi 
singuri, dacă este drept înaintea lui Dumnezeu, să 
ascultăm mai mult de voi decât de Dumnezeu. "(FA. 
4.19). Deviza lor era: „ Trebuie să ascultăm mai mult de 
Dumnezeu decât de oameni!" Unde este adevărată 
umilinţă, este şi o lepădare de sine totală. în ascultarea 
de adevăr, oamenii aceştia au preferat să-şi dea viaţa 
decât să arate lipsă de credincioşie faţă de Dumnezeu. 
lată, deci, unele condiţii pentru adevărata ascultare. 
Dacă le-am împlini pe toate, ce fericită şi bogată ar fi 
viața fiecăruia dintre noi! Adevăratul creştinism nu stă 
numai în credinţă, ci în ascultarea credinţei. Duhul Sfânt 
îl primesc numai cei care ascultă de El (FA. 5.32). 
îndurarea şi harul, orice binecuvântare dumnezeiască, 
chiar sănătatea şi viaţa lungă atârnă de ascultare. Biblia 
spune: „Dacă ascultă şi se supun, îşi sfârșesc zilele în 
fericire şi anii în bucurie, dar dacă n-ascultă, pier ucişi 
de sabie, mor în orbirea lor." (lov 36.11-12). Pe de altă 
parte, „este blestemat cine nu ascultă de cuvintele 
Legământului. "(er. 11.3). Dumnezeu declară: „Mă voi 


răzbuna cu mânie şi urgie pe toate popoarele care n- 
ascultă”. 

Binecuvântările ascultării 

Binecuvântarea de căpetenie a ascultării este tăgăduirea 
Vieţii proprii, a voinţei proprii, a părerilor proprii. 
Adevărata ascultare omoară viaţa proprie. lată ce scrie 
Caterina de Gemă despre viaţa proprie: „Viaţa proprie 
firească nu este decât 

ură, pentru că îl aruncă pe om în pierzare veşnică si 
pentru că îşi alege ca stăpân pe Satan. Viaţa proprie nu 
se sinchiseşte de pierzarea nici a trupului, nici a 
sufletului, nici a aproapelui său, ci ea se arată faţă de 
sine şi faţă de alţii aşa de morocănoasă şi încăpăţânată, 
încât nu vrea să se supună nimănui. Dacă şi-a propus 
ceva, lucrul acela nu i-l poate scoate nimeni din minte, 
nici cu ameninţări, nici cu momeli. Ea nu se gândeşte 
nici la servilism, nici la sărăcie, nici la pagubă, nici la 
boală, nici la moarte, nici la iad. Să-şi facă voia proprie 
şi atâta. Aceasta este tot ce-şi închipuie ea că-i bine şi 
drept. Ea face din oameni robi ai dorințelor sale şi ştie 
să ascundă orice mârşăvie sub aparenţa binelui. Ea este 
îmbâcsită de o aşa otravă fină, încât puţini o pot 
cunoaşte şi se pot feri de ea. Ea poate să îmbrace 
mantaua nevinovăţiei şi să-şi ascundă otrava sub ea. 
Uneori are ca scuză sănătatea, alteori nevoia şi câteodată 
iubirea şi compătimirea." 

Iubirea de sine întunecă ochiul lăuntric aşa încât omul 
ajunge să se bucure adesea de lucruri de care ar trebui să 
se întristeze şi să socotească folositoare lucrurile care nu 


sunt decât nişte curse ascunse şi primejdioase pentru 
suflet. Iubirea de sine este rădăcina tuturor necazurilor şi 
a oricărei nenorociri din lume. Iubirea de sine a pătruns 
în toate mădularele. Fără iubirea aceasta otrăvitoare, 
omul nu poate să gândească, să vorbească, să lucreze. 
împotriva acestei otrăvi primejdioase, nu există nici un 
alt ajutor, decât Dumnezeu, Care, prin harul Său, ne 
poate curaţi pe deplin. Iubirii de sine 1 se dă lovitura de 
moarte prin ascultarea de adevăr. Fii ascultător cu orice 
preţ şi vei scăpa de iubirea de sine. 

Prin ascultare, ne lepădăm şi de voinţa proprie. Adevă- 
rata ascultare se leapădă de voinţa proprie şi se aşază 
sub voinţa altuia. Un om plin de voinţa lui însuşi nu se 
sinchiseşte nici de Dumnezeu, nici de om. Gândul lui 
este numai încăpățânare; ce şi-a pus el în minte trebuie 
să se înfăptuiască; nu 1 se poate opune nimic, nici chiar 
un gând mai înţelept care i-ar trece prin minte. Un om 
încăpățânat este întotdeauna, în mintea lui, cel mai 
înţelept om. El n-are pace, nici odihnă. Plăcerea şi 
gustul lui se îndreaptă când într-o parte, când în alta. El 
ar vrea să fie un creştin serios, să cunoască pacea lui 

Dumnezeu, să aibă părtăşie cu El, să se exerseze în 
sărăcirea de bunăvoie, dar nu ajunge niciodată la o astfel 
de ţintă dumnezeiască. Toate acestea, la el, nu sunt 
decât planuri pe care le părăseşte în foarte scurt timp. 
Este chinuit încontinuu de încăpățânare şi de voinţa 
proprie. Acestea sunt ca un foc mistuitor în mădularele 
lui. 

Nu-i nici un lucru pe care Dumnezeu să-l urască mai 


mult ca iubirea de sine a omului. Un sfânt a zis odată: 
„Lasă-te de voinţa proprie, şi ai desfiinţat iadul". în 
afară de ea, nu arde nimic în noi. Proorocul Samuel a 
trebuit să-i spună lui Saul: „Iată, ascultarea face mai 
mult decăt jerfele şi păzirea Cuvântului Său mai mult 
decât grăsimea berbecilor. Căci neascultarea este tot 
atât de vinovată ca ghicirea, şi împotrivirea nu este mai 
puțin vinovată decât închinarea la idoli şi terafimi. 
Fiindcă ai lepădat Cuvântul Domnului, te leapădă şi El 
ca împărat." (1 Sam. 15.22-23). 

Ce mare binecuvântare este ca această voinţă P. lui să fie 
răstignită şi zdrobită! Cine renunţă la voinţa lui şi la 
părerea proprie şi se supune lui Dumnezeu, acela ajunge 
în odihnă. Flăcările sfinte ale Duhului îi aprind inima. 
Intră de pe acum în legătura de intimitate cu Dumnezeu. 
O dovadă că cineva a scăpat de voinţa proprie şi de 
încăpățânare este faptul că nu se mai simte insultat. Cine 
continuă să fie sensibil la jignire, dovedeşte prin aceasta 
că a rămas prizonierul părerilor proprii, al iubirii de 
sine, al încăpăţânării. Acest monstru cu trei capete l-a 
orbit. Un fiu al ascultării ştie că toate lucrurile lucrează 
spre binele lui. Nimic nu-l poate vătăma. Orice vrăjmaş 
îi devine un prieten. El mulţumeşte celor care-l ajută să 
scape de duşmanii lui de căpetenie: încăpăţânarea şi 
iubirea de sine. Acestea sunt izvoarele otrăvite ale inimii 
lui. Din pricina lor nu poate avea pace şi nu poate să 
privească măreţia şi gloria veşnicului Dumnezeu. Viaţa 
proprie şi iubirea de sine se interpun între el şi 
Dumnezeu. în asemenea condiţii, smerenia şi blândeţea 
nu se pot dezvolta. încăpăţânarea inimii faţă de 


Dumnezeu şi faţă de om înăbuşă totul. 

Ferice de acela care-şi dă morţii viaţa lui proprie, în 
ascultare de Domnul Isus şi umblare pe urmele Sale! 
Ferice de cel sărac cu duhul, care se tăgăduieşte pe sine, 
care-şi ia 

167 

crucea în fiecare zi! Acela scapă de această ciumă 
otrăvitoare şi aducătoare de moarte, care nu se sfieşte să 
încerce a-l răpi lui Dumnezeu atotputernicia, 
înţelepciunea şi dreptatea! Fericită slobozenie, tu în cer 
te pierzi în Dumnezeu. Ascultă de Dumnezeu, iubite 
cititor, urmează-L şi vei cunoaş-te slobozenia. 

Ce este smerenia? 

In ebraică, cuvântul smerenie evocă suferinţa pe care o 
îndură cineva când 1 s-a zdrobit orgoliul. în greacă, acest 
termen are sensul de a „a fi însuflețit de gânduri 
modeste". Omul smerit nu mai are gânduri înalte despre 
sine: el se supune lui Dumnezeu. Adevărata smerenie 
înseamnă coborâre, o aplecare şi o prosternare a inimii 
şi a sufletului înaintea măreției veşnicului Dumnezeu. O 
astfel de smerenie a avut Domnul Isus. El S-a făcut mic, 
a nutrit gânduri smerite şi în toate I-a fost supus Tatălui. 
Sfânta Scriptură ne spune despre Ilie că a venit odată la 
o văduvă care se afla în mare necaz. El i-a poruncit să 
împrumute cât mai multe vase goale şi apoi să toarne în 
ele puţinul untdelemn pe care-l avea. A asigurat-o că 
uleiul nu va înceta să curgă până când nu se vor umple 
toate vasele. 

Astfel de inimi caută Dumnezeu: goale şi smerite. în ele, 
El poate să-Și toarne din belşug harul Său. Astfel de 


suflete sunt pregătite pentru a intra în comuniune cu 
Dumnezeu. Domnul Isus nu S-a prețuit pe Sine însuşi. 
Cel cu adevărat smerit face la fel: se tăgăduieşte pe sine 
însuşi, protestează împotriva vieţii egoiste, se ascunde 
în Dumnezeu şi-l face loc lăsându-L pe El să domnească 
în toate sectoarele vieţii. Cel smerit nu mai vrea să 
reprezinte el ceva, nici nu-şi mai atribuie vreo valoare. 
Toată slava şi toată cinstea şi-o caută în Dumnezeu. 

Tot de smerenie ţine tăgăduirea voinţei proprii. Există 
două mari forţe care ne împiedică să ajungem la 
comuniunea cu Dumnezeu. Una este voinţa proprie, alta 
este activitatea proprie. De aceea, Domnul Isus zice: 
„Luaţi jugul Meu şi învăţaţi de la Mine, căci Eu sunt 
blând şi smerit cu inima " 

(Mt. 11.21). Blândeţea şi umilinţa biruie iubirea de sine 
şi activitatea proprie. Numai acela este cu adevărat 
smerit care nu-şi urmează voinţa proprie. Domnul Isus 
era întotdeauna smerit. El nu a fost niciodată ascultător 
de voinţa proprie. El era întotdeauna gata să apuce pe 
drumul pe care I-l arăta Tatăl. Cel smerit acceptă orice 
situaţie, fără cârtire. El merge bucuros chiar şi pe cel 
mai dificil drum. De ce? Pentru că nu mai urmăreşte 
nimic pentru sine. A intrat în odihnă şi a devenit una cu 
Dumnezeu. 

îmi aduc aminte că am citit undeva că Sf. Bernard 
mergea odată spre o mănăstire, călare pe un catâr. 
Cineva, care l-a văzut călătorind astfel, a zis: „Socotesc 
că Bernard e mândru, deoarece merge călare pe un catâr 
şi stă pe o pătură brodată cu aur." Dar Bernard nu se 


sinchisea de astfel de lucruri, şi, când omul acela 1-a 
învinuit de mândrie, s-a uitat la pătură şi a zis: „Poate că 
are dreptate, dar eu n-am observat că şedeam pe o 
pătură". Cineva, fără să ştie el, a pus pătura cea fină pe 
catâr, în timp ce el credea că stă direct pe spinarea 
animalului, căci inima lui Bernard era plină de cu totul 
alte lucruri. Cum a putut el să primească o învinuirea cu 
atâta linişte? El era smerit. învățase de la Domnul Isus 
blândeţea şi smerenia. Și anume în ce fel? Domnul Isus 
însuşi ne arată drumul: ,, Luaţi jugul Meu asupra 
voastră”. Acesta este secretul. Trebuie să fu înjugat cu 
Domnul Isus, aşa cum merg două animale care trag la 
acelaşi jug. Trebuie să ne predăm Lui şi să mergem cu 
El pas cu pas. Cine şi-a dat morţii voinţa personală 
poate să facă lucrul acesta. Cel care trage în acelaşi jug 
cu Domnul Isus a terminat cu activitatea proprie. Deviza 
lui este: „Singur eu nu pot face nici un pas; acolo, 
Doamne, unde vrei Tu să mergi şi să stai, ia-mă şi pe 
mine!" 

încă ceva: cel cu adevărat smerit, locuieşte în Dumnezeu 
şi este ascuns în El. Viaţa retrasă, viaţa ascunsă şi 
îngropată în Dumnezeu este cu siguranţă expresia 
veritabilei smerenii. Un astfel de om fuge de 
exteriorizări şi de zgomotul lumii şi caută singurătatea şi 
liniştea. Acolo îl găsim pe Dumnezeu cu adevărat. 
Acolo te poţi închina în duh şi adevăr. Ne dăm imediat 
seama dacă un om este smerit: conduita exterioară, 
cuvintele, gesturile, mersul, îmbrăcămintea lui ne-o 
demon- 

strează. Un om smerit arată în toate odihnă 
dumnezeiască, linişte şi dragoste. Adevărata smerenie 
este nu numai ceva absolut necesar, dar şi un lucru de 
mare preţ. 

Cum se poate obţine smerenia 

înainte de toate, smerenia este un dar al lui Dumnezeu. 
Cine rămâne în Dumnezeu şi este umplut cu Duhul 
Sfânt, acela primeşte mărgăritarul acesta ca o roadă a 
Duhului. Omul nu poate produce nimic bun de la sine 
însuşi. Orice bine şi orice dar desăvârşit se coboară de 
sus. Fără harul lui Dumnezeu, chiar virtuțile nu-s decât 
nişte defecte şi vicii. Egoismul şi mândria murdăresc şi 
cele mai frumoase podoabe ale firii omeneşti. 

Cine vrea să obţină mărgăritarul smereniei trebuie să 
locuiască în Dumnezeu. Lucrul acesta se face prin 
pocăinţa adevărată. Acolo unde intervine o asemenea 
pocăință, omul se căieşte adânc de păcate, îşi recunoaşte 
toate necurăţiile şi toată răutatea ascunsă, toată 
stricăciunea inimii. Numai cine a ajuns la o astfel de 
cunoaştere de sine se supune lui Dumnezeu. El este 
bucuros să renunţe la orice, numai să-L găsească pe 
Dumnezeu. în felul acesta, duhul cel rău al mândriei este 
biruit şi triumfă umilinţa. Sufletul însetează după harul 
acesta. Smerenia nu se poate lipsi de Dumnezeu. Ea nu 
pleacă până când nu se satură şi nu se adapă din plin. în 
vecii vecilor, foamea şi setea aceasta nu pot fi potolite 
decât de Dumnezeu. însă cine se satură primeşte 
mărgăritarul de mare preţ care este smerenia. Trebuie 
deci să-L căutăm pe Dumnezeu cu înfocare. Numai 
atunci El Se îndură de noi şi ne face parte de 


mărgăritarul acesta. 

Un sfânt de demult a zis: „Dragostea de Dumnezeu este 
mama smereniei, şi cu cât sălăşluieşte în noi mai din 
plin această dragoste, cu atât va fi mai mare ura faţă de 
noi înşine, căci ea ne arată cât de nedrept am iubit până 
acum şi ne învaţă cum trebuie să iubim în viitor. Căci 
numai atunci iubim cu adevărat, când ne umilim şi ne 
înjosim înaintea Dumnezeului Celui Preaînalt". Are 
dreptate acest sfânt, căci fără înjosire de sine, 
Dumnezeu nu ne poate face parte de acest har. De 

aceea scrie şi Petru: „Smeriți-vă dar sub mâna tare a lui 
Dumnezeu, pentru ca, la vremea Lui. El să vă înalțe. "(1 
Pet. 5.6). Inima noastră ar trebui să înseteze după 
umilință şi după înjosire. O piatră nu are odihnă până 
când nu a găsit locul cel mai de jos de pe pământ. Nici 
noi nu trebuie să ne acordăm odihnă până când n-am 
intrat în adevărata smerenie. Locul cel mai de jos este 
temeiul cel mai solid pentru primirea şi păstrarea harului 
dumnezeiesc. Apele curg în Jos, chiar şi apele 
necazurilor şi ale suferințelor. Ferice de cel ce vrea să 
meargă la Iordan! Acolo vom avea cel mai mare câştig 
pentru viaţa noastră duhovnicească. Dispreţul, 
batjocura, mândria nu mai contează. Ajungem să iubim 
crucea şi orice lucru care ne duce la umilinţă. Uşa este 
închisă pentru orice rău şi orice ne-curăţie. Casa este 
ținută curată în permanenţă, pentru a-şi asigura prezenţa 
lui Dumnezeu. Dacă atingem o floare .sensibilă, ea se 
închide imediat. Aşa se întâmplă şi cu cel smerit. El se 
închide în Dumnezeu şi vrea să fie „o grădină închisă şi 


o fântână pecetluită” pentru Domnul. 

Pe cel smerit, Dumnezeu îl va învăţa căile Sale. Cristos 
a fost aşezat la dreapta Maiestăţii divine. Cine a intrat în 
adevărata smerenie este vrednic să stea pe tron. la 
seama şi lasă-te împins de iubire ca să devii mic şi 
smerit! Dumnezeul oricărui har să ne dea şi harul 
acesta! 

încheiem cu o mărturisire a iubitului Francisc d'Assisi. 
El îndeamnă la smerenie şi zice: „Fiul lui Dumnezeu a 
venit din sânul Tatălui pentru ca prin cuvânt şi prin 
faptă să ne înveţe smerenia". De aceea, este o nebunie sa 
te înalți când te laudă oamenii. Ce este înălțat între 
oameni este o urâciune înaintea lui Dumnezeu. Cum ne 
vede Dumnezeu, iată ce contează, şi nimic altceva! Nu 
vă lăudaţi şi nici un om să nu fie lăudat „inainte de 
vreme”. Când Domnul îşi va lua înapoi comoara pe care 
mi-a împrumutat-o, ce-mi mai rămâne decât trupul şi 
sufletul? Dar pe acestea le au şi păgânii. Am motive să 
cred că un ucigaş sau un hoţ ar fi pe placul lui 
Dumnezeu mai mult decât mine, dacă li s-ar fi dat tot 
atâta har cât am căpătat eu. Nimeni să nu se sprijine pe 
faptele lui, nimeni să nu-şi placă lui însuşi în faptele pe 
care şi un necredincios le poate face ca un om drept. 
Căci oricine poate să postească, 

să se roage şi să-şi chinuiască trupul. Dar să se poarte cu 
credincioşie față de Dumnezeu, nu poate oricine. De 
aceea, să ne bucurăm şi să cântăm numai atunci când 
arătăm credincioşie faţă de Dumnezeu, când îi dăm 
slavă şi când punem pe seama Lui orice dar şi orice bine 


pe care le facem. O pictură a Mântuitorului nu este 
Mântuitorul însuşi. Omul este chipul lui Dumnezeu în 
care vrea să fie slăvit El însuşi. De aceea, omul să nu se 
înalțe, căci înaintea lui Dumnezeu, el este mai puţin 
decât o pictură, este, de fapt, un zero, o non valoare. 
€-A* Despre rugăciune 

Ce este rugăciunea? 

.mRugăciunea este expresia dependenţei noastre de 
Dumnezeu; rugăciunea neîncetată, stăruitoare exprimă o 
dependenţă obişnuită, continuă. 

Părerile obişnuite asupra rugăciunii nu se regăsesc în 
Noul Testament. Noi ne rugăm pentru ca să câştigăm 
ceva, când, de fapt, dar potrivit Scripturii, prin 
rugăciune, îl cunoaştem pe Dumnezeu. Dacă trebuie să 
ajung la alimentul înţelepciunii proprii, pentru a-l da 
Domnului Isus posibilitatea să facă totul, atunci mă rog 
ca un copil şi nu mi-e greu să mă rog. Stai înaintea 
Domnului şi pune-l în față problemele tale, lucrurile 
care depăşesc limitele înţelepciunii tale. Câtă vreme îţi 
eşti de ajuns ţie însuţi n-ai pentru ce să mergi la 
Dumnezeu. 

Adesea, în rugăciune, suntem ocupați cu noi înşine, cu 
nevoile proprii şi cu eforturile pe care le depunem 
pentru prezentarea lor. în aşteptarea lui Dumnezeu, 
primul gând este la Dumnezeu, Acela pe Care îl 
aşteptăm. înainte de a te ruga, apleacă-te liniştit înaintea 
lui Dumnezeu, tocmai pentru a-ţi aduce aminte şi a 
realiza Cine este El, cât de aproape este El, cât de sigur 
este că El poate şi vrea să te ajute. Fu cu totul liniştit 
înaintea Lui şi dă-l voie Duhului Sfânt să trezească şi să 


stârnească în sufletul tău dispoziţia copilărească de ab- 
solută dependenţă şi aşteptare plină de încredere. 
Aşteaptă-L pe Dumnezeu ca pe o fiinţă vie, ca pe un 
Dumnezeu viu, Care este atent faţă de tine şi aşteaptă să 
te umple cu mântuirea Lui. Aşteaptă-L pe Dumnezeu 
până când ţi-ai dat seama că te-ai întâlnit cu EI; atunci 
rugăciunea ta va deveni cu 

totul alta. Şi în timp ce te rogi, lasă şi unele intervale de 
tăcere, de respectuoasă domolire a sufletului, momente 
în care te predai pe tine însuţi lui Dumnezeu, pentru 
cazul când ar dori să te mai înveţe sau să lucreze ceva în 
tine. 

Credinciosul cel mai slab, ticălos sau păcătos poate avea 
acces la Dumnezeu, adică poate merge înaintea Lui, la 
orice oră din zi şi din noapte, şi poate să stea de vorbă 
cu EI, oricât de mult ar vrea. Dacă se retrage în odăiţă, 
Dumnezeu este gata să-l întâlnească, să aibă părtăşie cu 
el, să-i dea bucuria şi puterea de care are nevoie şi 
asigurarea că El ia asupra Lui toate nevoile 
credinciosului. Ba îi făgăduieşte că-l va şi îmbogăţi în 
cele materiale şi în lucrare, potrivit cu ceea ce a cerut el 
în odăiță. Ar trebui să strigăm de bucurie. Noi n-am 
putea avea o singură zi de biruinţă, în viaţa creştină, 
dacă Domnul Isus n-ar trăi acum pentru noi, ca să ne 
dea tot ce priveşte viaţa şi evlavia (2 Pet. 1.3). El 
trăieşte înaintea scaunului de domnie, pentru a ne 
asigura mântuirea. Vom fi mântunţi prin .viaţa Lui 
(Rom. 5.10). El primeşte rugăciunile noastre şi le 
prezintă înaintea lui Dumnezeu, amestecând tămâia 


propriilor Sale merite cu cererile noastre nedesăvârşite 
(Apoc. 8.9). 

Rugăciunile tuturor sfinților trec prin duhul şi inima 
Aceluia Care este întotdeauna într-un acord perfect cu 
voia Tatălui şi devin ale Lui însuşi când le înfăţişează 
înaintea lui Dumnezeu. Rugăciunile pe care le adresăm 
cu credință nu urcă singure la cer. Ele sunt îmbrăcate cu 
meritele Domnului Isus, fapt care face să fie foarte 
puternice. Ceea ce pare imposibil este tocmai lucrul 
pentru care trebuie să ne rugăm. Ceea ce nu pare 
imposibil nu reprezintă o nevoie reală, indispensabilă. O 
imposibilitate totală pentru tine este faptul de a fi 
identificat atât de mult cu Domnul Isus, încât să nu mai 
rămână nimic din viaţa ta cea veche. El va face lucrul 
acesta, dacă l-o vei cere. Trebuie să vii la El cu această 
dorinţă şi să-L rogi încrezându-te în atotputernicia Sa. 
Nu trebuie să credem numai în ceea ce spune Domnul 
Isus, ci trebuie să credem în El însuşi. Dacă privim 
numai la ceea ce spune El, nu vom crede, dar dacă 
privim la El, atunci El va face ca imposibilul să devină 
tot aşa de simplu, de natural ca respiraţia. Necazul vine 
din nebunia voită a inimii noastre. Nu vrem să credem; 
nu vrem să dărâmăm podurile. 

Preferăm să mergem orbeşte înainte şi să ne îngrijorăm. 
Rugăciunea constă în a-l mărturisi mereu lui Dumnezeu 
în ce fel simţim starea noastră de neputinţă. Când vom 
înţelege şi vom recunoaşte, ca Fiul, că nu putem face 
nimic de la noi înşine, atunci Dumnezeu va face totul şi 
va lucra cu putere în noi. în orice rugăciune adresată 


către Tatăl, ia-ţi locul în Fiul şi fă-o prin puterea 
Duhului Sfânt! Nici o rugăciune nu se înalță fără să fie 
nevoie de Sfânta Treime. 

Rugaţi-vâ neîncetat 

Rugăciunea este asemănată cu respirația şi cu circulaţia 
sângelui. Ea nu este un simplu exercițiu. Este viaţa trăită 
în Dumnezeu. Noi nu ne dăm seama întotdeauna că 
Domnul Isus ne menţine într-o legătură deplină cu 
Dumnezeu. Dar dacă ascultăm de El, aşa este. Evită 
orice lucru care te împiedică să te rogi pe îndelete şi nu 
te limita la câteva clipe de rugăciune! Roagă-te 
neîncetat, adică păstrează obiceiul copilăresc de a te 
ruga la obiect, din inimă, întotdeauna. Dumnezeu a zis 
către Moise: , Omul nu poate să Mă vadă şi să 
trăiască”. Moartea lui Cristos, moartea noastră cu El şi 
în El, iată calea care ne duce la Dumnezeu în Locul 
preasfânt. Trebuie să ne găsim timp, în fiecare zi, ca să 
fim singuri cu El. Trebuie să-L găsim în fiecare zi pe 
Tatăl nostru şi să înnoim mereu legătura intimă cu El. 
Dacă Domnul Isus a avut nevoie de acest lucru, cum n- 
am avea nevoie şi noi? împărtăşirea cu Tatăl ceresc şi 
ungerea cu Duhul Sfânt se înnoiesc zilnic. 

Tot ce a făcut Cristos şi tot ce avem în El ne aparține 
chiar de pe acum. Tu nu te poţi înălța în realitatea 
spirituală după bunul tău plac. Primul şi cel mai 
important lucru pe care-l poţi face, când nu te găseşti în 
realitatea spirituală, este să-L rogi pe Dumnezeu pentru 
Duhul Sfânt (Le. 11.13). Numai Duhul Sfânt poate face 
real în noi tot ce a făcut Domnul.Isus pentru noi. 
Doctrina prezervării sfinților, a rămânerii până la capăt a 


celor sfinţi este, în definitiv, nu problema rămânerii lor, 
ci a credincioşiei lui Dumnezeu. „E/ vă va întări până 
la sfârşit"{l Cor. 1.8). Se întrerupe comuniunea? 
Desigur. Dar dragostea lui Dumnezeu nu este întreruptă, 
nici încrederea mea. Nu mă duc eu la Avocat să-L rog 
să intervină pentru 

mine, ci El Se duce ca Avocat la Tatăl pentru mine. 
Scopul lui Dumnezeu este să aducă sufletele în starea de 
a se bucura de El însuşi; atunci nu mai avem nevoie nici 
măcar să ne gândim la mersul nostru, căci nu e nimic 
care să lucreze aşa de puternic asupra umblării noastre, 
pentru a o face asemenea firii Lui. 

Caracteristicile rugăciunii 

1. Să arate umilinţă (Din fundul adâncului... ) 

2. Să fie pătrunzătoare (...strig...) 

3. Să se îndrepte nemijlocit către Dumnezeu (...către 
Tine ...) 

4. Să fie plină de teamă (...Doamne!). 

5. Să fie personală (Ascultă-mi glasul...). 

„Doamne, în marea Ta îndurare, binevoieşte să mi Te 
faci cunoscut şi să scoţi din inima mea orice formă de 
mândrie, fie că vine de la Cel Rău, fie că este rodul firii 
mele stricate! Trezeşte adânc în inima mea nevoia după 
această smerenie, care să mă facă să trăiesc în lumina 
Ta, prin Duhul Tău cel Sfânt! învaţă-mă să alung orice 
alt gând în afara aceluia de a accepta smerenia, şi 
învaţă-mă să Te rog din adâncul inimii, cu credință şi 
seriozitate, ca unul care vrea să fie izbăvit cu orice preţ 
de orice fel de mândrie!" 


Cum sâ ne rugăm? 

Rugăciunea trebuie adresată către Tatăl, în Numele Fi- 
ului şi rămânând în Cristos. Cerul nu este atât un loc, cât 
mai ales o stare, un mod de a trăi o viaţă în care 
prezenţa lui Dumnezeu se vede şi se realizează fără 
obstacole, în toată puterea ei (Murray, Perdeaua 
sfâşiată). Un sărac nu se roagă din nici un alt motiv, 
decât acela că se găseşte într-o mizerabilă şi chinuitoare 
stare de sărăcie. El nu se ruşinează să cerşească. 
Domnul zice: „Ferice de cei săraci”. 

Dumnezeu doreşte să căutăm ca Duhul Sfânt, duh de 
putere în inimă şi în viaţă, să ne ia în stăpânire 
cucerindu-ne, să înlăture păcatul şi să zidească în inima 
noastră binecuvântatul şi fericitul chip al Domnului 
Isus. Aceasta este puterea Duhului ca un har pentru o 
viaţă sfântă, spre deosebire de 176 

puterea Duhului ca un dar. Pentru a ne ruga, trebuie să 
aibă loc mai întâi o predare deplină, predând până şi 
predarea, pentru ca Duhul Sfânt să Se roage. Să-I cer lui 
Dumnezeu să mă mântuiască împotriva mea însumi; 
deci chiar dacă aş dori vreodată altceva sau n-aş putea 
să fiu de acord cu ce vrea El. Să nu cer nimic pentru 
mine, nici pentru interesele mele, ci totul potrivit cu 
interesele lui Dumnezeu. 

- Să nu fie nimic între mine şi El. 

- Să iau tot ce mi-a dat El. 

- Să ia şi El tot ce I se cuvine. 

După ce i-au pus deoparte pe Pavel şi pe Barnaba, creş- 
tinii din Antiohia iarăşi s-au rugat şi au postit. Dar noi 
ne ocupăm mai mult cu lucrul, decât cu postul şi 


rugăciunea. Citim, în ultimul capitol din Apocalipsa, că, 
imediat ce Mielul S-a aşezat pe tron, râul de apă vie a 
început să curgă. Suntem gata pentru a primi această 
putere? Spune-l Domnului: „Doamne, eu m-am predat 
cu totul Ţie. Am făcut pasul acesta în slăbiciune şi 
tremurând, dar l-am făcut. Am primit puţin din ceea ce 
ştiu că poţi să dai Tu, Doamne, dar ca un vas gol, cu 
sinceritate şi cu smerenie, mă aşez din nou la picioarele 
Tale şi aştept zi de zi şi chpă de clipă." Fii sigur că vei 
primi ceea ce ochiul n-a văzut şi urechea n-a auzit... 
Rugăciunea lui Cristos şi rugăciunea noastră 

Din rugăciunea făcută de Domnul Isus în Ghetsimani şi 
din cea care ne este redată în loan 17, rezultă că dorinţa 
Domnului Isus era ca Tatăl să fie proslăvit. în întregul 
univers, totul trebuia să vestească strălucirea lui 
Dumnezeu. Credinciosul care este însuflețit de o 
asemenea gândire, pe care o exprimă în rugăciunile sale 
până când este complet pătruns de ea, va primi o 
adevărată putere dumnezeiască. Cu cât ne temem mai 
mult de Dumnezeu şi ne temem şi de noi înşine, cu atât 
mai mult El ne va înălța, la vremea Lui, ca să-L lăudăm. 
Deci să ne plecăm înaintea Tatălui, pentru ca să ne dea 
ce ne-a învăţat să-l cerem. Nu cerem nimic mai puţin 
decât să locuiască Cristos în inimile noastre. însetăm 
după acea fericită, statornică şi conştientă locuire a 
Domnului Isus în ini- 

mile noastre, pe care ne-a făgăduit-o ca urmare sigură a 
coborârii Duhului Sfânt. 


Tată, Te rugăm, potrivit cu ceea ce le-a făgăduit 
Domnul Isus ucenicilor Săi iubiţi şi ascultători, fă să se 
trezească în noi o astfel de dorinţă, încât să nu ne putem 
odihni până când sufletul nu ne este botezat din nou, în 
fiecare zi, cu binecuvântarea Ta divină! 

Rugăciunea - întâlnire cu Dumnezeu 

Nu uita că numai Dumnezeu este binele tău suprem. 
Poți să te întâlneşti cu Domnul în cămăruţa ta de 
rugăciune, la ocupațiile tale zilnice şi chiar în 
vălmăşagul străzii. Un credincios a zis: „Putem veni 
înaintea lui Dumnezeu, putem să ne bucurăm mult de 
prezenţa Lui, putem să-l ascultăm cuvintele, să vorbim 
cu El şi să-L iubim aşa cum am face aceste lucruri cu un 
om de pe pământ." Pare incredibil, dar aşa este. Şi 
aceasta este tot ce poate fi mai bun pe lume. Rămânerea 
în Domnul Isus ne menţine acolo unde poate fi acordată 
ascultarea. Există creştini care se roagă serios pentru 
binecuvântare, dar când Dumnezeu vine şi-i caută ca să 
le-o dea, n-are de unde-i lua. Ei nu s-au gândit că 
binecuvântarea trebuie să fie nu numai cerută, dar şi 
așteptată, şi că trebuie să fie aşteptată tot în rugăciune. 
îndrăzneala în rugăciune 

Viaţa Fiului lui Dumnezeu într-un creştin nu poate fi în- 
treținută prin mâncare, ci numai prin rugăciune. 
Rugăciunea nu-i un mijloc prin care să obţinem ceva 
pentru noi înşine; prin ea noi ajungem să-L cunoaştem 
mai bine pe Dumnezeu. Noi ori cârtim în rugăciune, ori 
ne îndreptăţim şi ne apărăm înaintea Lui, ori stăm 
nepăsători, şi doar rareori îi cerem ceva. Ce splendidă 
îndrăzneală are însă un copilaş! Cere şi tu ceva precis şi 


Dumnezeu îți va da cu siguranţă. Dă-l posibilitatea 
Domnului Isus să facă ceva pentru tine! Fă-l loc chiar 
acum! Nimeni nu va face lucrul acesta înainte de a 
recunoaşte falimentul propriei lui înţelepciuni. Când un 
om ajunge la capătul puterilor sale, nu dovedeşte laşitate 

rămâne decât această posibilitate pentru a intra în 
legătură cu realitățile spirituale. Aşază-te înaintea lui 
Dumnezeu şi pune-l în faţă problemele în care tu ai 
ajuns la capătul puterilor tale. Câtă vreme îţi eşti de 
ajuns ţie însuţi, n-ai nevoie să mergi la El. Iată care este 
cea mai mare taină a rugăciunii: „Cu cât vei fi mai 
neputincios, cu atât rugăciunea ta va fi mai bună." (O. 
Hallesby) în noi nu există decât slăbiciune. Toată 
puterea se află în Domnul Isus, dar e la fel de sigură şi 
de uşor de .dobândit, ca şi cum ar izvori din noi înşine. 
Să-I lăsăm Lui, cu toată încrederea, grija de a ne păzi şi 
a ne disciplina trupul. 

Rugăciunea şi credinţa 

Se poate spune, pe bună dreptate, că rugăciunea nu 
schimbă lucrurile sau împrejurările, ci mă schimbă pe 
mine pentru ca, la rândul meu, eu să schimb 
împrejurările. Dumnezeu a rânduit ca, prin rugăciune, 
omul să privească lucrurile altfel decât înainte. Nu-i 
vorba deci atât despre o schimbare a lucrurilor de afară 
prin rugăciune, cât mai ales despre o minunată 
transformare pe care ea o face în caracterul omului. Să 
cercetăm rugăciunile Domnului Isus în singurătate. Aici 
se află cheia.vieţu Lui minunate. Dacă ascultarea 
întârzie, credinţa nu vede în aceasta decât un motiv 


pentru a-şi dubla forţele şi perseverenţa. Numai prin 
credinţă şi îndelungă răbdare se moştenesc făgăduințele. 
Orice religie adevărată a omului căzut în păcat n-are alt 
scop decât a-l face să se aştepte numai la ajutorul lui 
Dumnezeu. Deci putem spune pe bună dreptate: 
„Lumină binecuvântată, fericită convingere este aceea 
care ne face să încetăm o dată pentru totdeauna de a mai 
spera să găsim în noi cel mai mic bine." Iată cum 
suntem aduși şi lăsaţi la poarta harului. Dar la această 
poartă, nimeni n-a aşteptat şi nici nu poate aştepta în 
zadar. 

Rugăciunea şi lucrarea lui Dumnezeu 

Deci dacă vrem să fim purtătorii de cuvânt ai lui Dum- 
nezeu, trebuie să căutăm îndurarea Lui, adresându-l 
rugăciunea aceasta: „Doamne, fă-Ţi în mine lucrarea de 
zdrobire 

a omului meu firesc pentru a-l face inofensiv!" Altfel, 
Numele Domnului va suferi, căci exercitând slujba de 
predicator, le veţi da oamenilor ceva din însăşi firea 
voastră. Numele Domnului se va resimţi, nu din cauză 
că vă lipseşte viaţa, ci din cauza vălului impurități 
voastre. 

Cea mai înaltă formă a slujbei creştine este rugăciunea 
de mijlocire, stăruitoare, necurmată. Poate că nu poţi să 
predici, dar, în orice caz, eşti în stare să te rogi. Exemple 
de rugăciuni puternice de mijlocire ne dau Moise şi 
Pavel. Să stăm pe terenul rugăciunii! Să veghem, să nu 
fie nimic între noi şi Dumnezeu! „Dacă aş fi cugetat 
lucruri nelegiuite, în inima mea, nu m-arfi ascultat 


Domnul." (Ps. 66.18). A sta pe terenul rugăciunii 
înseamnă a lepăda orice păcat, a te depărta de tot ce-L 
poate întrista pe Duhul Sfânt, a te depărta de tot nu-l 
place lui Dumnezeu. Numai aşa putem participa la cea 
mai înaltă slujbă creştină. Majoritatea rugăciunilor 
menţionate în Sf. Scriptură au fost înălțate pentru alţii. 
Moise, Pavel, şi mai ales Domnul Isus s-au rugat foarte 
rar pentru ei înşişi. Trebuie să ajungem şi noi aici. Să ne 
întrebăm necontenit: „Care este planul lui Dumnezeu 
pentru cutare sau cutare lucrare? Cum putem sluji mai 
bine interesele Domnului Isus Cristos şi cum putem să- 
L slăvim?" Să aşteptăm până în clipa când El ne va des- 
coperi planul Său şi apoi să ne aducem contribuţia la 
lucrarea Lui. Aceasta presupune'să-l facem loc Duhului 
Sfânt, singura Persoană care cunoaşte ce este în 
Dumnezeu. Numai Duhul Sfânt ne poate sprijini ca să 
ne rugăm potrivit cu planul dumnezeiesc. Cea mai grea 
lucrare, cea mai grea slujbă a unui creştin este 
rugăciunea de mijlocire. Trebuie să ne rugăm neîncetat 
şi să nu ne lăsăm (Le. 18.1). Dacă există un lucru căruia 
Satan i-a jurat nimicirea, ei bine, acela este comuniunea 
poporului lui Dumnezeu. Centrul Adunării va fi de 
acumiînainte însuşi Domnul Isus. Până acum strângerile 
laolaltă ale credincioşilor nu erau prilejuite decât de 
oameni, predicatori cu renume, mari conducători ai 
gândirii sau ai activităţii creştine, sau credincioşii erau 
atraşi de lucrări, de mişcări, de centre de pietate care le 
stârneau interesul prin nctorietatea sau natura 
învăţământului lor. Astăzi nu mai este aceasta metoda 
ideală. Nu vreau să spun că oamenii ar fi încercat să 


atragă pe alții spre ei înşişi şi nici că Dumnezeu nu S-a 

găsit prin ei, cu ajutorul lor; dar persoana slujitorilor lui 
Dumnezeu (mai ales dacă au o slujbă binecuvântată într- 
un mod deosebit), devine, foarte uşor, obiect de atracţie 
prin felul necugetat în care oamenii se poartă faţă de ei. 
Ţinta lui Dumnezeu este Cristos şi, deoarece ne 
apropiem de ultimul eeas, trebuie ca El să ia chiar şi 
locul instrumentelor şi să devină, ca să zicem aşa, 
obiectul imediat al consideraţiei oamenilor. 

O mişcare nu poate fi privită ca venind de la Dumnezeu 
decât dacă Domnul Isus apare acolo, în toată evidenţa, 
ca punct central al cultului şi al adorării tuturor, căci 
dacă aşa stau lucrurile toate celelalte vor fi în 
concordanţă. Dacă prima condiţie a unei strângeri 
laolaltă a creştinilor este să ne legăm tot mai strâns de 
Domnul Isus Cristos, Capul Trupului, şi să-L lăsăm să- 
Și ia locul central care-l revine, a doua este comuniunea 
noastră în rugăciune, îndeosebi în rugăciune pentru toţi 
sfinţii. Viaţa pe care ne-o oferă El nu este un dar făcut o 
dată pentru totdeauna, ci este un har pe care-l putem 
păstra prin necurmata lucrare a puterii Lui. Domnul Isus 
nu Şi-a căutat niciodată slava Sa şi nu S-a slujit de 
puterea Sa, pentru a Se apăra. (Amintiţi-vă de David şi 
Saul!) Mi-am însuşit eu slăvitul privilegiu de a fi 
răstignit împreună cu Isus până când în carnea şi sângele 
meu nu va mai rămâne decât viaţa lui Cristos? , Am fost 
răstignit cu Cristos şi trăiesc, dar nu mai trăiesc eu, ci 
Cristos trăieşte în mine” (Gal. 2.20). Eu pot să primesc 
chiar acum viaţa de înviere a Domnului Isus, şi aceasta 


mi se va descoperi prin Duhul Sfânt. 

E ruşinos pentru un creştin să vorbească despre propria 
sa biruinţă. Biruitorul trebuie să se stăpânească pe 
deplin, aşa încât biruinţa să fie întotdeauna biruinţa 
Domnului nu a noastră. El este Biruitorul şi, prin El, noi 
suntem mai mult decât biruitori. Bucuria lui Pavel era să 
fie prizonier al Domnului Isus Cristos. Din toate 
scrierile apostolului Pavel, rezultă că, după ce am luat 
hotărârea să ne 1dentificăm cu Domnul Isus, .în moartea 
Sa, viaţa de înviere a Domnului Isus pătrunde întreaga 
noastră fiinţă. Avem nevoie de o putere dumnezeiască 
pentru a trăi viaţa Fiului lui Dumnezeu într-un trup mu- 
ritor. Duhul Sfânt nu vine numai ca un oaspete oarecare; 
El pătrunde peste tot şi ia totul asupra Lui; partea mea 
este să umblu în lumină şi să execut tot ce-mi descoperă 
El. Dacă am 

luat hotărârea lăuntrică cu privire la păcat, mi-e uşor să 
socotesc că, de drept şi de fapt, eu sunt mort față de 
păcat, pentru că viața Domnului Isus e mereu prezentă 
în mine. Şi după cum există un singur fel de oameni 
sfinți, tot aşa există un singur fel de sfințenie: sfințenia 
Sa, care-mi este dată mie. Dumnezeu plantează în mine 
sfințenia Fiului Său, şi eu aparțin, duhovniceşte, unei 
noi ordini. 

La cererea apostolilor: „Doamne, arată-ne pe Tatăl!", 
Domnul dă imediat răspunsul: „Este aici". Tatăl ori este 
mereu aici, ori nu este nicăieri. Aşteptăm ca Dumnezeu 
să Se arate copiilor Săi? Dumnezeu Se arată numai în 
copiii Săi. Vrem să fim conştienţi de Dumnezeu. Nu 


putem să fim conştienţi numai de noi înşine şi să 
rămânem, totuşi, sănătoşi. Cunosc eu pe Domnul meu 
cel înviat? Cunosc puterea Duhului Care locuieşte în El? 
Sunt eu, în ochii lui Dumnezeu, destul de înţelept şi, în 
ochii lumii, destul de prost, încât să stau ancorat de ceea 
ce a spus Domnul Isus Cristos, sau părăsesc poziţia 
supranaturală pe care orice lucrător pentru împărăția lui 
Dumnezeu este chemat s-o menţină, adică încrederea 
nemărginită în Domnul Isus? Dacă folosesc altă metodă, 
mă abat de pe Cale, căci Domnul nostru ne-a spus: 
„Toată puterea Mi-a fost dată în cer şi pe pământ. Duce 
fi-vă şi faceți ucenici din toate neamurile... "(Mt. 28.18- 
19). 

Rugăciunea de mijlocire 

Ce lucru minunat este mijlocirea! Cristos i Se consacră 
deplin şi în tot timpul. Aşa îşi exercită El preoţia. Doriţi 
ca alții să fie mântuiţi? Mijlociţi pentru ei. Daţi-vă pe 
voi înşivă ca o jertfă vie, pentru semenii voştri, ca să fiți 
umpluţi de Duhul Sfânt şi consumaţi de flacăra Lui. Fiţi 
convinşi că mijlocirea poate face să se coboare 
binecuvântarea din cer. Legaţi inseparabil aceste două 
lucruri: pe de o parte, în Cristos, mijlocirea necurmată şi 
puterea de a mântui în chip desăvârşit; pe de altă parte, 
în noi, experienţa unei mântuiri complete şi a unei 
mijlociri neîntrerupte. Să nu uităm că: 

1. Noi suntem în Cristos. 

2. Cristos este în nol. 

Dacă ştim numai că suntem în Cristos, atunci vom 
rămâne pasivi şi slabi; iar dacă ştim numai că Cristos 


este în noi, viaţa ne devine obositoare şi simţim mereu 
că ne lipseşte ceva. Numai una din aceste două realități 
nu-i deajuns. Viaţa noastră firească trebuie dată 
nimicirii pas cu pas, pentru ca Domnul Isus să poată 
avea tot mai mult loc în noi. Lucrarea lui Dumnezeu în 
Iacov face loc pentru Dumnezeul lui Isaac. 

„ȘI nu ne duce în ispită..." 

Această cerere este totodată un act de adorare. 
„Doamne, ştiu că toate împrejurările sunt în mâna Ta. 
Să nu sune clopotul pentru mine decât atunci când 
permiți Tu şi să nu stau afară decât atât cât mă laşi Tu! 
Nu mă duce în ispită! Eu atârn de Tine." Toate pot fi 
folosite spre încercarea noastră: bucuria, ca şi 
întristarea. Toate caută să ne depărteze de Dumnezeu şi 
să ne cufunde într-ale noastre: izbânzile, ca şi insuc- 
cesele. Diavolul stă acolo ca să otrăvească şi să 
prăpădească totul. Sunt mereu de faţă două forțe: 
Dumnezeu, ca să ne încerce, şi Satan ca să ne otrăvească 
şi să ne depărteze de Dumnezeu. De aceea roagă-te aşa: 
„Doamne, eu îmi încredinţez, în mâinile Tale simţirile 
mele, gândurile mele, ochii şi urechile. Ziua şi noaptea, 
stai între mine şi oameni! Păzeşte-mă de mine însumi! 
Păzeşte-mă să nu vin în atingere cu nimeni! Stai Tu 
între mine şi orice om! Eu nu voi fi zidit de om, ci voi fi 
dărâmat dacă nu eşti Tu la mijloc. Oamenii nu pot să-mi 
facă nici un bine, decât prin mijlocirea Ta. Mână care nu 
oboseşti, ţine-mă tare!" 

Trebuie să ne recunoaştem incapabili de a-l înţelege 
Cuvântul, de a-L ruga sau de a-L adora fără intervenția 
Duhului Sfânt. Legalismul este, de obicei, marele 


obstacol în calea .unei înţelegeri sănătoase a doctrinei 
Duhului Sfânt. Duhul Sfânt este puterea sfinţeniei în cel 
credincios, aşa cum Legea este puterea păcatului pentru 
cel ce se aşază sub ea. Legea are de a face cu carnea, 
Duhul Sfânt locuieşte în firea cea nouă. Trebuie să 
arătăm că nu trăim pentru noi, ci pentru Cel ce a murit şi 
a înviat. Atunci vom experimenta, cu siguranţă, puterea 
Duhului Sfânt. Suntem în pustie, dar în loc să bem apă 
din stâncă, avem în noi înşine un izvor din care curg 
râuri de apă vie. 

183 

In singurătate cu Dumnezeu 

„Isus (...) S-a dus- iarăşi la munte, numai El singur” 
(loan 6.15). Sufletul omului se mişcă întocmai ca un 
pendul între timp şi veşnicie. Dacă se îndreaptă spre 
timp, se leagă de lucrurile lumii acesteia şi se depărtează 
de originea lui divină. Dacă se întoarce spre veşnicie, 
atunci uită de făptură, de mediul înconjurător, de zarva 
lumii şi găseşte singurătatea plină de linişte. Aici 
descoperă adevărata slobozenie, căci se reîntoarce în 
Dumnezeu. Dumnezeu este adevăratul loc de odihnă, 
cea mai înaltă bucurie şi cea mai fericită plăcere. „Aici 
găsesc odihnă, aici aflu mulţumire. De aceea, eu merg 
pe fericitele Lui urme." 

Pentru un suflet care, prin exerciţiu, s-a deprins să 
trăiască o viaţă de evlavie în prezenţa lui Dumnezeu, 
timpul este ca veşnicia şi veşnicia ca timpul. Pentru a 
câştiga deprinderea aceasta de a rămâne mereu în 
Dumnezeu, trebuie să căutăm necurmat liniştea, 
singurătatea, reculegerea. Trebuie ca sufletul nostru să 


iasă dintre limitările creaturii, să caute liniştea şi abia 
apoi să se deprindă cu evlavia. Ferice de acela care 
procedează astfel! El va avea parte de pace sufletească 
şi de mare fericire. Singurătatea, în linişte deplină, a fost 
adesea mult căutată de sfinţii lui Dumnezeu. Ce fericit 
trebuie să se fi simţit Adam, înainte de Cădere, în 
liniştea grădinii Edenului! Ce scumpe erau vizitele pe 
care 1 le făcea Dumnezeu! Paradis pierdut! Enoh a 
umblat 300 de ani cu Dumnezeu. 

Dragul meu, caută şi tu starea aceasta fericită! Avraam 
şi-a părăsit patria, prietenii, rudele, a părăsit totul şi a 
plecat unde-l chema Dumnezeu. Iacov şi Isaac, 
patriarhii aleşi, n-au avut aici patrie. Au rămas străini şi 
călători şi au slujit în linişte Dumnezeului celui veşnic. 
Mai înainte de a putea să scape poporul din robia 
Egiptului, Moise a trebuit să petreacă 40 de ani în pustia 
Madianului, în linişte. Marele reformator Ilie, "care a 
restabilit închinarea după Vechiul Legământ, şi-a petre- 
cut cea mai mare parte din viaţă în liniştea pustiei. Toan 
Botezătorul a trăit în pustie. Acolo a predicat el pocăinţa 
şi a pregătit calea Domnului. însuşi Domnul nostru a 
trăit în singurătate. Destul de des, El Se retrăgea dintre 
oameni. Când a început să-ŞI îndeplinească misiunea Sa 
mesianică, a fost dus 184 

de Duhul în pustie, unde a rămas 40 de zile. Dacă 
urmărim viaţa Sa sfântă, găsim că Se retrăgea iar şi 
iarăşi din zgomotul timpului în liniştea veşniciei. Avea 
nevoie să fie numai El singur cu Tatăl. Când 
entuziasmul greşit al poporului a vrut să-L facă împărat, 
pentru că înmulțise pâinile, El Si-a retras iarăşi în 


munte, numai El singur. Mai înainte de a începe să 
predice Vestea cea Bună, Pavel, marele apostol al 
Neamurilor, a petrecut 3 ani în liniştea Arabiei. Și 
ceilalți apostoli şi-au petrecut o mare parte din viaţă în 
singurătate, şi numai aşa au ajuns în stare să umple 
lumea întreagă cu Evanghelia. Bernand, Luther, Calvin, 
Wesley, Zinzendorf, se poate spune că toţi oamenii lui 
Dumnezeu, din al căror suflet au curs râuri .de apă vie, 
au simţit adesea nevoia să se retragă în pustie. Acolo au 
căpătat puteri noi, lumină nouă, pentru a putea sluji într- 
un duh profetic unei lumi amenințate de moarte veşnică. 
Dorul pe care l-au simţit sfinţii aceştia înăuntrul lor, 
anume de a ieşi din timp pentru a găsi pe Dumnezeu in 
liniştea veşniciei şi a fi umpluți de puterea Lui, dorul 
acesta se găseşte şi în inima fiecărui copil al lui 
Dumnezeu. 

Lăuntrul nostru tânjeşte după linişte, după singurătate, 
după întâlnirea cu Dumnezeul cel sfânt. încă din 
Vechiul Testament, Dumnezeu spune prin gura 
profetului: „în linişte şi odihnă va fi mântuirea voastră, 
în seninătate şi încredere va fi tăria voastră. "(îs. 
30.15). în altă parte citim: „, Toată carnea să tacă 
înaintea Domnului, căci El S-a sculat din sfânta Lui 
locuință.” în Noul Testament este la fel. Pavel îndeamnă 
pe credincioşi în Numele Domnului: , Căutați să trăiţi 
în pace. "Dacă ai recunoaşte lucrul acesta, ţi-ar fi de 
folos şi ţie. Sufletul tău caută pe Dumnezeu. Pe El nu-L 
poţi găsi în zgomotul vremii de azi. leşi din vârtej şi din 
larma lumii acesteia, caută singurătatea, îndreaptă-te 
spre veşnicie şi vei găsi pe Dumnezeu. Atunci ţi se vor 


deschide din nou izvoarele harului. 

Ce plină este lumea noastră de agitaţie şi de zgomot! 
Evenimentele de fiecare zi ne copleşesc. Cine le poate 
suporta? Nu-i de mirare că suntem aşa de apăsaţi şi 
bolnavi sufleteşte. Spitalele de boli nervoase sunt pline, 
ŞI în fiecare zi întâlnim oameni care şi-au pierdut 
liniştea lăuntrică şi sfânta singurătate cu Dumnezeu. El 
să ne ajute să urmăm pilda creştinilor 

de altădată, să căutăm mai mult singurătatea, să-L 
întâlnim pe Dumnezeu în liniştea sufletului, pentru ca El 
să ne umple din nou cu puterile Lui minunate. Atunci nu 
ne vom mai teme de nici o prăbuşire sufletească, ci plini 
de puterea Lui, vom câştiga biruinţa asupra tuturor 
potrivnicilor noştri. în corturile celor drepţi, răsună 
cântări de biruinţă. Timpul pe care-l petrecem înaintea 
Domnului, în părtăşie liniştită cu El, exercită din ce în 
ce mai multă influenţă înviorătoare asupra noastră. 

E mare lucru să stai înaintea Domnului. Singurătatea, pe 
care unii oameni n-o pot suporta, fiindcă le dă pe faţă 
sărăcia lăuntrică, este pentru sfinți un palat de cedru, 
pentru că împăratului, în frumuseţea Sa, îi place să Se 
plimbe prin sălile acestui palat. „Linişte sfântă! Tu eşti 
poarta/ Prin care ţâşnesc .afară adâncimile inimii./ Te 
salut ca pe un copil al cerului,/ îngheţ pentru gură, dar 
rouă pentru suflet." 

Spurgeon, vorbind odată despre rugăciune, spunea 
următoarele: „Nu ştiu cum am putea să ne îndemnăm 
mai convingător unii pe alţii în punctul acesta. Nu există 
nici o expresie destul de tare, prin care noi, slujitorii 


Cuvântului, am putea fi îndemnați să ne rugăm." 

Pentru noi şi fraţii noştri, spun despre singurătate că este 
ca o oglindă în care vedem lumea şi lăuntrul nostru în 
adevărata lor înfăţişare. „Singurătatea este pentru 
sufletul care o caută un nesecat izvor de bucurie. Un 
astfel de suflet va înflori precum crinul în curăţie şi 
nevinovăție şi va produce roadele Duhului." 

Ieronim scrie despre viaţa în singurătate prietenului său 
Eleodor: „O, singurătate! Ce frumos înfloresc în tine 
florile lui Cristos! în tine se găsesc pietrele preţioase din 
care va fi clădită cetatea Marelui împărat, după 
indicaţiile din Apocalipsă. în tine se dezvoltă umblarea 
sfântă cu Dumnezeu." Preţuirea aceasta înaltă a sfintei 
singurătăţi a făcut ca odinioară, în epoca primilor 
creştini, să se constate că nu există altă nevoie mai mare 
decât rugăciunea şi liniştea. Am zis nevoie, dar mai 
degrabă aş vrea să vorbesc despre valoarea de nepreţuit 
a rugăciunii şi singurătăţii, despre dulceaţa minunată şi 
despre fericirea dumnezeiască ce se revarsă peste 
sufletul care trăieşte într-o atmosferă de rugăciune. 186 
John Fox a spus: „Timpul pe care-l petrecem în 
rugăciune cu Dumnezeu este cel mai plăcut şi mai bine 
întrebuințat. De aceea, dacă-ţi iubeşti viaţa, să-ți placă 
rugăciunea!" Evlaviosul Herwey, pe patul său de 
suferinţă zicea: „Dacă Dumnezeu mă va mai ţine în 
viaţă, am să citesc mai puţin şi am să mă rog mai mult." 
John Cooke scrie: „Un pastor, aflat pe patul de moarte, a 
strigat înainte de a-şi da sufletul: «Ah, de ce nu m-am 
rugat mai mult?»" Un gând pe care trebuie să ni-l 
însuşim cu toţii! Trebuie să avem ceasuri anumite de 


rugăciune pe care e bine să le respectăm cu regularitate; 
dar, un duh de rugăciune este şi mai bun decât obiceiul 
de a ne ruga, iar a ne ruga neîncetat este mai bine decât 
a ne ruga la anumite intervale de timp. 

Mulţi predicatori au dat faliment în slujba lor şi au 
devenit nefolositori pentru împărăția lui Dumnezeu, 
deoarece din cauza multelor ocupaţii şi a grijilor vieţii, 
au uitat de rugăciune şi de singurătate. în linişte ne 
întâlnim cu Dumnezeu, în despărțirea de lume, simţim 
prezenţa Lui. Aşa a fost întotdeauna, aşa e şi azi. loan 
şi-a scris Apocalipsă în linişte, departe de lume. Aici a 
fost el în Duhul şi a văzut pe Domnul. Ce a scris el 
acolo, în urmă cu multe sute de ani, a fost păstrat, în 
deplin acord, de toată creştinătatea. Cei mai de seamă 
martori ai adevărului şi-au primit în singurătate 
binecuvântările care s-au revărsat apoi asupra lumii, 
înviorând-o. 

Copil al lui Dumnezeu, dacă trăieşti în prezenţa simțită 
a lui Dumnezeu, vei avea şi puterea care biruie lumea şi 
îi înnoieşte pe oameni. Ce lucru serios şi important! 
Caută singurătatea şi trăieşte acolo ascuns cu 
Dumnezeu, până când viaţa ta lăuntrică se însănătoşeşte 
şi tu ajungi o pricină de laudă a harului Său. Mântuitorul 
le-a spus ucenicilor: „ Veniţi singuri la o parte într-un 
loc pustiu şi odihniţi-vă puţin.” (Mc. 6.31). Ce frumos le 
spune Domnul, celor ce lucrau împreună cu EI: 
„Odihniţi-vă puţin." Ei tocmai veniseră dintr-o lucrare 
de evanghelizare şi-l povestiseră tot ce au făcut şi ce 
învățături au dat. Avuseseră biruinţe deosebite şi 
făcuseră spărturi mari în împărăţia lui Satan. Dar munca 


oboseşte şi lucrătorii se murdăresc de praful pământului. 
De aceea ei trebuie să caute un loc singuratic şi să se 
odihnească. 

Ceea ce era adevărat cu privire la apostoli este adevărat 
într-o măsură cu mult mai mare în ce ne priveşte pe noi. 
Dacă vrem să nu ne prăbuşim sub apăsarea slujirii 
noastre, atunci trebuie să dăm ascultare Cuvântului 
Domnului: „, Venifi singuri la o parte într-un loc pustiu 
şi odihnifi-vă puf in.” Odihna într-un loc pustiu este de 
cea mai mare importanţă. Nu ne putem odihni în câmpul 
de lucru. De aceea trebuie să plecăm de acolo şi să 
căutăm un loc retras. 

Tu, robul Domnului, care ai slujit cu credincioşie la pos- 
tul tău, lasă-ţi puţin lucrul, comunitatea ta, amvonul tău, 
zgomotul anturajului tău şi caută un loc singuratic! 
Domnul are ceva de vorbit cu tine. 

Soră, tu te-ai dedicat Domnului cu credincioşie pentru a 
sluji la patul bolnavilor, în Şcoala Duminicală, în 
treburile gospodăreşti de fiecare zi. Lasă-ţi acum lucrul 
şi caută un loc liniştit! Fă lucrul acesta înainte ca povara 
muncii tale să-ţi atingă nervii şi să trebuiască să fii pusă 
deoparte, complet neputincioasă. 

Muncitorule, lasă-ţi locul tău de muncă, plin de praf, 
lasă zgomotul maşinilor, ieşi din toată larma oraşului, 
într-un loc singuratic! Domnul vrea să vorbească cu 
tine. Da, toți cei obosiţi şi împovăraţi, ieşiţi la milostivul 
vostru Domn! El vrea să vă învioreze. Nenorocirea 
copiilor lumii acesteia este că lor le este frică de 
singurătate. Ei trăiesc într-un întuneric mare şi nu-i dau 


niciodată răgaz conştiinţei lor să-i judece cu privire la 
viaţa pe care o duc. Ei fug de linişte, fug departe de 
Dumnezeu şi nu vor să audă de veşnicie. O, dacă ar vrea 
ei să accepte şi să se gândească la scurtimea vieţi! Ar 
întoarce atunci spatele lumii cu deşertăciunea ei, cu 
războaiele şi certurile ei, cu minciunile şi răzbunările ei, 
ŞI ar căuta un loc liniştit pentru ca să se odihnească 
acolo împreună cu Domnul Isus. 

Dar, ceea ce lumea nu face, să faci tu, copil al lui Dum- 
nezeu! Domnul vrea să ne aibă cu El şi iată ce ne spune: 
„ Venifi singuri la o parte, într-un loc pustiu, şi odihni 
fi-vă pufin. "Luaţi seama că Domnul vrea să ne aibă pe 
noi singuri: „Veniţi singuri." Prin aceasta, Domnul vrea 
să ne spună să lăsăm totul la o parte: grijile şi temerile, 
familiile cu toată crucea şi suferinţa lor, prietenuile şi 
orice fel de anturaj; într-un .cuvânt, tot ce ne poate ţine 
departe de izvorul veşniciei. Vino 188 

singur şi caută-L pe Dumnezeu! „Când îfi întorci 
privirile spre El, te luminezi de bucurie şi nu fi se umple 
fafa de ruşine. "(Ps. 34.5). 

Sfântul Augustin spune: „După cum soarele nu poate fi 
văzut decât prin lumina sa proprie, tot aşa lumina dum- 
nezeiască n-o poţi vedea decât dacă eşti luminat de 
Dumnezeu însuşi." Lumina aceasta nu poate fi găsită 
decât în linişte, în singurătate, în legătură cu Dumnezeu 
prin rugăciune. Dar pentru aceasta trebuie să întrerupem 
relațiile cu oamenii şi să dăm la o parte tot ce se poate 
interpune între noi şi Dumnezeu. Domnul vrea să ne 
aibă. Veniţi singuri! Astfel, El vorbeşte cu noi şi noi cu 
El. Ni se vor deschide ochii şi vom putea să vedem ce se 


ascunde în inima Lui plină de iubire. 

Un om al lui Dumnezeu, fiind întrebat de un începător 
în credinţă ce să facă pentru a ajunge în prezenţa lui 
Dumnezeu, a răspuns: „Fugi, taci, odihneşte-te!" 
Afostun răspuns bun, valabil şi pentru tine. Fugi de 
lume, du-te într-un loc liniştit, încetează să mai vorbeşti 
cu oamenii, ca să poţi avea legătură numai cu 
Dumnezeu. Odihneşte-te, şi inima ţi se va umple de 
pace în singurătatea plină de linişte. Vino singur, într-un 
loc liniştit, căci Domnul vrea să stea de vorbă cu tine. 
Profetul spune: ,„Căutafi pe Domnul, tofi cei smerifi din 
fără, care împlinifiporuncile LuH'X Jet 2.3). Cel ce caută 
pe Domnul trebuie să meargă într-un loc liniştit. în 
zgomotul lumii acesteia, nu-L va putea găsi. Proorocul 
Amos strigă: „Nu căutafiBetelul, nu văducefila 
Ghilsalşinu trecețila Beer-Şeba! Căci Ghilgalul va fi 
dus în robie şi Betelul va fi nimicit. Căutați pe Domnul 
şi vefi trăi!" {Am. 5.5-6). 

Mireasa, în Cântarea Cântărilor, şi-a căutat Mirele în 
oraş, pe străzi şi în pieţe, dar nu L-a găsit. în cele din 
urmă, recunoaşte: „Abia trecusem de ei, şi am găsit pe 
iubitul inimii mele. L-am apucat şi nu L-am mai lăsat, 
până nu L-am adus în casa mamei mele. "(Cânt. 3.4). 
Când Ilie se afla pe muntele lui Dumnezeu, a venit un 
vânt puternic, o furtună mare, dar Domnul nu era în vânt 
şi în furtună. Apoi a venit un susur blând şi liniştit, şi 
abia atunci i-a vorbit Domnul. Dacă vrei să auzi glasul 
Domnului care vorbeşte înăuntrul tău, trebuie să 
părăseşti orice loc zgomotos şi să intri în odihna cea 
plină de 

linişte. De aceea şi Domnul spune: , O voi duce în 
pustie şi-i voi vorbi pe placul inimii ei." (Os. 2.14). 

Se ştie, din vremuri îndepărtate, că atunci când Dumne- 
zeu vrea să atragă un suflet la El, îl duce în singurătate, 
departe de zarva lumii, şi-i vorbeşte inimii lui, rostind 
cuvinte pline de dragoste şi bu nătate. „, Cu vântul Tău e 
înfocat şi robul Tău îl iubeşte.” (Ps. 119.140). Ce uşor 
este atunci să-L cauţi pe Domnul! Atunci se termină cu 
orice alergare şi frământare. Domnul Se află acolo şi 
poţi intra în îndurarea Lui. David dorea cândva să aibă 
aripi, ca să poată zbura undeva pentru a se odihni: , O, 
dacă aş avea aripile porumbelului, aş zbura şi aş găsi 
undeva odihnă!" (?s. 55.6). El voia să se elibereze de 
problemele apăsătoare ale împărăției, ca să poată fi 
numai cu Dumnezeu în singurătate. ,„ Da, aş fugi 
departe de tot şi m-aş duce să locuiesc în pustie.” (Ps. 
55.7). Acolo L-a găsit pe Domnul. Aşa a făcut şi 
Domnul Isus. De multe ori a căutat singurătatea. Lăsa 
poporul şi se retrăgea în pustie pentru ca să Se roage. 
Urmează-L şi în privinţa aceasta, şi vei avea o mare 
binecuvântare. Binecuvântarea în singurătate este mare 
şi strălucită. Vei găsi pe Domnul. Relaţiile cu El nu au 
nimic amar, şi şederea împreună cu El nu are nimic 
neplăcut. Dimpotrivă, la El găseşti bucurie curată şi 
lumină. 

Am cunoscut un frate care în fiecare an se ducea la 
munte şi petrecea o săptămână în linişte. Când se 
întorcea, era plin de putere şi făcea lucruri mari 
bucurându-se de prezenţa lui Dumnezeu. A făcut aşa, 


până când Domnul l-a chemat la El. Ieronim zicea că, 
pentru el, singurătatea este paradisul pământesc. 

Mulţi copii ai lui Dumnezeu au o idee greşită despre 
singurătate. Li se pare că este foarte greu să te retragi 
într-un loc liniştit şi să trăieşti acolo. E1 uită că acolo nu 
eşti singur, ci ai părtăşie cu Dumnezeu. Părtăşia cu El te 
face cu mult mai fericit decât părtăşia cu cei mai 
străluciți oameni ai lumii. Pot să spun din experienţă: 
niciodată nu am fost singur când m-am retras în 
singurătate. „ Căci Domnul are milă de Sion şi mângâie 
tonte dărâmăturile lui. El va face pustia lui ca un rai şi 
pământul lui uscat ca o grădină a Domnului." (îs. 51.3). 
Este adevărat că Domnul ştie să ne mângâie în 
singurătate şi în linişte. Locul pustiu va deveni grădina 
desfătării. Cântări de 190 

laudă şi de biruinţă îţi umplu inima, izbucnesc în afară 
şi umplu muntele şi valea de laudele Domnului. Deci, 
urmea-ză-L pe Domnul Isus în pustie! Ascultă-l 
chemarea: ,„ Veniţi singuri la o parte şi odihni fi-vă puf 
in." 

Când este dezlegat de toate cele pământeşti, sufletul se 
uneşte cu Dumnezeu. Atunci te poţi cunoaşte mai bine 
şi pe tine însuţi, ţi se vor limpezi ochii şi îl vei vedea pe 
împăratul. Umblând în lumina Lui, te vei bucura de 
prezenţa Lui şi sângele Domnului Isus Cristos, Fiul lui 
Dumnezeu, te va curăța de orice pată. Vei începe să te 
rogi, vei ajunge la Dumnezeu şi, în această sfântă 
deprindere, inima îţi va fi plină de fericire şi de bucurie 
cerească. Ascultă deci sfatul Domnului! Mergi în 
singurătate şi Domnul .te va binecuvânta şi-ţi va da 


odihnă. Slavă Numelui Său! 

în prezenţa lui Dumnezeu 

„în El trăim, ne mişcăm şi suntem." (F.A. 17.28) o altă 
versiune). Dumnezeu este, cu adevărat, Cel ce există, 
Existenţa absolută, Izvorul tuturor lucrurilor, Cel fără 
început şi fără sfârşit, Cel Veşnic, Singurul Care are 
nemurirea. El, Cel .Preatnalt, Singurul vrednic să fie 
adorat, Acela în Care toate lucrurile îşi au fiinţa şi 
existenţa, Cel ce cuprinde prezentul, trecutul şi viitorul, 
ni Se descoperă ca „Cel ce este. 

Omule, cazi în ţărână înaintea acestui Dumnezeu mare 
ŞI veşnic şi spune-I: „Mare eşti, Doamne! Sfinţească-se 
Numele Tău!" Pe El trebuie să-L ai tu. Oriunde te-ai 
afla, este şi El. Primeşte-L prin credinţă! El te 
înconjoară, din toate părțile, ca aerul. El vrea să-ţi 
umple viaţa şi să-ţi dea dovezi aşa de puternice referitor 
la prezenţa Sa, încât să poţi şi tu mărturisi: „Cunoaştem 
pe Cel Adevărat şi suntem în Cel Adevărat şi în Fiul 
Său, Domnul Isus Cristos." 

Diferite moduri de a simţi prezenţa lui Dumnezeu 
Primul fel în care poţi realiza prezenţa lui Dumnezeu 
este să-ţi ridici ochii sufletului şi inima spre cer, unde 
este tronul slavei Sale. Cu toate că Dumnezeu, prin 
Fiinţa şi puterea Sa, 

este prezent oriunde, rămâne totuşi adevărat faptul că 
Cel «Preaînalt locuieşte în cer. Deci îndreaptă-ţi privirea 
spre El! Când Domnul Isus a mijlocit pentru noi ca 
Mare Preot, Şi-a ridicat ochii spre cer şi a zis: ,„ Tată, a 
sosit ceasul, proslăveşte pe Fiul Tău ca şi Fiul Tău să 


Te proslăvească pe Tine/" Qoan 171.1). Cu ochii 
credinţei, pătrunde dincolo de cerul acesta material şi 
vei vedea slava lui Dumnezeu. Prin ridicarea ochilor 
trupeşti se ridică şi ochii spiritului, şi vei putea vedea 
slava lui Dumnezeu. Cu ochii lăuntrici, vei putea vedea 
împărăţia slavei Sale. Am cunoscut un frate care se urca 
pe vârful unui munte şi de acolo se uita spre cer. Ade- 
sea, cu ochii aţintiţi spre cer, în văpaia luminii cereşti, el 
se ruga. Când cobora de pe munte, ne spunea: „Vai, ce 
trist şi plin de jale mi se pare pământul, după ce am 
privit frumuseţea cerului!" e 

Un al doilea fel de a realiza prezenţa lui Dumnezeu .este 
să mă uit în jurul meu. „EI este la dreapta ta, şi te 
înconjoară ca aerul. în El trăim, ne mişcăm şi suntem." 
Atunci ne pomenim în situaţia peştelui care înoată în 
apă. După cum el, în apă, se află în elementul său, aşa şi 
noi în Dumnezeu. Dumnezeirea mă înconjoară ca o 
mare fără de sfârşit. „ Tu mă înconjori din toate părțile 
şi îți pui mâna peste mine" (Ps. 139.5). Când atmosfera 
e plină de ceaţă, atunci toate lucrurile din jurul nostru 
sunt învăluite în ceaţă. Tot aşa, Dumnezeu umple tot 
pământul cu dumnezeirea Sa. Peste tot, poţi să-l admiri 
îndurarea, înţelepciunea, bunătatea şi atotputernicia. 
Totuşi, acestea sunt doar ca o ceaţă, pentrucă El poate fi 
văzut numai prin credință. Dacă sunt rece, mă gândesc 
că stau în focul iubirii Sale de necuprins; dacă sunt 
tulburat, ştiu că prezenţa Lui mă înviorează; dacă sunt 
veştejit, voi fi înviorat prin rouă Sa cerească, 
dumnezeiască. Pe El îl găsesc pretutindeni. în pădure şi 
pe câmp, în casă şi în grădină, pe stradă şi în tren, în 


adunările cu un public numeros şi în cămăruţă. lată, 
gândul acesta trebuie să căutăm să-l trezim înăuntrul 
nostru. Ce bine este ca un credincios să ştie că el trăieşte 
în Dumnezeu! 

O, Tu, Care eşti foc de necuprins, revărsat în toţ univer- 
sul, iată, eu în Tine trăiesc! Mistuie Tu în mine tot ce 
mă împiedică să Te văd pe deplin! Pătrunde în mine cu 

iubirii Tale şi ajută-mi să mă afund în îndurarea Ta 
nemărginită, în harul Tău de necuprins! 

Un al treilea fel de a-L vedea pe Dumnezeu este să mă 
uit în mine însumi. Augustin zice: „M-am învârtit în 
jurul meu ca o oaie capie. Te-am căutat în afară, şi Tu 
erai înăuntru. M-am ostenit mult, căutându-Te în afară 
de mine şi, iată, Tu locuieşti în mine, dacă eu doresc 
lucrul acesta. Am alergat pe străzi şi pe drumuri 
căutându-Te, dar nu Te-am găsit, pentru că am căutat 
greşit afară, ceea ce era înăuntru." în făptura ne- 
regenerată, nu-L putem găsi pe Dumnezeu. Din ziua 
când ne-am născut din nou, El locuieşte în noi. Fiinţa şi 
prezenţa Lui ne sunt nespus de aproape. Trupul nostru 
este Templul Dumnezeului celui viu. Inima noastră este 
camera în care Cristos, Domnul nostru, intră şi iese. 
Este antreul unde Duhul Sfânt vorbeşte cu noi, cum 
spune David: , Eu voi asculta ce zice Dumnezeu, 
Domnul, căci El vorbeşte de pace poporului Său şi 
iubiților Lui. "(Ps. 85.8). Caută-L pe Dumnezeu 
înăuntrul tău! Cristos a făgăduit că-ȘI va face locuinţa la 
noi, cu Tatăl şi cu Duhul Sfânt. Trebuie să credem 
lucrul acesta. Purtăm în noi pe Dumnezeu, de aceea 


suntem o sfântă aristocrație. Dacă-L cauţi pe Dumnezeu 
în propria-ţi inimă, îl vei găsi. Augustin s-a rugat odată 
astfel: „Luminează, Doamne, ochii sufletului meu ca să 
Te văd în mine şi să mă contopesc în totul cu Tine, Cel 
ce eşti mereu în mine!" 

Binecuvântările prezenţei lui Dumnezeu 

Dumnezeu Se descoperă unui suflet care doreşte cu 
toată puterea să ajungă în prezenţa Lui. El Se lasă văzut, 
în adâncul sufletului tău, ca soarele în oglindă sau într- 
un izvor limpede. (2 Cor. 3.18). Desigur, pentru aceasta 
trebuie curăţie de inimă. „Ferice de cei cu inima curată, 
căci ei vor vedea pe Dum-nezeu"(Mt. 5.8). Orice 
necurăţie întunecă oglinda sufletului, astfel că cel în 
cauză nu se mai poate bucura de prezenţa lui 
Dumnezeu. Dar ce mare binecuvântare este când chipul 
lui Dumnezeu străluceşte în sufletul nostru zi şi noapte! 
Atunci, în fiinţa noastră lăuntrică, se produc schimbări, 
iar aceste schimbări au ca scop să ajungem a fi 
asemenea chipului Fiului lui Dumnezeu. 

Religie sau credinţă - 13 

A 

Apoi, datorită lor, întreaga ta viaţă va fi pusă în 
rânduială. Atât viaţa interioară, cât şi cea exterioară 
pierde tot ce-i ne-sfânt, ce nu-i dumnezeiesc. Ajungem 
în armonie cu lumea înconjurătoare, cu oamenii şi cu 
toate făpturile. Legăturile păcatului sunt rupte şi puterile 
lui, alungate. Râul limpede şi curat al sfinţeniei lui 
Dumnezeu, poate să pătrundă acum peste tot. Sufletul ni 
se poate umple de lumină. Suntem lumini şi ajungem în 
stare să luminăm, prin faptele noastre bune şi prin viaţa 


pe care o trăim. Ce binecuvântări mari sunt acestea! 

în prezenţa lui Dumnezeu, învăţăm şi să suportăm sufe- 
rinţele cu bucurie. Să nu credem că sufletul care trăieşte 
în intimitate cu Dumnezeu nu trebuie să treacă prin 
suferinţe şi strâmtorări. Dimpotrivă, vin adesea peste ei 
nebănuite suferinţe lăuntrice, mai ales când trec prin 
încercări. Ei sunt încercaţi pretutindeni, cum a fost 
Domnul lor, dar nu se mai tem de încercări şi nu se 
sperie când sunt pedepsiţi. Iacov scrie: „Frații mei, să 
priviți ca o mare bucurie când treceţi prin felurite 
încercări, ca unii care Ştiţi că incercarea credinţei 
voastre lucrează răbdare." Şi iarăşi: „Ferice de cel care 
rabdă ispita, căci după ce a fost găsit bun, va primi 
cununa vieţii, pe care a făgăduit-o Dumnezeu celor 
care-L iubesc" (lac. 1.2, 12). 

Deci evlavia nu constă în scutirea de suferinţe şi 
încercări, „în Mine aveţi pace, în lume aveţi necazuri", 
zice Domnul Isus. Poate că îţi vine greu să accepţi, şi 
chiar nu poţi pricepe cum să-ţi poţi păstra bucuria 
deplină până şi în cele mai grele suferinţe. Ce lucru 
minunat! în prezenţa lui Dumnezeu, se revarsă asupra 
noastră, din inima Lui, lumină neîntreruptă şi putere 
prin care sunt nimicite toate influenţele întunericului şi 
ale lumii. Astfel că cele mai mari suferinţe lăuntrice 
sunt transformate prin harul lui Dumnezeu în bucurie 
lăuntrică. Cine înţelege, să înţeleagă! Rămâi în 
Dumnezeu şi vei vedea lucruri minunate! Credinciosul 
va vedea că şi crucea şi suferinţele ne conduc la o mai 
strânsă legătură cu Dumnezeu, mai mult decât orice 
altceva. „Această legătură sau părtăşie intimă cu 


Dumnezeu este cu atât mai scumpă cu cât devine mai 
inaccesibilă firii josnice şi păcătoase, care se iubeşte 
numai pe sine şi îşi caută plăcerea numai în ea însăşi 
negăsind nici un har în Cel Răstignit şi nepunând preţ pe 
întâlnirea cu El, dincolo de simţuri", spunea cândva un 
credincios. 194 

Mai departe, în prezenţa lui Dumnezeu, omul e gata de 
orice: e gata pentru rugăciune şi e gata pentru lucrare. în 
poziţia aceasta fericită, poţi sta bucuros şi în linişte 
deplină la picioarele Domnului Isus, dar tot aşa de 
bucuros poţi pleca să-l împlineşti poruncile Lui. Te vei 
ruga cu inima şi vei lucra cu mâinile. Nici o muncă nu 
ni se va părea neplăcută; ea ne înviorează la fel ca 
rugăciunea. în prezenţa lui Dumnezeu, totul se schimbă. 
Este adevărat ce spunea o credincioasă: „Trebuie să ai 
ore precise pentru a te deprinde să scai în prezenţa lui 
Dumnezeu; altfel, gândurile ţi se împrăştie, cazi în 
lenevie, îţi pierzi puterea şi, pe nesimţite, te îndepărtezi 
de Dumnezeu; şi nu observi că te-ai îndepărtat, decât 
atunci când nu mai este nici o nădejde să te poți 
întoarce. De aceea, rugăciunea este lucrul cel mai 
important. Dar pentru a-ţi păstra credincioşia în 
rugăciune, trebuie să fii ordonat şi credincios în toate 
treburile zilnice. Una fără cealaltă nu se poate. Nu vei 
avea şi nu-ţi vei putea păstra odihna în timpul lucrului, 
decât dacă te retragi mereu în singurătate şi-ţi potoleşti 
setea inimii, prin rugăciuni, la izvorul vieţii veşnice. 
Dacă trăim astfel în bucurie şi durere, în activitate şi 
rugăciune, zi şi noapte în prezenţa lui Dumnezeu, atunci 
Dumnezeu va fi pentru noi totul în toate şi făptura nu va 


mai conta. El ne va umple inima. Acum pacea a ajuns 
mare şi bucuria, extraordinară. Dorinţa şi rugăciunea 
mea este ca şi tu să poți trăi şi experimenta, lucrul 
acesta. Atunci viaţa ta în prezenţa lui Dumnezeu va fi o 
obişnuinţă. Du-te în singurătate, caută-L pe Dumnezeu 
până-L vei găsi şi să ştii că orice îndemn spre El şi orice 
dorință după El au fost trezite în tine de Dumnezeu 
însuşi. Tocmai aceasta este dovada că Dumnezeu vrea 
să te aibă: tu porți în inimă un dor după El. Dă ascultare 
acestui îndemn şi vei trăi lucruri minunate în prezenţa 
lui Dumnezeu. Cine ar putea să le descrie? „Ferice de 
cine cu trup şi suflet se afundă/ în a dragostei fără de 
margini undă,/ Unde nu e timp, nici spaţiu, nici făptură/ 
Și furtunile nu mai găsesc spărtură." Aşa cânta unul 
dintre sfinţii de altădată. Ce bine ar fi să trăieşti şi tu 
lucrul acesta! Şi să poţi spune din experienţă: „în 
Dumnezeu trăiesc şi mă mişc şi sunt!" Harul să-ţi vină 
în ajutor! 

Piedici în calea comuniunii cu Dumnezeu 
„Pregăteşte-te să întâlneşti pe Dumnezeul tău!" (Am. 
4.12). Sufletul omului nu poate ajunge la odihnă, până 
când nu-şi găseşte odihna în Dumnezeu. Năzuinţa ta 
lăuntrică e îndreptată spre Dumnezeu. El însuşi a pus 
năzuinţa aceasta în tine. Dar ce puţini sunt oamenii care- 
şi găsesc deplina lor mulţumire în Dumnezeu! Tu să faci 
parte din aceştia puţini. Dumnezeu să fie totul pentru 
sufletul tău. Dumnezeu însuşi vrea să-ţi umple sufletul. 
Dar pentru aceasta trebuie să fie date la o parte piedicile 
care caută să te ţină departe de El. „,Pregăteşte-te să 


întâlneşti pe Dumnezeul tău!"(Am. 4.12). ,„, Croiţi, croiți 
drum, pregătiți calea, luaţi orice piedică din calea 
poporului Meu!" \s. 57.14). Vom enumera câteva pie- 
dici care te opresc să intri în prezenţa lui Dumnezeu. 
Trebuie numai să vrei să le dai la o parte. 

Prima piedică este firea ta nesupusă şi dezordonată. Ea 
se arată în pofta cărnii, în pofta ochilor şi în lăudăroşia 
vieții. 

Până când firea veche nu este dată morţii prin crucea lui 
Cristos, te împiedică să trăieşti în părtăşie cu 
Dumnezeu. Ea te aţâţă întotdeauna împotriva lui 
Dumnezeu şi trezeşte în tine dragostea şi plăcerea 
pentru făptură. Câtă vreme omul e stăpânit de firea lui 
dezordonată, va fi mereu neliniștit. Dragostea lui 
Dumnezeu nu poate să prindă rădăcini în el şi omul nu- 
ŞI găseşte locul. Fiind legat, cum să se bucure de 
slobozenie? 

O altă piedică este viața proprie. Omul firesc trăieşte 
doar pentru el însuşi, nu pentru Dumnezeu. Viaţa 
aceasta se arată în iubirea de sine, în încăpățânare şi în 
egoism. Omul se pierde pe sine în el însuşi, în loc să se 
piardă în Dumnezeu. Dumnezeu vrea să-L iubim pe El 
mai mult decât orice, vrea ca El să fie Alfa şi Omega 
pentru sufletul nostru. însă unde domneşte viaţa proprie, 
acolo Eul este pe primul plan: Cel care-şi trăieşte viaţa 
independent trebuie să fugă de Dumnezeu. El îşi barează 
singur drumul. Se roagă, dar nu poate ajunge la o 
intimitate cu Dumnezeu. 

Un temperament uşuratic, de asemenea, este o piedică, 
un obstacol care nu-l lasă pe om să pătrundă în locul 


sfânt al intimităţii cu Dumnezeu. Un astfel de om nu se 
simte .196 

niciodată acasă în prezenţa lui Dumnezeu, ci cutreieră 
peste tot, îi plac societatea şi pălăvrăgeala nefolositoare. 
Un om uşuratic se amestecă în toate lucrurile. Trăieşte 
ca fluturele şi pretutindeni el se simte acasă, dar nu şi în 
Dumnezeu. Ceea ce este o mare pagubă. în felul acesta, 
sufletul nu ajunge niciodată la odihnă. „Decât să întrebi 
de cer, mai bine/ Să ieşi degrab-afar' din tine./ Altfel, 
acolo unde eşti,/ Zadarnic o să te trudeşti./ Cerul să vezi, 
n-o să ai parte:/ Străin îti va fi şi departe./ Mori faţă de 
voinţa ta,/ învaţ-apoi a te preda/ Şi-atunci aici, chiar pe 
pământ,/ Trăieşti ca sus, în cerul sfânt." Ce greu ajunge 
omul să privească viaţa Eului ca pe ceva blestemat şi s-o 
dea morţii! 

Mai departe, un temperament iute este o altă piedică 
pentru părtăşia cu Dumnezeu. Omul este mereu grăbit şi 
nu are timp să se retragă în singurătatea plină de linişte, 
pentru ca să-L caute pe Dumnezeu. Ce mulţi sunt 
oamenii pe care temperamentul lor îi ţine departe de 
Dumnezeu! Ei nu ajung niciodată la odihnă. Mereu 
găsesc o nouă ocupaţie. Trec de la una la alta şi aşa îşi 
risipesc timpul harului, timp preţios. Şi mai rău este că 
aceşti oameni sunt gata să-şi dea cu părerea asupra 
tuturor lucrurilor dumnezeieşti şi să le privească cu 
neîncredere. Sunt plini de bănuieli rele şi de invidie. 
întotdeauna vor ca ei să facă totul şi păcătuiesc mult 
împotriva dragostei frăţeşti. 

O a cincea piedică ce-i stă în cale unui suflet care vrea 
să intre în intimitate cu Dumnezeu este plăcerea deşartă 


pentru aşa-zisele fapte bune. Omul rămâne la lucrurile şi 
faptele lui şi admiră ceea ce a făcut cu mâinile lui. Deci 
faptele religioase, faptele de evlavie îl pot orbi pe om 
faţă de Dumnezeu. El vede numai ce a făcut el şi îşi 
socoteşte faptele bune drept un mijloc de îndreptățire. 
Inima sa este înfăşurată ca într-o platoşă. Omul nu mai 
vede calea spre intimitate cu Dumnezeu, ajunge 
împietrit şi se cufundă în întuneric. Duhul Sfânt nu mai 
poate lucra într-o asemenea inimă pentru a produce 
căinţa şi nici pocăinţa. Fariseul cel mândru gândeşte că 
el nu mai are nevoie de pocăință. Faptele lui bune i-au 
devenit idol şi idolul său îl împiedică să intre în 
intimitatea lui Dumnezeu. 

O altă piedică este lenea sau răceala în rugăciune. Sun- 
tem leneşi când e vorba să-L căutăm pe Dumnezeu, şi 
când 

venim la tronul harului, inima ne este rece şi 
nesimţitoare faţă de susurul vântului sfânt al prezenţei 
harului lui Dumnezeu. .Noi ne scuzăm lenea şi răceala, 
aruncând vina pe trupul slab şi pe lipsa de simţire a 
inimii, în loc să ne smerim, să ne zdrobim inima şi să 
terminăm cu lenea şi răceala. 

O altă piedică este faptul că nu luăm seama la noi înşine 
ŞI la ce se petrece înăuntrul nostru. Nu umblăm, cum s- 
ar zice, cu sufletul în mână. Suntem neatenţi pe cale, 
uşuratici în vorbire, ne lăsăm imaginaţia să plece la 
plimbare. Pe scurt, nu ne tăgăduim pe noi înşine. Felul 
acesta de a umbla cu neatenţie îl întristează pe Duhul 
Sfânt. El nu ne mai poate lumina cu lumina Lui cerească 


ŞI îi este cu neputinţă să ne mai aducă în prezenţa 
Dumnezeului celui sfânt. 

Anumite imbolduri lăuntricecontribuie şi ele la îndepăr- 
tarea noastră de Dumnezeu. 

O altă piedică pe care vreau s-o amintesc este făptura. 
Dăm făpturii ceea ce se cuvine numai Creatorului. Mulţi 
sunt cu totul vânduți făpturii. Ei se găsesc sub influenţa 
hipnotică a unui duh omenesc. Niciodată nu pot să 
lucreze în mod liber; mereu sunt legaţi şi chinuiț de o 
apăsare lăuntrică şi urmăriţi de umbre ziua şi noaptea. 
Chiar visele lor vorbesc despre slujirea faţă de creatură. 
în inima acestor oameni nu Se află Dumnezeu şi 
dragostea Lui, ci chipul făpturii. Curvia aceasta 
duhovnicească este pricina pentru care mulţi nu ajung 
până la Dumnezeu, cu toate că duc o viaţă liniştită. 

Mai sunt încă multe alte piedici, care duc la slăbirea 
noastră spirituală şi ne baricadează drumul spre inima 
Dumnezeului celui veşnic. Poate că umbli liniştit şi cu 
grijă, căutând un loc retras, dar liniştea nu-ţi va folosi la 
nimic dacă nu eşti gata să te debarasezi de tot ce te 
împiedică să ajungi la părtăşia intimă cu Dumnezeu. 
Trebuie să te dezlegi neapărat. Foloseşte puterile vieţi 
veşnice şi sângele Domnului Isus Cristos! Uşa îţi este 
deschisă. Vino şi te spală! Dă voie să ţi se rupă lanţurile 
care te leagă de lumea simţurilor, a gândurilor şi a 
făpturilor, şi care au făcut din tine un rob al tău însuţi şi 
al făpturii, în loc să fii robul lui Dumnezeu. Fii de azi 
înainte robul Lui! Intră în adevărata slobozenie! 
Slobozenia aceasta n-o vei găsi decât la crucea 
Domnului tău. Crucea îţi va fi poarta de intrare în inima 


dragostei celei atotrăbdătoare. Pre-găteşte-te deci, 
suflete scump, să te întâlneşti cu Dumnezeu! 198 

întâi şi întâi, vino aşa cum eşti! Vino cu păcatele tale, cu 
însuşirile tale şi cu viaţa ta firească nezdrobită! Nu căuta 
să te arăţi mai bun decât eşti! Domnul îţi cunoaşte inima 
ŞI ştie legăturile care te țin rob. El îţi încearcă inima şi 
rărunchii. Este o nebunie să cauţi să vii la El altfel decât 
eşti în realitate, învinge-ţi mândria inimii şi fugi de 
prefăcătorie! Nu mai juca nici un fel de teatru! Lui 
Dumnezeu nu-l place făţărnicia, dar celor smeriți le dă 
har. Apleacă-te înaintea Maiestăţi Sale şi aşază-te 
descoperit în toată ruşinea, şi goliciunea, şi ticăloşia 
inimii tale, în faţa ochilor Săi sfinţi. Primul meu sfat 
este acesta: vino ca unul care vrea să asculte de 
Dumnezeu în toate lucrurile! Ascultarea te desparte de 
păcat. Ea te face s-o rupi cu o viaţă nesfântă şi neplăcută 
lui Dumnezeu. Ascultarea lucrează acolo unde intervine 
lepădarea de sine. Cine se tăgăduieşte pe sine 
protestează împotriva a tot ce nu se potriveşte cu 
sfințenia lui Dumnezeu. ,Nu-1 cunosc pe omul acesta." 
Acestea sunt cuvintele cu care Petru s-a lepădat de 
Domnul. Cine vrea să asculte de Dumnezeu, trebuie să 
ajungă la lepădarea de sine şi, cu toată seriozitatea 
credinţei, să spună despre el însuşi: ,Nu-1 cunosc pe 
omul acesta." Un astfel de suflet reuşeşte să se curăţe, 
iar adevărul îl va face slobod. Cel care a început să 
protesteze împotriva lui însuşi, acela îi dă dreptate lui 
Dumnezeu şi îl acceptă ca Dumnezeu al său. 

Apoi, te sfătuiesc să-ţi deschizi inima pentru dragostea 


de nespus a lui Dumnezeu. Tu ai nevoie de iubire, ca să- 
1 poţi iubi pe alţii. Până acum, tu doar ai cerut iubire de 
la cei din jurul tău, dar este scris: , /ubiţi-vă unii pe 

alții” şi: „Să iubeşti pe aproapele tău ca pe tine însuţi.” 
Mulţi aşteaptă iubirea ta. Dar cum ai să poţi tu iubi, dacă 
dragostea lui Dumnezeu n-a fost turnată în tine prin 
Duhul Sfânt? Primeşte în inima ta izvorul acesta de 
dragoste! Atunci te vei umple de iubire pentru toți 
oamenii. Duhul de critică, vorbirea de rău, duhul de 
iritare, invidia şi multe alte porniri păcătoase ale inimii 
tale vor fi mistuite de focul dragostei lui Dumnezeu. Ce 
minunată este dragostea lui Dumnezeu! După aceea, ia 
tot ce ţi se întâmplă ca venind din mâna cea bună a 
milostivului Dumnezeu. Toate lucrurile lucrează spre 
bine: fie viaţa, fie 

moartea, fie înălțimea, fie adâncimea, cele de acum şi 
cele viitoare. De aceea, trebuie să iei tot ce ţi se 
întâmplă ca venind din mâna lui Dumnezeu. Toate vor 
sluji la mântuirea şi desăvârşirea ta. Toate suferinţele şi 
necazurile, toate neplăcerile şi greutăţile, toate 
încercările au un singur scop: să-ţi găseşti odihna numai 
în Dumnezeu! De asemenea, fii mulţumit cu ceea ce ţi-a 
rânduit Domnul. Dacă eşti vorbit de rău, primeşte totul 
cu un duh de blândeţe! Dacă eşti lăudat şi binecuvântat, 
mulțumește lui Dumnezeu pentru aceasta! în foame şi în 
sete, fii fără grijă, căci Tatăl însuşi îţi va purta de grijă. 
îngrijorările sunt păgâneşti; de aceea, cei ce se 
îngrijorează îl necinstesc pe Dumnezeu. încă ceva: 
inima ŞI viaţa ta lăuntrică să-ţi fie mereu deschise pentru 


Dumnezeu! Să nu existe nici o umbră între tine şi Cel 
Preaînalt! Umblă în lumină şi foloseşte clipă de clipă 
sângele sfânt al stropirii! Urmăreşte pacea şi sfințirea 
faţă de oricine! Caută să fii un exemplu pentru toţi 
oamenii, printr-o umblare curată şi plăcută lui 
Dumnezeu. Toate cuvintele pe care le spui şi toate 
faptele pe care le faci, totul să se desfăşoare sub ochii 
Lui. Să-ţi placă sărăcia, ai răbdare în suferinţe, fu liniştit 
şi împăcat în Dumnezeul tău! în felul acesta, vei învinge 
toate piedicile şi-L vei găsi pe Dumnezeu, însă, înainte 
de toate, ridică-ţi inima în rugăciune fierbinte către 
Dumnezeu! Cere-l ajutorul şi harul Lui! Spune-l că eşti 
sărac, recunoaşte-ţi defectele şi greşelile, vino cu toată 
îndrăzneala înaintea tronului Său! Cu cât te vei arăta 
mai deschis şi mai slobod în prezenţa Lui, cu atât ţi Se 
va descoperi şi El şi-ţi va arăta mai multă încredere. Fii 
un împlinitor al Cuvântului! Gândeşte-te la Sf. Scriptură 
în ceasurile liniştite şi în-crede-te în făgăduinţele pe care 
ți le-a dat Tatăl tău! împlineşte tot ce te învaţă Cuvântul 
Domnului şi vei pătrunde în intimitatea lui Dumnezeu. 
Să nu-ţi fie frică şi nu fi neîncrezător! Aruncă tot ce te 
împiedică să pătrunzi în prezenţa nemijlocită a 
Domnului! Domnul însuşi să te binecuvânteze şi să te 
facă o binecuvântare pentru alții! 

Viaţa de rugăciune 

„Rugaţi-vă neincetat" (1 Tes. 5.17). Nu e destul să te 
retragi în singurătate, trebuie să te întâlneşti cu 
Dumnezeu. Fără Dumnezeu, singurătatea îţi va fi un 
chin pentru suflet. 200 

Ca să intri în legătură cu Dumnezeu, trebuie să înveţi a 


te ruga. Dacă ai fugit de zarva lumii şi ai renunţat la 
tendinţa de a idolatriza creatura, nu vei avea pace şi 
odihnă până când nu vei satisface şi cea mai adâncă 
dorinţă a sufletului tău şi cea mai mare nevoie a lui, 
unindu-te cu Dumnezeu. Mijlocul ideal de a ne uni cu 
Dumnezeu, pe lângă citirea atentă a Sf. Scripturi, este 
rugăciunea. Dar mai întâi, trebuie să învăţăm care este 
adevărata rugăciune. „Doamne, învaţă-ne să ne 
rugăm!" Aceasta a fost cererea apostolilor. Aceasta să 
fie şi cererea ta. Toţi cei care se fac ucenici al 
înţelepciunii veşnice, trebuie ca, în linişte sfântă, să 
înveţe să se roage. Un om a cărui viaţă a devenit o 
rugăciune nu poate trăi fără rugăciune, aşa cum nu poate 
trăi peştele fără apă. în studiul acesta, vrem să cercetăm: 
1. Diferite feluri de rugăciune. 

2. Cum putem ajunge la o viaţă de rugăciune. 

3. Cum se păstrează ritmul unei vieţi de rugăciune. 

4. Cine întreţine o viaţă de rugăciune. 

1. Diferite feluri de rugăciune. 

a) Mă voi referi, în primul rând, la rugăciunea 
necurmată. Aceasta nu-i altceva decât o dorinţă sfântă, 
întemeiată pe iubirea lui Dumnezeu faţă de noi, de a 
face toate lucrurile împreună cu El şi spre slava Lui. 
Această plăcută înclinaţie de a trăi în prezenţa lui 
Dumnezeu ne face să tindem a ne ruga neîncetat, în 
orice loc şi în orice situaţie ne-am găsi. Rezultatul este o 
mare linişte lăuntrică. Acum eşti una cu voia Lui şi te 
supui întotdeauna cârmuirii şi disciplinei Lui. Asculţi 
fără împotrivire şi faci totul fără cârtire. Cu toate că 
rugăciunea de acest fel poate şi trebuie să-şi găsească 


loc în viaţa de toate zilele, în relațiile cu oamenii, totuşi 
trebuie să avem un timp de linişte şi singurătate pentru 
odihnă şi înviorare în Dumnezeu. Numai aşa ajungem la 
rugăciunea necurmată. Dacă cineva nu învaţă să se 
roage în felul acesta, rugăciunea lui nu foloseşte la 
nimic, pentru viaţa sa duhovnicească. 

b) Mă voi opri acum la rugăciunea cu gura, rugăciunea 
exprimată în cuvinte. Aceasta ia naştere din cealaltă, 
căci este pregătită prin rugăciunea tainică a inimii. 
Sufletul uneşte aceste două feluri de rugăciune. Când se 
roagă cu gura şi vorbeşte lui Dumnezeu prin cuvinte, 
credinciosul caută ca nici inima 

să nu se depărteze din prezenţa lui Dumnezeu. Prin 
iubire, rămâne unit cu Dumnezeu, şi când El pune un 
îndemn pe inimă, gândurile şi toate mişcările sufletului 
se îndreaptă spre Dumnezeu fără cuvinte, astfel că 
devine posibil ca, renunțând la vorbe, să continue să se 
roage cu inima. Apoi, când lucrarea dumnezeiască'în 
inimă încetează, el poate să-şi reia rugăciunea cu gura. 
c) în felul acesta, sufletul se pregăteşte pentru al treilea 
fel de rugăciune, rugăciunea lăuntrică a inimii sau 
contemplarea Divinităţii. Prin dragostea şi dorul său, 
credinciosul se ridică deasupra lui însuşi prin 
contemplarea iubirii şi Persoanei lui Dumnezeu. El 
ajunge să cunoască adevăail, gustă laptele prieteniei cu 
Dumnezeu, intră în dragostea Mijlocitoailui său Care a 
fost răstignit şi a înviat: Domnul Isus Cristos. Prin rugă- 
ciunea aceasta, el se face una cu Dumnezeu şi ajunge la 
desăvârşire, în felul acesta, el încetează să mai trăiască 


pentru sine însuşi şi trăieşte numai pentru Dumnezeu. 
Ce plăcut este să te afunzi în Dumnezeirea nesfârşită! 
Domnul să ne facă parte aici pe pământ de fericirea care 
se gustă în rugăciune şi care este o apropiere crescândă 
de viaţa veşnică. Sfântul Bernard de Clairveaux ne 
învaţă: „Când te duci să te rogi, debarasea-ză-te de 
zgomotul gândurilor care se ridică precum valurile mării 
şi aruncă orice grijă pentru cele de afară, pentru ca să 
poţi fi ocupat numai cu Dumnezeu. Căci este cu 
neputinţă să stăm de vorbă cu Dumnezeu dacă, deşi 
tăcem, totuşi în gând pălăvrăgim cu toată lumea. la 
seama, deci, la Acela Care vorbeşte cu tine şi Care ia 
seama la tine! Ascultă-L pe El, Cel ce îţi vorbeşte, 
pentru ca şi El să te asculte pe tine care-l vorbeşti! Şi 
dacă vei asculta cântări de laudă dumnezeieşti, cu teama 
cuvenită, vei înţelege fiecare cuvânt al Scripturii, 
gândindu-te adânc la el." Vorbesc astfel nu ca să mă 
laud cu obiceiul acesta, ci pentru că aş vrea să-l am şi 
pentru că îmi pare rău că nu l-am practicat până acum, 
fiind prea delăsător. însă tu, cel căruia ţi s-a făcut mare 
har, pleacă-ţi cu supunere urechea la glasul Domnului, 
prin rugăciuni pline de smerenie şi evlavie, .strigă către 
El cu lacrimi şi suspine, laudă-L şi slăveşte-L cu cântări 
duhohniceşti, pentru toate lucrările Sale. Cetăţenilor 
lumii de sus le place foarte mult să vadă, iar lui 
Dumnezeu nu I se poate aduce nimic mai plăcut ca 
jertfa de laudă. Jertfa 202 

de laudă - zice El însuşi - îmi face plăcere." Ce fericit ai 
fi, dacă ai putea să vezi odată, cu ochii duhului, cum 
prinții luminii, împreună cu sufletele cereşti care cântă 


cântări de laudă, ies cu toţii înaintea celor ce se roagă! 
Cu câiă grijă şi bucurie înconjoară ei pe cei care cântă, 
stau lângă cei ce se adâncesc în Sf. Scriptură, plutesc 
asupra celor ce se dedau contemplării sfinte, călăuzesc 
pe cei ce supraveghează turma şi care îngrijesc de cele 
necesare în Casa lui Dumnezeu. Căci puterile cereşti 
iubesc pe viitorii lor concetăţeni, se bucură şi au grijă de 
cei care vor ajunge să moștenească sfinţenia cerească, îi 
întăresc, îi învaţă, îi păzesc şi le poartă de grijă. Toţi 
doresc sosirea noastră şi speră că prin noi se vor ocupa 
locurile rămase încă goale. Ne caută cu sârguinţă, 
ascultă bucuroşi veşti bune despre noi şi, cu o iubire 
plină de smerenie, ne aduc harul de care avem nevoie. 
Ei nu socotesc ca o înjosire să fie tovarășii noştri de 
drum, ba chiar se fac slujitorii noştri şi nu mai pot de 
bucurie când ne pocăim. Să ne grăbim, deci, să le facem 
bucurie! Să ne grăbim nu cu paşii trupului, ci cu dorul 
sufletului, cu dorinţă arzătoare şi cu suspine. Nu numai 
îngerii, ci şi Creatorul îngerilor ne aşteaptă. Ne aşteaptă 
Dumnezeu Tatăl ca pe nişte fii ai Săi, ca să ne poată 
pune peste toate averile Sale. Ne aşteaptă Dumnezeu 
Fiul ca pe nişte fraţi şi moştenitori împreună cu El, ca să 
ne înfățişeze Tatălui pe noi, rodul întrupării Sale, al 
sângelui Său vărsat pe Golgota. Ne aşteaptă Sfântul 
Duh, El, dragostea şi blândeţea, în Care am fost aleşi 
din veşnicie, şi cine s-ar putea îndoi că nu-Și va vedea 
alegerea împlinită? Ne aşteaptă întreaga Curte 
împărătească a cerului. Deci, să năzuim şi noi, cu toată 
înfocarea inimii, după lucrurile acestea! Mare ruşine va 
păţi acela care nu le doreşte din toată inima. însă cel 


care aşteaptă cu rugăciune necurmată şi cu gând 
statornic, acela va pleca de aici cu sufletul plin de 
încredere şi va fi primit acolo cu mare bucurie. 

2. Cum putem ajunge la o asemenea viaţă de rugăciune. 
Am amintit că o viaţă de rugăciune este o viaţă cu 
Dumnezeu, din Dumnezeu, în Dumnezeu şi pentru 
Dumnezeu. O astfel de viaţă nu poate fi trăită decât de 
cei cu adevărat născuţi din nou. Trebuie să precizez 
acest lucru, ca 

să nu fiu înţeles greşit. Pentru a căpăta răspunsuri la 
rugăciuni, nu-i neapărat nevoie să fu un copil al lui 
Dumnezeu. Dumnezeu îi ascultă şi pe păcătoşii neîntorşi 
la El, ba chiar şi pe corbii care strigă la El. însă o viaţă 
de rugăciune nu pot avea decât aceia care au fost smulşi 
de sub puterea întunericului şi au fost aşezaţi în 
împărăția luminii. Dumnezeu este lumină şi în El nu 
este întuneric. Cine vrea să umble cu Tatăl luminii, 
trebuie să fie spălat de păcate. De aceea, o viaţă de 
rugăciune nu poate duce decât acela care a cunoscut 
puterea curăţi-toare a sângelui Domnului Isus Cristos şi 
care umblă sub călăuzirea Duhului Sfânt. Un astfel de 
om este supus lui Dumnezeu. El a scăpat de orice teamă 
şi de orice grijă. Cu o inimă .plină de iubire, el depinde 
numai de Tatăl ceresc. în El îşi are toate izvoarele. Cu o 
bucurie de copil, îşi deschide inima pentru Dumnezeu şi 
bea din dragostea Lui pe săturate. O condiţie 
indispensabilă care se impune de la sine este că un astfel 
de om a rupt-o pentru totdeauna cu păcatul, cu o viaţă 
trăită în slujba deşertăciunii, a plăcerilor şi a mândriei. 


Plăcerile trupeşti nimicesc viaţa de rugăciune. Cine se 
roagă şi-a răstignit carnea cu poftele şi plăcerile ei. El a 
terminat cu slobozenia cărnii şi nu aşteaptă nimic de la 
făptură. îşi caută toată satisfacția în Dumnezeu. în 
situaţia aceasta, el este ascultător după cum şi Cristos a 
fost ascultător până la moarte, ba încă până la moarte de 
cruce. El ştie că Domnul Isus este izvorul unei fericiri 
veşnice şi depline numai pentru aceia care ascultă de El. 
Ascultarea aceasta include şi faptul că-l dăm voie lui 
Dumnezeu să ne judece şi să ne pedepsească. El ne 
judecă şi ne pedepseşte ca să ne poată da o mântuire 
deplină. Dar El face rana şi tot El o vindecă. Toţi cei 
care vor să ducă o viaţă de rugăciune trebuie să aibă o 
experienţă asemănătoare cu aceea a femeii de la fântâna 
lui Iacov. Domnul trebuie să-Şi pună degetul Său sfânt 
pe tot ce nu este în ordine în viaţa noastră. între patru 
ochi, El trebuie să facă mereu percheziţii în casa inimii 
noastre. E nevoie ca “întreaga noastră viaţă să fie pusă 
în rânduială înaintea Lui, ceea ce este foarte normal. Şi 
după cum trebuie să-L lăsăm pe Domnul să ne 
vorbească în judecată lăuntrică, în disciplina ascunsă a 
Duhului, tot aşa trebuie să-L lăsăm să ne vorbească şi 
referitor la partea exterioară, în tot ce viaţa noastră ar 

prezenta ceva întunecat, vinovat sau neplăcut pentru El. 
Dacă facem aşa, atunci orice duh necurat care se 
statornicise în noi de ani de zile trebuie să plece. Cel ce 
vrea să devină cu adevărat curat va dori să scape de 
orice pată şi de orice necurăţie, de deşertăciune, de 
iubirea de sine şi de lăudăroşenie; acela trebuie să înveţe 


să spună: „Amin", când este trecut prin focul unui 
cuptor în care este topită orice necurăţie. Nu trebuie să 
ne cruțăm pielea, dacă vrem să trăim cu Domnul. 
Urâciuni care au rădăcini adânci în noi, cum ar fi 
plăcerile ascunse sau mândria spirituală, nu pot fi 
spulberate aşa ca printr-o vijelie, ci trebuie să fim „săraţi 
cu foc" (Le. 9.49). 

Apoi, pentru a putea trăi o viaţă de rugăciune, trebuie să 
avem o poziție dreaptă faţă de Marele nostru Preot, 
Cristos. în Domnul Isus Cristos, oricine are dreptul să se 
apropie, chiar şi cel mai depărtat. în El avem putere să 
ducem o viaţă sfântă. Marele nostru Preot ne 
binecuvântează cu puterile vieţii nepieritoare. Abia 
acum, prin puterea Sa, putem să ne rugăm cum trebuie, 
cum se cuvine, să ne rugăm aşa cum îi place Tatălui. 
Cristos ne umple cu Duhul de rugăciune, c?.ci Dum- 
nezeu caută închinători care să I se închine în duh şi în 
adevăr. lată ce înseamnă, într-adevăr, a-L slăvi pe EI. 
Acestea, şi multe altele, sunt necesare ca să putem trăi o 
viaţă de rugăciune. Chiar dacă legătura ta cu Dumnezeu 
în rugăciune ar fi de o sută de ori întreruptă, experienţa 
aceasta neplăcută să nu te descurajeze! Paguba 
întreruperii vieţii tale de rugăciune este mare, dar este şi 
mai rău dacă, după o astfel de întrerupere, nu te întorci 
imediat la Dumnezeul tău. „Și dacă cineva a păcătuit, 
avemla Tatăl un Mijlocitor."(1 loan2.1). Primeşte 
cuvântul acesta de mângâiere! Cu cât îţi va fi mai 
sensibilă credincioşia cu care te supui disciplinei harului 
dumnezeiesc, cu atâta vor fi mai rare întreruperile vieţii 
tale de rugăciune şi cu atât îi va fi mai uşor Duhului 


Sfânt să reîn-noade legăturile rupte ale părtăşiei tale cu 
Dumnezeu, să deschidă din nou sufletului tău întunecat 
de păcat drumul spre îndurarea lui Dumnezeu şi să te 
scoată din încurcătura eforturilor tale zadarnice. Duhul 
Sfânt te va călăuzi să poţi gusta şi experimenta toată 
plinătatea care este în Cristos Isus. Oricât de amare ar fi 
experienţele tale şi oricâte ocoluri ai fi făcut, să nu-ţi 
pierzi încrederea, căci vei ajunge, cu siguranţă, la 
biruinţă. Sfârşitul va fi o viaţă de rugăciune. 

3. Cum se păstrează ritmul unei vieţi de rugăciune. 

în Marcu 15.3, Domnul ne poruncește lămurit să 
veghem. Ca să putem veghea, trebuie ca privirile 
noastre să nu fie îndreptate spre noi înşine, ci să privim 
la Domnul Isus. Propria noastră inimă este un ţinut 
sălbatic, unde noi nu putem pătrunde. Cine încearcă să 
se strecoare în adâncul inimii lui se pierde în ceaţă şi 
întuneric gros. Nu poate să vegheze decât ! acela care-şi 
deschide ochii şi inima pentru strălucirea lui Dumnezeu 
şi pentru razele luminii Lui. Cristos, Marele nostru 
Preot, vede de departe toate primejdiile care ne 
ameninţă. Noi avem vederea scurtă. Ca să nu fim 
surprinşi de Vrăjmaş, trebuie ca privirea noastră să ni se 
odihnească asupra Marelui Preot. Aici stă secretul 
adevăratei vegheri. Domnului Isus îi sunt cunoscuți toţi 
vrăjmaşii noştri. Dacă veghem şi ne rugăm, suntem 
păziţi în cetatea Lui. Acolo, Vrăjmaşul nu se poate 
atinge de noi. Ce mare har! Dar, desigur, nu trebuie să 
avem nici un fel de legătură cu Vrăjmaşul. Trebuie să 
fim mereu gata să ascultăm de glasul conştiinţei. 


îndemnurile pe care le primeşte conştiinţa noastră de la 
Domnul sunt nespus de .fine. Cine nu vrea să fie 
surprins de păcat, nici să fie trântit la pământ de 
Vrăjmaş, trebuie să-şi ţină mereu urechea deschisă 
pentru îndemnurile Domnului. „ Vorbeşte, Doamne, 
căci robul Tău ascultă!" aceasta trebuie să fie 
rugăciunea noastră zilnică. Cine ştie să vegheze este 
atent mai ales la părțile lui slabe. Pentru că avem un 
Vrăjmaş deosebit de periculos, trebuie să evităm cu grijă 
ceea ce el ar putea trezi în noi şi ceea ce ne-ar putea 
pune în atingere sau în relaţie cu el. Ispitele care-şi au 
sediul în carnea şi sângele nostru nu pot fi învinse decât 
dacă nu stăm de vorbă cu ele. Cine se ia la luptă cu 
aceşti duşmani şi îi priveşte în faţă este înfrânt înainte 
de a începe lupta; a căzut în cursă. în astfel de ispite, 
avem nevoie de credinţă şi sinceritate. Acum se vede 
dacă a fost răstignită carnea cu dorinţele şi poftele ei. 
„Când încercări îmi vin, ori Satan, ori păcatul,/ Eu în 
Domnul Isus m-ascund şi-n nimeni altul." Sforţările 
proprii ne derutează şi ne istovesc. Se înţelege că o 
astfel de viaţă nu-i posibilă decât dacă am sfârşit-o cu 
viaţa noastră proprie. înseamnă să jucăm 

teatru, dacă punem gărzi împotriva unui duşman cu 
care, de fapt, în ascuns, suntem aliaţi. De egoism şi 
mândrie nu putem scăpa decât dacă ne simţim bine în 
umilință. Câtă vreme nu ne-am smerit profund şi n-am 
rupt-o cu orice fel de mândrie, Satan va avea de unde să 
ne apuce, ca să ne atragă în cursă, însă poate s-o rupă cu 
mândria numai cel ce s-a cufundat mult în har. , Fiți 


inţelepţi şi vegheaţi”, zice Petru (1 Pet. 5.8). Fără 
cumpătare şi sobrietate, vegherea este imposibilă. Orice 
necumpătare în mâncare şi băutură, în relațiile conjugale 
sau în orice alt domeniu, tot ce întrece măsura în 
ocuparea cu literatura şi cu arta, în citirea ziarelor etc, 
îngreunează inima, slăbeşte credinţa şi tulbură privirea 
spre Domnul Isus. Orice fel de exces aduce adormire în 
trup, suflet şi duh. Viaţa noastră şi cu ea întreaga noastră 
fiinţă, trebuie ţinută sub disciplina Duhului Sfânt (1 Cor. 
9.27). Vegherea şi cumpătarea ne sunt necesare, pentru 
că noi avem de a face cu puterile întunericului. Nimic 
nu urăşte Satan mai mult decât credinţa, pentru că prin 
ca este Dumnezeu proslăvit şi prin ea noi suntem plăcuţi 
îaintea Lui. Acela care, prin credinţă, vrea să ducă o 
viață de rugăciune să ştie că-şi atrage ura prinţului 
întunericului. Se dă o luptă pe viaţă şi pe moarte. Dar 
cine rămâne în Dumnezeu şi se încrede în Marele Preot 
n-are de ce să se teamă. Cristos îi vine în ajutor. Sângele 
Lui vărsat pe Golgota îl biruie pe Vrăjmaş, sub orice 
formă s-ar apropia el de noi. Ce măreaţă este vestea 
aceasta! Retrage-te, deci, în cămăruţă, stăruie în 
rugăciune, fă tot felul de rugăciuni, pătrunde până în 
prezenţa lui Dumnezeu şi vei învinge. Te vei bucura de 
slava unei sfinte vieţi de rugăciune. Harul îţi stă la 
îndemână. la-l şi trăieşte spre slava lui Dumnezeu! 

4. Cine întreţine o viaţă de rugăciune? 

„ Căci nu ştim cum trebuie să ne rugăm " (Rom. 8.26). 
Nu e întotdeauna uşor să rămânem în rugăciune, pe 
culmile puterii. Suntem înconjurați de mulți vrăjmaşi 
care caută să înăbușe în noi duhul de rugăciune. Printre 


aceştia, se numără lenea noastră firească unită cu 
slăbiciunea şi neştiinţa. Acestea micşorează râvna 
noastră pentru rugăciune şi ne fac inca- 

pabili să ne rugăm aşa cum îi place lui Dumnezeu. 
Atunci rugăciunile ne sunt reci şi slabe şi nu ajung până 
la tronul Celui Veşnic. Se mai adaugă neştiinţa în ceea 
ce priveşte voia lui Dumnezeu, care ni se face cunoscută 
prin călăuzirea de sus. De aceea avem nevoie de 
ajutoare care să ne sprijine în rugăciune. Slavă 
Domnului că avem astfel de ajutoare! Primul ajutor 
pentru întreţinerea unei vieţi de rugăciune este Mij- 
locitoml şi Marele nostru Preot, Domnul Isus Cristos (1 
Ioan 2.2). El ne reprezintă la tronul Tatălui. De aceea, El 
Se mai numeşte şi Cuvântul lui Dumnezeu. Aaron este 
un măreț simbol al Marelui nostru Preot. Moise se scuza 
înaintea lui Dumnezeu că el nu are o vorbire uşoară, că 
este greoi la limbă şi de .aceea, nu poate merge la 
faraon. Atunci Dumnezeu i-a răspuns: „/ată, Aaron este 
fratele tău, are vorbirea uşoară şi el îţi va fi gură. "(cf. 
Ex. 4.14-16). însuşi Moise îl prefigurează pe Fiul lui 
Dumnezeu. Când poporul a mers înaintea lui Dumnezeu 
la muntele Sinai, a zis: „ Vorbeşte-ne tu însuţi, şi te vom 
asculta; dar să nu ne mai vorbească Dumnezeu, ca să 
nu murim." (EX. 20.19). Aşa este şi cu noi. De câte ori 
nu avem şi noi în rugăciune o limbă greoaie, dar Marele 
nostru Preot este gura noastră. De aceea ne-a şi poruncit 
să ne rugăm în Numele Lui (loan. 16.23). Ca un Mare 
Preot veşnic, cu o preoţie netrecătoare (Evr. 7.21), El 
mijloceşte pentru noi. Prin El avem intrare la Tatăl, cu 


deplină încredere. 

Un alt ajutor pentru întreținerea unei vieţi de rugăciune 
este Duhul Sfânt. Noi, copui lui Dumnezeu, putem 
experimenta ce li s-a făgăduit locuitorilor din Ierusalim: 
„ Voi turna peste ei un duh de har şi de rugăciune.” 
(Zah. 12.10). O dată cu Duhul înfierii, eu am primit şi 
duhul rugăciunii. „, Cunoaştem că rămânem în El şi că 
El rămâne în noi prin faptul că ne-a dat din Duhul Lui." 
(1 Ioan 4.13). Noi n-am primit un duh de frică, ci unul 
de înfiere prin care strigăm: >-Ava, Tată!” (cf. Rom. 
8.15). „Si tot astfel şi Duhul ne ajută în slăbiciunea 
noastră, căci nu ştim cum trebuie să ne rugăm, dar 
însuşi Duhul mijloceşte pentru noi” (Rom. 8.26). El nu 
mijloceşte aşa fel încât să ne aducă darurile 
duhovniceşti acordate nouă de Dumnezeu; dimpotrivă, 
El trezeşte în noi capacitatea de a ne ruga. Nu ne dă 

mijlocit, nici nu ne călăuzeşte aşa încât să ne spună ce 
expresii anume să folosim, ci ne luminează mintea astfel 
încât adevărul să locuiască înăuntrul nostru şi să ne 
putem ruga aşa cum îi place lui Dumnezeu. 
Făgăduinţele lui Dumnezeu sunt şi ele mari ajutoare 
pentru întreţinerea unei vieţi de rugăciune. Dumnezeu 
însuşi a zis: „ Cheamă-Mă” şi: „îl voi izbăvi, fiindcă Mă 
iubeşte” (Ps. 91.14; 145-19). Când ucenicii l-au zis: 
„Doamne, învaţă-ne să ne rugăm!" (Ic. 11.1), El i-a 
învăţat şi le-a zis: ,Care om dintre voi îi va da fiului său 
o piatră, când îi cere pâine, sau când îi cere un peşte 
să-i dea un şarpe, sau dacă-i cere un ou, să-i dea o 
scorpie? Deci, dacă voi care sunteți răi, ştiţi să dați 


daruri bune copiilor voştri, cu cât mai mult Tatăl vostru 
cel din ceruri, va da Duhul Sfânt celor ce I-L cer?" (Le. 
11.13). Ni se mai pune în faţă pilda cu văduva care se 
ducea mereu la judecător şi-l ruga stăruitor să-i facă 
dreptate. în cele din urmă, judecătorul a fost înduplecat 
ŞI i-a dat văduvei răspunsul de care avea nevoie. Atunci 
Domnul a zis: ,, Auziţi ce spune judecătorul nedrept? Și 
Dumnezeu nu va face dreptate aleşilor Lui care strigă zi 
şi noapte către El?"(Lc. 18.6) „înainte ca să Mă cheme, 
le voi răspunde; înainte ca să isprăvească vorba, îi voi 
asculta "(îs. 65.24). ,„, Ochii Domnului sunt peste cei fără 
prihană, şi urechile Lui iau aminte la strigătele lor” (Ps. 
34.16). „Oricine va chema Numele Domnului va fi 
mântuit." (loel 2.32). „ Domnul este bogat în îndurare 
pentru toţi cei ce-L cheamă." (Rom. 10.12). Există încă 
sute de asemenea făgăduinţe. Cine se roagă pe temeiul 
făgăduinţelor lui Dumnezeu, va avea un mare ajutor. Cu 
făgăduinţele poate străbate până la Dumnezeu pentru a 
primi mântuire, viață şi izbăvire. Ce scumpe ne sunt 
făgăduinţele lui Dumnezeu! 

Apoi, sfinţii Săi ne sunt daţi ca exemplu. Uitându-ne la 
ei vedem cum ascultă Dumnezeu rugăciunea. Prin 
aceasta, ei ne sunt de mare ajutor pentru întreținerea 
unei vieţi de rugăciune. Să ne amintim cum mijlocea 
Moise pentru poporul său. Copiii lui Israel păcătuiseră 
greu făcându-şi viţelul de aur. Dumnezeu deja spusese: 
„Acum, lasă-Mă; mânia Mea are să se aprindă 
impotriva lor şi-i voi mistui.” Atunci Moise, 

alesul Său, s-a aşezat în spărtură cu rugăciune puternică: 
„Doamne, de ce să se aprindă mânia Ta impotriva 
poporului Tău pe care l-ai scos din Egipt cu mare 
putere şi cu mână tare? De ce să zică egiptenii: 'Spre 
nenorocirea lor i-a scos, ca să-i omoare prin munţi, şi 
ca să îi şteargă de pe faţa pământului?" Întoarce-Te din 
iuțimea mâniei Tale şilasă-Te de răul acesta pe care 
vrei să-l faci poporului Tău!" (Ex. 32.10-12). Şi 
Domnul S-a lăsat de răul pe care voia să-l facă 
poporului Său. David a fost, la rândul său, un mare om 
al rugăciunii. El a mers înaintea Domnului şi a zis: 
„Adu-Țiaminte, Doamne, de îndurarea şi bunătatea Ta, 
căci sunt veşnice. "(Ps. 25.6). Cu ce strălucite cuvinte 
mergea proorocul Isaia înaintea lui Dumnezeu! 
Aducându-l aminte Domnului de harurile de mai 
înainte, el exclamă: , Unde este Acela, Care i-a scos din 
mare, cu păstorul turmei Sale? Unde este Acela Care 
punea în mijlocul lor Duhul Lui cel Sfânt; Care po vă- 
țuia dreapta lui Moise cu braţul Lui Sslăvit, Care despica 
' apele înaintea lor ca să-Şifacă un Nume veşnic; Care-i 
călăuzea prin valuri ca un cal pe un loc neted, fără ca 
ei să se poticnească?" „Ca fiara care se pogoară în 
vale, aşa i-a dus Duhul Domnului la odihnă. Aşa ai 
povățuit Tu pe poporul Tău ca să-[i faci un Nume plin 
de slavă!” „Priveşte din cer şi vezi, din locuinţa Ta cea 
sfântă şi slăvită: unde sunt râvna şi puterea Ta? Fiorul 
inimii Tale şi îndurările Tale nu se mai arată faţă de 
mine. Totuşi, Tu eşti Tatăl nostru! CăciAvraam nu ne 
cunoaşte şi Israel nu ştie cine suntem, dar Tu, Doamne, 
eşti Tatăl nostru şi Tu din veşnicie Te numeşti 


Mântuitorul nostru." (îs. 63.11-16). Proorocul aduce 
oarecare temeiuri înaintea lui Dumnezeu: „Doamne, ha- 
rul Tău este veşnic, de aceea nu va înceta niciodată. Tu 
ai dat cândva har păcătoşilor care s-au pocăit. într- 
adevăr, păcatele mele sunt mari, dar harul Tău este şi 
mai mare. Gândeşte-Te că sunt făcut din ţărână şi mă 
vel face iarăşi pământ." lată, deci, că sfinţii ne sunt de 
ajutor în viaţa noastră de rugăciune. Un alt ajutor este 
marea bunătate a lui Dumnezeu. El primeşte rugăciunea 
noastră cu mai mare plăcere decât l-o aducem noi. El 
înţelege nevoia pe care I-o aducem la cunoştinţă. Dacă 
nu ne rugăm bine, El corectează şi îndreaptă ceea ce nu 

este potrivit. Avraam s-a rugat odată astfel: „,/ată, am 
îndrăznit să vorbesc Domnului, eu care nu sunt decât 
praf şi cenuşă” (Gen. 18.27). Pavel, la rândul său, 
numeşte pe Dumnezeu, „Părintele îndurărilor şi 
Dumnezeul oricărei mângâieri, Care ne mângâie în 
toate necazurile noastre. "(2 Cor. 1.3). Datorită 
îndurării Lui, nici o rugăciune nu poate fi zadarnică. 
Dumnezeu numără suspinele şi lacrimile noastre, din 
pricina lui Cristos. El însuşi, în zilele suferinţei Sale, a 
adus ca ° jertfă pentru noi, lacrimile Sale (vezi Evr. 5.7). 
îndrăzneşte deci, bazează-te pe îndurarea lui Dumnezeu 
ŞI zi: „îndurarea Lui faţă de mine s-a repetat, îndurare de 
care eu nu sunt vrednic", şi inima ţi se va umple de 
bucurie şi de putere ca să stai înaintea tronului harului. 
în sfârşit, avem un ajutor puternic pentru întreţinerea 
unei vieţi de rugăciune, în /legământul pe care l-a făcut 
Dumnezeu cu noi. Noi am intrat în legământul veşnic 


care a fost stabilit prin sângele lui Cristos, iar 
legământul acesta rămâne în veac. Căci este scris: 
„Legământul Meu de pace nu se va clătina, zice 
Domnul" (îs. 54.10) şi iarăşi: „ Voi toți cei însetați, 
veniţi la ape, chiar şi cel ce n-are bani! Veniţi şi 
cumpăraţi bucate, veniţi şi cumpăraţi vin şi lapte, fără 
bani şi fără plată... Luaţi aminte şi veniţi la Mine; 
ascultați şi sufletul vostru va trăi, căci Eu voi încheia cu 
voi un legământ veşnic". 55.1-3). în legământul 
acesta se cuprinde şi ascultarea rugăciunilor noastre. De 
aceea, caută pe Domnul, căci El poate fi găsit, cheamă- 
L, căci El este aproape. Şi Daniel face apel la 
legământul lui Dumnezeu: „Doamne, Dumnezeule mare 
şi înfricoşat, Tu, Care ţii lesământul şi dai îndurare 
celor ce Te iubesc şi păzesc poruncile Tale! Noi .am 
păcătuit, am săvârşit nelegiuire, am fost răi şi îndă- 
rătnici, ne-am abătut de la poruncile Tale... "(Dan. 9.4- 
5). Aşa s-au apropiat sfinţii lui Dumnezeu de tronul 
harului. Ei s-au ţinut tare de legământ şi de făgăduinţele 
Domnului, şi n-au obosit în a-l vorbi lui Dumnezeu 
despre nevoia, necazul şi durerea lor. Şi El nu i-a 
respins. Nici pe noi nu ne va alunga, în slăbiciunea 
noastră, să venim la El, recurgând la cele şapte ajutoare; 
chiar atunci când nu ştim cum trebuie să ne rugăm, 
rugăciunea noastră va fi o putere care va pune în 
mişcare 

brațul Celui Veşnic. El ne va ajuta, ne va mântui şi ne 
va binecuvânta ca să putem fi pentru alții o 
binecuvântare. Cel mai periculos lucru pentru un copil 


al lui Dumnezeu este să cadă în necredinţă sau să ajungă 
a fi puţin credincios, să obosească în rugăciune şi să se 
îndoiască de ajutorul lui Dumnezeu. Trebuie să ne ferim 
de această cursă a Vrăjmaşului, ascunzându-ne în 
Domnul Isus Cristos. 

Nu te descuraja, deci, când inima te învinuieşte, când ea 
vine rece, uscată şi îndărătnică înaintea tronului de har 
al lui Dumnezeu. Dumnezeu este mai mare decât inima 
ta. Recunoaşteri răceala, deschide-ţi sufletul pentru 
adierea Duhului Sfânt, şi gheaţa se va topi, îndărătnicia 
va fi învinsă şi Dumnezeu va putea iarăşi să te 
binecuvânteze în chip minunat la tronul harului. 

\J+ Despre credinţă 

Definiţii 

V^redința constă în aceea că în tot ce pretinde 
Dumnezeu de la mine, eu văd un semn şi o garanţie 
pentru ceea ce El S-a obligat să facă în mine şi prin 
mine; deci eu trebuie să mă încred în El fără nici o 
rezervă. A crede înseamnă a te sprijini numai pe 
credincioşia şi puterea lui Dumnezeu, renunțând să mai 
cauţi în tine credinţă sau vreo altă virtute. 

Credinţa este facultatea pe care o posedă sufletul nostru 
de a recunoaşte ceea ce este invizibil şi divin. 

A crede înseamnă a nu mai aştepta nimic de la tine 
însuţi, a nu te teme de nimic, a te încrede în Dumnezeu, 
a căuta adăpost în El şi a te ascunde sub aripile Lui. 
Temelia credinţei 

Popor creştin amărât şi pipernicit, care eşti doborât la 
pământ de cel mai mic vânt de împotrivire, tu nu poţi 
lupta cu furtuna, pentru că nu eşti aşezat pe temelie prin 


simpla credinţă şi nu cunoşti taina fericită a umblării 
prin credinţă, adică drumul pe care, chiar în întunericul 
cel mai adânc, te încrezi în Dumnezeu pe temeiul 
Cuvântului şi al lucrării de mântuire deplin terminate în 
Cristos. Satan se foloseşte de simţămintele noastre aşa 
cum se foloseşte pianistul de clapele pianului. Pentru a-i 
chema pe oameni la Dumnezeu, trebuie să dezvoltăm în 
noi o dragoste curată, dezinteresată, să primim 
capacitatea de a-L iubi de dragul Lui, nu de dragul 
succesului, al fricii şi chiar al mântuirii. Credinţa îşi are 
cen- 

trul în Dumnezeu; nu într-o făgăduinţă, ci în Dumnezeul 
făgăduinţei. Firea pământească nu-L vede pe Dumnezeu 
nicăieri, nici chiar în lucrurile duhovniceşti. Firea nouă 
îl vede pe Dumnezeu peste tot, chiar şi în lucrurile 
pământeşti. întoarcerea la Dumnezeu nu este serioasă, 
nu este adevărată decât în clipa când am văzut 
prăbuşindu-se orice speranţă de a găsi un singur atom de 
credinţă, de încredere sau de bucurie în ceva care să 
pornească de la noi înşine. 

Credinţa, baza mântuirii 

Ceea ce, vai, le lipseşte creştinilor este credinţa de care 
au nevoie pentru a se folosi de frumoasa lor moştenire. 
Până când omul nu ajunge să se odihnească cu 
simplitate şi încredere pe lucrarea desăvârşită a lui 
Cristos, nu se poate spune că are ceea ce se cheamă 
mântuire, în înţelesul ei complet. 

„Doamne, sfinţenia Ta care, în Cristos, poartă păcatele 
noastre, iubirea Ta, care are răbdare cu păcatele noastre 


ŞI vrea să locuiască cu noi, ne fac să ne prăbuşim 
înaintea Feţei Tale. O Dumnezeule, iubirea aceasta, care 
întrece orice cunoştinţă, mă copleşeşte! Te rog mult, las- 
o să lucreze, până când Eul meu se va ascunde şi va 
dispărea dinaintea slăvitei Tale Prezențe, „aşa încât să 
rămâi Tu totul în toate! Doamne, Sfinte Dumnezeule, Te 
rog, smereşte-mă!" 

Pocăinţa şi credinţa 

Nimeni nu poate fi cu adevărat smerit până când n-a 
atins latura cerească a Crucii: „împotriva Ta am 
păcătuit!” Doar aici omul găseşte viaţă, neprihănire şi 
bunăvoință dumnezeiască. Atunci a sfârşit-o pentru 
totdeauna cu Eul. „O, nenorocitul de mine, cine mă va 
izbăvi de acest trup de moarte?" (Rom. 7.24) sau: „, 
Urechea mea auzise vorbindu-se de Tine, dar acum 
ochiul meu Te-a văzut, de aceea mi-e scârbă de mine...” 
(lov 42.5-6). Fericită e partea credinţei. Să se încreadă 
poate şi copilul cel mai mic, şi nu numai copilul, căci 
Dumnezeu ne poate face copilaşi pe noi, nişte oameni 
pervertiţi. Cum se poate naşte din nou un om bătrân? La 
Dumnezeu toate lucrurile sunt cu putință! Pocăieşte-te 
dar de necredinţă şi de umblarea după experienţe 
creştineşti şi mergi 2 14 

înainte sprijinit pe Cuvântul scris şi pe credincioşia 
Mântuitorului tău, chiar dacă ţi s-ar părea că trebuie să 
calci cu piciorul în gol. Lasă-te să cazi! Deşi ai avea 
senzaţia că te prăbuşeşti în prăpastie, cazi tocmai în 
braţele Păstorului tău... 

Mântuirea este actuală 

Domnul Isus mă izbăveşte acum. Acesta este, de fapt, 


secretul odihnei şi al biruinţei. Dacă pot spune: 
„Domnul Isus este în clipa aceasta tot ce L-a făcut 
Dumnezeu să fie pentru mine: Viaţa mea, Puterea mea, 
Pacea mea", atunci n-am decât să mă bizui pe adevărul 
acesta, să-l adopt şi voi avea din momentul acela, tot ce 
îmi trebuie. în timp ce accept, prin credinţă, faptul că 
Dumnezeu m-a aşezat în Cristos şi-mi iau în El locul pe 
care mi l-a pregătit Tatăl, atunci sufletul meu < poate 
spune cu deplină linişte: „Eu rămân acum în Domnul 
Isus." Deci să rămânem în El! Lucrarea lui Cristos este 
o operă terminată. în cazul ei, totul este perfect şi 
definitiv. Nu beneficiem de această lucrare, decât prin 
credinţă. Duhul care vine de la Dumnezeu pentru cei ce 
se alipesc de El, aceasta e credinţa. Credinţa în viaţa 
creştină este primul şi singurul lucru care-l place lui 
Dumnezeu şi care aduce binecuvântare. Numai când am 
învăţat să nu ne mai bazăm pe noi înşine şi să ne punem 
doar în Dumnezeu toată nădejdea, intrăm prin credinţă 
în viaţa Noului Legământ, dincolo de perdea, în Locul 
preasfânt. Fără aceasta, viaţa creştină este 
nesatisfăcătoare; ea rămâne mereu slabă şi şovăitoare. 
Stăruinţa în credinţă 

Autenticitatea credinţei noastre se arată prin stăruința. 
Să avem grijă, în primul rând, ca această credinţă în 
prezenţa Duhului Sfânt în inimile noastre să nu ne 
îndrepte privirea spre noi, ci spre Domnul. Rămâi 
prosternat înaintea Dumnezeului celui viu, şi credinţa ta 
va deveni tare şi îndrăzneață. El este Dumnezeul cel viu, 
Care dă viaţă celor ce se apropie de El. Rămâi în 
prezenţa Lui! Numai în felul acesta, dar numai .aşa vei 


scăpa de o inimă rea şi necredincioasă. Autenticitatea 
credinţei noastre se va arăta în stăruinţă. Dacă 
încredințăm în mâna lui Dumnezeu toată viaţa noastră, 
pentru ca aceasta să 

devină un necurmat act de credinţă, o laudă şi o 
mulţumire continuă, dacă stăruim în a privi în sus, 
aşteptând şi primind ceea ce ne dă Dumnezeu şi 
împlineşte în Cristos, viaţa în Locul preasfânt va deveni 
viaţa noastră. Vom stărui mai întâi, cu tot zelul, să ne 
apropiem de Dumnezeu şi ne vom aştepta ca El să ne 
facă, într-adevăr, să intrăm dincolo de perdea. 

De ce ne este greu sâ credem? 

Pentru că, în loc să privim la Domnul, privim la noi'şi la 
greutățile noastre. Cuvântul lui Dumnezeu îmi dă 
dreptul să ştiu şi să declar că eu am murit împreună cu 
Cristos. Eu realizez necurmat că Domnul este lângă 
mine. Ce a făcut Dumnezeu în cer prin Cristos este o 
garanţie pentru ce va face în inima mea. Dacă eu cred 
lucrul acesta, atunci voia Lui este făcută în mine pe 
pământ tot aşa cum este făcută în cer, pentru că tot El o 
împlineşte. Şi atunci în inima mea - tot aşa cum se 
petrec lucrurile şi în cer - nu va înceta să răsune lauda. 
Ca Mijlocitor al Noului Legământ, Domnul Isus pune 
legea Sa în inima mea, ca să pot face voia Sa pe pământ, 
aşa cum e făcută în cer. în vederea acestui scop trăieşte 
El în cer, astfel că unica probă a reuşitei lucrării Sale 
este împlinirea de către credincioşi a voii lui Dumnezeu. 
Fără aceasta, toată lucrarea Sa şi a noastră ar fi 
zadarnice. Este sfânta Sa voie de a trăi în noi şi de a 


realiza în noi ceea ce era El pe pământ. 

„Doamne, Dumnezeule sfinte, Te rog smereşte-mă! Tu 
ştii că eu nu am nici o smerenie pe care să Ţi-o pot 
aduce. Mă ascund în slăvitul meu Mântuitor, Care, 
luând chip de rob, Ş-a smerit până la moarte de cruce. în 
El, în duhul Lui şi în chipul Lui, aş vrea să trăiesc 
înaintea Ta! Lucrează Tu aceasta în mine şi, dacă am 
murit în El faţă de mine însumi, şi dacă crucea Lui m-a 
adus în stare de nimicnicie, atunci prin sfânta Sa locuire 
în mine, învie-mă şi înviorează-mă!" 

Câteva reguli pentru a-ţi întări credinţa 

Priveşte lumea invizibilă ca o împărăție a adevărului şi a 
puterii divine, care caută să pună stăpânire pe tine, 
pentru fericirea ta. Socoteşte credinţa care sălăşluieşte în 

slabă ar fi ea, ca o dovadă că această lume invizibilă 
lucrează în tine şi ca o garanţie pentru o revelație mai 
completă. Socoteşte tot ce spune Sf. Scriptură, în 
privinţa aceasta, ca un stâlp indicator, destinat să 
trezească în tine dorinţa de a intra în deplina posesie a 
bunurilor făgăduite şi a-ţi arăta drumul pe care trebuie 
să-l urmezi pentru a ajunge acolo. Păstrea-ză-ţi inima 
deschisă, despărțită cu sfinţenie de lume. Meditează, 
adoră, aşteaptă, şi lumea invizibilă îţi va deveni mai 
reală şi mai apropiată decât lumea vizibilă. Trebuie să 
existe o identitate de natură, între lucrul care trebuie 
dovedit şi cel care trebuie să servească drept dovadă. La 
fel este cu lumea spirituală a credinţei. 

Călcaţi pe urmele celor ce, prin credinţă şi perseverenţă, 
moştenesc făgăduinţele. Credinţa primeşte darul şi 


mulţumeşte; perseverenţa aşteaptă deplina bucurie. 
Astfel credinţa aşteaptă să moştenească făgăduinţele, şi 
făgăduinţa devine realitate, experienţă trăită. Să 
aşteptăm ca Duhul Sfânt să transforme făgăduinţele lui 
Dumnezeu în nişte realităţi vii, şi Marele nostru Preot va 
avea grijă să moştenim făgăduinţele. Dumnezeu nu ne 
cere decât să primim plinătatea mântuirii Sale cu toată 
inima. Pe pământ ca şi în cer. Cu cât vom contempla 
mai mult plinătatea harului lui Cristos, cu atât mai mult 
ne va creşte în inimă plinătatea credinţei. „Eu sunt 
Domnul, Care vă sfinţeşte” (Osea 14. 5). Singurul temei 
şi teren pe care putem să punem piciorul cu tărie este 
lucrarea lui Cristos, credincioşia Păstorului mare şi 
puternic, făgăduinţele Tatălui nostru şi asistenţa 
Duhului Sfânt care ne sunt asigurate. Dar temeiul sau 
terenul acesta este ascuns ochilor noştri, şi pentru cine 
calcă pe el este ca şi cum ar pune piciorul în gol. 
Aceasta este credinţa. Credinţa nu dă socoteală de ea 
însăşi şi nu se ocupă cu ea însăşi. Ea are de-a face numai 
cu natura şi cu fiinţa subiectului spre care e îndreptată. 
în momentul în care credinciosul priveşte la el însuşi şi 
la credinţa lui, chiar prin aceasta a încetat să creadă. Să 
nu-ți încătuşeze privirea nimic din tine însuți, nici bine 
nici rău! Să credem într-o viaţă care nu ştie ce este 
uscăciunea, care este totdeauna verde şi aduce roadă din 
plin. 

Cristos, Desâvârşitorul credinței 

El o face desăvârşită, pentru că are toată puterea, fiind 
aşezat pe scaunul Său de domnie. De câte ori zic: „Mă 


predau Ţie, Doamne, ca să fiu îmbrăcat cu smerenia 
Domnului Isus", se revarsă din El o putere 
dumnezeiască ce îmi umple întreaga mea ființă. Marele 
„O singură dată" a fost precedat de un timp îndelungat 
de pregătire, de o perioadă prestabilită de Dumnezeu, 
când Cristos stătea în aşteptare privind la Tatăl. Tot aşa 
nu putem fixa noi momentul intrării depline în posesia 
bogățiilor pe care ni le-a câştigat Cristos. Să trăim 
numai prin credinţă, într-o aşteptare plină de încredere, 
ştiind că răscumpărarea noastră este desăvârşită şi 
veşnică. Prin credinţă şi îndelungă răbdare, se 
moştenesc făgăduinţele. Cum pot să-mi revărs iubirea 
firească (naturală) sau darurile duhovniceşti înaintea 
Domnului? într-un singur fel: printr-o hotărâre lăuntrică. 
Dacă nu le aduc înaintea Domnului, atunci mă expun 
unor primejdii nu numai pe mine, ci şi pe aceia pe -care- 
1 iubesc, pentru că atunci ele se transformă în plăceri 
fireşti sau în pofte. 

„Eu v-am ales..." 

Păstrează semnul acesta al Celui Preatnalt, în 
mărturisirea ta. Nu tu L-ai ales pe Dumnezeu, ci 
Dumnezeu te-a ales pe tine. Aici, în şcoala aceasta, 
Dumnezeu este la lucru, şi El zdrobeşte, smereşte, 
transformă, cum găseşte El cu cale. De ce face toate 
acestea, nu ştim, dar El urmăreşte astfel un singur scop, 
şi anume: să poată spune: „Bărbatul acesta este al Meu; 
femeia aceasta este a Mea." Trebuie să stăm în mâna lui 
Dumnezeu pentru ca, prin noi, să-i pună şi pe alții pe 
stâncă, aşa cum pe noi ne-a pus deja. Nu lua singur 
hotărârea de a fi lucrător pentru Domnul. Dar, vai de 


tine dacă Dumnezeu te-a chemat, şi tu ai apucat la 
dreapta sau la stânga! Vrea să facă prin tine ceva ce n-a 
făcut înainte de a te fi chemat. Vrea să facă prin tine 
ceea ce nu face cu alţii. Lasă-L să facă! Cea mai mare 
sarcină a unui lucrător în împărăția lui Dumnezeu nu 
constă în faptul că trebuie să-i facă pe oameni să 
înţeleagă mântuirea, să-i aducă înapoi pe cei ce s-au 
abătut 218 

de pe calea dreaptă şi să învingă nepăsarea oamenilor, ci 
stă în relația sa cu Domnul Isus Cristos: „Crezi tu că Eu 
pot face lucrul acesta?" Domnul ne pune mereu această 
întrebare; de ea ne lovim în orice greutate pe care o 
întâlnim. Ceea ce se cere de la mine se cuprinde în 
întrebarea următoare: „Cunosc eu pe Domnul meu cel 
înviat?" Concentrează-te, fă-ţi timp, ca să fii numai tu 
cu Cristos şi spune: „Doamne, identifică-mă cu moartea 
Ta, ca să ştiu că păcatul în mine este mort”. Ia în inima 
ta hotărârea că păcatul trebuie să fie omorât. A rămâne 
liniştit în Domnul nu atârnă de împrejurările exterioare, 
ci de relația ta cu Dumnezeu. Orice neliniște vine din 
dorinţa de a ne face voia noastră. Domnul Isus nu era 
niciodată neliniștit, fiindcă nu căuta niciodată să-ŞI facă 
voia Sa, ori să-ŞI realizeze planurile şi gândurile Sale. în 
timpul intrării mele depline în har, m-am adâncit în 
pasajul din Filipeni 2.12-13 şi am luat diferite hotărâri 
cu privire la ceea ce trebuia să fac. Aşa au trecut mulți 
ani până când, prin harul lui Dumnezeu, am fost ajutat. 
Am recunoscut că toate lucrările mele sunt răsaduri 
omeneşti, pe care Dumnezeu le smulge; „Orice răsad 
pe care nu 1-a sădit Tatăl Meu cel ceresc va fi smuls din 


rădăcină "!Mi. 15.13). Am observat că mi se potriveau 
cuvintele: ,„ Oboseşti mergând şi nu zici: 'incetez!* Tot 
mai găseşti putere în mâna ta. De aceea nu te doboară 
întristarea " (îs. 57.10). Este aşa de încurajator să ştii că 
de fapt, credinţa este forţa care a biruit lumea. Biruinţa 
noastră se bizuie pe Cuvântul lui Dumnezeu; biruinţa se 
recunoaşte prin Cuvânt. Nu credinţa ne ajută, ci 
Cuvântul ne poartă şi ne ajută, însă credinţa ne leagă de 
Cuvântul lui Dumnezeu. 

Autenticitatea credinţei 

Credinţa nu este o închipuire, ea este cea mai înaltă 
realitate. Viaţa pământească a Domnului Isus este o 
realitate. După cum Cristos, prin puterea iubirii Sale, S- 
a făcut una cu omenirea, tot aşa credinţa mă face pe 
mine una cu El. Pe cât este de adevărat că El S-a făcut 
om şi a luat firea noastră, tot aşa de sigur este că eu, prin 
credinţă, am fost răstignit cu Cristos şi am scăpat din 
robia cea ticăloasă, sunt un sfânt al Domnului, prin 
jertfirea trupului Său. 

După ce am fost judecaţi pentru fărădelegile noastre, 
abia acum putem, prin credinţă, să-l predăm lui 
Dumnezeu mădularele noastre, care, până aici, au fost 
mădulare ale păcatului şi care pot ajunge din nou sub 
stăpânirea păcatului, dacă noi ne retragem şi nu 
rămânem în Cristos. 

Credinţa nu se bazează pe sentimente 

Prin mântuirea pe care am aflat-o în Cristos, am fost 
făcuţi plăcuţi în Cel Preaiubit. Aceasta are valoare 
numai cât timp eşti biruitor şi nu faci greşeli? Nu, are 


valoare veşnică. Nu trebuie să căutăm mărturia în noi 
înşine, ci să credem mărturia lui Dumnezeu despre Fiul 
Său, şi anume că El a luat orice vină asupra Lui şi că Şi- 
a dat viaţa pentru noi. 

Deci crede mărturia lui Dumnezeu! Ea este mai de preţ 
decât tot ce simți tu în tine. Dacă cineva crede în felul 
acesta, el capătă şi mărturia, dar nu prin sentimente, ci 
prin credinţă în cuvântul de împăcare pe care-l primeşte 
aşa cum este scris (Berger). 

Trebuie să învăţăm a declara foarte simplu: „El a 
făgăduit .şi o va face!" Vă spun astăzi, pentru încurajare, 
că dacă aţi primit o făgăduinţă a lui Dumnezeu, primirea 
aceasta valorează cât o împlinire, adică este ca şi cum v- 
aţi bucura de împlinirea ei. O făgăduinţă te pune în 
contact direct cu Dumnezeu. Dar trebuie să-L cinsteşti 
prin încrederea în făgăduinţă şi prin ascultare, iar dacă 
ai nevoie de o pregătire prealabilă, Dumnezeu ştie asta; 
şi dacă trebuie vreo clarificare în vreo privinţă, El o va 
face dacă tu contezi pe El. încrede-te în făgăduinţă şi 
spune: „Plinătatea Duhului Sfânt este pentru mine". 
Apoi ce urmează? Aţinteşte-ţi privirile spre Dumnezeu 
şi aşteaptă, căci El va lucra. 

Egoismul omoară credinţa 

Apostolul Pavel nu aştepta nimic de la el însuşi, nimic 
de la împrejurări, nimic de la oameni. Atotputernicia 
Domnului în har îi era deajuns. Adevărata pietate, în 
contrast cu evlavia de formă, se alipeşte de Domnul 
Isus, Care este singurul ei temei şi singurul ei obiect. 
Dar este imposibil ca cei ce adoptă 

atitudinea aceasta să evite disprețul şi ura lumii; ba chiar 
ar trebui să ne întrebăm adesea, cu umilinţă, dacă 
mărturia noastră ne expune, în mod obişnuit, la dispreţ 
şi ură din partea lumii. Moartea şi învierea trebuie să 
rămână pentru noi un principiu permanent pentru 
pierderea vieţii noastre fireşti, a sufletului nostru, şi 
răsărirea Duhului de viaţă. Suntem împiedicaţi să-L 
urmăm pe Domnul Isus cu dăruire totală, datorită unei 
iubiri secrete pe undeva, a unei afecţiuni morale aparent 
inocentă, dar care ne abate paşii de pe drumul drept. Da, 
afecțiunea umană joacă un mare rol în viaţa noastră; de 
aceea Crucea trebuie să intre aici pentru a-şi face lu- 
crarea purificatoare. 

Ce înseamnă a-ţi pierde sufletul? Nu putem să-i mai îm- 
plinim dorinţele cu uşurinţa cu care făceam lucrul acesta 
altădată; nu mai putem să-i dăm ce ne cere: aceasta e 
pierderea sufletului. Rămâi prosternat înaintea 
Dumnezeului celui viu, şi credinţa ta va deveni tare şi 
îndrăzneață. El este Dumnezeul cel viu, Care dă viaţă 
celor ce se apropie de El. Rămâi în prezenţa Lui! Numai 
acest gest te va scăpa, în mod sigur, de o inimă rea şi 
necredincioasă. Dacă recunoaştem că Răscumpărătorul 
nostru, într-un înţeles mai adânc, este Acela în Care 
avem viaţa şi mişcarea şi fiinţa, ce siguranţă ne dă 
aceasta în privinţa vieţii celei noi! Mulţi creştini n-au 
înţeles raportul care există între înălţarea Domnului Isus 
la cer, aşezarea Sa la dreapta lui Dumnezeu şi viaţa lor 
spirituală de fiecare zi. Ei nu contează pe Domnul Isus 
ca să-L vadă lucrând în ei cu puterea vieţii cereşti şi 
comunicându-le lor viaţa aceasta. Nu-şi dau seama de 


chemarea lor cerească şi de toate resursele pe deplin 
suficiente pe care le oferă Marele Preot al lor ca să poată 
trăi şi e1, viaţa aceasta aici jos. în consecință, ei nu 
înţeleg posibilitatea de a părăsi lumea în vederea unei 
vieţi şi a unei umblări cereşti. 

Umblarea prin credință 

Viaţa ta de credinţă de când te-ai întors la Dumnezeu a 
fost puternică, dar era prea îngustă. Ea se baza pe un 
mă-nuchi de raze de soare care, în mod simţit, 
pătrundeau la tine printr-o deschizătură a experienţei şi 
care deşi erau jumătate 

credință şi jumătate simțire, îți aduceau multă căldură şi 
lumină. Mai târziu, Dumnezeu Şi-a retras 
binecuvântările Sale simţite ca să te înveţe să umbli prin 
credinţă. Tu eşti mult mai scump ca odinioară când 
experimentai primele tale bucurii şi făceai mărturisirea 
puternică a credinţei tale. Este în firea credinţei ca ea să 
fie încercată. Această încercare a credinţei nu stă în 
aceea că-mi vine greu să-L cred pe Dumnezeu pe cu- 
vânt, ci în faptul că trebuie ca Fiinţa Domnului Isus să 
se înrădăcineze tot mai mult în fiinţa mea. 

Uneori trebuie să trecem printr-o izolare sau printr-o 
părăsire de nedescris, până când ni se întăreşte credinţa. 
Să nu confundăm încercarea credinţei cu şcoala 
obişnuită a vieţii! Multe lucruri pe care noi le numim 
încercări ale credinţei sunt doar urmări inevitabile ale 
unor fapte ale noastre. După Biblie, credinţa este o 
încredere în Dumnezeu, în ciuda a tot ce pare a-L 
contrazice. Facă Dumnezeu ce va voi, eu îl rămân 


credincios! Cu toate că m-a lovit, eu mă încred în El 
(lov.13.15). Aceasta este cea mai înaltă manifestare a 
credinţei din toată Biblia. 

Credincioşie în slujire 

Nu se pune problema ca noi să lucrăm pentru Dum- 
nezeu, ci să-l fim atât de credincioşi, încât El să-Şi 
poată face lucrarea Sa prin noi. „Eu vreau ca tu să-Mi 
slujeşti până la capăt, fără nici o cârtire din partea ta şi 
fără explicaţii din partea Mea". Dumnezeu vrea să ne 
folosească după cum L-a folosit şi pe Fiul Său. Nu 
încerca să duci viaţa cu Dumnezeu altfel decât după 
gândul Lui, adică într-o predare necondiționată faţă de 
El. Taina umblării cu Domnul Isus stă în aceea că eu, în 
mod sigur, ştiu că nu ştiu nimic. 

0 + Despre dragoste 

Păreri greşite cu privire la dragoste 

Vând discutăm despre dragoste, în limba română, ne 
referim la diferite aspecte pe care le implică aceasta. 
Este dragostea dintre prieteni, dragostea pentru artă. 
Apoi există dragostea pentru aproapele, cu capacitatea 
ei de a se dărui, a se jertfi. în toate aceste feluri de 
iubire, există un grăunte din dragostea divină la care ne 
vom referi în paginile care urmează. Capacitatea de a 
iubi este abilitatea de a t2 întoarce de la tine însuţi 
pentru a privi o altă persoană sau un alt lucru. 
Fenomenul acesta există la om în mod conştient şi 
voluntar, în contrast cu animalul. Există şi la animal 
ataşament. Să ne gândim, de exemplu, la credincioşia 
câinelui, dar aici nu e vorba de o hotărâre, ci de o 
înclinaţie instinctivă care nu se naşte în chip voluntar. 


Mai sunt şi alte relații care pretind să fie numite tot 
iubire. Există, printre altele, simpatia. Ea se sprijină pe 
contactele şi pe asemănările sufleteşti inconștiente şi nu 
are nici o valoare morală. Am putea-o socoti o aparentă 
iubire. Tot aşa sentimentalismul, care n-are nimic de-a 
face cu adevărata iubire. Chiar şi amorul are prea puţine 
în comun cu iubirea veritabilă. în timpul pubertăţii, 
apare o stare sufletească trecătoare care îşi are originea 
în faptul că trupul a ajuns la o anumită treaptă de 
dezvoltare. 

Nici sexualitatea nu e neapărat necesar să aibă ceva în 
comun cu iubirea. Există şi o sexualitate rece ca gheaţa, 
lipsită de o legătură sau o responsabilitate mai înaltă. 
Tocmai în vremea de acum, varietatea aceasta de iubire 
degenerată îi coboară pe oameni în rândul dobitoacelor. 
Trăsătura ei esenţială este lipsa de responsabilitate. A 
ajuns să fie doar obiectul plăcerii. 

Cum vom deosebi iubirea adevărată de cea falsă? Există 
unele indicii sigure. Iubirea neadevărată, iubirea 
aparentă este doar un ecou. Ea depinde de iubirea care i 
se arată. Ea se schimbă în ură, dacă nu primeşte un 
răspuns pozitiv. Un alt semn sunt nestatornicia şi 
capriciile ei. Iubirea neadevărată este dependentă de 
sentimente şi de dispoziţii. Pentru că îşi are originea în 
cele trupeşti, ea depinde, de exemplu, de starea sănătăţii. 
E supusă toanelor şi gusturilor omului. Iubirea 
neadevărată vrea mereu să aibă, să primească. Ea 
trăieşte din ce primeşte, nu din ce dă. Ea se gândeşte la 
ca însăşi şi vrea să aibă totul şi să dispună de tot. Iubirea 


neadevărată se arată uneori în iubirea părinților faţă de 
copiii lor. Ei vor să păstreze copilul pentru ei înşişi, să-l 
conducă şi să aibă autoritate asupra lui. Se supără când 
copilul scapă de sub tutela lor. Nu înţeleg că lucrul 
acesta este necesar pentru formarea personalităţii lui, că 
trebuie să intervină o anumită despărțire. Despărțirea 
aceasta are loc, pentru prima dată, la naştere, dar, pentru 
ca un copil să poată ajunge om, ea trebuie să se repete 
mereu, ori de câte ori începe o nouă perioadă de viaţă. 
Iubirea neadevărată este egocentrică, aşază în centru 
Eul. 

Adevărata iubire are întotdeauna în sine ceva din 
dragostea lui Dumnezeu. Este altruistă şi statornică. Ea 
nu caută să primească, ci să dea. Nu vrea să ajungă ea 
fericită, ci să facă pe altul fericit. Ea vede în înflorirea 
celuilalt, a persoanei iubite, propria sa fericire. Nu 
depinde de dragostea reciprocă, nici nu este ecoul unei 
alte iubiri. Iubirea nu încetează niciodată pentru că ea 
ține de cele veşnice. în chipul cel mai curat, dragostea 
aceasta se poate dezvolta în relaţiile noastre cu 
Dumnezeu. Aici îşi are izvorul şi aici o putem primi şi o 
putem ajuta să ia chip în noi. Abia prin Domnul Isus am 
putut vedea ce este adevărata iubire. La El, se arată ea 
slobodă şi în toată limpezimea. Prin aceasta, Domnul 
Isus ridică la desăvârşire vechea concepţie despre iubire. 
Dragostea de Dumnezeu, în Vechiul Testament, apare 
ca o datorie, o obligaţie. Porunca iubirii, ca şi toate 
celelalte porunci ale Legii, începe cu „trebuie". Dar nu i 
s-a spus nicăieri omului cum ia naştere iubirea aceasta şi 
cum ajunge el în stare să iubească. De aceea, porunca 


aceasta l-a îngrozit. Pe atunci, nimeni n-a putut afla cât 
este de mare dragostea lui Dumnezeu faţă de om. 

Şi mai grea era porunca: ,,Să iubeşti pe aproapele tău 
ca pe tine însuţi”. Punctul de plecare al iubirii faţă de 
aproapele era deci, iubirea de sine, egoismul. Se înţelege 
că iubirea de sine este foarte puternică. Dar cum se face 
ca această iubire de sine de care e stăpânit omul să fie 
întoarsă astfel încât să se îndrepte asupra altora, asupra 
aproapelui? în aceste două porunci, zice Domnul Isus, 
se cuprind toată Legea şi Proorocii. Avem deci aici, nu 
viaţa veşnică şi mântuirea, ci Legea. Legea aceasta este 
un gard care desparte pe oameni unii de alţii şi-i opreşte 
a se arunca unii asupra altora, ca fiarele sălbatice. Doar 
iubirea de Dumnezeu face ca omul să fie om. Ea arată 
responsabilitatea, făcându-ne atenţi că cineva ne observă 
felul în care umblăm şi ne trage la răspundere. Fără dra- 
gostea de Dumnezeu, omul n-ar fi decât un mamifer 
ceva mai dezvoltat. Nemaiavând legătură cu Dumnezeu, 
omul nu mai ştie cum să se poarte cu semenul lui. Omul 
nelegiuit, şi deci lipsit de iubire, este irațional, fiindcă 
nu recunoaşte nici o instanţă superioară de care să 
asculte. Iubirea faţă de aproapele, aşa cum o cere Legea, 
îmi ajută mie însumi după rân-duiala următoare: cum 
îmi faci, aşa îţi fac. îmi este deci mie însumi un scop. 
Dacă fac altuia bine, atunci pot conta pe binele reciproc. 
Dacă îl urăsc, pot fi sigur că şi eu voi fi urât. Porunca 
aceasta, cea mai înaltă din Vechiul Testament, nu-i dă 
omului nici un ajutor ca să iasă din starea în care se află; 
ca este doar o garanţie, un mijloc de apărare față de mai 


rău. Este un decret special al lui Dumnezeu pentru 
situaţii grele, pentru ca oamenii decăzuţi să fie 
împiedicaţi a se nimici unii pe alţii. Aici se arată 
slăbiciunea acestei iubiri impuse pe vremea Vechiului 
Testament; este îndreptată înspre mine, în centru stă 
omul. în modul cel mai evident însă, insuficienţa porun- 
cii, se arată când eu, care trebuie să fiu punctul de 
plecare al acestei iubiri, nu mă pot iubi pe mine însumi. 
Cum pot eu să mai iubesc pe altul, când ajung să mă 
dispreţuiesc pe mine însumi sau să mă urăsc? Să-l urăsc 
atunci ca pe mine însumi? Domnul Isus ne dă o iubire 
nouă. Ea este o poruncă nouă dată ucenicilor Lui. 
Interesant este că El descoperă legea aceasta doar în 
cercul îngust al ucenicilor: ,„ Vă dau o pomncănouă: să 
vă iubiţi unii pe alții, după cum v-am iubit Eu, aşa şi voi 
să vă iubiţi unii pe alții.” (loan 13.34) şi: „Aceasta -este 
Religie sau credinţă - 15 

porunca Mea: să vă iubiți unii pe alții, cum v-am iubit 
Eu." (loan 15.12). Aici iubirea are un nou centru, şi 
anume Domnul Isus. ,, Cum v-am iubit Eu, aşa să vă 
iubiţi şi voi”. Prin aceasta, iubirea are nu numai o 
măsură, ci şi o nouă sursă; nu mai depind de mine. Deci 
ea nu mai este trecătoare, ci independentă de puterea ori 
de slăbiciunea mea; nu mai depinde de starea mea 
sufletească. Domnul Isus este acelaşi ieri şi azi şi în 
veci. De aceea şi iubirea Lui este una statornică, deci o 
iubire desăvârşită. Acum nu mai iubesc pentru că 
trebuie să iubesc, ci pentru că am fost iubit. Iubesc cu 
iubirea cu care sunt iubit eu. Puterea iubirii mele nu se 


află în mine, ci în Domnul Isus. Cu cât mă las mai mult 
iubit de EI, cu atâta capăt mai multă putere pentru a 
transmite iubirea mai departe. Singura obligaţie pentru 
mine este să mă las iubit de Domnul Isus. Nimic mai 
uşor! Dragostea nu lipseşte niciodată. Cu cât mă expun 
mai mult iubirii acesteia, cu atât mai mult ea umple şi 
pătrunde întreaga mea viaţă. Cine se lasă iubit de 
Domnul Isus, primeşte ceva din cer, de la Dumnezeu. 
Ce se întâmplă când mă atinge dragostea Domnului 
Isus? Mulţi creştini se folosesc de iubirea Lui, zi de zi, 
fără să-şi dea seama de lucrul acesta. Ei au avut parte de 
păzirea de primejdii, de călăuzirea Lui, de părtăşia cu 
credincioşii, fără a vedea în aceasta dragostea lui 
Dumnezeu şi a o primi în inimile lor. Sunt ca o piatră 
aflată în apă care pe dinăuntru rămâne tot uscată. 
Dragostea Domnului Isus este lumina lui Dumnezeu 
care ne luminează. lubirea vrea, în primul rând, să ne 
schimbe cugetul. Ea se aşază în adâncimile cugetului, în 
conştiinţa de noi înşine. Dacă lăsăm lumina să pătrundă 
până acolo, se produce o schimbare uimitoare. Ne dăm 
seama că suntem iubiţi. Şi în cele pământeşti sunt 
exemple minunate în privinţa aceasta. Aţi observat, 
desigur, cum o fată puţin dotată şi care nu prea atrăgea 
atenţia se schimbă dintr-o dată şi devine încântătoare 
când este iubită. Iubirea unui tânăr poate să schimbe 
radical fiinţa aceasta. Conştiinţa că eşti iubit este unul 
dintre cele mai preţioase sentimente pe care le poate 
avea un om. Conştiinţa de sine este din fire înclinată să 
mizeze pe faptul că este obiectul iubirii cuiva. Acolo 
unde conştiinţa iubirii lipseşte, Eul se îndurerează şi iau 


naştere unele tendinţe nesănătoase ca: nevoia de a ft 
prețuit sau 226 

subestimarea de sine. Falsa conştiinţă de sine înseamnă 
boală. Numai iubirea poate trezi în suflet darurile şi 
talentele, ca lumina soarelui. Omul care nu-i iubit 
rămâne împiedicat şi legat şi nu poate să-şi elibereze 
propriile lui energii şi posibilităţi, însă când iubirea, fie 
şi iubirea unui om, ne atinge conştiinţa, suntem treziți şi 
încep să se dezvolte în noi cele mai nobile virtuţi şi 
daruri. Ea face adesea poeţi din oameni netalentaţi; din 
fricoşi, face eroi; din oameni de rând, creatori îndrăgiţi. 
Cu cât este mai de preţ fiinţa care mă iubeşte, cu atât 
mai puternică şi mai sănătoasă îmi va fi conştiinţa de 
sine. 

A fi subit de Domnul Isus, de cea mai măreaţă şi 
prețioasă fiinţă, înseamnă a avea o conştiinţă slobodă şi 
sănătoasă. Este unul dintre domeniile cărora li se aplică 
spusele Mântuitorului: „Dacă Fiul vă va face slobozi, 
veți fi cu adevărat slobozi.” (loan 8.36). Acela care se 
ştie iubit de Domnul Isus scapă de orice legătură şi de 
orice sentiment de subestimare şi totodată se întăreşte în 
lupta împotriva păcatului şi a tot ce se opune fiinţei sale. 
Oamenii care au înţeles că, prin dragostea pe care le-a 
dovedit-o Mântuitorul, au devenit copii ai lui 
Dumnezeu, sunt generoşi şi prietenoși. Avarii învaţă să 
fie darnici, iar cei susceptibili vor rămâne senini sub 
înţepăturile şi ura care altfel i-ar fi făcut să sufere. 
Iubirea aceasta nouă nu mai este condiționată de nici un 
„trebuie" cum era iubirea pe care o poruncea Legea. 
Aici se menţin numai: „al voie" şi „poți"; prin iubirea 


aceasta ia naştere şi o nouă comuniune. Omul capabil de 
comuniune este în stare să aibă legătură cu semenii săi. 
Comuniunea ucenicilor Domnului Isus îi eliberează, 
pentru că ea este o împărtăşire a dragostei lui Dumne- 
zeu. Acolo unde iubirea care vine de la Domnul Isus îi 
strânge pe oameni laolaltă, fiecare om care se află în 
curentul dragostei lui Dumnezeu este înglobat în 
comuniunea aceasta. Nu există o mai puternică dovadă 
despre existenţa lui Dumnezeu şi pentru prezenţa Lui, 
decât comuniunea sfinţilor care se iubesc în Domnul 
Isus. Pavel le scrie creştinilor din Corint ceva care se 
poate rezuma astfel: „Dacă vine cineva în adunare la 
voi, va cădea în genunchi şi va mărturisi că Dumnezeu e 
în mijlocul vostru!" (cf. 1 Cor. 14.24-25). Nu există o 
metodă mai bună de evanghelizare decât aceea de a-l 
aduce pe un necredincios într-un loc unde ucenicii lui 
Cristos au 

adevărată părtăşie şi a-l lăsa să simtă acolo dragostea 
lui Dumnezeu. Cu această nouă iubire ni s-a dat şi o 
nouă măsură, o măsură pentru viaţa religioasă şi o 
măsură pentru relaţiile dintre noi. Din acest moment, 
sentimentele noastre religioase vor fi trezite. Sunt atât 
de aproape de Dumnezeu, câtă dragoste am. Trăiesc în 
Domnul Isus, numai dacă transmit mai departe 
dragostea Lui. Aceasta dă şi vieții noastre de credinţă o 
direcție, o tendinţă. Direcţia este: spre Domnul Isus! A 
iubi în felul cel nou, nu este posibil decât dacă iubirea 
vine de la Domnul Isus. „Fără Mine nu puteți face 
nimic”. Cifrele de pe cadranul unui ceas fosforescent 


sunt luminoase numai dacă au fost expuse destulă vreme 
la lumină. Deci dacă vreau să dau lumină, dacă vreau să 
pot iubi pe fraţii şi surorile care, omeneşte, mi se par 
antipatici şi nevrednici de iubire, n-am s-o pot face 
decât dacă eu însumi m-am expus multă vreme 
dragostei lui Cristos. Aici se află înţelesul ascuns al 
rugăciunii. Nu doar că-l spun toate dorinţele şi-l aduc la 
cunoştinţă toate cererile, ci, în linişte şi în singurătate cu 
El, mă expun dragostei Lui, ca să fiu copleşit şi umplut 
de ea şi apoi s-o transmit mai departe. 

Iubirea faţă de Dumnezeu 

Cunoştinţa teoretică despre iubirea față de Dumnezeu nu 
este de nici un folos. Ne lipseşte posibilitatea practică 
nu numai de a primi dragostea lui Dumnezeu, ci şi de a- 
L iubi şi noi pe El. Când am ajuns să observ unde-mi 
este greşeala şi ce anume îmi lipseşte, am făcut un pas 
hotărâtor. Dacă în plus simt şi nevoia de a-L iubi pe 
Dumnezeu mai mult ca până acum, atunci mi s-a dat 
chiar posibilitatea unei fchimbări. Starea mea de vorbă 
cu Dumnezeu, până acum impersonală -rugăciunea - 
devine deodată foarte personală. Nu mai vorbim despre 
lucruri pe care vrem să le avem, pentru care cerem 
binecuvântarea Lui, ci ajungem la cea mai personală 
convorbire care poate exista între două persoane. 
Trebuie să-l mărturisim lui Dumnezeu lipsa noastră de 
dragoste. A vorbi despre iubire este întotdeauna, 
oarecum, penibil. Trebuie să am această convorbire în 
cămăruţă, în singurătate. No să mai stau comod la masă, 

ci voi simţi nevoia să mă aplec, sau să stau în genunchi. 


Voi mărturisi că multă vreme am pretins dagostea Lui, 
fără ca eu să-L iubesc în mod cinstit. Voi mărturisi cât 
de slabe şi egoiste îmi sunt simțămintele şi cât de 
nepăsător sunt față de El. îmi pare rău şi mă doare, dar 
mărturisirea este cel mai important pas, fără de care nu 
poate exista o iubire nouă. 

Știm că cei ce se iubesc caută mereu să fie împreună în 
singurătate. Dovada iubirii este tocmai nevoia pe care o 
simţim de a avea părtăşie cu persoana iubită, în ascuns. 
lată o altă lacună a dragostei noastre faţă de Dumnezeu. 
Ne-am scurtat atât de mult timpul de rugăciune şi l-am 
folosit în alte scopuri, încât nu ne mai rămâne vreme şi 
pentru iubire. De aceea, iubirea noastră se ofileşte ca o 
plantă care nu are lumină. Pentru ca dragostea lui 
Dumnezeu să poată curge de la El la mine şi de la mine 
la El, este nevoie de timp, şi anume un timp mai lung 
decât am avut până acum. Abia când voi fi capabil să 
cuceresc timpul şi spaţiul, am făcut al doilea pas şi mi- 
am creat posibilitatea de a creşte în iubire. Pentru că 
rugăciunile noastre constau mai mult în vorbe şi vorbele 
în cereri, e nevoie să facem şi aici o schimbare. Să nu 
mai vorbim despre darurile pe care vrem să ni le dea 
Dumnezeu, nici despre binecuvântările Lui, nici despre 
persoanele pentru care am dori să mijlocim. în primul 
rând, eu trebuie să-mi fac timp pentru Cel ce mă iubeşte 
şi de la Care vreau să învăţ şi eu să iubesc. Toate 
celelalte trec pe planul al doilea. Trăim sub apăsarea 
materiei, a îngrijorărilor, a afacerilor. într-o astfel de 
atmosferă, iubirea moare, căci ea nu-i materie, nici un 
obiect oarecare şi nu poate fi obiectivizată. Ea este mai 


degrabă o persoană, e Dumnezeu însuşi; da, iubirea este 
lucrul cel mai personal de care e capabil omul. Să ne 
gândim la doi soţi! Dacă sentimentele personale ale 
unuia faţă de celălalt s-au răcit încetul cu încetul, atunci 
viaţa laolaltă, prin obişnuinţă, şi-a pierdut strălucirea pe 
care o avea la început. Ei nu mai au ce vorbi unul cu 
altul despre iubire. Dar despre iubire trebuie să şi 
vorbim; altfel, ea se micşorează. Desigur că există şi o 
depăşire a limitelor, un fel de inflaţie de cuvinte, care e 
păgubitoare iubirii adevărate. Când soţul nu-i mai spune 
soţiei că o iubeşte, să fim convinşi că ceva nu este în 
ordine în iubirea lui. Tot aşa este în relaţiile noastre cu 
Dumnezeu. Şi aici este 

necesară mărturisirea pe care Domnul Isus i-a cerut lui 
Petru s-o facă în mod public: „Mă iubeşti? ",, Da, 
Doamne, ştii că Te iubesc!” Dumnezeu însuşi nu Se dă 
înapoi să ne spună în Cuvântul Său: „Te-am iubit 
întotdeauna". 

Iubirea trăieşte din viziune. în privinţa aceasta, există 
pentru noi, oamenii, una din cele mai mari greutăţi în 
relaţiile noastre cu Dumnezeu. Foarte mulţi creştini îşi 
fac anumite idei despre Domnul Isus şi despre 
Dumnezeu, însă ideile acestea nu corespund realități. Ei 
ŞI le-au făcut din cărţi poştale sau din tablouri folosite la 
Școala Duminicală, şi ele nu corespund cu Fiinţa 
Domnului Isus, nici cu ceea ce era El în timpul vieții 
Sale pământeşti. Ce imagine ne dă Noul Testament 
despre Domnul Isus? Este interesant că, în Evanghelii, 
nu se pomeneşte nimic despre statura Lui, dacă era înalt 


sau scund, bine făcut sau firav, nu ni s-a spus nici cum îi 
erau trăsăturile feţei, nici de ce culoare îi era părul. Nu 
se menționează nicăieri cum îi erau nasul şi ţinuta. 
Toate acestea au fost uitate sau dinadins trecute sub 
tăcere. lar Pa vel merge mai departe şi zice: „Și chiar 
dacă am cunoscut pe Cristos în felul lumii (după carne), 
acum nu-L mai cunoaştem în felul acesta” (2 Cor. 5.16). 
Orice reprezentare a lui Dumnezeu, ca fiind un om de 
talie mare, şi orice imagine a Domnului Isus, care îl 
arată ca pe un tânăr blond cu plete, toate acestea sunt 
false şi periculoase. Dumnezeu este Duh, şi cine I se 
închină trebuie să I se închine în duh şi adevăr. Cu toate 
acestea, Dumnezeu este o persoană în sensul cel mai 
profund al cuvântului. Nu este duh, aşa ca o ceaţă care 
se împrăştie. Este o ființă personală; altfel n-ar putea să 
iubească, şi nici noi nu L-am putea iubi. Iubirea noastră 
are nevoie de o astfel de imagine. Noul Testament 
spune: „EI este lumină." Dar nu ni-L putem imagina ca 
pe o lumină materială care-şi trimite razele asupra 
noastră şi ne luminează ori ne încălzeşte (1 loan 1.5; 1 
Tim. 6.16). Ni-L putem imagina pe Dumnezeu sub 
multe forme, însă este bine ca toate acestea să nu fie 
trupeşti, materiale. Astfel, şi apa botezului care ne 
acoperă corpurile ne sugerează prezenţa Domnului Isus, 
ŞI încă o prezenţă copleşitoare (Gal. 3.27). Dumnezeu 
este o măreție spirituală, nu o figură corporală. Cât de 
mult S-a ostenit Dumnezeu în Vechiul Testament ca să- 

adore sub chipul unui animal, al unui om sau sub o altă 
formă. „Să nu-ţi faci nici un chip", 1 s-a spus. 


Slăbiciunea sau tăria rugăciunilor noastre stă tocmai în 
modul cum ni-L închipuim pe Dumnezeu şi pe Domnul 
Isus. Cine vrea să înveţe cum să-L adore pe Dumnezeu 
trebuie să se ocupe mai ales cu aceste reprezentări 
abstracte şi să şi le întipărească în memorie: Dumnezeu 
este adevăr, dreptate, îndurare, pacea noastră, 
înţelepciune, etc. Aici se află deosebirea esenţială între 
credinţa pe care a predicat-o Domnul Isus şi ceea ce se 
dă drept credinţă în toate celelalte religii. Credinţa în 
Fiul şi în Tatăl este o relaţie personală de dragoste. Aici 
nu se află pe primul plan porunca şi ascultarea, ci relația 
intimă, personală, lucru care se vede lămurit în cuvintele 
adresate de Domnul Isus către Biserica din Efes. 
Aceasta era o Biserică vie, recunoscută de Dumnezeu în 
ce priveşte încrederea şi activitatea ei, dar a fost 
mustrată aspru şi avertizată din cauza lipsei de dragoste. 
Au existat întotdeauna oameni care au căutat să 
ocolească această apropiere personală şi, de asemenea, 
grija şi atenţia pe care le implică ea. 

1. în primul rând, voi menţiona calea străduinţelor ome- 
neşti. Omul vrea să se perfecționeze ca să ajungă a fi 
vrednic să aibă părtăşie cu Dumnezeu. El crede că 
trebuie să îndeplinească mai întâi multe condiţii pentru 
ca, după aceea, să se poată apropia de Dumnezeu. 
Realizări morale, activitate religioasă şi o râvnă 
religioasă, adesea fanatică, sunt tot atâtea exteriorizări 
ale acestei atitudini greşite. Oamenii de felul acesta 
exercită puţină atracţie asupra altora. în râvna şi pre- 
tinsele lor realizări, ei dispreţuiesc pe cei ce nu sunt la 
fel de zeloşi şi nu au aceleaşi succese. 


2. Un alt refugiu îl constituie aşa-zisele taine (sacra- 
mente). Omul vrea ca, într-un mod oarecare, să fie sigur 
de Dumnezeu. Rânduielile bisericeşti par de mare folos 
în privinţa aceasta. Rânduielile sacramentală, împlinită 
cu stăruinţă, duce la deprindere şi dependenţă. îmi dă o 
siguranţă pe care, altfel, prin relaţiile personale care se 
întemeiază pe iubire, n-o pot avea. Rânduiala 
sacramentală este ceva stabil, de neschimbat. Dacă mă 
întemeiez pe ea, am adăpost şi siguranţă, pentru că 
relațiile mele cu Dumnezeu nu mai depind de situația 
mea, de starea în care mă aflu, ci de o rânduiala 

obiectivă care devine tradiție. Dar iubirea nu-i obiectivă, 
ci subiectivă. De aceea, rânduiala respectivă nu 
corespunde cu ceea ce voia Domnul Isus să le dea 
ucenicilor Săi. Cristos nu vrea ca între El şi om să existe 
relații absolut dogmatice, El vrea iubire, şi aceasta este 
mai mult decât o rânduiala sacramentală. Este mai mult 
pentru că în ea există viaţă, căci orice viaţă se bazează, 
în ultimă analiză, pe iubire. Rânduiala sacramentală însă 
nu poate produce viaţă. Ea poate să dea o linişte 
amăgitoare, care nu corespunde realităţii, lucru uşor de 
dovedit în mai multe feluri. 

3- Există şi un al treilea drum: acela al 
perfecționismului. Cu timpul se trece, pur şi simplu, 
dincolo de realitatea vieţii proprii şi se ajunge la 
credinţa deşartă că totul este în regulă. Este ignorat 
păcatul şi urmările lui şi se lucrează de parcă s-ar fi 
făcut tot ce este necesar şi ca şi cum relaţiile noastre cu 
Dumnezeu n-ar putea fi tulburate de nimic. Negreşit, 


există texte în Sf. Scriptură care par să justifice toate 
cele trei căi, dar ele nu corespund cu spiritul şi 
orientarea generală a Bibliei. De fapt, nu există decât o 
singură cale: să acceptăm dragostea lui Dumnezeu şi să 
devenim fiinţe iubitoare. Iubirea ia naştere prin iertare: 
iertarea este cheia dragostei. Lucrul acesta poate părea 
la început surprinzător şi greu de înţeles, însă răspunsul 
ni-l dă însuşi Domnul Isus în Luca 7.47: mai multă 
iertare, mai multă iubire. Dar se cere capitulare. Dacă 
îmi recunosc şi-mi mărturisesc slăbiciunea şi neputinţa, 
numai aşa mă va ierta Dumnezeu, adică doar în felul 
acesta va lucra iertarea Lui. Există aşa de multă sărăcie 
în creştinism şi atât de multă credinţă deşartă, pentru că 
este aşa de puţină iertare. Şi există aşa de puţină iertare, 
fiindcă se vede atât de puţină recunoaştere a păcatului. 
Cei mai mulți creştini rămân la o oarecare încredințare 
de păcat pe care o au, în general, toţi oamenii. îşi dau 
seama şi ştiu că nu pot să stea în faţa lui Dumnezeu. 
Sunt gata chiar să spună aşa, de formă: „Toţi suntem 
păcătoşi", sau chiar să se roage pentru iertare, dar expri- 
mându-se tot la modul general. însă le vine greu, şi chiar 
se împotrivesc când vine vorba să recunoască păcatul 
individual. Unii gândesc că au făcut destul dacă s-au 
spovedit. Dar, în realitate, recunoaşterea păcatului este 
un fenomen care se petrece de-a lungul întregii vieţi de 
credință. Nici pocăinţa nu 232 

are loc doar o singură dată, ci este ţinuta permanentă a 
omului care vrea să rămână şi să trăiască lângă 
Dumnezeu. Pentru că există aşa de puţină recunoaştere a 
păcatelor, de aceea există aşa de multă îndreptăţire de 


sine. Cu cât mă cunosc mai bine pe mine însumi, cu atât 
pierd nădejdea de a obţine ceva de la mine. Cel ce se 
făleşte cu propria lui neprihănire îşi cunoaşte foarte 
puţin păcătoşenia şi, de aceea, are foarte puţină iubire. 
El crede că mai poate obţine ceva de la neprihănirea 
proprie. Se cunoaşte numaidecât omul lipsit de iubire. 
El nu este în stare să-şi ceară iertare, se îndreptățește 
mereu şi întotdeauna vrea să aibă ultimul cuvânt. Nu 
este în stare să admită că a greşit şi nu încearcă să-şi 
mărturisească greşelile. El trebuie să se afle mereu în 
lumina cea mai favorabilă. 

Câteva sfaturi privind dragostea aproapelui 
Temeiul oricărei iubiri este credinţa. A crede înseamnă a 
avea legătură cu Dumnezeu. O istorisire impresionantă 
care demonstrează credinţa apare în Noul Testament, şi 
anume întâlnirea lui Toma necredinciosul cu Domnul 
Isus. în exemplul acesta, Domnul Isus merge la extrem. 
El Se confruntă cu necredinţa, adică îndoiala ajunsă la 
limita cea mai îndepărtată. Trebuia ca, vorbind în 
termeni teologici, să spună: „Ajunge!" Dar Mântuitorul 
trece uneori dincolo de opreliştile noastre omeneşti şi 
teologice. Din atingerea aceasta dintre Toma şi Domnul 
Isus se naşte o relaţie de încredere de nezdruncinat. 
Credinţa este o asemenea legătură între două persoane. 
Cuvântul credinţă provine din rădăcina verbului a 
făgădui. Este o aplicaţie greşită a cuvântului a crede 
când acesta este folosit pentru relațiile dintre oameni şi 
lucruri. „Nu pot să cred că acesta sau acela ar putea 
veni". în astfel de cazuri, ar merge mai bine: a gândi, a 
bănui, a nu fi cu totul sigur. Dar credinţa exprimă o 


foarte sigură relație de încredere între două persoane. Eu 
mă făgăduiesc pe mine însumi celeilalte persoane prin 
credinţa pe care i-o păstrez în adâncul ființei mele. Prin 
legătura cu Domnul Isus şi prin apropierea de El, eu 
capăt eliberarea de mine însumi, de Eul meu. Viaţa mea 
capătă un nou centru: Domnul Isus. Străduinţele, 
năzuinţele şi voinţa capătă o nouă direcție: Isus 

Cristos. Această aservire faţă de Domnul Isus, această 
dependenţă de El au fost exprimate de El însuşi prin 
cuvintele: ,„ Despărțiți de Mine, nu puteți face nimic”. 
Acelaşi adevăr este valabil şi pentru o bună căsnicie. 
Credinţa aceasta, adică legătura personală cu Domnul 
Isus, este şi premisa dragostei de aproapele. Numai cine 
are legătură cu izvorul poate să facă bine şi să-i inunde 
pe alţii cu iubire. Toate străduinţele omenești duc, în 
cele din urmă, la oboseală şi trudă zadarnică. Dar cine 
are legătură cu Domnul Isus trebuie neapărat să iu- 
bească. Aşa după cum lumina are legea ei interioară să 
lumineze, tot aşa iubirea are dorinţa nepotolită să 
iubească. 

La început, a fost iubirea. Ura a luat naştere numai acolo 
unde n-a ajuns iubirea. Și lumina a existat înaintea, 
întunericului, întunericul nu-i decât lipsa luminii, după 
cum ura este absenţa iubirii. Orice viaţă se bazează pe 
acţiunea luminii, înainte de apariţia luminii, n-a existat 
viaţă. întunericul este o negaţie. De aceea, întunericul şi 
ura nu se pot menţine acolo unde este lumină şi iubire. 
Legea aceasta a naturii e valabilă şi pentru relațiile 
dintre oameni. Vrăjmăşia şi cearta nu se pot isca decât 


acolo unde lipseşte dragostea. Unde se instalează 
iubirea, aceste relaţii negative trebuie să dispară, aşa 
cum întunericul piere când apare lumina. Răul nu se 
poate aşeza decât acolo unde lipseşte binele. Există două 
tipuri de oameni: activi şi inactivi. Omul activ este acela 
care influenţează necurmat mediul în care se găseşte. El 
este independent de ceilalți şi de reacțiile lor. El îşi va 
pune mereu pecetea pe mediul înconjurător. Omul 
reactiv este omul-ecou. El trăieşte după deviza: „Cum e 
strigătul, aşa este şi ecoul". Dacă întâlneşte oameni 
prietenoşi, reacționează şi el cu prietenie. Dacă este 
desconsiderat, se retrage. Dumnezeu vrea să facă 
oameni activi în sensul cel mai înalt al cuvântului, 
făcându-ne oameni ai iubirii. Dragostea lui Dumnezeu 
este cea mai puternică acţiune din lume. Ea schimbă 
omul susceptibil, care reacționează şi care nu-i decât 
reflexul acţiunii altora, şi face din el o personalitate 
independentă, în jurul căreia răul este nimicit prin bine. 
El iubeşte nu pentru că este iubit de oameni, ci pentru că 
se ştie iubit de Dumnezeu. Face binele nu pentru că 
aşteaptă răsplată, ci pentru că lucrul acesta a devenit 
pentru el o necesitate. , Biruiți răul prin bine” 
(Rom.V.2V). 234 

Creşterea noastră duhovnicească se vede din indepen- 
denţa faţă de influenţele mediului. Cu cât răspândesc în 
jur mai multe raze de lumină, cu atât mai puţin vor 
pătrunde în mine razele de afară. Cu cât dau mai mult, 
cu atât mai puţin mi se poate lua. Pa vel arată la Efeseni 
4.28, vorbind despre mână, cum puterea Duhului Sfânt 
face dintr-un om nesociabil un colaborator în lucrurile 


bune. Hoţul trăieşte după deviza de a lua mai mult decât 
este el dispus să dea. Acelaşi principiu îl găsim la 
oamenii care se simt mereu păgubiţi. A fura nu 
înseamnă decât a dori să trăieşti pe socoteala altora. 
Mâinile care iau bunuri necuvenite nu sunt decât 
expresia stării lăuntrice a hoţului. Porunca: „Să nu furi" 
nu schimbă neapărat starea lăuntrică. Se poate ca dorinţa 
de a fura, adică de a trăi pe socoteala altora, să existe în 
mine şi atunci când eu nu mai fur realmente. De aceea, 
Pavel, în sfatul său pastoral, nu se limitează la poruncă. 
El vrea schimbarea radicală a omului. , Cine fura, să nu 
mai fure", este numai începutul schimbării. Mult mai 
important este sfatul care urmează: „Să lucreze cu 
mâinile lui la ceva bun" (Ef. 4.28). Uneltele răului 
trebuie să devină unelte ale binelui. Mâna, care s-a aflat 
până acum în slujba răului, trebuie să devină o unealtă a 
binelui. Poate că noi ne-am limita la sfatul de a nu mai 
fura: cel care trăia pe socoteala altuia să ajungă a trăi pe 
socoteala lui. Atunci n-ar mai fi un parazit pentru 
societate. Societatea ar putea să fie mulţumită de el. Dar 
Dumnezeu nu Se mulţumeşte să facă din noi nişte 
oameni de care ceilalți să fie mulţumiţi. inta Lui nu 
este omul fără greşeală. El luptă pentru înmulțirea 
binelui, a iubirii. El nu-i mulţumit decât atunci când am 
devenit colaboratorii Săi, care învaţă zi de zi cum să tră- 
iască după gândul Său, adică să iubească. 

Dragostea de aproapele nu se reduce la un sentiment de 
simpatie faţade el: ea începe cu fapta, iar fapta ne 
deschide inima pentru iubire. Minunea arătată în 
versetul acesta nu este aceea că un om rău a devenit o 


persoană cumsecade. Minunea este că un om egoist, 
care trăia pe socoteala altora, a devenit unul care, având 
legătură cu Dumnezeu, face binele fără să obosească. 
(Vezi Gal. 6.9-10). Un om care se afla sub puterea 
Diavolului, colaborând cu el la înmulțirea răutăţii şi a 
nedreptăţii, a fost mutat în circuitul dragostei lui 

Dumnezeu. S-a făcut o întoarcere de îdCf Un om rău, 
egoist a fost transformat într-un activist al dragostei. în 
versetul următor (Ef. 4.29), apostolul Pavel 
demonstrează acelaşi lucru prin exemplul bârfitorului. 
Cel care vătăma cu limba lui şi îi înjosea pe alţii este 
acum capabil să vorbească lucruri pozitive şi să 
slujească la ridicarea altora. Oprindu-ne asupra acestor 
două exemple, putem vedea lămurit o carenţă a felului 
nostru de a educa. Noi educăm adesea numai cu 
porunci, cu oprelişti. Am vrea să facem dintr-un hoţ, un 
om cinstit, unul eare să nu mai fure; şi dintr-un bârfitor, 
unul care să nu mai bârfească. Dar nu este suficient. 
Dumnezeu vrea ca dintr-un hoţ să facă un colaborator în 
stare să transmită şi altora dragostea Sa, şi dintr-un 
clevetitor un om a cărui limbă să fie folosită pentru 
lauda lui Dumnezeu şi zidirea Adunării. 

în Predica de pe munte, Domnul Isus face un pas mai 
departe. El ni-l arată pe om angajat plenar în acţiune, în 
asaltul iubirii. lată un om înconjurat de duşmani, silit să 
trăiască în condiţiile cele mai defavorabile. Se vorbesc 
despre el lucruri rele, negative, este urât şi calomniat. 
Cu acest exemplu extrem, Domnul Isus demonstrează ce 
este iubirea. La orice atac din partea celui rău, El 


porunceşte contraatacul dragostei. Dar nu Se rezumă la 
generalităţi, ci, pentru fiecare atac special, El are 
contraarma specială a iubirii. Pentru blestem, are 
contraarma binecuvântării. A binecuvânta înseamnă a 
vorbi de bine. Să dăm o ilustrație practică: în Adunare, 
sau la locul meu de muncă, este cineva care mă 
calomniază, care mă pune în faţa colegilor şi a 
superiorilor într-o lumină defavorabilă. Eu în creez 
acestui om o imagine bună şi-l prezint într-o lumină 
excelentă. Numai iubirea poate face lucrul acesta fără 
fățărmicie. Tot aşa mă port şi faţă de acela despre care 
aflu că mă urăşte, care mă păgubeşte şi mă ponegreşte. 
El trebuie să vadă că-i fac binele, atât în lucrurile mici 
cât şi în cele mari. Nu trebuie să-i plătesc cu aceeaşi 
monedă. Dar nu voi putea să fac asta decât dacă voi 
rămâne înaintea lui Dumnezeu până când inima mea va 
fi umplută cu dragostea divină. Pentru aceasta, am 
nevoie de linişte şi meditaţie adâncă. Trebuie să mă 
gândesc unde şi cum aş putea să-i fac un bine omului 
acestuia care mă urmăreşte cu atâta dușmănie, şi să 1-1 
fac fără a dori să-l îmblânzesc sau să-i joc un truc 236 
rafinat. Trebuie să caut, deci, a-i face un bine adevărat. 
Dar iubirea este foarte inventivă, şi va găsi ce să facă. 
Felul de viaţă pe care-l aşteaptă Domnul Isus de la 
ucenicii Săi este arătat la Galateni 6.9-10: „Să nu 
obosim în facerea binelui". Vom putea proceda astfel, 
numai dacă suntem copii ai lui Dumnezeu şi dacă trăim 
în contact cu bogăția nesfârşită a dragostei Sale. Felul 
acesta de viaţă ne scoate din cercul strâmt al vieții 
personale. Ne scuteşte de a ne învârti întruna în jurul 


propriului nostru Eu. Trăind în dragoste, scăpăm de noi 
înşine şi de toate problemele care ţin de Eul nostru. 
Iubirea aceasta nu este ea însăşi o eliberare, dar ea 
trezeşte şi fortifică posibilitățile trupului, ale sufletului, 
ale duhului. Sunt mulţi creştini care nu acţionează, ci 
doar reacționează. Ei stau ghemuiţi la locul lor până 
când îi scoate de acolo batjocura necredincioşilor. Ei îşi 
astupă urechile, ca nu cumva să fie sufocaţi de şuvoiul 
glumelor murdare, dar nu devin ei înşişi activi, spunând 
ceva mai bun, înainte ca ceilalți să fi spus ceva negativ. 
în decursul veacurilor, s-a format o imagine a creştinis- 
mului diametral opusă aceleia pe care o intenţionase 
Domnul Isus. Este socotit creştin omul acela care-şi 
vede de treabă, ducând un trai modest şi liniştit, fără să 
se uite în dreapta sau în stânga, şi care caută să se 
păstreze „neîntinat de lume". Domnul Isus însă i-a 
învăţat pe ucenicii Săi şi i-a trimis cu însărcinarea de a 
birui lumea. Ei n-au aşteptat să fie atacați, ci au atacat 
primu. Ei nu s-au mulţumit să reacționeze, ci au atacat 
lumea printr-o mare ofensivă a dragostei lui Dumnezeu. 
Vorbim deseori despre lupta împotriva păcatului, în loc 
să vorbim despre lupta dragostei. Trăim prea mult în 
apărare, în loc să ne deprindem şi să ne perfecționăm în 
a dezlănţui asaltul iubirii. Cândva vom fi traşi la 
răspundere pentru toate posibilitățile de a face bine pe 
care le-am trecut cu vederea din cauza somnolenţei, a 
lenei, a egoismului, a timidităţii. ,, Cine ştie să facă 
binele şi nu-l face, săvârşeşte un păcat”. (lac. 4.17). La 
judecată, nu vom fi întrebaţi câte păcate am făcut, ci 
dacă am vizitat pe bolnavi, dacă i-am îmbrăcat pe cei 


goi şi le-am dat de mâncare celor flămânzi. Trebuie să 
dăm o altă direcție vieţii noastre de credinţă. Să 
renunţăm la lupta de apărare şi la interdicții şi să 
începem asaltul iubirii! 

Dragostea de frați 

Mult mai greu decât a exercita iubirea faţă de o „lume 
rece" este a-i trata cu dragoste pe cei din Adunare, când 
o asemenea conduită este pusă la probă în chip serios. 
Mult mai complicat decât a iubi pe cineva de afară este 
sâ-l iubeşti pe un frate care te-ai aştepta să fie mai 
înaintat în ce priveşte creşterea lăuntrică, să aibă mai 
multă înţelegere şi să fie mai atent. însă Domnul Isus a 
lăsat ca singurul semn distinctiv pentru ucenici să fie 
iubirea unuia faţă de altul. „, Prin aceasta vor cunoaşte 
toți că sunteţi ucenicii Mei: dacă veţi avea dragoste unii 
pentru alții” (loan 15.35). Datorită convertirilor 
nedesăvârşite şi a educaţiei greşite ce li s-a dat celor 
întorşi la Domnul, în Biserici sunt mai mulţi oameni 
fireşti purtând numele de creştini, decât copii ai lui 
Dumnezeu răscumpăraţi şi slobozi. Greutățile sunt cu 
atât mai mari cu cât tot ce este creştinesc şi spiritual se 
amestecă, din păcate, cu ce este firesc. Toate acestea se 
petrec la adăpostul unor pasaje biblice, a unei purtări 
evlavioase şi sfinte. Creştinii fireşti din Biserici pun 
mare preţ pe părerile lor, pe adunarea lor, pe 
cunoştinţele lor. Mulţi creştini capi de familie şi-au lut 
ca deviză versetul: „Eu şi casa mea vom sluji 
Domnului” ( los. 24.15), ca apoi să exercite în familie o 
astfel de tiranie religioasă, încât copiii care sunt trataţi 


ca nişte robi, nici nu vor să audă de uri aşa creştinism. 
Câtă lipsă de iubire se întâlneşte în multe Biserici 
creştine! Sunt unii care-i pisează pe ceilalți până la 
epuizare cu cunoştinţele lor. Lipsa de iubire se mai arată 
în rugăciunile lungi care obosesc, plictisesc Adunarea şi 
o irită până la refuz. Ambiţia aceasta de a se impune se 
arată în toate domeniile de activitate ale Bisericii. 

Ce luptă amarnică se dă adesea pentru drepturi şi pentru 
primele locuri! Câtă lipsă de iubire se arată prin 
clevetire, zvonuri şi calomnii! Cât de repede se propagă 
lungimea de undă negativă când e vorba să anunţe o 
biruinţă a lui Satan şi cât de încet operează unda 
pozitivă când trebuie să difuzeze ceva bun! Biserica 
Domnului Isus nu este numai un detaşament de luptă 
care să ducă în lume dragostea lui Dumnezeu; ea este şi 
o şcoală în care se predă şi se învaţă această iubire. 
Multe lucruri se învaţă chiar din exemple 

negative. Dar există şi o mulțime de experienţe bune. Le 
vedem când Domnul ne deschide ochii şi ni-i descoperă 
pe oamenii iubirii şi ai Duhului Sfânt, care sunt ascuns! 
şi adesea nearătoşi. Cel care stă în mijlocul lor este 
uneori ca o piatră de polizor. El le dă celorlalți ultimul 
lustru. Piatra de polizor se cunoaşte prin faptul că ea se 
învârteşte mereu în jurul axei sale. Cele mai 
pătrunzătoare avertismente cu privire la vieţuirea 
laolaltă a creştinilor ne sunt date în 1 loan 3.15: „Cine 
urăşte pe fratele său este un ucigaș”. Până la o vreme, 
m-am liniştit cu gândul că nu-i port nici o ură fratelui 
meu. într-adevăr, unii nu-mi sunt simpatici, dar eu îi 


ignor pur şi simplu, şi atunci nu-mi mai vin gânduri rele 
cu privire la ei. însă, cercetând lucrurile mai adânc, am 
descoperit că, în originalul grecesc, cuvântul a ur? (în gr. 
miscd) înseamnă, a neglija. Şi atunci m-a apucat o mare 
frică. înseamnă că cine îl neglijează pe fratele său este 
un ucigaş. La început, m-am apărat faţă de înţelesul 
acesta. Mi-am zis că este prea de tot. Nu pot să mă 
interesez de toţi. Vor fi mereu unii cu care voi avea 
relaţii mai strânse şi alţii faţă de care voi fi mai distant, 
însă cugetând adânc, un lucru mi-a apărut limpede. 
Există chiar în adunările creştine ici şi colo, câte un caz 
de disperare. Dacă se cercetează cazurile acestea, se 
descoperă, de cele mai multe ori, că oamenii nu s-au 
apropiat de ei atât de mult, încât să le câştige încrederea. 
Poate că disperarea 1-a dus pe unii la sinucidere. Avem, 
deci, un exemplu evident că există o strânsă legătură 
între a neglija şi a omorî. Mult mai des decât practica 
sinuciderii, întâlnim în Bisericile noastre aşa-zisele 
decese de margine. Este vorba despre oamenii care au 
fost cândva vii în credinţă, dar a căror viaţă lăuntrică s-a 
stins încetul cu încetul până a murit cu totul. Mulţi 
dintre aceştia şi-au pierdut viaţa spirituală pentru că au 
fost neglijaţi. Când am înţeles lucrul acesta, m-a apucat 
o mare frică. în veşnicie, Dumnezeu ni-i va arăta nu 
numai pe oamenii pe care i-am câştigat pentru El, dar şi 
pe cei care au pierit din pricina noastră, pentru că i-am 
urât, adică i-am neglijat. E de neînțeles cum în câte o 
Biserică există fraţi care nu-şi mai dau mâna, cazurile 
acestea fiind socotite de nerezolvat. Aici Duhul 
dragostei protestează foarte energic. Cel care se 


deschide pentru acest Duh va fi mânat de El să meargă 
la fraţii şi surorile care au fost neglijați. 

Lipsa de dragoste între fraţi este o cauză a neascultării 
multor rugăciuni. Adesea creştinii se strâng ca să se 
roage împreună în mod serios pentru un anumit lucru. 
Dar câte dezamăgiri tăcute se produc când rugăciunile 
lor serioase nu primesc nici un răspuns! Se înţelege că 
noi am priceput în totul planul şi sfatul lui Dumnezeu. 
Adesea însă cauza este că ne-am bizuit pe făgăduinţa de 
la Matei 18.19, fără să îndeplinim condiția în sensul ei 
scripturistic. Nu ne-am adunat pe tărâmul făgăduinţei: 
„Dacă doi dintre voi se învoiesc... le va fi dat... "(Mt. 
18.19). Unitatea nu se poate realiza decât în Duhul 
dragostei. Nu-i de ajuns să nu aibă nimic unul împotriva 
celuilalt, ci trebuie ca, între cei doi sau în toată ceata 
care se roagă, să poată circula nestingherit Duhul iubirii. 
Pentru astfel de adunări de rugăciune, este necesar ca, 
înainte de a se ruga, să treacă o perioadă de timp în care 
să fie sfințite relațiile dintre cei ce urmează să se roage. 
Trebuie să ne cercetăm serios pentru a vedea dacă toate 
sentimentele şi gândurile noastre sunt pozitive. Mai bine 
o astfel de ceată să fie dizolvată sau micşorată, decât să 
admită oameni care sparg unitatea grupului şi împiedică 
cercul iubirii să funcţioneze. 

Dragostea şi rugăciunea sunt legate indisolubil. Cine 
vrea să primească răspuns la rugăciune trebuie să aibă 
Duhul dragostei. Un medic care urmează să facă o 
operaţie grea îşi rezervă circa 20 de minute pentru 
propria dezinfecţis. Aceasta pentru ca operaţia să-i fie 


pacientului spre ameliorarea stării sale, nu spre 
nenorocire. El nu vrea ca, în loc să-l vindece pe bolnav, 
să-l infecteze. Şi dacă un medic se pregăteşte atât de 
temeinic pentru a-i da omului un ajutor trupesc, cu cât 
mai mult trebuie să ne facem noi timp ca să ne curățim 
sufleteşte înainte de a le da altora un ajutor spiritual! 
Verificarea sentimentelor şi a gândurilor nu-i doar o 
oglindă pusă în faţa noastră, ci o curăţire necesară ca să 
nu se cuibărească nimic rău în noi: nici un bacil al urii, 
al mâniei, al invidiei, al geloziei, al necurăţiei care' 
împreună cu cei de care e infectat celălalt să facă un 
dezastru şi mai mare. Acestea au legătură cu sfatul 
apostolului Pavel: „Să nu-ţi pui mâinile peste nimeni cu 
grabă” (1 Tim. 5.22). Există şi o infecţie sufletească. 
Numai cel curățit şi spălat de Duhul dragostei este 
apărat de o astfel de infecţie şi menţinut sănătos 
sufleteşte, astfel ca să nu-i vatăme pe alţii. 240 

Iubirea de frați are şi o altă însemnătate decisivă. Ea 
constituie un minunat termometru pentru dragostea față 
de Dumnezeu. lubirea de fraţi, comparată cu o imagine 
profană, este asemenea supapei de aer de la sobă. Cu cât 
deschid mai mult uşa, cu atât mai mult oxigen intră la 
cărbuni şi se face mai mult jeratic. Dacă-mi iubesc mai 
mult fraţii şi surorile, atunci şi dragostea de Dumnezeu 
se aprinde mai tare în inima mea. Astfel, Domnul Isus 
ne dă un ajutor practic pentru relaţiile noastre cu 
Dumnezeu. învăţ iubirea de Dumnezeu, făcând câte 
ceva din dragoste pentru fraţi. Este mai uşor să iubesc 
ceea ce se vede decât ceea ce nu se vede. „,Nimenin-a 
văzut vreodată pe Dumnezeu; dacă ne iubim unii pe 


alții, Dumnezeu rămâne în noi, şi dragostea Lui a ajuns 
desăvârşită înnoi." (1 loan4.12). 

Iubirea vrăjmaşilor 

Nicăieri nu se arată mai lămurit faptul că iubirea este de 
origine divină ca pe crucea Golgotei, şi ea îşi găseşte 
expresia cea mai înaltă în cuvintele pe care le-a spus 
Domnul Isus acolo: , Tatăiartă-i, căci nu ştiu ce fac!” 
(Le. 23.34). Dumnezeu i-a iubit pe oameni, încă de pe 
când îi erau vrăjmaşi. Aşa fac şi astăzi copiii Săi pentru 
ca să realizeze în lume minunea aceasta dumnezeiască. 
Dar cine este vrăjmaşul meu? Suntem înclinați să ne 
căutăm vrăjmaşii în ţinuturi îndepărtate. Socotim 
vrăjmaş pe un împotrivitor care ne ameninţă cu violenţă 
ŞI prigonire şi care vrea să ne nimicească. Dar tot 
duşmani se cheamă şi oamenii care nu-mi sunt simpatici 
şi care au alte păreri decât mine. Superiorul care mă 
exploatează şi-mi face şicane îmi poate deveni duşman; 
tot aşa colocatarul care mă oboseşte şi-mi limitează 
libertatea. Pe scurt, vrăjmaşi îmi sunt toţi cei care mă 
calcă pe nervi. lubire nu înseamnă să-i suporţi pe 
vrăjmaşi - tăcând şi răbdând până când aceştia se 
schimbă. Aici asaltul iubirii este adevăratul fel de a iubi. 
Un cunoscut scriitor şi revoluţionar rus a zis cândva: 
„Există o singură putere împotriva căreia, noi, 
comuniştii, suntem dezarmaţi: aceasta este iubirea 
creştinilor, dar, din fericire, ei nu ştiu lucrul acesta”. 
Forţa dragostei se dovedeşte, în modul cel mai eficace, 
tocmai în asalt. însă asaltul acesta este cu totul 

împotriva firii noastre. Ca să fim în stare să ne iubim 
vrăjmaşii, trebuie să fim eliberați de punctele noastre de 
vedere, de concepţiile proprii, să fim strămutați din 
locul în care ne găsim. După cum Domnul Isus Şi-a 
părăsit locul de slavă şi bogăţia cerului pentru a lua, în 
lume, locul vrăjmaşilor Săi, tot aşa şi noi trebuie să fim 
gata să ne părăsim lumea noastră, lumea părerilor 
proprii şi a punctelor de vedere proprii. De câte ori îmi 
părăsesc punctul meu de vedere pentru a privi lucrurile 
din punctul de vedere al altuia, îmi dau reama că acel 
individ nu-i chiar aşa de rău şi de josnic cum mi se 
părea la început, când îl priveam din punctul meu de 
vedere. Poate că voi observa ce mare nevoie de ajutor 
are şi cât de însetat de iubire este cel ce mi se părea a fi 
un puternic vrăjmaş al meu. 

Domnul Isus S-a aşezat în locul nostru, S-a identificat 
cu noi, cel puţin cu păcatul nostru, ca să ne poată 
înţelege, şi astfel, pe cruce, a putut să-i privească pe 
vrăjmaşii Săi cu compătimire şi îndurare deplină şi, în 
loc să ceară ajutor pentru El însuşi, Se roagă pentru ei. 
Nu S-a uitat la durerile Lui trupeşti şi la chinul morţii, ci 
a fost îndurerat de păcatul şi de orbirea spirituală a 
vrăjmaşilor Săi. Domnul Isus n-a suferit datorită 
aotocompătimirii, ci a suferit şi a murit în dureri pentru 
vrăjmaşii Săi. Domnul Isus a fost singurul Om care n-a 
suferit pentru Sine însuşi. De aceea, El a putut să sufere 
totul şi exclusiv pentru alţii. Era într-o asemenea măsură 
eliberat de Sine însuşi, încât putea să înţeleagă şi să 
iubească pe oricine, chiar şi pe vrăjmaşii Săi. 
Mentalitatea aceasta le-a transmis-o ucenicilor, 


trimiţându-le în inimă Duhul Său, Fiinţa Sa, iubirea Sa. 
Cu prilejul unei adunări de evanghelizare, a venit la 
mine o doamnă tânără şi mi-a istorisit, cu multe lacrimi, 
necazul ei. Ea trăia ca subchiriaş cu o femeie tare 
gâlcevitoare. Nu era zi în care să nu se şicaneze, să nu 
se certe şi să nu se insulte reciproc. îşi puneau una alteia 
gunoiul în faţa uşii, îşi scoteau siguranţele electrice şi, 
ori de câte ori aveau ocazia, spuneau una despre alta 
lucruri negative. Situaţia ajunsese de nesuportat. 
Această tânără doamnă încercase de multe ori să se 
comporte creştineşte, dar întotdeauna dăduse greş din 
pricina relaţiilor deficitare cu vecina ei. Aici s-a văzut 
slăbiciunea credinţei sale. De câte ori n-a cerut ea putere 
Domnnului, dar 242 

iarăşi a dat greş! De câte ori nu s-a rugat pentru 
întoarcerea la Dumnezeu a vecinei, dar nu s-a schimbat 
nimic. De câte ori nu s-a luptat să rămână liniştită şi să 
rabde, dar fără nici un rezultat. Acum ajunsese la 
capătul răbdării. La întrebarea mea dacă este gata să 
primească ajutor, mi-a răspuns îndată: „Da!'" Dar când i- 
am împărtăşit planul meu, a rămas foarte uimită. După 
multe ezitări, s-a declarat hotărâtă să încerce. La 
întoarcerea acasă, şi-a cumpărat un ghiveci cu o floare. 
Dimineaţa, când a auzit primele mişcări ale vecinei în 
bucătărie, a ieşit din cameră şi s-a oprit în hol. Şi-a luat 
inima în dinţi şi a sunat. Răspunzându-i-se din interior 
cu un: „Intră!" spus pe un ton de ceartă, ea a deschis uşa 
ŞI, cu vocea întretăiată, a zis: „Bună dimineaţa, doamna 
X., vreau să vă fac o mică bucurie. lată aveţi aici o 
floare. Ştiu că vă plac foarte mult florile”. Vecina n-a 


mai putut scoate o vorbă. Uimită, surprinsă peste 
măsură, se uita la subchiriaşa ei, neştiind ce să creadă. 
După câteva ezitări, zise: „Dar de ce faceţi lucrul 
acesta?" „Pentru că vreau să vă fac o bucurie", a răspuns 
cealaltă. Aceasta a constituit sfârşitul încordării dintre 
cele două femei. Au plâns amândouă şi au putut apoi să 
stea de vorbă. Aceasta a marcat începutul unei relații de 
bună vecinătate. Povestea mea demonstrează ceva cu 
privire la asaltul iubirii. în realitate, doamna care o 
şicana pe vecina ei avea o mare lipsă lăuntrică şi se 
simţea părăsită, lăsată pradă singurătăţii. Asaltul iubirii 
a dat pe faţă lipsa aceasta ascunsă şi, în parte, a şi 
înlăturat-o. 

Iubirea față de vrăjmaşi îmi îngăduie să-mi privesc vrăj- 
maşul de pe poziţia lui. Superioritatea acestei iubiri 
constă în faptul că mă face în stare să-mi ajut vrăjmaşul. 
Dar nu-l pot ajuta decât dacă îmi dau osteneala să-i 
înţeleg felul său de a gândi şi punctul lui de vedere. 
Exact aşa a făcut Domnul Isus cu vrăjmaşii Săi. El Şi-a 
lăsat locul Lui din cer şi S-a aşezat în locul nostru, ca să 
ne poată înţelege bine în toate privinţele. Sunt multe 
situaţii şi împrejurări de nerezolvat. Sunt multe relaţii 
anormale şi conflicte între oameni pe care noi, omenește 
vorbind, nu le putem aplana. Dar iubirea este ca uleiul 
pe care-l turnăm pe balamalele uşii. Şi totul se 
restabileşte. Iubirea faţă de vrăjmaşi cere adesea ca eu 
să merg, pe drumul cel mai de jos, adică pe calea morţii. 
Din pilda cea mare şi 

ultima dată de Domnul Isus pe Golgota, vedem că 


vrăjmaşul rămâne vrăjmaş, până când 1 se pare că ne-a 
învins. Se poate ca el să nu primească dragostea, s-o 
dispreţuiască. Dar şi în cazul acesta, dragostea n-a ajuns 
la capătul puterilor ei, căci iubirea este gata să şi moară. 
Nu ni se cere întotdeauna moartea trupească; adesea ni 
se cere moarte faţă de părerile proprii, faţă de drepturile 
noastre, şi moartea de felul acesta este cu mult mai grea. 
Se poate ca vrăjmaşul să ceară de la mine umilinţă. 
Iubirea este oricând gata să se smerească. Se poate ca 
vrăjmaşul să mă exploateze şi să mă păgubească. Iubirea 
este gata să se lase exploatată şi păgubită. Iubirea are 
întotdeauna respiraţia lungă. Odată şi odată, ura 
vrăjmaşului va muri, aşa cum şi valurile mării se 
potolesc la mal. Nisipul nu-i opune nici o rezistenţă 
mării, Ci lasă valurile să se rostogolească peste el, şi 
apoi acestea se retragîndepărtându-se. Tot aşa şi iubirea 
este gata oricând să întâmpine asaltul urii şi nu se 
retrage până când ura nu pleacă. Moartea Domnului Isus 
este cea mai limpede dovadă în privinţa aceasta. Spre El 
s-au năpustit până la epuizare ura lui Satan, împotrivirea 
oamenilor şi josnicia păcatului. Pentru că El le-a primit 
pe toate, fără a reacționa, a sfărâmat puterea răului. 

Am ajuns la un hotar foarte important al vieţii noastre, 
care ne cere luarea unei hotărâri. Sunt eu pregătit să 
merg pe drumul Crucii? Este drumul pe care mergi tu 
însuți calea unui om lipsit de drepturi, drumul predării, 
al umilinţelor şi al suferinţei? Cel care îşi ia crucea şi 
porneşte spre Golgota nu mai are dreptul la onoruri 
cetăţeneşti. Acesta este un om liber ca pasărea. Oricine 
poate face cu el ce vrea. Lucrul acesta îl cere Domnul 


Isus, şi nimic mai puţin, de la ucenicii Săi, când zice: 
„Dacă voieşte cineva să vină după Mine, să-şi ia crucea 
şi să Mă urmeze” (Le. 9.23). Iubirea de vrăjmaşi nu va 
avea întotdeauna urmări, dar va aduce rod. Lumea 
noastră, care trăieşte în ură, în ceartă, în încordare şi în 
conflicte, are nevoie de oameni de care răul să fugă, de 
paratrăsnete ale urii, pentru ca iubirea să iasă biruitoare. 
Nu ne putem hotări să pornim pe drumul acesta decât 
tremurând până in adâncul sufletului nostru, dar deplin 
încredinţaţi că numai plinătatea dragostei lui Dumnezeu, 
marea nesfârşită a iubirii Lui poate să întâmpine 
uraganul urii, să 1 se împotrivească şi să-l oprească. 244 
Iubirea este şi o putere foarte eficace în lupta împotriva 
dușmanului nevăzut care se aruncă asupra oamenilor 
sub formă de boli şi suferinţe. Bacilii şi, în general, 
sămânţa bolilor se dezvoltă mai uşor într-o atmosferă de 
ură, mândrie şi neîncredere decât într-o atmosferă de 
iubire. într-o casă în care domnesc ura şi răutatea, vor fi 
mai multe boli decât într-o casă unde stăpânește Duhul 
lui Dumnezeu. Mulţi oameni sunt bolnavi pentru că sunt 
prea puţin iubiţi. Mai ales când este vorba de numeroase 
boli sufleteşti şi de mult răspândita boală modernă, 
nevroza, este aproape sigur că pricina e cea menţionată 
mai sus. Cel care trece dintr-o lume rece, plină de ură şi 
perversiune, într-o comunitate sănătoasă se face sănătos, 
atât trupeşte, cât şi sufleteşte. Aşa se explică faptul că 
mulți oameni care s-au apropiat de Domnul Isus s-au 
însănătoşit. Pentru mulţi oameni numai umbra lui Petru 
aducea vindecare. Nu era o lucrare magică a umbrei 
sale, ci iubirea Domnului Isus care se revărsa prin 


ucenicii Săi. Părinţii nu le-ar putea face copiilor lor un 
bine mai mare şi nu le-ar putea da o zestre mai bună ca 
atmosfera de dragoste din sânul familiei. Greutățile în 
educarea copiilor şi greşelile sunt învinse acolo unde 
atmosfera familiei este determinată de o adevărată şi 
sinceră iubire între părinți şi copii, unde dragostea este 
exprimată într-un mod amical şi vesel prin laudă către 
Dumnezeu şi prin vorbe prietenoase care sunt de mare 
ajutor. Omul sărac în iubire este susceptibil, supărăcios, 
reţinut şi capricios; el va fi instabil şi agresiv, gata să 
insulte pe oricine. Va fi dependent de alţii şi izolat. 
Aceştia sunt oamenii cărora li se potriveşte iubirea lui 
Cristos. Aceştia sunt „vrăjmaşi" care stau sub influenţa 
Celui Rău, de unde noi îi putem scoate prin dragostea 
Domnului Isus. 

Asaltul este mai bun decât apărarea 

Un predicator o vizitează într-o zi pe o credincioasă care 
avea necazuri cu bărbatulei. Toate încercările ei de a-l 
ajuta să se întoarcă la Domnul nu dăduseră nici un 
rezultat. Predicatorul îi recomandă să încerce şi cu 
iubirea. „Trebuie să-i pui cărbuni aprinşi pe cap", zice 
el. „Ajută oare lucrul acesta?" întreabă mirată femeia. 
„Cu apă fiartă am încercat". Asaltul 

iubirii nu poate fi dat cu arme omeneşti. La baza acestui 
atac, stă cunoştinţa că Dumnezeu însuşi atacă lumea cu 
iubire. Asaltul iubirii Lui caută să ne cuprindă şi pe noi, 
spre a deveni luptători împreună cu El. Creştinii nu 
aparțin unei oştiri defensive. Credincioşii care au 
cunoscut ceva din dragostea lui Dumnezeu nu pot 


rămâne în culisele istoriei lumii. „Budoarul" spiritual nu 
este locul de retragere al oamenilor iubirii. Şi tot aşa 
„Insula Fericiţilor" nu este un aranjament al lui 
Dumnezeu. Cei mai mulţi oameni care nu-L cunosc pe 
Dumnezeu mai de aproape, consideră că au dreptul să-l 
pună tot felul de întrebări. „Cum poate Dumnezeu să 
îngăduie aşa ceva?", întreabă ei mereu. Ei îl asaltează cu 
plângeri, cu îndoieli şi, în cele din urmă, cu reproşuri 
masive. Tuturor acestor oameni Dumnezeu nu le dă nici 
un răspuns. El esie Cel ce întreabă: „Adame, unde eşti?" 
Această primă întrebare a lui Dumnezeu n-a amuţit nici 
astăzi. Oricare om, căci Adam înseamnă om, îi va 
răspunde cândva Creatorului. Trebuie să-l răspundă. Şi 
întrebarea: „Unde este fratele tău?" a rămas tot fără 
răspuns. De asemeni, venirea Domnului Isus, suferin- 
tele, moartea şi învierea constituie o întrebare pentru 
lume. Apostolii au pus pretutindeni întrebările acestea: 
„Omule, unde eşti, unde mergi, care-ţi este stăpânul, 
care e rostul vieţii tale?" Creştinii sunt oameni care dau 
asalt. Profesorul Tnielichee a scris o carte remarcabilă 
cu titlul: „întrebări ale creştinismului către lumea 
modernă". în introducere, el spune că lumea obişnuieşte 
să le pună creştinilor întrebări prin care să încerce a-i 
pune la colţ. întotdeauna lumea trece la atac, când 
ucenicii Lui nu mai au spirit de luptători în asalt. Evan- 
ghelia însă este cea mai agresivă veste pe care a auzit-o 
vreodată lumea. Domnul Isus este Domnul: deci de ce 
nu te afli şi tu sub stăpânirea Lui? Domnul Isus iartă 
păcatele întregii lumi; deci, tu de ce trăieşti mai departe 
în păcat? Domnul Isus este viaţa veşnică; deci, tu de ce 


te temi de păcat? O adunare creştină lipsită de spirit 
agresiv este o turmă care, în loc să fie în mişcare, se 
odihneşte în staul. în ilustraţia aceasta, se pot descifra 
câteva înfățişări ale Bisericii Domnului Isus din zilele 
noastre. O turmă care nu se află în mişcare şi nici nu 
este într-un loc închis cu gard, doarme. însă somnul 
pentru creştini este o cursă primejdioasă. Păstorul s-a 
trudit cu toată râvna să-i 246 

pună iarăşi pe picioare pe cei adormiţi. Cu cât o Biserică 
rămâne mai *nult timp nemişcată, cu atât anumite oi 
simt nevoia să sară gardul. Este datoria păstorului să 
aducă înapoi oile fugare. Şi astfel, deseori munca 
păstorului constă în a-i trezi pe cei obosiţi şi a alerga 
după cei plecați, în loc să meargă înaintea turmei şi să-i 
arate drumul. Biserica Domnului Isus trebuie să-şi reia 
mersul. Numai aşa va ajunge la ţintă, va fi păzită de 
pericolul adormirii şi va scăpa de ademenirile de a 
merge pe drumuri laterale. Domnul Isus nu i-a închis pe 
ucenici într-un ţarc, ci 1-a trimis în mijlocul lupilor (Mt. 
10.10). Predica de pe munte este ordinul de atac al 
Domnului Isus către ucenicii Săi. Să nu rămânem la 
înţelegerea greşită că următoarele cuvinte din Predica de 
pe munte: „Dacă te loveşte cineva peste obrazul drept, 
întoarce-i şi pe celălalt”, ar ti o morală a laşilor. Numai 
cititorul superficial vn rămâne la părerea aceasta. A te 
lăsa lovit, a suferi nedreptate nu sunt virtuți ale 
retragerii. Domnul Isus poruncește: „Lumina voastră să 
lumineze”; „Du-te şi te împacă"; „Felul vostru de 
vorbire să fie da, da şi nu, nu "; „întoarce-i şi celălalt 
obraz"; „Mergi şi a doua milă"; „Dă, binecuvântează, 


fă bine”. 

Cristos Şi-a dus ucenicii pe munte, cum îşi duce un co- 
mandant ofiţerii pe colina de comandă, ca să le arate 
câmpul de luptă. Rezultă de aici că Predica de pe munte 
nu poate fi înţeleasă şi împlinită decât de ucenicii 
Domnului Isus. Nu sunt în ea principii pentru activitatea 
lumii politice sau economice. Numai cei născuţi din nou 
pot trăi după Predica de pe munte. Ea este proclamația 
împărăției lui Dumnezeu, declaraţia de guvernare a unui 
Domnitor nou pentru o lume nouă. Ea nu este valabilă 
pentru Biserica Domnului sau pentru creştinătate în 
general. Predica de pe munte a fost gândită şi rostită în 
relația Eu-tu, Dumnezeu-credincios. Ea nici nu se poate 
realiza decât în relația Eu-tu. Cine aplică necre- 
dincioşilor măsura Predicii de pe munte îi cere 
măgarului să zboare. Lumea şi epoca aceasta sunt 
guvernate după alte legi. însă pentru ucenicii Domnului 
Isus ea este descoperirea minunatelor posibilități ale lui 
Dumnezeu pe care El le dăruieşte prin Duhul Sfânt celor 
a căror umblare este orientată către cer. Deosebit de 
precis şi bogat în contraste îşi arăta Domnul Isus 
gândurile în pasajul despre pălmuire. Fondul întunecat 

al Vechiului Testament era: , Ochipentru ochi, dinte 
pentru dinte", sau, în limbajul nostru: „Cum mi-ai făcut 
tu mic, aşa îţi fac şi eu ție". Această regulă generală de 
viaţă se practică în lume. Greutatea de a o împlini cu 
dreptate constă în faptul că, dacă am pierdut un dinte din 
cauza loviturii pe care am primit-o, foarte greu aş putea 
calcula ca lovitura pe care i-o dau eu în schimb să-l 


coste pe vrăjmaş numai un dinte. De cele mai multe ori, 
contralovitura este mai puternică. Ea îl determină pe 
vrăjmaş să se răzbune din nou. Aceasta mă face să-l 
lovesc de două ori mai tare. Aşa se agravează la infinit 
certurile între oameni şi conflictele între popoare. 
Domnul Isus opune acestui fel de vieţuire, noua Sa 
orânduire: asaltul iubiru reciproce. Domnul Isus ştie şi 
că noi nu mai trăim în împrejurări paradisiace; de aceea, 
exemplele date sunt realiste şi realizabile. Istoria cu 
pălmuirea arată lămurit lucrul acesta. Omul firesc 
reacționează la pălmuire întorcând lovitura. Omul nobil, 
umanistul, care este mai avansat în educarea de sine, 
primeşte chiar o lovitură nedreaptă. Jnsă omul 
răscumpărat, când e lovit, începe cu contraatacul iubirii 
jert-fitoare. El poate face lucrul acesta, fiindcă are 
privirea corectă. Poate pentru că a scăpat de Eul său şi 
de reacţiile sale egoiste. Domnul Isus are concepții 
ciudate. El compătimeşte pe cel care a lovit, nu pe cel 
lovit. Cel care loveşte pe fratele său păcătuieşte, iar cine 
păcătuieşte rupe nu numai relația cu semenul său, dar şi 
relaţia cu Dumnezeu. Cel ce a fost lovit uită repede 
durerea suferită. A suferi dureri şi a fi ofensat sunt 
lucruri vremelnice. însă păcatul este o realitate veşnică. 
Ucenicul care a fost lovit de un altul poate să-şi 
privească vrăjmaşul cu ochii Domnului Isus. El nu se 
uită la sine şi la nedreptatea care i s-a făcut, ci la agresor 
ŞI la păcatul care-l desparte pe acesta de Dumnezeu. A 
fi pălmuit nu este pentru creştini ceva neobişnuit. A fi 
prigonit, păgubit, disprețuit şi lovit sunt experienţe pe 
care Domnul Isus chiar le-a făgăduit ucenicilor Săi. 


Asaltul iubirii se arată în aceea că un credincios lovit nu 
se retrage ofensat sau numai întristat, ci vrea să-şi 
câştige vrăjmaşul, întoarcerea celuilalt nu-l va împinge 
pe agresor la o nouă furie, ci îi va arăta că legătura 
cauzală şi generală s-a întrerupt, că aici nu s-a mai 
reacționat omeneşte. Vrăjmaşul întâlneşte aici ceva 

a iubirii. Numai cine este dezinteresat sau, potrivit cu 
felul de vorbire al Domnului Isus, eliberat, poate să 
procedeze astfel. Ura moare când dă de iubire. Ura nu 
dăinuie decât atâta timp cât durează împotrivirea. Când 
se loveşte de iubire, ura îşi pierde puterea şi sensul. Cel 
care, în iubire, întoarce şi celălalt obraz, arată că el n-a 
fost vătămat. Poate că afirmaţia aceasta se va lămuri mai 
bine prin următorul exemplu: cineva vrea să-l dea în 
judecată pe potrivnicul său. în joc este o haină. Omul 
firesc reacționează mereu astfel: el merge la proces, 
fiindcă ştie că va câştiga. Omul nobil poate că va 
renunţa la proces şi îşi va ierta vrăjmaşul. El vrea să fie 
liniştit şi, de dragul păcii, îi va lăsa vrăjmaşului haina, 
care, de fapt, nu-i aparține acestuia. Cel răscumpărat 
însă îl are în vedere pe celălalt. El îi vede nevoia 
potrivnicului şi lipsa lui de iubire care-l face să urască. 
El vede că vrăjmaşul, în ultimă analiză, nu luptă pentru 
haină, ci pentru recunoaştere, pentru a i se da dreptate. 
De aceea, creştinul îi dă bucuros ceea ce 1 se cere, îi mai 
dă pe deasupra şi mantaua şi îi arată, prin aceasta, că lui 
tot i-a mai rămas ceva. Mantaua este expresia prisosului 
de iubire. Vrăjmaşul trebuie să simtă acum că 
Dumnezeu nu stă pe baza dreptăţii, ci numai pe tărâmul 


îndurării. Iubirea trece dincolo de ce este drept. Ultimul 
exemplu, „a doua milă", subliniază încă o dată lucrul 
acesta. Conform prevederilor legii, gazda era obligată 
să-şi însoţească oaspetele pe o distanţă de o milă. Dar 
ucenicii Domnului Isus fac nu numai ce este drept, căci 
iubirea se arată tocmai în „a doua milă". Dragostea nu 
este ceea ce se cuvine, ci darul de bună voie. Dragostea 
ia ființă acolo unde încetează dreptul. Ea trece dincolo 
de cerinţele omeneşti. Iubirea vine de sus. Aceste 
exemple ale legii celei noi nu pot fi înţelese în sensul că 
toţi creştinii trebuie să parcurgă „a doua milă". Iubirea 
este întotdeauna originală şi găseşte, în fiecare situaţie, 
corespunzătorul „mai departe”. Iubirea vrea să-l câştige 
pe vrăjmaş pentru iubire. în toată purtarea lui şi în 
vrăjmăşia lui, el nu vede exteriorul, adică ce face el, ci 
interiorul, adică ce-i lipseşte. De aceea, şi faptele 
dragostei nu sunt ceva exterior. Iubirea atinge 
întotdeauna locul unde este ascunsă lipsa propriu-zisă. 
Ucenicii Domnului Isus nu sunt nişte oameni care 
trăiesc din belşugul lui Dumnezeu. Spre deosebire de 
viaţa lor ante- 

rioară, ei nu au faţă de mediul lor pretenţia de a căpăta 
de la viaţă mai mult decât au pus în ea. Astăzi se 
obişnuieşte ca fiecare să caute ca, din puţinul pe care 1-a 
pus, să câştige cât mai mult posibil. De cele mai multe 
ori, asaltul iubirii se dă în lumea gândurilor. Se poate 
spune că sunt un creştin duhovnicesc doar dacă 
gândurile şi dorinţele mele influenţează pozitiv mediul 
în care .trăiesc. Gândurile sunt puteri. După cum razele 


nocive pornesc dintr-o materie radioactivă şi in- 
fluenţează mediul înconjurător, tot aşa dintr-un creştin 
se revarsă asupra semenilor săi gânduri pozitive. 
Gândurile izvorâte din iubire, dorinţele bune şi 
mijlocirile au o influenţă mai mare decât s-ar părea. Ele 
sunt mai tari decât gândurile alimentate de ură, pizmă şi 
gelozie. Cel care, mergând la locul de muncă, se 
gândeşte la colegii şi superiorii săi având dorinţe pline 
de dragoste, îi influenţează în bine. Cine se gândeşte la 
semenii săi cu neliniște, cu grijă ori cu ură, îi influ- 
enţează pe aceia în mod corespunzător. Ne creăm 
mediul prin poziţia pe care o luăm faţă de el. Trebuie să 
învăţăm ca, în loc să suferim sub influenţele negative 
ale păcatului şi urii, să fim mujlocitorii unor influenţe 
dumnezeieşti. 

Fantezia noastră şi lumea gândurilor conţin arme şi pen- 
tru bine şi pentru rău. Domnul Isus îi învaţă pe ucenicii 
Săi să folosească armele de asalt ale iubirii în gânduri, 
în vorbe şi în fapte. „în dragoste, nu este frică, 
dragostea desăvârşită izgoneşte frica” ii loan 4.18). 
Frica este pricina unei vieţi frânate, frustrate. 

Frica este şi cauza sentimentului de inferioritate. Frica ia 
naştere acolo unde lipseşte dragostea. Ea se naşte dintr- 
un gol lăuntric. Dacă în sufletul meu nu există 
sentimente şi puteri pozitive, pătrunde frica şi ia în 
stăpânire spaţiul gol. Atunci mediul meu înconjurător 
mă strâmtorează şi mă apasă. Domnul Isus este tot aşa 
de real şi de aproape de noi cum poate să fie un om 
oarecare. Despre un renumit om al lui Dumnezeu se 
povesteşte o întâmplare ciudată. El obişnuia să meargă 


deseori seara târziu pe la casele vecine sau în alte sate 
pentru a lua parte la diferite strângeri laolaltă ale credin- 
cioşilor, de unde se întorcea singur pe întuneric. Pe 
atunci, el avea numeroşi duşmani. Mulţi oameni 
veniseră la credinţă prin el şi acum trăiau o viaţă curată 
înaintea lui Dumnezeu. 250 

Aceasta a făcut ca nişte tineri să plănuiască un atac 
împotriva omului lui Dumnezeu. Ei aflaseră că într-o 
anumită seară creştinul urma să treacă singur printr-un 
defileu cunoscut. Tinerii s-au aşezat la pândă, însă a 
doua zi, a venit la el unul dintre cei ce voiau să-l atace 
ŞI i-a destăinuit tot planul. „De ce nu m-aţi atacat?" 1-a 
întrebat credinciosul cu mirare. „Nu eraţi singur, altfel 
v-am fi atacat", a fost răspunsul. „Eram singur", a 
declarat omul lui Dumnezeu. „Nu, noi am văzut alături 
de dumneavoastră un bărbat cu care mergeaţi împreună 
vorbind. Era un om cu un veşmânt strălucitor”. Atunci 
omul lui Dumnezeu a înţeles că, în convorbirea pe care 
o avusese el cu Domnul Isus, pentru ceilalți prezenţa 
divină devenise vizibilă. Starea de vorbă cu Domnul 
Isus decurge din dragostea noastră faţă de El. Cu cât îl 
iubim mai mult, cu atât mai des vom sta de vorbă cu El 
ŞI cu atât mai mult ne vom da seama cât este El de 
aproape de noi. Te sfătuiesc să vorbeşti mult şi despre 
toate problemele tale cu Domnul Isus. Orice clipă de 
singurătate foloseşte-o pentru rugăciune. Numai aşa 
golul va fi umplut şi singurătatea nu va mai fi 
singurătate ci părtăşie cu Dumnezeu. Dar oare pot fi 
învinse astfel piedicile sau greutățile? Nu există om care 
să nu aibă greutăţi. Unele dificultăţi apar în Biserică 


datorită lipsei de bunăvoință pentru a conlucra. De câte 
ori nu s-a întrebat în câte o adunare creştină: „Cine 
poate să cânte la orgă?" şi, deşi erau acolo câţiva 
organişti, nu s-a oferit nimeni, fiecare socotind că altul 
cântă mai bine decât el, şi astfel cei prezenţi au trebuit 
să cânte fără orgă. Mai sunt piedici în depunerea 
mărturiei, în a face o rugăciune în public, reţinere când e 
vorba de spus un cuvânt care ar trebui să fie spus. în 
dosul acestor piedici şi rețineri stă timiditatea egoistă. 
Fiecare se gândeşte la sine şi la anturajul său, adică la 
posibilitatea de a se alege cu un blam în loc de laudă, şi 
astfel îi uită pe ceilalți pe care i-ar putea ajuta. Cel 
dispus să-i ajute pe alții este gata să îndeplinească o 
slujbă şi să-şi asume orice risc. Cel care este gata pentru 
slujbă n-are timp să se uite la piedici. Predându-mă 
pentru părtăşia cu cei pe care-i slujesc, le înving pe 
toate. Dacă nu Eul meu stă în centru, ci interesele 
celorlalţi, dacă pentru mine părtăşia este mai scumpă 
decât propria mea persoană, atunci trec peste orice 
greutăți prin puterea iubirii. Când să depun mărturie, 

adică să mărturisesc în public ce a făcut Domnul Isus 
pentru mine, adesea apar piedici care-mi închid gura. 
Cel care se gândeşte numai la sine, nu şi la cei pentru 
care trebuie dată mărturia, nu va putea să le învingă. 
Domnul Isus i-a trimis pe ucenicii Săi să strige de pe 
acoperişul caselor şi din lumina rampei. 

Iubirea nu-i destinată să fie pusă într-un coif. Iubirea 
trebuie să lumineze, nu poate să stea sub obroc. Orice 
om care Se gândeşte la altul, e gata să-i dea ajutor prin 


mărturia sa. Aceasta nu înseamnă că trebuie să spun eu 
ceva, ci să audă celălalt ceva. Cine trăieşte pentru alții 
nu are piedici. Aici se arată ceva din slobozenia 
dumnezeiască a copiilor lui Dumnezeu. Ei sunt slobozi 
faţă de ei înşişi şi slobozi pentru Dumnezeu şi pentru 
oameni. Propria lor viaţa nu mai joacă decât un rol 
foarte neînsemnat. Scopul lor suprem va fi binele se- 
menilor şi gloria lui Dumnezeu. 

» Are viața de credință trepte sau adâncimi 
necunoscute creştinului de rând? 

Este alcătuită închinarea dintr-o seamă de acte sporadice 
şi anumite ritualuri sau reprezintă o atitudine 
caracteristică vieţii de zi cu zi? Religia şi credinţa în 
Dumnezeu sunt sinonime? 

» Ce implicaţii are asupra credinciosului crucea lui 
Cristos? Dar crucea lui însuşi? 

» Este rugăciunea de mijlocire apanajul unei elite sau 
unul din drepturile fiecărui creştin veritabil? 

Care sunt aspectele practice ale sfinţeniei şi cum poate 
deveni ea suprema realitate a vieţii? 

Sunt doar câteva din întrebările care l-au frământat 
pe autor şi cărora cartea încearcă să le dea un 

